श्रीमदरदराजाचार्य्यप्रणीता 
» लघु-सिद्धान्त-कोमुदी = 
श्रीभीमसेनशास्त्रिनिर्मितया भैमीव्याख्ययोद्भासिता 


तत्र प्रथमो भागः 


(पूवर्ज्धिम्‌) 


(व्याख्याकर्तुर्मङ्ग लाचरणम्‌ ) 


प्राप्यतेऽन्विष्यमाणो न यः कुत्रचिद्‌ 
योगिविद्ठज्जनेहा फुतोऽन्यर्नरेः । 
आदिसध्यान्तशून्यं प्रभुं निर्गणं 
स्वस्य चित्तोपशान्त्यं तमेवाश्रये ॥ १ ॥ 
सर्वाऽभिलाष - दातार शरणाऽऽगत - तारकम्‌ । 
अभिलाषशतं त्यक्त्वा प्रपन्नोऽस्मि जगद्गुरुम्‌ ॥ २ ॥ 
व्याख्याता सुरिभिः कामं, लघुसिद्धान्तको मुदी । है 
भाषाटीका तथाप्यस्या बोधदा नव दृश्यते ॥ ३ ॥ 
अक्षराथंपराः सर्व विमुखा भाववर्णनात्‌ । 
वृथाऽनपेक्षं जल्पन्तः पाण्डित्यमदगविताः ॥ ४ ॥ 
तेभ्यः खिल्लो विनोदाय बालानामुपकारिणोम्‌ । 
स्वाधीतस्य प्रचाराय टीकामेतां करोम्यहम्‌ ॥ ५ ॥ 
सुस्पष्टपदलालित्यं सुष्ठु भावस्य कीतंनम्‌ । 
वटून्‌ द्ष्ट्वा कृतं सर्वं न च पाण्डित्यगवंतः॥ ६॥ 
टीकामेतां जगद्‌ दुष्ट्वा गदिष्प्रत्येकया गिरा । 
बालानामुपकारोऽभुद्‌ यः कृतो नेव केनचित्‌ ॥ ७ ॥ 
कृपा स्याज्जगदीशस्य यत्नो मे सफलो भवेत्‌ । 
यतो मौरख्याभिभुतस्य को देवादपरोऽस्ति मे ॥ ८ ॥ 


२ भे मीव्यास्ययोपेतायां लघुसिद्धाम्तकोमुखां 


[लघ्‌ ०] नत्वा सरस्वतीं देवीं शुद्धां गुण्यां करोम्यहम्‌ । 
पाणिनीयप्रवेशाय लघुसिद्धान्तकौमुदीम्‌ ॥ १ ।। 

अन्वयः- अहम्‌ (वरदराजः) शुद्धां गुण्यां सरस्वतीं देवीं नत्वा पाणिनीय- 
प्रवेशाय लघुसिद्धान्तकौमुदीं करोमि । 

अर्थे:--मैं (वरदराज) शुद्ध तथा गुणों से युक्त सरस्वती देवी को नमस्कार 
कर पाणिनि के बनाये व्याकरणशास्त्र में (बालकों के) प्रवेश के लिये लघुसिद्धान्त- 
कोमुदी को बनाता हूं । 

व्याख्या- ज्ञान की अधिष्ठात्री (स्वामिनी) एक देवी मानी जाती है, जिसे 
सरस्वती कहते हैं। ग्रन्थकार ने आदि में उसे इसलिये नमस्कार किया है कि वह 
प्रसन्न होकर मेरे ऊपर कृपा करे जिस से मैं ग्रन्थ बनाने में समर्थ हो सक्‌ । इस ग्रन्थ 
के बनाने वाले वरदराज नामक पण्डित हें । इन का सम्पुर्ण वृत्तान्त भूमिका में लिखा 
है देख ल॑ । जिस से किसी भाषा के शुद्ध अशुद्ध होने का ज्ञान हो, उसे उस भाषा का 
व्याकरण कहते हैं। संस्कृतभाषा के अनेक व्याकरण हैं। यथा --पाणिनीय, कातन्त्र, 
, चान्द्र, मुग्धबोध, सारस्वत आदि। संस्कृतभाषा के सम्पूर्ण व्याकरणों में पाणिनिसुनि का 
बनाया व्याकरण ही सब से श्रेष्ठ और प्रचलित है । इस के अध्ययन में कठिनता का 
अनुभव कर वरदराज ने यह लघसिद्धन्तकौमुदी बनाई है । 'लघुसिद्धान्तकौमुदी' शब्द 
का अर्थ कुछ व्याकरण-सिद्धान्तों को चांदनी के समान प्रकाशित करने वाली है । 

टिप्पणी -- गुण्याम्‌ = प्रशस्ता गुणाः सन्त्यस्या इति गुण्या । ताम्‌ == गुण्याम्‌ । 
[ रूपादाहतप्रशंसयोयंप्‌ (५ . २ . १२०) इति सूत्रस्थेन अन्येभ्योऽपि दृश्यते इति 
वातिकेन यंप्‌ | । पाणिनीयप्रन्रेशाय-- पाणिनिना प्रोक्तम्‌ == पाणिनीयम्‌, तस्मिन्‌ प्रवेशः 
-= पाणिनीयप्रवेदास्तस्मे = पाणिनीयप्रवेशाय । लघुसिद्धान्तकौमुदी--लघवः =असमग्रा 
ये सिद्धान्ता: = ऊहापोहकृतनिरिचतविचारास्तेषां कौमुदी == कौमुदीव = चन्द्रिकेव । 
[अत्रत्यः कौमुदीशब्द: कौमुदीवेत्यर्थं लाक्षाणकः] । यथा हि ज्योत्स्ना तमो निरस्य 
सकलभावान्‌ प्रकाशयति, दिनकरकिरणजनितं तापमुपशमयति, तथेयमष्यज्ञानन्दुरीकृत्य 
महाभाष्यादिदुरूहग्रन्थजनितं तापमुपशमय्य व्याकरणसिद्धान्तान्‌ मानसे प्रकटीकरोतीति 
साइश्यम्‌ । 


अथ सज्ञाध्रकरणम्‌ 


[लघु०] अइउण्‌ ॥१॥ ऋलृक्‌ ॥२॥ एओङ्‌ ॥३॥ ऐओच्‌ 
॥४॥ हयवरट्‌ ॥५॥ लण्‌ ॥ ६॥ जमङणनम्‌ ॥७॥ झभन्‌ ॥८॥ 
घढघष ॥६।। जबगडदश्‌ ॥१०॥ खफछठथचटतव्‌ ॥११॥ कपय्‌ 
॥१२॥ शषसर्‌ ॥१२॥ हल ॥१४॥ 


संज्ञा-प्रकरणम्‌ ३ 


इति माहेश्वराणि सूत्राण्यणादिसञ्ज्ञार्थानि। एषामन्त्या इत: । हकारा- 
दिष्वकार उच्चारणाथः । लँण्मध्ये त्वित्सञ्ज्ञकः ॥ 

अर्थ:--ये चौदह सूत्र माहेरत्रर अर्थात्‌ महादेव से आये हुए हैं। इन का 
प्रयोजन अण्‌ आदि संज्ञा करना है । इन के अन्त्य वर्णं इत्सञ्ज्ञक हैँ । हकार आदियों 
में अकार उच्चारण के लिये है । परन्तु 'लँण्‌' सूत्र में वह इत्सञ्ज्ञक है । 

व्याख्या -- कहते हैं कि महामुनि पाणिनि विद्याथि-अवस्था में अत्यन्त मन्दमति 
थे । जब इन्हें पढ़ने से भी कुछ ज्ञान न हुआ, तब ये खिन्न हो गुरुकुल छोड़ तपस्या 
करने के लिये हिमाचल पर चले गये । वहां इन्होंने शिवजी की आराधना को । शिव- 
जी ने प्रसन्न हो, चौदह बार डमरू बजाया । उस से पाणिनि ने अइउण्‌ आदि चौदह 
सूत्र प्राप्त किये । इस लिये इन सूत्रों को माहेश्वर अर्थात्‌ महादेव से प्राप्त हुआ कहते 
हैं । परन्तु कई एक इस बात को प्रमाण-शुन्य होने से ग़लत मानते हें । उन का कथन 
है कि इन सूत्रों को बनाने वाले पाणिनि ही हैं'। परन्तु चाहे कुछ भी क्यों न हो, \ 
इतना तो निविवाद सिद्ध है कि ये सूत्र पाणिनीय-व्याकरण के प्राण हैं । इन के विना 
पाणिनीय-व्याकरण चल ही नहीं सकता । इन का उपयोग आगे चल 'अण्‌' आदि 
संज्ञाओं के करने में किया जावेगा । हम वहीं पर इन्हें स्पष्ट करेंगे । 

जो अन्त में रहे उसे अन्त्य या अन्तिम कहते हैं । इन चौदह सूत्रों के णू, क्‌, 
ङः, च्‌, टू, णू, म्‌, न्‌, ष्‌, श्‌, व्‌, य्‌, र्‌, ल्‌' ये चौदह वर्ण अन्त्य हैं। इन की इत्संज्ञा 
है अर्थात्‌ ये इत्‌ नाम वाले हैं। ध्यान रहे कि इस शास्त्र में संज्ञा, संज्ञक और संज्ञी 
शब्दों का बहुत व्यवहार होता है। जो नाम हो वह संज्ञा और जिसका नाम हो वह 
संज्ञक या संज्ञी होता है । जैसे 'इस का नाम देवदत्त है यहां 'देवदत्त' यह शब्द संज्ञा 
और सामने खड़ा हुआ हाड मांस दाला लम्बा चोड़ा मनुष्य संज्ञक या संज्ञी है। इसी 
प्रकार यहां ण्‌, क्‌ आदि संज्ञक या संज्ञी होंगे और 'इत्‌' यह संज्ञा होगी । प्रत्येक वस्तु 
की संज्ञा व्यवहार की आसानी के लिये ही होती है; यथा मेरी संज्ञा भीमसेन है । 
इस से यह होगा कि लोग मुभे व्यवहार में आसानी से ला सकेंगे । कोई मुझे बुलाना 
चाहेगा तो कहेगा "भीमसेन ! आओ; कोई मुझे पढ़ाना चाहेगा तो कहेगा “भीमसेन ! 
पढ़ो'; कोई खिलाना चाहेगा तो कहेगा “भीमसेन ! खाओ'; कोई मेरा पता पूछेगा 
तो कहेगा 'भीमसेन कहां हैं ?' अब कल्पना करें कि यदि मेरा कोई नाम न होता तो 
जिस ने मुझे बुलाना होता वह दूसरे के प्रति क्या कहता ? कि “उस दुबले.पंतले मनुष्य 
को जिस का रङ्ग ऐसा २ है, सिर पर अमुक २ रङ्ग की टोपी है, पर में फलां प्रकार 
का जूता है, लाओ' । तब सम्भव है कि सुनने वाला पुरुष उसे न समझ पाता । अथवा 
मेरी जगह किसी अन्य को ला खड़ा करता; तो कहने का तात्पर्यं यह है कि नाम 
अर्थात्‌ संज्ञा के विना न तो जगत्‌ का व्यवहार और न ही शास्त्र का व्यवहार चल 
१. इस विषय पर प्रत्याहार-सुत्रों का निर्माता कौन ? नामक हमारा लघुशोधनिबन्ध 

देखें, जो भैमी प्रकाशन दिल्ली से प्रकाशित हो चुका है। 


४ भेमीव्याख्ययोपेतायां लघुसिद्धान्तकोसुद्यां 


सकता है । व्यवहार के लिये आवश्यक है कि जिसका हम व्यवहार करना चाहें उस 
की कोई न कोई संज्ञा अवश्य करें । विना संज्ञा के कभी व्यवहार नहीं चल सकता । 
यहां आगे आदिरन्त्येन सहेता (४) आदि सूत्रों में इन ण्‌, क्‌ आदि अक्षरों का व्यव- 
हार करना है, अतः इन की 'इत्‌' यह संज्ञा की जाती है। 

हमारी लिपि अर्थात्‌ वर्णमाला में दो प्रकार के अक्षर हैं। एक तो 'अ, इ, 
उ आदि स्वर, दूसरे क, ख्‌, ग्‌, घ्‌’ आदि व्यञ्जन या हल्‌ । व्यञ्जनों का उच्चारण 
स्वरों के मिलाये विना नहीं हो सकता । इसलिये आजकल को वर्णमाला की छोटी २ 
पुस्तकों में भी 'क, ख, ग, घ, ङ' इत्यादि प्रकार से अकार-युक्त व्यञ्जन देखने में 
आते हैं ।' 

इन चौदह सूत्रों में 'हयवरट्‌' सूत्र के हकार से व्यञ्जन आरम्भ होते हैं। इन 
में भी अकार केवल इसीलिये.है कि इन का उच्चारण हो सके; क्योंकि अकार के 
विना ह ट' इस प्रकार उच्चारण नहीं हो सकता । अतः अकार का इन 
में ग्रहण नहीं करना चाहिये । यदि अलग २ अकार ग्रहण के लिये होता तो उस का 
बार २ उच्चारण न होता । क्योंकि ग्रहण तो एक बार के उच्चारण से भी हो जाता, 
तो पुनः ग्रन्थ क्यों बढ़ाते ? 

लेण इस सूत्र में लकारस्थ (लकार में ठहरा हुआ) अकार उच्चारण के लिये 
नहीं किन्तु प्रयोजन-वशात्‌ इत्संज्ञक है । इसका प्रयोजन र. प्रत्याहार सिद्ध करना 
: है जो आगे उपदेशेऽजनुनासिक इत्‌ (२८) सूत्र पर मूल में ही स्पष्ट हो जावेगा । 
हम भी इस की वहीं व्याख्या करेंगे । 

७ टिप्पणी -- महेइवरादागतानि= माहेशवराणि ! तत आगतः (१०९८ ) इत्यण्‌ । 
अण्‌ आदिर्यासां ता अणादयः, अणादयइच ताः संज्ञाः = अणादिसंज्ञाः । अणादिसंज्ञा 
अर्थः प्रयोजनं येषान्तानीमानि == अणादिसंज्ञार्थानि । 

अन्त्या वर्णा इतो ज्ञेयाः, प्रत्याहारोपयोगिनः । 
अकारो मुखसौख्याय हकारादौ प्रकीतितः ॥१॥ 


परमेतं बुधा: प्राहुर्‌ इतमेव गतं लणि। 
रेत्यपूर्वस्ततस्तेन त्याहार प्रजायते ॥२॥ 


१. व्यञ्जनों के साथ स्वर मि १. व्यञ्जनों के साथ स्वर मिलाने का प्रकार यथा -- 


क्‌ --अ=क,क्‌+-आऽ्त्का, क-+इज८"-कि, क+ईजूतकी, क्‌औ-उ= कु, 
क--ऊन्न्क, क+-ऋ=कृ, क+-ऋ=- क, क्‌+-लृ= वलृ, कृती एल के, क + 
ऐके, कAओ=को, क-+ओऔ=कौ, क+अं=कं, क्‌ अःन््कः। इसी 
प्रकार अन्य व्यञ्जनों के साथ भी संयोग कर लेना चाहिये । इन में से “कि पर 
विशेष ध्यान देना चाहिये । प्रायः कई बालक “कि' में 'इ' को प्रथम और क्‌ को 
पश्चात्‌ लिखा माना करते हैं, उन्हें उपर्युक्त प्रकार से अपनी श्रान्ति दूर कर 
लेनी चाहिये । ध्यान रहे कि विना स्वर व्यञ्जन का संयोग जाने कदाचित्‌ इस 
ग्रन्थ में प्रवेश ही नहीं हो सकता । 


संज्ञा-प्रकरणम्‌ ५ 


[ लघु ० ] संज्ञा-सूत्रम-- (१) हलन्त्यम्‌ । १।३।३॥ 

उपदेशेऽन्त्यं हुलित्‌ स्यात्‌ । उपदेश आद्योच्चारणम्‌ । सूत्रेष्वदृष्टम्पदं 
सूत्रान्तरादनुवत्तेनीयं सवेत्र ।॥। 

अर्थ :--उपदेश में वत्तेमान अन्त्य हल्‌ इत्संज्ञक हो । उपदेशः--आद्यो के 
उच्चारण को अथवा धातु आदि के आद्य उच्चारण को उपदेश कहते हैं । सूत्रेषु--सूत्रों 
में जो पद न हो (पर वृत्ति में दिखाई दे) वह पद सर्वत्र पिछले (या कहीं २ अगले) 
सूत्रों से ले लेना चाहिये । 

व्याख्या--इस व्याकरण के प्रथम कर्ता महामुनि पाणिनि हैं । इन्होंने 'अष्टा- 
ध्यायी' नामक जगत्प्रसिद्ध ग्रन्थ रचा है। इस ग्रन्थ में आठ अध्याय और प्रत्येक अध्याय 
में चार २ पाद हैं । अर्थात्‌ सब मिला कर बत्तीस पाद अष्टाध्यायी में हैं। हर एक 
पाद में भिन्न भिन्न सङ्ख्याओं में सूत्र हैं। इन सब की तालिका निम्न प्रकार से 


समभनी चाहिये । 
अध्या यनाम चतुर्थपाद | सम्पुणे संख्या 
प्रथमाध्याय ७४ १०९७ 
द्वितीयाध्याय | ७१ | 
तुतीयाध्याय | १५० | १८८ | १७६ | 
चतुर्याध्याय | १७६ | १४४ | १६६ 


पञ्चमाध्याय १३५ 


ना”? ही पा? एला पाए न पपा - पपथयाओ ऑििणत-+. पाला का ली ला ललल ee ना ५+-य-फककस फ 


षढठाध्याय | २१७ | 
सप्तमाध्याय १०३ 

अष्टमाध्याय ७४ 

समग्र अष्टाध्यायी को सुत्रसंख्या-- ३६६५ 


प्राचीन काल में यह सम्पूर्ण अष्टाध्यायी कण्ठस्थ की जाती थी । तदनन्तर 
व्याकरण पढ़ा जाता था। तभी तो काशिकाकार जयादित्य, पदमञ्जरीकार हरदत्त, 
शेखरकार नागेशभट्ट सरीखे विद्वान्‌ उत्पन्न होते थे । परन्तु अब इस परिपाटी के मन्द 


६ भैमोव्याख्ययोपेतायां लघुसिद्धान्तकोमुद्यां 


हो जाने से वैसे विद्वान्‌ उत्पन्न नहीं होते। अब भी यदि इस परिपाटी का पुनरुद्धार 
हो जावे तो पुन: वैसे विद्वान्‌ निकलने लग पड़ेंगे। कत्तंव्योऽत्र यत्न: । 


इस ग्रन्थ में अष्टाध्यायी के सूत्र बिखरे हुए हैं । इन सूत्रों के आगे तीन अङ्कु 
लिखे हैं। इन में से पहला अष्टाध्यायी के अध्याय का सूचक, दूसरा पादसूचक तथा 
तीसरा सूत्रसूचक समभता चाहिये । यथा - हलन्त्यम्‌ ।१।३।३।। यहां '१' से तात्पर्य 
प्रथमाध्याय, '३' से तात्पर्य तृतीयपाद और अन्तिम '३' से तात्पर्यं तीसरे सूत्र से है । 
तो इस प्रकार यह सूत्र प्रथमाध्याय के तृतीय पाद का तीसरा है ऐसा ज्ञात होता है। 
एवम्‌ आगे भी सवंत्र समझ लेना । पाणिनि के सूत्रपाठ के अर्थ करने का विचित्र ढंग 
है । कई पदों का सूत्रों में नामोनिशान नहीं होता, परन्तु अर्थ करते समय वे आ 
जाया करते हैं । अतः सूत्रों के अर्थ करने के ढंग पर कुछ थोड़ा विचार करते हैं । 


(१) सब से प्रथम सूत्रों का पदच्छेद करना चाहिये। जैसे-- हलन्त्यम्‌ 
।१।३।३।। हल्‌ । अन्त्यम्‌ । आदिरन्त्येन सहेता । १।१।७०।॥। आदि: । अन्त्येन । सह । 
इता । इको यणचि ।६।१।७६॥। इकः । यण्‌ । अचि । अणुदित्सवर्णस्य चाप्रत्ययः । 
।१।१।६८।। अण्‌ । उदित्‌ । सवर्णस्य । च । अप्रत्ययः! कई स्थानों पर पिछले सूत्रों 
से तथा कहीं २ अग्निम सूत्रों से भी? पद ले लिये जाते हैं। महामुनि पाणिनि ने यद्यपि 
इन की स्वरित के चिह्न से व्यवस्था की थी; परन्तु अब वह व्यवस्था बिगड़ गई 
है । अब तो गुरुपरम्परा से जो जो पद पीछे से या आगे से लिया जाता हे लिया 
जाना चाहिये । इस में अपनी ओर से कोई गड़बड़ नहीं करनी चाहिये। यथा-- 
हलन्त्यम्‌ यहां पिछले उपदेशेऽजनुनासिक इत्‌ सूत्र रे 'उपदेशे' और 'इत्‌' ये दो पद 
आते हैं । इन पदों को भी पदच्छेद में लिखना चाहिये और कोष्ठ में बता देना चाहिये 
कि ये पद कहां से आते हैँ। यथा--उपदेशे (उपदेशेऽजनुनासिक इत्‌ सूत्र से) । 
हल्‌ । अन्त्यम्‌ । इत्‌ (उपदेशेऽजनुनासिक इत्‌ सूत्र से) । 


(२) पदच्छेद के बाद उन पदों की विभवितयां जाननी चाहिये । यथा-- 
हलन्त्यम्‌ । उपदेशे ।७।१। अन्त्यम्‌ ।१।१। हल्‌ ।१।१। इत्‌ ।१।१। (यहां पहले अङ्कु 
से विभक्ति तथा दूसरे अङ्क से वचन समझना चाहिये) । आदिरन्त्येन सहेता । आदि: 
।१।१। अन्त्येन । ३।१। सह इव्यव्ययपदम्‌ । इता ।३।१। इको यणचि । इकः ।६।१। यण्‌ 
।१।१। अचि ।७।१। अणु दित्सवणंस्य चाप्रत्ययः । अण्‌ ।१।१। उदित्‌ ।१।१। सवणंस्य 


१. यथा ईशः से (७.२.७७) सूत्र में अगले सूत्र से 'ध्वे' पद लाया जाता है । 

२. इस अनुवृत्ति का व्यवहार लोक में भी देखा जाता है, जैसे किसी ने कहा 
'भरत को चार आम दो” “राम को तीन'। अब यहां “राम को तीन यह वाक्य 
अपूर्ण है, इस की पूर्णता 'आम दो' इतने पद मिलाकर “राम को तीन आम दो” 
इस प्रकार हो जाती है, तो यहां “आम दो' इन दो पदों की अनुवृत्ति समभनी 
चाहिये । इस प्रकार इस का लोक में सर्वत्र अतीव प्रयोग देखा जाता हुँ । 


en 


संशा-प्रकरणम्‌ ७ 


_ ।६।१। च इत्यव्ययपदम्‌ । अप्रत्ययः ।१।१। स्मरण रहे कि कई स्थानों पर विभक्ति 
का लुक्‌ तथा अन्य विभक्ति के स्थान पर अन्य विभक्ति भी लगी रहती है । इसे 
सूत्रकार की गलती नहीं समझी जाती क्योंकि छन्दोबत्सुत्राणि भवन्ति अर्थात्‌ सूत्र वेद 
की नाई होते हैं । जैसे वेद में विभक्ति का लुक तथा अन्य विभक्ति के स्थान पर 
अन्य विभक्ति लगी रहती है, वैसे सूत्रों में भी होता है । विभक्ति का लुक्‌ यथा-- 
न लोप: प्रातिपदिकान्तस्य (१८०) यहां 'त' और 'प्रातिपदिक' शब्दो से परे षष्ठी- 
विभक्ति का लुक हुआ हे । अन्य विभक्ति के स्थान पर अन्य विभक्ति लगे रहने के 
उदाहरण आगे यत्र तत्र बहुत आएंगे । 


(३) पदच्छेद और विभक्ति जानने के पश्चात्‌ समास जानना चाहिये । 
समास कहीं होता है और कहीं नहीं भी होता । यथा--तस्य लोपः (३) इस सूत्र में 
कोई समास नहीं । तुल्यास्यप्रयत्न सवर्णम्‌ (१०) इत्यादि सूत्रों में समास है। आवश्यक 
तद्धितादि का समावेश भी हम ने समास में कर दिया है । अर्थात्‌ समास के जानने के 
साथ २ आवश्यक तद्धित आदि प्रत्यय भी जान लेने चाहिय । 


(४) इतना जान लेने के पश्चात्‌ महामुनि पाणिनि के अथे करने के नियमों 
का ध्यान रख कर सूत्र का अर्थ करना चाहिये । वे नियभ प्रायः ये हैं-- 


(१) षष्ठी स्थानेयोगा (१.१.४८) (६) इको गुणवृद्धी (१.१.३) 
(२) तस्मिन्निति निदिष्टे पुर्वस्य (७) अचश्च (१.२.२८) 

(१.१.६५) (८) येन विधिस्तदन्तस्य (१.१.७१) 
(३) तस्मादित्युत्तरस्य (१.१.६६) (९) यस्मिन्विधिस्तदादावल्ग्रहणे 
(४) अलोऽन्त्यस्य (१.१.५१) | (वा०) 
(५) आदेः परस्य (१.१.५३) (१०) प्रत्ययग्रहणे तदन्तग्रहणम्‌ (प०) 


इन सब को हम यथास्थान स्पष्ट करेंगे । 


पीछे 'एषामन्त्या इत: कह कर ण्‌ क आदियो को 'इत्‌' कह आये हैं। अब 
वह सूत्रों से सिद्ध करते हैं। हलन्त्यम्‌ । उपदेशे ।७।१। ( उपदेशेऽजनुनासिक इत्‌ सूत्र 
से) । हल्‌ ।१।१। अन्त्यम्‌ ।१।१। इत्‌ ।१।१। (उपदेश्ञेऽजनुनासिक इत्‌ सूत्र से) । 
अर्थ:-- (उपदेशे) उपदेशः में विद्यमान (अन्त्यम्‌) अन्तिम (हल्‌) हल्‌ ==व्यञ्जन 
(इत्‌) इत्सञ्ज्ञक होता है। यदि उपदेश में कहीं हमें अन्त्य हल्‌ मिलेगा तो वह 
इत्सञ्ज्ञक होगा । अब प्रश्न यह पैदा होता है कि उपदेश क्या है? इसका उत्तर 
ग्रन्थकार यह देते हैं कि उपदेश आद्योच्चारणम्‌ आद्योच्चारण उपदेश होता है। इस 
शब्द पर शेखरादि व्याकरण के उच्च ग्रन्थों में बहुत विवाद है। हम उस विवाद के 
निकट नही जाते, क्योंकि वह प्रपञ्च बालकों की समझ में नहीं आ सकता । यहां 
सरल मार्ग यह है कि यहां षष्ठीतत्पुरुषसमास है -आद्यानाम्‌ उच्चारणम्‌ आद्यो- 
च्चारणम्‌ । जो आद्यो अर्थात्‌ शिव, पाणिनि, कात्यायन तथा पतञ्जलि का उच्चारण 


द भे मीव्याख्ययोपेतायां लघुसिद्धान्तकोमुद्यां 


है, उसे “उपदेश” कहते हैं । भाष्यकार ने सब स्थल नियत कर दिये हैं; उन का कथन 
है कि प्रत्याहार-सूत्र, धातुपाठ, गणपाठ, प्रत्यय, आगम और आदेश ये सब उपदेश 
हैं! । इन में अन्त्य हल्‌ इत्संज्ञक होता है । 


| लघु० | संज्ञा-सूत्रम्‌-- ( २ ) अदर्शेन लोपः । १॥।१॥।५६॥॥ 
प्रधक्‍्तस्यादशं नं लोपसंजं स्यात्‌ ।। 


अर्थः--विद्यमान का अदशंन लोपसंज्ञक होता हे । 


व्याख्या--स्थानस्य ।६।१। (स्थानेऽन्तरतमः सूत्र से 'स्थाने पद आकर 
विभक्तिविपरिणाम से षष्ठ्यन्त हो जाता है) । अदर्शनम्‌ ।१।१। लोप: ।१।१। अर्थ:--- 
(स्थानस्य) विद्यमान का (अदर्शनम्‌) न सुनाई देना (लोपः) लोप होता है । यहां 
अदर्शन संज्ञी तथा लोप संज्ञा है । हम ने 'अदशंन' का अर्थ “न सुनाई देना' किया है । 
इस का यह कारण है कि यह 'गब्दानुशासन' अर्थात्‌ शब्द-शास्त्रं है । इस में शब्दों के 
साधु (ठीक) असाधु (ग़लत) होने का विवेचन है । शब्द कान से सुने जाते हैं, आंख 
से देखे नहीं जाते अतः यहां पर “अदर्शन! का अर्थ “न दिखाई देना' की अपेक्षा “न 
सुनाई देना' ही युक्त है । ऐसा अर्थ करने पर 'इश्‌' धातु को ज्ञानार्थक मानना चाहिये। 
ज्ञान - आंख, कान, नाक आदि सब से हो सकता है। 'शब्दानुशासन' का अधिकार 


होने से हम यहां ज्ञान कान-विषयक ही मानेंगे । यहां स्थानेऽन्तरतमः (१७) से स्थान . 


शब्द लाने का तात्पर्यं यह है कि विद्यमान का अदशेन ही लोपसंज्ञक हो, अविद्यमान 
का अदशेन लोपसंज्ञक न हो । यथा -'दधि, मधु' यहाँ 'क्विप्‌' प्रत्यय कभी नहीं हुआ 
अतः उस का अदशंन है। यदि पीछे से स्थान शब्द न लावे तो यहां क्विप्‌ प्रत्यय का 
अदर्शन होने से प्रत्ययलक्षण द्वारा ह्वस्वस्य पिति कृति तुँक (७७७) से तुँक्‌ प्राप्त होगा 
जो कि अनिष्ट है; अतः 'स्थान' शब्द की अनुवृत्ति लाकर विद्यमान के अदर्शन को ही 
लोपसंज्ञा करनी युक्त है। | 


[लघु ०] विधि-सूत्रम-- (३) तस्य लोपः ।१।३।९॥ 
तस्येतो लोपः स्यात्‌ । णादयोऽणाद्यर्थाः ।। 
अर्थः--उस इत्सञ्ज्ञक का लोप होता है । ण्‌ आदि 'अण्‌' आदियों के लिये हैं। 


| 
१. प्रत्याहारसूत्र यथा--अइउण्‌ आदि । धातुपाठ यथा--डपचष पाके आदि 
गणपाठ यथा--नदट्‌, देवट्‌ आदि । प्रत्यय यथा--तृच्‌, तुन्‌, तसिल्‌ आदि । 
आगम यथा--कुक, टक्‌, इट्‌ आदि । आदेश यथा - अवेणस्त्रसावनजः (२६२) 
द्वारा 'तृ' आदेश आदि । 
प्रत्ययाः शिवसूत्राणि, आदेशा आगमास्तथा । 
धातुपाठो गणे पाठः, उपदेशाः प्रकीत्तिताः ॥ 

व्याख्या--तस्य ।६।१। इतः ।६।१। (उपदेशेऽजनुनासिक इत्‌ सूत्र से प्रथमान्त 
'इत्‌' पद आकर विभक्ति-विपरिणाम से षष्ठ्यन्त हो जाता है) । लोपः ।१।१। अर्थ:- 
(तस्य) उस (इतः) इत्सञ््ञक का (लोपः) लोप होता है। अब यहां यह शङ्का 
उत्पन्न होती है कि यदि इस सूत्र में 'तस्य' पद न लेते तो भी'अर्थ में कोई हानि नहीं 
हो सकती थी, क्योंकि 'इत:” पद की अनुवृत्ति तो आ ही रही थी । इस का समाधान 
यह है कि यदि 'तस्य' पद ग्रहण न करते तो इत्सञ््ञक के अन्त्य वर्ण का लोप होता, 
सम्पूर्ण इत्सञ्ज्ञक का लोप न होता । तथाहि---जिमिदाँ स्नेहने, टूनदिं समृद्धो, डुकुन्‌ 
करणे यहाँ आदिजिटुडव: (४६२) सूत्र द्वारा नि, टु, डु, की इत्सञ्ज्ञा हो कर लोप 
प्राप्त होने पर अलोऽन्त्यस्य (२१) सूत्र द्वारा अन्त्य इकार, उकार का लोप प्रसक्त 
होता है जो कि अनिष्ट है। अब यदि सूत्र में तस्य पद ग्रहण करते हैं तो यह दोष नहीं 
आता क्योंकि आचार्यं का 'तस्य' यह कहना बतलाता है कि आचाय सारे इत्‌ का लोप 
चाहते हैं केवल अन्त्य का नहीं । 

अब इस सूत्र से ण्‌, क्‌, ङ्‌, च्‌ आदि इतो का लोप प्राप्त होता है । इस पर 
कहते हैं कि इन का लोप नहीं करना, वयोंकि इन से अण्‌ आदि प्रत्याहार बनाये 
जायेंगे । यदि इन का लोप करना होता तो इन का ग्रहण किस लिये करते ? अतः 
इन का लोप नहीं करना चाहिये । 


अब इत्सञ्ज्ञकों से प्रत्याहार बनाने के लिए अग्नमसूत्र लिखते हैं :-- 
[लघु० | सञ्ज्ञा-सूत्रम्‌- (४) आदिरन्त्येन सहता । १।१।७०॥ 


अन्त्येनेता सहित आदिमंध्यगानां स्वस्य च सञ्ज्ञा स्यात्‌ , यथाण्‌ 
इति 'अ इ उ वर्णानां सञ्ज्ञा। एवमक्‌, अच्‌, हल्‌, अल्‌ इत्यादयः ॥ 

अर्थः--अन्त्य इत्‌ से युक्त आदिवर्णं, मध्यगत वर्णों की तथा अपनी सञ्ज्ञा 
हो। यथाण्‌-जेसेअणृ यह अ इ उ वर्णो की सञ्ज्ञा है । इसी प्रकार अक्‌, अच्‌, 
हल्‌, अल्‌ आदि भी जान लेने चाहिये । 


व्याख्या-- आदिः ।१।१। अन्त्येन ।३।१। -संह इत्यव्ययपदम्‌ । इता ।३।१। 
स्वस्य ।६।१। (स्वं रूपं शब्दस्याशब्दसञङज्ञा से 'स्वम्‌' यह प्रथमान्त पद आकर विभक्ति- 
विपरिणाम से षष्ठयन्त हो जाता है) । यह सूत्र सञ्ज्ञाधिकार के बीच पढ़ा जाने से 
सञ्ज्ञासूत्र है । यहां 'अन्त्येनेता सहादिः' अर्थात्‌ 'अन्त्य इत्‌ से युक्त आदि’ यह सञ्ज्ञा 
है । अब सञ्ज्ञी का निर्णय करना है कि सञ्ज्ञी.कौन हो ? क्योंकि सूत्र में तो किसी 
का निदेश है ही नहीं । आदि और अन्त्य अवयव शब्द हैं। अवयवों से अवयवी 
लाया जाता है । अतः यहां अवयवी ही सञ्ज्ञी होगा । उस अवयवी (समुदाय) से 
आदि और अन्त्य सञ्ज्ञा होने के कारण निकल जायेंगे । शेष मध्यगत वर्ण ही सञ्ज्ञी 
ठहरेंगे । पुन: 'स्वस्य' पद की अनुवृत्ति आकर आंदि भी सञ्ज्ञी हो जायेगा । इस 
प्रकार आदि तथा मध्यगत वर्ण सञ्ज्ञी बनेंगे तो अब इस सूत्र का अर्थ यह हुआ -- 


१० भैमीव्याख्ययोपेतायां लघ्‌ सिद्धान्तकौमुख्यां 


अर्थ:-- (अन्त्येन) अन्त्य (इता) इत्‌ से (सह) युक्त (आदिः) आदि वर्ण (स्वस्य) 
अपनी तथा मध्यगत वर्णो की सञ्ज्ञा होता है । यहां हमने 'स्वस्य पद से आदि का 
ग्रहण किया हे; पर कोई पूछ सकता है कि “स्वस्य पद से अन्त्य का ग्रहण कर 
अन्त्य इत्‌ से युक्त आदि अन्त्य तथा मध्यगत वर्णो की सञ्ज्ञा हो” ऐसा अर्थ क्यों न 
किया जाये ? इसका उत्तर यह है कि 'स्व' यह सर्वनाम है। सर्वनाम प्रधान का ही 
निर्देश कराने वाले होते हैं, अप्रधान का नहीं । अन्त्येनेता सहादि:' यहां प्रधान आदि 
है, अन्त्य नहीं । क्योंकि सहयुक्तेऽप्रधाने (२.३.१९) से अप्रधान में ही तृतीया होती 
है, अतः 'स्व' यह सर्वनाम प्रधान आदि का ही ग्रहण करायेगा, अप्रधान अन्त्य 
का नहीं । 

अइउण्‌ यहां अन्त्य इत्‌=ण्‌ है। आदि 'अ' हे । अतः अन्त्य इत्‌ से युक्त 
आदि 'अण्‌' हुआ । यह सञ्ज्ञा है । 'इ उ' मध्यगत तथा 'अ' आदि ये तीन सञ्ज्ञी हैं । 
इसी प्रकार अच्‌, अक्‌, हल्‌, अल्‌ आदि भी जानने चाहिये । इन अण्‌ आदि सञ्ञ्ञाओं 
को पूर्ववर्ती आचार्य 'प्रत्याहार' कहते चले आ रहे हैं । यहां इस शास्त्र में भी इन के 
लिये प्रत्याहार शब्द व्यवहृत होता है । प्रत्याह्रियन्ते = संक्षिप्यन्ते वर्णा अत्रेति 
प्रत्याहारः । 


यहां अन्त्य और आदि अ इ उ ण्‌ आदि सूत्रों की अपेक्षा से नहीं लेने, किन्तु 
मन में रखे समुदाय की अपेक्षा से लेने हैं। यथा--इ उण्‌ ऋ लू क इस समुदाय का 
आदि 'इ' और अन्त्य 'क्‌' है । अन्त्य युक्त आदि==इक्‌ सञ्ज्ञा होगा । इ उ ऋ लु-- 
ये संज्ञी होंगे । “रट्लॅ' यहां उपदेशेऽजनुनासिक इत्‌ (२८) से लकारस्थ अकार इत्‌ 
है । समुदाय का आदि 'र्‌' है। अन्त्य अँ है । अन्त्य युक्त आदि र्‌+-अं='रं' यह 
सञ्ज्ञा होगा । इस संज्ञा के “र्‌ और “ल्‌ दो ही सञ्ज्ञी हैं । 

अब यह प्रश्‍न उत्पन्न होता है कि अण्‌ आदि प्रत्यहारों में आदि और मध्य- 
गत वर्ण सञ्ज्ञी होते हैं तो इक प्रत्याहार में क॑ भले ही न आये, पर णू तो आना 
चाहिये; क्योंकि वह मध्यगत वर्ण है। इस का उत्तर यह है कि आचार्य पाणिनि की 
शैली से यह प्रतीत होता है कि मध्यगत वर्ण यदि इत्सञ्ज्ञक होंगे तो उन का प्रत्या- 
हारों के सञ्ज्ञयों में ग्रहण न होगा ¦ तथाहि-यदि वे सञ्ञ्गी होते तो अच्‌ प्रत्या- 
हार में 'क्‌' का भी ग्रहण होता क्योंकि यह मध्यव्ण है । 'क्‌' के ग्रहण होने से उपदेशे- 
ऽजनुनासिक इत्‌ (२८) इस सूत्र के 'अनुनासिकः' इस पद में 'क्‌' इस अच्‌ के परे होने 
पर सकारस्थ इकार को इको यणचि (१५) से यण्‌ तथा यण्‌ का लोपो व्योर्वेलि 
(४२६) से लोप होकर 'अनुनास्कः' हुआ होता; पर आचार्य पाणिनि ने ऐसा नहीं 
किया । इस से यह विदित होता हैं कि इत्सञ्ञ्ञक मध्यवर्ती होने पर भी सञ्ज्ञी 
नहीं होते । 

अइउण्‌ आदि चौदह सूत्रों से यद्यपि अनेक प्रत्याहार बन सकते हैं तथापि 
इस व्याकरणशास्त्र में जिन का व्यवहार किया गया है उन की सङ्ख्या चवालीस 

(४४) है। कई लोग 'रे' प्रत्याहार को नहीं मानते उन के मत में तेंतालीस (४३) 
प्रत्याहार होते हैं। इन में से बयालीस (“र्‌ प्रत्याहार न मानने वालों के मत में इक्ता- 
लीस ४१) प्रत्याहार तो मुनिवर पाणिनि ने स्वयं सूत्रों में व्यवहृत किये हैं । शेष दो 
में से एक 'अम्‌' उणादि सूत्रों का तथा दूसरा 'चय्‌' वात्तिकपाठ का है । हम इन प्रत्या- 
हारों के लिखने से पूर्व यह बता देना आवश्यक समभते हैं कि प्रत्याहारगत वर्णो के 
जानने का सुगम उपाय क्या है? प्रत्याहारगत वर्णो के जानने का सुगम उपाय यह है 
कि निम्नलिखित बातों को अच्छी तरह से बुद्धि में बिठा लिया जाये-- 

(क) वर्गो के पाञ्चवं वर्ण नमङणनम्‌ सूत्र में हैं । 

(ख) वर्गो के चौथे वण झभन्र, घढधष्‌ सूत्रों में हैं । 

(ग) वर्गो के तीसरे वणं जबगडदश्‌ सूत्र में हैं । 

(घ) वर्गो के दूसरे वर्ण खफछठथ तक हैं । 

(ङ) वर्गो के प्रथम वर्ण चटतव्‌, कपय्‌ सूत्रों में हैं । 

(च) ऊष्मवणे शषसर्‌, हल्‌ सूत्रों में हैं । 

(छ) अन्तःस्थवर्णं यवरद्‌, लण्‌ सूत्रों में हैं । 

(ज) स्वरवर्ण अइउण्‌, ऋलुक्‌, एओङ्‌, ऐऔच सूत्रों में हैं । 

इस के अतिरिक्त जिन सूत्रों के बीच से कटाव हो कर प्रत्याहार बनते हैं उन 
सूत्रों के स्थान भी याद रखने योग्य हैं वे स्थान निम्नलिखित हैं-- 


अइउण्‌ । यहाँ 'इ' से कटाव होकर इक्‌, इच्‌ तथा 'उ' से कटाव हो कर उक्‌ 
प्रत्याहार बनता है । 

हयवरट्‌ । यहां 'य' से कटाव हो कर यण्‌, यन, यम्‌, यय्‌, यर्‌ प्रत्याहार 'व' 
से कटाव होकर वल्‌ प्रत्याहार तथा 'र्‌' से कटाव हो कर रं प्रत्याहार बनता है । 


अमङ्णनम्‌ । यहां 'म' से कटाव होकर मय्‌ तथा 'ड” से कटाव होकर ङम्‌ 
प्रत्याहार बनता है । 

भन । यहां 'भ' से कटाव होकर भष्‌ प्रत्याहार बनता है । 

जबगडदश्‌ । यहां 'ब' से कटाव होकर बश्‌ प्रत्याहार बनता है । 

खफछठथचटतव्‌ । यहां 'छ से कटाव हो कर छव्‌ तथा 'च' से कटाव हो कर 
चय्‌ प्रत्याहार बनता है । 

इस व्याकरण में प्रयुक्त होने वाले प्रत्याहारो का दो इलोको में संग्रह यथा-- 


ङणटञ्चात्‌ स्मृतो होकः, चत्वारश्च चमान्मताः । 
.शालाभ्यां षड यरात्पञ्च, धाद हो च कणतस्त्रयः ।। १/। 
केषाञ्चिच्च मते रोऽपि, प्रत्याहारोऽपरो मतः । 
लस्थाऽवर्णन वाञ्छन्त्यनुनासिकबलादिह ॥२॥ 

प्रत्याहार 


(२०) भष्‌ 
(२१) अश्‌ 


(२२) हश्‌ 
(२३) वश्‌ 


(२४) जश्‌ 
(२५) भश्‌ 

सञ्ज्ञो वणं 


अ,इ, उ 
अ, इ, उ, ऋ, लु 
इ, उ, ऋ, लु 

ए,ओ | 

सम्पूर्णं स्वर 

अ को छोड़ कर सब स्वर 
ए, ओ, ऐ, ओ, 

ऐ, औ 

स्वरा ठ, य, च 
स्वर; हू; अन्तःस्थ 
अ को छोड़ स्वर; ह; 


अन्तःस्थ 
अन्तःस्थ 
स्वर; हू; अन्तःस्थ; वर्ग- 
पञ्चम 
अन्तःस्थ; वगंपञ्चम 
वर्गपञ्चम 
ङ्‌, ण्‌, न्‌ 


अन्तःस्थ; वर्गेपञ्चम; भ्‌, भ्‌ 
वर्ग-चतुर्थ 


झ को छोड़ वर्ग-चतुर्थ 

स्वर; हू; अन्तःस्थ; वर्गो के 
पञ्चम-चतुर्थे-तृतीय 

ह; अन्तःस्थ; वर्गो के 

पञचम-चतुथं -तृतीय 

व्‌, र्‌, ल्‌; वर्गों के ५, ४, ३ 

वर्ग-तृतीय 

वर्गों के चतुर्थ तथा तृतीय 


उदाहरण-सुत्र 


उरण्रपरः (२९) 

अकः सवणे दीर्घः (४२) 

इको यणचि (१५) 

उगितश्च (१२ ५०) 

एङ: पदान्तादति (४३) 

इको यण्‌ अचि (१५) 

नाद्‌ इचि (१२७) 

एचोऽयवायावः (२२) 

वृद्धिराद्‌ ऐच्‌ (३२) 

अद्‌कुप्वाङ्नुम्व्यवायेऽपि( १३८) 

अणुदित्सवर्णस्य चाप्रत्ययः ( ११) 

इणः षीध्वंलुङ्लिटां धोऽङ्गात्‌ 
(५१४) 

इको यण्‌ अचि (१५) 

पुमः खयि +-अम्‌परे (६४) 


हलो यमां यमि लोपः (१० ००) 
जमन्ताडइ्‌डः (उणा० १११) 
ङसो ह्वस्वादचि ङमुण्‌ नित्यम्‌ 
(८६) 
अतो दीर्घो यजि (३६०) 
एकाचो बशो भष्‌ भषन्तस्य 
स्ध्वोः (२५३) 
एकाचो बशो भष्‌ ० (२५३) 
भोभगोअघोअपूर्वस्य योऽशि 
(१०८) 
हशि च (१०७) 


नेड्वशि कृति (८००) 
कलां जशोऽन्ते (६७) 
कलां जश भशि (१६) 

(२६) बश्‌ ब्‌, ग्‌, ड्‌, द्‌ एकाचो बशो भष्‌० (२५३) 
(२७) छव्‌ छ,ठ,थ्‌,च्‌,ट्‌,त्‌ नइछवि + अप्रशान्‌ (६५) 
(२८) यय्‌ अन्तःस्थ, सब वर्ग अनुस्वारस्य ययि परसवर्णः (७६) 
(२९) मय्‌ न्‌ को छोड़ कर सब वर्ग सय उञो वो वा (५८) 
(३०) भय्‌ वर्गो के ४थे, रय, रय, प्रथम | ऋयो होऽन्यतरस्याम्‌ (७५) 
(३१) खय्‌ वर्गो के प्रथम तथा द्वितीय | पुमः खयि +-अस्परे ( ९४) 
(३२) चय्‌ वर्गो के प्रथम वर्ण चयो द्वितीयाः शरि पौष्कर- 
सादेरिति वच्यम्‌ (वा० १४) 
(३३) यर्‌ अन्तःस्थ; वर्ग, श्‌, ष्‌, स्‌ | यरोऽनुनासिकेऽनुनासिको वा 
(६८) 
(३४) भर्‌ वर्गो के ४, ३, २, १; करो झरि सवणं (७३) 
श्‌, ष्‌, स्‌ 
(३५) खर्‌ वर्गों के १, २; शूष्‌, स्‌ खरि च (७४) 
(३६) चर्‌ वर्गो के १; श्‌, ष्‌, स्‌ अभ्यासे चर च (३९६) 
(३७) शर्‌ श्‌, ष्‌,स्‌ ङ्णोः कुक्ट्क शरि (८६) 
(३८) अल्‌ सब स्वर; सब व्यञ्जन अलोऽन्त्यस्य (२१) 
(३९) हल्‌ सब व्यञ्जन हलोऽनन्तराः संयोगः (१३) 
(४०) वल्‌ यू को छोड़ सब व्यञ्जन लोपो व्योबंलि (४२९) 
(४१) रल्‌ य्‌, व्‌ छोड़ सब व्यञ्जन रलो व्युपधाद्धलादेः संश्च (८८१) 
(४२) भल्‌ वर्गो के ४, ३, २, १; ऊष्म. | कलो कलि (४७८) 
(४३) शल्‌ ऊष्म वणं शल इगुपधादनिटः क्सः( ५६० ) 
(४४) र र्‌, ल्‌ उरण्‌ र-परः (२९) 


अब व्याकरण-शास्त्र में महोपकारक वक्ष्यमाण सवणंसंज्ञा और सवणंग्राहक के 
उपयोगी अच्‌ के अठारह भेद सिद्ध करते हैं -- 


[लघु० ] संज्ञासूत्रम्‌ (५) ऊकालोऽज्भूस्व-दोघ-प्लुतः 
। १। २ । २७ ॥ | 
उश्च ऊश्च ऊ३श्च=वः। वां काल इव कालो यस्य सोऽच्‌ क्रमाद्‌ ध्रस्व- 
दीघ-प्लुतसंज्ञः स्यात्‌ । स प्रत्येकमुदात्तादिभेदेन त्रिधा ॥ 

---एकमात्रिक, द्विमात्रिक तथा त्रिमात्रिक उकार के उच्चारणकाल के 
सरश जिस अच्‌ का उच्चारणकाल हो, वह अच्‌ क्रमशः ह्वस्व, दीघं, प्लुत संज्ञक होता 
है । उस अच्‌ के तीनों भेदों में हर एक के पुनः उदात्त आदि तीन २ भेद होते हैं । 

व्याख्या--ऊकाल: । १ । १ । अच्‌ । १। १ । ह्लस्व-दीर्घ-प्लुतः । १। १। 

समास:--उश्च ऊश्च ऊ३इच >> व: । इतरेतरद्वन्द्र: । वः कालो यस्य स: --ऊकाल: । 
बहुव्रीहि-समास: । (एकमात्रिक उकार, द्विमात्रिक उकार तथा त्रिमात्रिक उकार का 
द्वन्द्व करने से 'जस्‌' विभक्ति में 'वः' रूप निष्पन्न होता हे । यहां सब उकार लक्षणा- 
शक्ति से अपने २ उच्चारणकाल के सइश अर्थ वाले हैं)। ह्वस्वश्च दीघंश्च प्लुतश्च == 
हुस्वदीधंप्लुतः । इतरेतरद्वन्द्वः । (यहां इतरेतरद्वन्द्व होने से यद्यपि बहुवचन होना 
चाहिये था तथापि सौत्र होने के. कारण एंकवचन हो गया है) । अर्थ: - (ऊकाल.) 
एकमात्रिक उकार के सरश उच्चारणकाल वाला, द्विमात्रिक उकार के सरश उच्चारण- 
काल वाला तथा त्रिमात्रिक उकार के सदृश उच्चारणकाल वाला (अच्‌) अच्‌, क्रमश: 
(हृस्व-दीघं-प्लुतः) ह्वस्व, दीर्घं तथा प्लुत सञ्ज्ञक होता है। भाव- -यदि एकमात्रिक' 
उकार के उच्चारणकाल के समान किसी अच्‌ का उच्चारण-काल होगा तो वह ह्वस्व, 
यदि द्विमात्रिक उकार के उच्चारण-काल के समान किसी अच्‌ का उच्चारण-काल 
होगा तो वह दीर्घं और यदि त्रिमात्रिक उकार के उच्चारणकाल के समान किसी अच्‌ 
का उच्चारण-काल होगा तो वह प्लुत सञ्ञ्ञक होगा । 

„ कुक्कुट के 'कु कू कूर' शब्द में क्रमशः ह्वस्व, दीघं और प्लुत उकार का 
उच्चारण स्पष्ट प्रतीत होता है अतः यहां दृष्टान्त के लिये उकार को उपयुक्त समभा 
गया है वरन्‌ 'आकालः' आदि भी कहा जा सकता था। 

इस प्रकार अचों के ह्वस्व, दीघं और प्लुत ये तीन २ भेद हो जाते हैं (ध्यान 
रहे कि यहां सामान्यत: कथन किया गया है, सब अचों के तीन तीन भेद नहीं होते; 
पर हां यह तीनों भेद अचों के ही होते हैं अन्य वर्णो के नहीं)। अब अग्रिम तीन सूत्रों 
से प्रत्येक के उदात्त, अनुदात्त और स्वरित तीन २ भेद कहे जाते हैं -- 

[लघु० | संज्ञा-सूत्रम्‌-(६) उच्चेरुदात्तः । १।२।२९॥ 

(ताल्वादिषु सभागेषु स्थानेषूर्ध्वंभागे निष्पन्नोऽजुदात्तसंज्ञः स्यात्‌ ॥ ) 
संज्ञा-सूत्रम्‌ -- (७) नीचेरनदात्तः ।१।२।३०॥ 

(ताल्वादिषु सभागेषु स्थानेंष्वघो भागे निष्पन्नोऽजनुदात्तसंज्ञः स्यात्‌ ॥ ) 

अर्थः भागों वाले तालु आदि स्थानों में जो अच्‌ उपरले भाग में बोला जाय 

वह उदात्त होता है ॥६॥ 

१. कई लोग--जितनी देर में आँख झपकती है उसे 'मात्रा' कहते हैं । कुछ लोग-- 
जितनी देर में बिजली चमकती है उसे “मात्रा” कहते हैं। अन्य लोग--जितनी 
देर में झरोसे के बीच कण दिखाई देता है उसे “मात्रा” कहते हैं। इपर लोग-- 
चाषः नीलकण्ठ पक्षी जितनी देर में बोलता है उसे “मात्रा” मानते हैं। ये सब 


प्राचीन शिक्षाकार आचार्यो के मत हैं। परन्तु आजकल एक सैकेण्ड के समय 
_ को मात्रा-समय मानना सरल प्रतीत होता है । ह्वस्व के बोलने में एक सेकेण्ड, 

भागों वाले तालु आदि स्थानों में जो अच्‌ निचले भाग में बोला जाय वह 
अनुदात्त होता है ॥।७॥। 

व्याख्या--उच्चैः इत्यव्ययपदम्‌ । उदात्तः ।१।१। अच्‌ ।१।१। (ऊकालोऽज्भू- 
स्वदीघंप्लुतः सूत्र से) ॥६॥ नीचः इत्यव्ययपदम्‌ । अनुदात्तः ।१।१। अच्‌ ।१।१। 
( ऊकालोऽज्कुस्वदीर्घष्लुतः सूत्र से) ॥७॥ 'उच्चैस्‌' शब्द का अर्थ ऊंचा तथा 'नीचँस्‌' 
शब्द को अर्थ नीचा है। भाष्य के प्रमाणानुसार वर्णो का अपने २ स्थानों में ही ऊँचा 
था नीचापन' समभना चाहिये । यदि स्थान अखण्ड हों अर्थात्‌ उन के भाग न हो सकते 
हों तो ऊंचापन या नीचापन नहीं बन सकता । अतः स्थानों के दो भाग मानने पड़ेंगे 
एक ऊंचा भाग दूसरा नीचा भाग । वृत्ति में इसीलिये 'सभाग' शब्द लिखा गया है: 
अर्थ :-- (उच्चैः) अपने स्थान के ऊपर वाले भाग में उच्चायंमाण (अच्‌) अच्‌ (उदात्तः) 
उदात्तसंज्ञक होता है ॥६॥ (नीचः) अपने स्थान के नीचे वाले भाग में उच्चार्यमाण 
(अच्‌) अच्‌ (अनुदात्त) अनुदात्तसंज्ञक्‌ होता हे ॥७॥ यथा अकार का 'कण्ठ' स्थान 
है । यदि अकार कण्ठ में उपरले भाग से बोला जायेगा तो उदात्त और यदि निचले 
भागमें बोला जायेगा तो अनुदात्त संज्ञक होगा । एवम्‌ आगे इकार आदियों के विषय 
में भी जान लेना चाहिये । 

कुछ लोग "जो ऊंची स्वर से बोला जाय वह उदात्त होता है ऐसा अनर्थं 
किया करते हैं। उनके अनर्गल--प्रलाप से सावधान रहना चाहिये; क्योंकि तब 
मानसिक जप में उदात्तत्व आदि न माना जा सकेगा, पर यह अनिष्ट है । 

नोटः -- इन सूत्रों की तथा अगले सूत्र की वृत्ति 'लघुकौमुदी' में नहीं दी गई।. 
हम ने सुगमता के लिये 'सिद्धान्तकौमुदी' से ले कर कोष्ठ में दे दी है। 
[लघ्‌ ० ] संज्ञा-सूत्रम्‌-- (८) समाहार: स्वरितः ।१।२।३ १॥ 

(उदात्तानुदात्तत्वे वर्णधमौं समाह्रियेते यस्मिन्‌ सोऽच्‌ स्वरितसंज्ञः 
स्यात्‌) । स नवविधोऽपि प्रत्येकमनुनासिकाननुनासिकत्वाभ्यां द्विधा ॥ 

अर्थः-- उदात्त और अनुदात्त वर्णो के धर्म जो उदात्तत्व और अनुदात्तत्व ये 
दोनों जिस अच्‌ में विद्यमान हों वह अच्‌ 'स्वरित' संज्ञक होता है। स नवविधोऽपि -- 
इस तरह नौ प्रकार का वह अच्‌ पुनः अनुनासिक तथा अननुनासिकधर्मो के कारण दो 
प्रकार का हो जाता है । 

व्याख्या--उदात्तस्य ।६।१। अनुदात्तस्य ।६।१। (उच्चंरुदात्तः से 'उदात्तः तथा 
नीचैरनुदात्तः से 'अनुदात्त पद का अनुवर्तन होता है। इन दोनों का यहां षष्ठी- 
विभक्ति में विपरिणाम हो जाता है । ये दोनों पद भाष्य के प्रमाणानुसार धर्मप्रधान 
हैं, अर्थात्‌ इन का अर्थ उदात्तत्व और अनुदात्तत्व) है । समाहारः ।१।१। |समाहरणम्‌ 
-समाहार:, भावे घन्‌ । समाहारोऽस्त्यस्मिन्निति समाहारः, अर्शआदिभ्योऽच्‌ 


चाहिये । 

(११९५) इति मत्वर्थीयोऽच्‌-प्रत्ययः] । स्वरितः ।१।१। अर्थ:--(उदात्तस्य = उदा- 
त्तत्वस्य) उदात्तपने (अनुदात्तस्य --अनुदात्तत्वस्य) और अनुदात्तपने के (समाहारः) 
मेल वाला (अच्‌) अच्‌ (स्वरितः) स्वरितसंज्ञक होता है । पूर्व-सूत्रों में स्थानों के 
दो भाग कह आये हैं, एक ऊपर वाला भाग और दूसरा नीचे वाला भाग । जो अच्‌ 
इन दोनों भागों से बोला जाये उसे 'स्वरित” कहते हैं । यथा अकार का 'कण्ठ' स्थान 
होता है, यदि अकार कण्ठ के उपरले और निचले दोनों भागों से बोला जायेगा तो 


स्वरित” संज्ञक होगा । इसी प्रकार अपने २ स्थानों के दोनों भागों से बोले जाने 


वाले इकार आदि भी स्वरितसंज्ञक होंगे । 
अब इस प्रकार हस्व, दीर्घं और प्लुत प्रत्येक के उदात्त, अनुदात्त तथा स्वरित 
तीन २ भेद हो कर प्रत्येक अच्‌ के नौ २ भेद हो जाते हैं (ध्यान रहे कि यह 
` सामान्यतः कथन किया गया है क्योंकि जिन अचों के हस्व या दीर्घ नहीं होते उन के 
तो छः २ भेद ही होते हैं) ये नौ भेद निम्नलिखित हैं -- 


| (१) ह्रस्व उदात्त | (४) दीर्घ उदात्त ॥ (७) प्लुत उदात्त 
(२) ह्रस्व अनुदात्त | (५) दीघ अनुदात्त | (८) प्लुत अनुदात्त 


(३) हरस्व स्वरित | (६) दीर्घ स्वरित || (९) प्लुतः. सवारत 


इन नौ भेदों में भी हर एक के पुन: अनुनासिक तथा अननुनासिक धर्मो के 
'कारण दो २ भेद होकर प्रत्येक अच्‌ के अठारह २ भेद हो जाते हैं यह सब अग्निम सूत्र 
में प्रतिपादन किया गया है । 

कोई समय था जब उदात्त आदि स्वरों का प्रयोग लोक में भी किया जाता 
था; पर अब इन का प्रचार लोक से सर्वथा नष्ट हो गया है । ये प्रायः वेद में ही 
प्रयुक्त होते हैं । वेद में इन का सद्धेत चिल्लो द्वारा किया जाता. है। उदात्त के लिये 
कोई चिल्ल नहीं होता; अनुदात्त के नीचे पड़ी रेखा तथा स्वरित के ऊपर खड़ी रेखा 
का चिह्न होता है । यथा- | 

उदात्त --अ । इ । उ । इत्यादि । 


अनुदात्त -अ । इ । उ । इत्यादि । 
त आत आता क 
स्वरित -अ । इ । उ । इत्यादि । 


सामवेद आदि में अन्य प्रकार के भी चिह्न होते हैं जो वैदिक ग्रन्थों से जानने 
चाहिय । 

आ 


ज 

[लघु ०] संज्ञा-सूत्रम्‌-- (€) मुखनासिकावचनोऽनुनासिकः। १।१।८॥। 

मुख-सहित-नासिकयोच्चार्यमाणो वर्णोऽनुनासिकसंज्ञः स्यात्‌ । 
तदित्थम्‌ --अ इ उ ऋ एषां वर्णानां प्रत्येकमष्टादश भेदाः । लु-वर्णस्य द्वादश, 
तस्य दीर्घाभावात्‌ । एचामपि द्वादश, तेषां ह्वस्वाभावात्‌ ॥ | 


अर्थ:-- मुखसहित नासिका से बोला जाने वाला वर्ण अनुनासिक-संशक 
होता है । इस प्रकार--'अ, इ, उ, ऋ' इन वर्णो में प्रत्येक के अठारह २ भेद हो जाते 
हैं । 'लु' वर्णं के - दीर्घ होने से बारह भेद होते हैं। एचों (ए, ओ, ऐ, औ) के भी 
-ह्वस्व न होने से बारह २ भेद होते हैं । | 


व्याख्या - मुख-नासिका-वचनः ।१।१। अनुनासिकः ।१।१। समासः---मुखेन 
सहिता मुख-सहिता, तृतीया-तत्पुरुष-समांसः, मुख-सहिता नासिका मुखनासिका, 
शाकपाथियादीनां सिद्धय उत्तरपदलोपस्योपसङ्भःघानम्‌ इति वातिकेन समासः । उच्यत 
इति वचनः (वर्णं इत्यर्थः), कर्मणि ल्युट्‌ । भुखनासिकया वचनः = मुखनासिकावचनः । 
तृतीया-तत्पुरुष-समासः । अर्थः-- (मुख-नासिका-वचनः) मुखसहित नासिका से बोला 
जाने वाला वर्ण ( अनुनासिकः) अनुनासिक-संज्ञक होता है। 

भाव यह है कि मुख से तो प्रत्येक वर्ण बोला ही जाता है, पर जो मुख और 
नासिका दोनों से बोला जाये वह अनुनासिक होता है । यथा ङ्‌, न्‌, ण्‌, न्‌, म्‌ इत्यादि 
मुख और नासिका दोनों से बोले जाते हैं अतः 'अनुनासिक' संज्ञक हैं । इसी प्रकार यदि 
अच्‌ मुख और नासिका दोनों से बला जायेगा तो अनुनासिक होगा और यदि केवल 
मुख से ही बोला जायेगा तो 'अननुनासिक (न अनुनासिकः, जो अनुनासिक नहीं ) 
होगा । इस प्रकार पीछे कहे नौ २ भेदों के अनुनासिक और अननुतासिक धर्मे के कारण 
अठारह २ भेद हो जाते हैं । 

अब अचों का सामान्यतः भेद-निरूपण करके पुनः प्रत्येक का विशेषतः भेद- 
निरूपण करते हैं । 

'अ, इ, उ, ऋ' इन में से प्रत्येक वर्ण के अठारह भेद होते हैं। 'लु' वणं के 
बारह भेद होते हैं। इस के दीर्घ न होने से छः भेद कम हो जाते हैं। 'एच्‌' अर्थात्‌ 
'ए, ओ, ऐ, औ” वर्णों के भी बारह २ भेद होते हैं, क्योंकि इन का हुस्व नहीं होता । 
हुस्व न होने से छः २ भेद कम हो जाते हैं। यह ध्यान रहे कि 'ए, ऐ तथा 'ओ, 
और? परस्पर हुस्व दीघं नहीं, किन्तु सब दीर्घं और भिन्न २ जाति वाले हैं । इन सब 
की तालिका यथा -- | 


"बर 


१. अत्र मुखसहितया नासिकया इति व्यास एव न्याय्य: । समासे तु शाकपाथिवादि- 
त्वात्‌ सहितपदलोपप्राप्ति: । | 
| ल० प्र (२) 

अ,इ, उ, त्र, लु |, इ, उ, ऋ, ए, ओ, ऐ, औ | अ, इ, उ, ऋ, ल्‌, ए,ओ,ऐ,ओ 


„ 79 अननुनासिक 

„अनुदात्त अनुनासिक | € ,, अनुदात्त अनुनासिक |१५ ,, अनुदात्त अनुनासिक 
» अननुनासिक |१० „ अननुनासिक |१६ ,, » अननुनासिक 

„ स्वरित अनुनासिक |११ ,, स्वरित अनुनासिक [१७ ,, स्वरित अनुनासिक 


// » अननुनासिक |१२ ,, ,, अननुनासिक (१८ „ अननुनासिक 


प्रकरण का सार-- 
इस प्रकरण का सार यह है कि सजातीय (एक ही स्थान वाले) अचों में 
परस्पर तीन प्रकार के भेद होते हैं। १. कालकृत भेद । २. स्थानभागकृत भेद । 
३. नासिकाकृत भेद । | 
ऊकालोऽज्भुस्वदीघंप्लुतः (५) सूत्र कालकृत भेद करता है । उच्चैरुदात्तः, 
नीचैरनुदात्तः, समाहारः स्वरितः (६, ७, ८) ये सब स्थानभागकृत भेद करते हें । सुख- 
नासिकावचनोऽनुनासिकः (६) यह सूत्र नासिकाकृत भेद करता है । उदाहरणार्थ 
अकार के अठारह भेदों की आकृति यथा-- 
। | 
हृस्व- अँ, अ; अँ, अ; अँ, अ ॥ 
& पणा. 
दीर्घ- आँ, आ; आँ, आ; आ, आ ॥ 
BN ैणिजन्ये 
प्लुत--आँ३, आ३; ऑर, आ३; ऑर, आ३ ॥ 


(१) अं और अ में केवल नासिकाकृत भेद है क्योंकि पहला अनुनासिक और 
दूसरा अननुनासिक है । दोनों. एकमात्रिक हैं अतः कालकृत भेद नहीं है। दोनों 
उदात्त होने के कारण स्थान के ऊध्वेभाग में निष्पन्न होते हैं अत: स्थानभागकृत भेद 
भी नहीं है । 

(२) अ और अँ में नासिकाकृत तथा स्थानभागक्कत दो प्रकार का भेद है । 
क्योंकि पहला अननुनासिक तथा कण्ठ स्थान के ऊर्ध्वभाग में निष्पन्न होता है; दुसरा 
अनुनासिक तथा कण्ठ स्थान के अधोभाग में निष्पन्न होता हे । इन दोनों में कालकृत 
भेद नहीं है क्योंकि दोनों एकमात्रिक हैं । 


~ 

(३) अ और आँ में तीनों प्रकार का भेद है । पहला एकमात्रिक तथा दूसरा 
द्विमात्रिक है अत: कालकृत भेद हुआ; पहला उदात्त होने से ऊध्वेभाग में निष्पन्न होने 
. वाला तथा दूसरा अनुदात्त होने से अधोभाग में निष्पन्न होने वाला है अतः स्थान- 
भागकृत भेद हुआ; पहला अननुनासिक तथा दूसरा अनुनासिक है अतः नासिकाकृत 
मेद हुआ । 


(४) सजातीय अर्थात्‌ एक स्थान वाले अचों में इन तीन भेदों से अतिरिक्‍त 
अन्य कोई भेद नहीं हो सकता, पर विजातीय अर्थात्‌ भिन्न २ स्थानों वाले अचों में 
चौथा 'स्थानकृत' भेद भी हुआ करता है । यथा --अ और ई में; पहला कण्ठस्थानीय 
तथा दूसरा तालुस्थानीय है अतः स्थानकृत भेद है। 

नोट--विद्यार्थियों को अचों के परस्पर इन चार प्रकार के भेदों का सुचारु 
रूप से अभ्यास कर लेना चाहिये । 


[लघु ०] संज्ञा-सूत्रम्‌ -( १०) तुल्यास्यप्रथत्नं सवर्णम्‌ । १।१।९॥ 
ताल्वादिस्थानमाभ्यन्तरप्रयत्नरचेत्येतद्‌ द्वयं यस्य येन तुल्यं तन्मिथः 

सवर्णं-संज्ञं स्यात्‌ ॥। 

| अर्थ:---तालु आदि स्थान तथा आमभ्यन्तर-प्रयत्न ये दोनों जिस वर्ण के जिस 

वर्ण के साथ तुल्य हों वह वर्णजाल (अक्षर-समुदाय) परस्पर सवर्णसंज्ञक होता है । 


व्याख्या--तुल्यास्यप्रयत्नम्‌ ।१।१। सवर्णम्‌ ।१।१। समास: --आस्ये (मुखे) 
भवम्‌ = आस्यम्‌. झरीरावयवाच्च (१०६:४) इति भवार्थं यत्प्रत्ययः । यस्येति च 
(२३६) इत्यकारलोपे हलो यमां यमि लोपः( १००० इति यकारलोपः । प्रकृष्टो यत्नः 
प्रयत्नः, यद्वा . प्राक्तनो यत्तः प्रयत्नः, कुगतिप्रादयः (६४९) इति प्रादिसमासः । 
आस्यञ्च प्रयत्नच आस्यप्रयत्नौ, इतरेतरद्वन्द्रः । तुल्यौ आस्य-प्रयत्नौ यस्य (वर्णजा- 
लस्य) तत्‌ = तुल्यास्यप्रयत्नम्‌, बहुत्रीहिसमासः । अर्थः-- (तुल्यास्य-प्रयत्नम्‌) जिस 
वर्ण समूह का पारस्परिक ताल्वादिस्थान तथा आम्यन्तर प्रयत्न तुल्य हो वह (सवणेम्‌) 
परस्पर सवणे-संज्ञक होता है । 


स्थान कण्ठ से शुरू होते हैं अतः 'ताल्वादि' की अपेक्षा 'कण्ठादि' कहना ही 
अधिक उपयुक्त प्रतीत होता है। कई लोग--'तालुन आदिस्ताल्वादिः (कण्ठः) । तालु 
आदियंषान्तानीमानि ताल्वादीनि, ताल्वादिश्‍च ताल्वादीनि च ताल्वादीनि, एक्शेष:.। 
इस प्रकार विग्रह कर के कण्ठ को भी ला घसीटते हैं, परन्तु हमारी सम्मति में सीधा 
'कृण्ठादि' न कह कर 'ताल्वादि' कहना द्रविड-प्राणायाम से कम नहीं । 


लोक में आभ्यन्तर तथा बाह्य यत्नों के लिये सामान्यतया 'प्रयत्न' शब्द प्रयुक्त 
` होता है, पर शास्त्र में इन दोनों के लिये “यत्न' शब्द का ही प्रयोग होता है । 
सूत्र में 'यत्न' शब्द के साथ 'प्र जुड़ा हुआ है, जो बाह्ययत्न को हटा कर आभ्यन्तर- 


२० भेमीव्याख्ययोपेतायां लघुसिद्धान्तकोसुद्यां 


यत्न का ही बोध कराता है। तथाहि--'प्राक्तनो यत्न: प्रयत्नः, अथवा प्रकृष्टो यत्नः 
प्रयत्न? जो पहला यत्न अथवा उत्कृष्ट यत्न हो उसे 'प्रयत्न' कहते हैं। इस रीति से 
'आभ्यन्तर' ही 'प्रयत्न' ठहरता है, क्योंकि वह वर्णोत्पत्ति से पूर्वं होता है तथा 
वर्णोत्पत्ति का कारण होने से उत्कृष्ट है । बाह्ययत्न वर्णोत्पत्ति के पश्चात्‌ होने तथा 
बर्णोत्पत्ति में कारण न होने से वैसा नहीं है । 

यहां यह ध्यान रखना चाहिये कि जब तक सम्पूर्णं स्थान और सम्पूर्ण प्रयत्न 
तुल्य न हों तब तक 'सवर्ण संज्ञा नहीं होती । यथा 'इ' और 'ए' वर्णो का प्रयत्न तुल्य 
है, तालुस्थान भी तुल्य है, परन्तु 'ए' का 'इ' से कण्ठस्थान अधिक है अत: इन की 
सवणंञ्ज्ञा नहीं होती । सवर्णसंज्ञा न होने से 'भवति+-एव' इत्यादि में अनिष्ट सवर्ण- 
दीघं की निवृत्ति हो जाती है । यह सब मुनिवर पाणिनि के यजुष्येकेषाम्‌ (८.३.१०४) 
सूत्र में (यजुषि+-एकेषाम्‌) सवर्णदीर्घ न कर के यण्‌ करने से विदित होता है। 

अब यहां यह प्रश्न उत्पन्न होता है कि यदि सम्पूर्ण स्थान --प्रयत्न के साम्य 
होने से ही सावर्ण्यं माना जायेगा तो क्‌ और ङ्‌ की सवणंसंज्ञा न हो सकेगी, 
क्योंकि कण्ठस्थान और स्पृष्ट प्रयत्न के तुल्य होने पर भी ङकार का नासिकास्थान 
अधिक होता है । और यदि इन की सवर्ण-संज्ञा न होगी तो किविनप्रत्ययस्य कु: (३०४) 
सूत्र में ककार डकार का ग्रहण न करायेगा, इस से 'प्राङ' आदि प्रयोगों में नकार को 
ङकार न हो कर अनिष्ट प्रयोग निष्पन्न होंगे। इस का समाधान यह है कि सूत्र में 
आस्य~-प्रयत्न के तुल्य होने का उल्लेख है। 'आस्य' का अर्थ 'मुख में होने वाला 
स्थान’ है। ककार और डकार का मुख में होने वाला. स्थान कण्ठ तुल्य ही है । 
'नासिका' तो मुख से बाहर का स्थान है; फिर चाहे वह तुल्य हो या नहो चिन्ता 
नहीं, सवर्णसंज्ञा हो जाती है । निष्कर्ष यह है कि-- ~ 

यदि किसी वर्ण के मुखगत कण्ठादि स्थान तथा आभ्यन्तर यत्न अन्य वर्ण मे 
पूरी तरह से तुल्य हों तो वे परस्पर 'सवर्ण' संज्ञक होते हैं । 

स्मरण रहे कि 'ए' और 'ऐ' की तथा 'ओ' और 'औ' की सम्पूर्णं स्थान और 
प्रयत्न के साम्य होने पर भी सवर्णसंज्ञा नहीं होती; इस का कारण यह है कि मुनिवर 
पाणिनि ने एओङ्‌, ऐओबच सूत्रों में दोनों का पृथक्‌ २ निर्देश किया है । 
[लघु ०] वा०--( १) ऋलृवणंयोमिथः साव्यं वाच्यम्‌ ॥ 

अर्थ:--ऋकार और लृकार वर्णो की परस्पर 'सवर्ण संज्ञा कहनी चाहिये । 

व्याख्या -- लुल्यास्यप्रयत्नं सवणंम्‌ ( १०) सूत्र के अनुसार ऋकार और लृकार 
की परस्पर सवणं-संज्ञा नहीं हो सकती; क्योंकि ऋकार का स्थान मूर्धा और 
लुकार का स्थान दन्त है। परन्तु 'तवल्कारः' आदि प्रयोगों के लिये इन की सवर्ण-संज्ञा 
करना अतीव आवश्यक है । इस त्रुटि की पृत्ति मुनिवर कात्यायन ने उपर्युक्त वात्तिक 
द्वारा कर दी है। भब दोनों का स्थानसाम्य न होने पर भी सवर्णसंज्ञा सिद्ध हो 
जाती है । 

नोट - न हि सर्व: सवं जानाति (हर एक पुरुष हर एक बात का ज्ञाता नहीं 

हुआ करता) इस न्यायानुसार मुनिवर पाणिनि से जो कुछ छूट गया उसकी पूत्ति 
` करने तथा मुज्वर पाणिनि के सूत्रपाठ का तात्पयं-समभाने के लिये महामुनि कात्या- 
यन ने वात्तिक-पाठ का निर्माण किया है। इस वात्तिक-पाठ की भी. त्रुटियों को दूर 
करने के लिये तथा कात्यायन का आशय स्पष्ट करने के लिये महामुनि पतञ्जलि ने 
महाभाष्य नामक अति-सुन्दर बृहत्काय ग्रन्थ रचा है । यही तीनों मुनि इस व्याकरण 
के भुनित्रय कहलाते हैं और इन के कारण ही इस पाणिनीय-व्याकरण को त्रिमुनि 
व्याकरणम्‌ कहते हैं। इन मुनियों में उत्तरोत्तर मुनि अर्थात्‌ पाणिनि से कात्यायन 
तथा कात्यायन से पतञ्जलि अधिक प्रामाणिक हें । इस का कारण यह है कि जगत्‌ 
में यह नियम है कि सब से पहले पुरुष को जिन कठिनाइयों का सामना करना पड़ता 
है वैसा उत्तरोत्तर पुरुषों को नहीं, क्योंकि पहले पुरुष की सम्पूर्ण विचारधारा उत्तर- 
पुरुष को अनायास प्राप्त हो जाती है इस से वह उस से आगे के लिये यत्न किया 
करता है, अत एव बुद्धिमान्‌ लोग उत्तरोत्तर को अधिक प्रामाणिक माना करते हैं । 
उत्तरोत्तर मुनीनां प्रामाण्यम्‌ यह उक्ति भी इसी आधार पर आश्रित है । 


सुचना--इस ग्रन्थ में कात्यायन की वात्तिकों के आदि में बा० ऐसा चिल्ल कर 
दिया गया है और इन की क्रमसंख्या भी सूत्रकम से पृथक निदिष्ट की गई है । 

सवर्णसंज्ञा में स्थान और प्रयत्न का उपयोग होने से अब उन का विवेचन 
किया जाता है-- 
[लघु० ] अकुहविसजंनीयार्ना कण्ठ: ।। | 

अर्थः--अठारह प्रकार के अवर्ण, कवर्ग, हकार तथा विसर्ग का कण्ठ स्थान 
होता है । 

व्याख्या--अकुहविसर्जनीयानाम्‌ ।६।३। कण्ठ: ।१।१। समासः--अश्च कुश्च 
हरच विसर्जेनीयश्च अकुहविसर्जनीयाः, तेषाम्‌ --अकुहविसजेनीयानाम्‌, इतरेतरद्वस्द्द: । 
यहाँ 'अ' से लोकप्रसिद्धचनुसार सारे का सारा अवणेकुल तथा “कु” से कवर्ग का ग्रहण 
समभना चाहिये। विसर्जनीय और विसर्ग पर्याय अर्थात्‌ एकार्थवाची शब्द हैं । यहां 
यह ध्यान रहे कि विसर्ग का कण्ठस्थान तभी होता है जब वह अकाराश्रित अर्थात्‌ 
अकार से परे होता है; जैसा कि पाणिनि के नाम से प्रचलित पाणिनीय-शिक्षा में कहा 
गया है -- | 

अयोगवाहा विज्ञेया आश्रयस्थानभागिनः । (इलोक २२) 

अयोगवाहों (यम, अनुस्वार, विसगे, जिह्वामूलीय तथा उपध्मानीय) का 
वही स्थान होता है जिस के वे आश्रित होते हैं। यम और अनुस्वार नासिकास्थानीय 
ही रहते हैं, क्योंकि शिक्षा में कहा गया हे -- 

अनुस्वा रयमानाञ्च नासिकास्थानमुच्यते । (रलोक २२) 


२२ भेमीव्याख्ययोपेतायां लघुसिद्धान्तकोमुद्यां 


अर्थात्‌ अनुस्वार और यमो का 'नासिका' स्थान होता है। अब अयोगवाहों 
में शेष रहे जिह्वामूलीय, उपध्मानीय और विसर्ग । इन में से जिह्वामूलीय का 
'जिह्वामूल' ही स्थान निश्चित है, इसी प्रकार उपध्मानीय भी सदेव पकार या फकार 
के आश्रित होने से ओष्ठस्थानीय ही रहते हैं । तो अब विसर्ग के सिवाय अयोगवाहों 
में अन्य कोई अनियतस्थान वाला नहीं रहा । उदाहरण यथा-- 'कवि:” यहां इकारा- 
श्रित होने से विसर्जनीय का तालुस्थान होता है । 'भानुः यहां उकाराश्रित होने से 
विसर्जनीय का ओष्ठस्थान है । 'रामयोः' यहां ओकाराश्रित होने से विसजनीय का 
कण्ठ-]-ओष्ठ स्थान है । इसी प्रकार अन्यत्र भी जिस २ के आश्रित विसर्ग होगा उस २ 
का वह २ स्थान विसर्ग का भी होगा । 
[लघ्‌ ० | इचुयशानां तालु ॥ 

अर्थ:--अठा रह प्रकार के इवर्ण, चवर्ग, दो प्रकार के यकार तथा शकार का 
'तालु' स्थान होता है । 

व्याख्या--इचुयशानाम्‌ ।६।३। तालु ।१।१। समासः इश्च चुश्च यरच शश्च 
इचुयशाः, तेषाम्‌=इचुयशानाम्‌; इतरेतरद्वन्द्वः । यहां लोकप्रसिद्धयनुसार 'इ से 
इवर्णकुल, “चु' से चवर्ग 'य्‌’ से अनुनासिक और अननुनासिक दोनों प्रकार के यकारों 
का ग्रहण होता है । दान्तों के पीछे जो कठिन मुख की छत है उसे “तालु कहते हैं । 


[लघु ० ] ऋ-टु-र-षाणां मूर्धा ।। 
अर्थ:--अठारह प्रकार के ऋवण, टवर्ग, रेफ तथा षकार का 'मूर्धा' स्थान 
होता है । 
व्याख्या - क्रट्रषाणाम्‌ ।६।३। मूर्धा ।१।१। समासः--आ च टुश्च ररच षश्च 
ऋटुरषाः, तेषाम्‌ =ऋटुरषाणाम्‌, इतरेतरद्वन्द्वः । 'तालु' स्थान से पीछे मुख की छत 
का जो कोमल भाग है उसे 'मूर्धा' कहते हैं। आजकल षकार का उच्चारण सम्यग्‌- 
रीत्या नहीं हुआ करता अतः इस का विशेष ध्यान रखना चाहिये । 


[लघ्‌ ० | लृ-तु-ल-सानां दन्ताः ॥ 

अर्थः-- बारह प्रकार के लृकार, तवर्ग, दो प्रकार के लकार तथा सकार का 
'दन्त' स्थान होता है । 

ब्यास्या-लृतुलसानाम्‌ ।६।३। दन्ताः ।१।३। समासः--आ च तुरच लश्च 
सर्च = लृतुलसाः, तेषाम्‌ = लृतुलसानाम्‌, इतरेतरद्वन्द्वः । यहां 'दन्त' से तात्पर्य ऊपर 
बाले दान्तों के पीछे साथ लगे हुए मांस से है; अत एव भग्न दान्तों वाला पुरुष भी 
इन वर्णो का उच्चारण कर सकता है । 
[लघु ० | उ-पूपध्मानीयानामोष्ठौ ।। 

अर्थ:--अठारह प्रकार के उकार, पवर्ग तथा उपध्मानीय का ओष्ठ (होंठ) 
स्थान होता है । 

व्याख्या - उपूपध्मानीयानाम्‌ ।६।३। ओष्ठौ ।१।२। समास:--उदच पुदच 
उपध्मानीयश्च उपुपध्मानीया:, तेषाम्‌ =उपूपघ्मानीयानाम्‌ । इतरेतरद्वन्द्वः । अच्‌ से 
परे तथा पकार फकार से पूर्व “४” इस प्रकार उपध्मानीय होता है । इस का विवेचन . 
आगे इसी प्रकरण में किया जायेगा । 


| लघ्‌ ० ] अ-म-ङ-ण-नानां नासिका च ॥ 

अर्थः--न्‌, म्‌, ङ्‌, ण्‌, न्‌ इन पाञ्च वर्णो का 'नासिका' स्थान भी होता है । 

व्याख्या अमङणनानाम्‌ ।६।३। नासिका ।१।१। च इत्यव्ययपदम्‌ । समासः-- 
जश्च मश्च ङश्च णश्च नश्च =जमङणनाः, तेषाम्‌ =नमङणनानाम्‌, इतरेतरद्वन्द्वः । 
आदिष्वकार उच्चारणार्थः । यहाँ मुल में 'च' ग्रहण का यह प्रयोजन है कि इन वर्णो ` 
का अपने-अपने वर्गों का स्थान भी होता है। यथा -बकार का तालुस्थान और 
नासिकास्थान दोनों हैं । इस प्रकार मकारादि में भी समझ लेना चाहिये । 
[लघ्‌ ० | एदैतोः कण्ठ-तालु ।। 

अर्थ:--बारह प्रकार के एकार तथा ऐकार का कण्ठ और तालु स्थान होता है। 

व्याख्या--एदेतोः ।६।२। कण्ठतालु ।१।१। एच्च ऐच्च=एदेतौ, तयोः = 
एदैतोः, इतरेतरद्वन्द्रः । कण्ठश्च तालु च = कण्ठताल्‌ । प्राण्यङ्गत्वात्‌ समाहार-द्ृन्द्वः । 
मूल में तकार सुखपूर्वक उच्चारण के लिये ग्रहण किया गया है, इसे तपर नहीं समना 
चाहिये । 
| लघु ० | ओदोतोः कण्ठोष्ठम्‌ ॥ 

अर्थे: बारह प्रकार के ओकार तथा औकार का 'कण्ठ' और 'ओष्ठ' स्थान 
होता है। | 

घ्याख्या--ओदोतो: ।६।२। कण्ठोष्ठम्‌ ।१।१। समास:--ओच्च औच्च ओदौतौ, 
तयो: = ओदौतोः, इतरेतर-द्वन्द्व: । कण्ठश्च ओष्ठौ च कण्ठोष्ठम्‌, प्राण्यङ्गत्वात्‌ समा- 
हारद्न्द्रः । ओत्वोष्ठयोः समासे वा इति वातिकेन पररूपता । यहां भी मूल में तकार 
मुख-सुखार्थं ही समझना चाहिये । 


[लघ्‌ ० | वकारस्य दन्तोष्ठम्‌ ॥ 
अर्थ:---वकार का दन्त और ओष्ठ स्थान होता है । 
व्याख्या--वकारस्य ।६।१। दन्तोष्ठम्‌ ।१।१। समासः--दन्ताइच ओष्ठौ च =- 
दन्तोष्ठम्‌, प्राण्यङ्गत्वात्‌ समाहारद्वन्द्रः । ओत्वोष्ठयोः समासे बा इति वातिकेन 
पूररूपता । जो लोग वकार के उच्चारण में दोनों ओष्ठों का प्रयोग करके उसे बकार 
बना देते हैं उन्हें यह वचन ध्यान से पढ़ना चाहिये । 
[लघ्‌ ० | जिह्वामूलीयस्य जिह्वामूलम्‌ ॥ 
अर्थ:---जिद्धामूलीय का स्थान जिह्वा की जड़ होता है । 
व्याख्या---जिद्वामूलीयस्य ।६।१। जिह्वामूलम्‌ ।१।१। जिह्वा का मूल स्थान 


है 


२४ भंमोव्याख्ययोपेतायां लघुसिद्धान्तकौमुद्यां 


प्रायः कण्ठ के ही निकट होता है । अच्‌ से परे तथा ककार खकार से पूर्व ~ ऐसा 


चिह्न जिह्वामूलीय का होता है, इस का विवेचन आगे इसी प्रकरण में मूल में ही किया 
जायेगा । 


[लघु ० | नासिकाऽतुस्वारस्य ॥ 

अर्थ:---अनुस्वार का नासिका-स्थान होता है । 

व्याख्या--नासिका ।१।१। अनुस्वारस्य ।६।१। अच्‌ से परे “--' इस प्रकार 
के चिह्न को 'अनुस्वार' कहते हैं । इस का विवेचन आगे मूल में ही किया जायेगा । 


[लघु ०] इति स्थानानि ॥ 

अर्थ:--ये स्थान समाप्त हुए । 

[लघु ० ] यत्नो द्विधा, आभ्यन्तरो बाह्यश्च । आद्यः पञ्चधा, स्पृष्टेषत्सपृष्टे- 
षैद्विवृतविवृतसंवृतभेदात्‌ । तत्र स्पृष्ट प्रयतनं स्पर्शानाम्‌ । ईषत्स्पृष्ट मन्तः- 
स्थानाम्‌ । ईषद्विवृतमूष्मणाम्‌ । विवृतं स्वराणाम्‌ । ह्वस्वस्यावर्णस्य प्रयोगे 
संवृतम्‌ । प्रक्रिया-दशायान्तु विवृतमेव ।। 

अर्थः--यत्न दो प्रकार का होता है, एक 'आभ्यन्तर' और दूसरा “बाह्य । 
पहला आभ्यन्तर-यत्न पांच प्रकार का होता है, १ स्पष्ट, २ ईषत्स्पृष्ट, ३ ईषद्विवृत, 
४ विवृत, ५ संवृत । इन में से स्मृष्ट-प्रयत्न स्पर्शं अक्षरों का होता है । ईषत्स्पृष्ट- 
प्रयत्न अन्तःस्थ अक्षरों का होता है । ईषद्विवृत-प्रयत्न ऊष्म अक्षरों का होता है। 
स्वरों का विवृत-प्रयत्न होता है । ह्वस्व अवर्ण का उच्चारण-काल में संवृत-प्रयत्त और 
प्रयोग-सिद्धि के समय केवल विवृत-प्रयत्न होता है । 

व्याख्या- कोशिश को 'यत्न' कहते हैं वह यत्न यहां दो प्रकार का होता 
है । एक वर्ण की उत्पत्ति से पूर्वं और दूसरा वर्ण की उत्पत्ति के पश्चात्‌ । जो यत्न 
वर्णोत्पत्ति से पूर्व किया जाता है उसे 'आभ्यन्तर' तथा जो वर्णोत्पत्ति के अनन्तर किया 
जाता है उसे “बाह्य कहते हैं । इन में प्रथम 'आभ्यन्तर' यत्न पांच प्रकार का होता 
है। यथा--१ स्पृष्ट, २ ईषत्स्पृष्ट, ३ ईषद्विवृत, ४ विवृत, ५ संवृत । वर्णो की उत्पत्ति 
में जिह्वा के अग्न, उपाग्र, मध्य तथा मूल भागों का उपयोग हुआ करता है । जिह्वा 
का स्थान को छूना 'स्पृष्ट', थोड़ा छना 'ईषत्स्पृष्ट', थोड़ा दूर रहना 'ईषद्विवृत , दूर 
रहना 'विवृत' तथा हट कर समीप रहना 'संवृत' यत्न कहलाता है । 

स्पशे अर्थात्‌ क्‌ से लेकर 'म्‌' पर्यन्त वर्णो का 'स्पृष्ट' प्रयत्न है; अर्थात्‌ इन 
के उच्चारण में जिह्वा (यह उपलक्षणमात्र है, पवर्ग के उच्चारण में ओष्ठ भी समझ 
लेना चाहिये) को स्थान के साथ स्पर्शरूप यत्न करना पड़ता है । अन्तःस्थ अर्थात्‌ 
य्‌, व्‌, र्‌, लू वर्णो का 'ईषत्स्पृष्ट' प्रयत्न है; अर्थात्‌ इन के उच्चारण में जिह्वा (ओष्ठ 
भी) को स्थान के साथ थोड़ा स्पर्शरूप यत्न करना पड़ता है । ऊष्म अर्थात्‌ शू, ष्‌, 
स्‌, ह. वर्णो का ईषद्विवृत' प्रयत्न है; अर्थात्‌ इन के उच्चारण में जिह्वा को स्थान से 

थोड़ी दूर रखना चाहिये । स्वरों का 'विवृत' प्रयत्न है; अर्थात्‌ इनके उच्चारण में 
जिह्वा (उकार के उच्चारण में ओष्ठ) को स्थान से दूर रखना चाहिये । ह्वस्व अवणं 
का 'संवृत” प्रयत्न है; अर्थात्‌ इस के उच्चारण में जिह्वा को स्थान से हटा कर उसके 
समीप रखना चाहिये । | 

इन सब प्रयत्नों का शिक्षा-ग्रन्थो में यथावत्‌ वर्णन किया गया है वहीं देखें । 
इन प्रयत्नों से व्याकरण में और तो कोई दोष नहीं आता किन्तु हुस्व अकार दीघं 
आकार का सवर्णी नहीं हो सकता; क्योंकि हस्व अकार का संवत और दीर्घं आकार 
का विवृत प्रयत्न होता है । सावण्य न होने से 'दण्ड + आनयन' इत्यादि में अकः सवर्ण 
दीघंः (४२) द्वारा सवर्णदी्ध न हो सकेगा । इस दोष की निवृत्ति के लिये महामुनि 
पाणिनि ने इस शास्त्र में प्रक्रिया-अवस्था में हस्व अकार को विवृत माना है, इस से 
दोनों की सवर्ण-संज्ञा हो जाने से कोई दोष नहीं आता । इस विषय का विस्तार 
अ अ (८.४.६७) सूत्र पर 'काशिका' आदि व्याकरण के उच्च ग्रन्थों में देखें । 

अब बाह्य-यत्न का वर्णन किया जाता है - 

[लघु ० ] बाह्ययत्नस्त्वेकादशधा । विवारः संवार: श्वासो नादो$घोषो 
घोषोऽल्पप्राणो महाप्राण उदात्तोऽनुदात्तः स्वरितश्चेति । खरो विवाराः इवासा 
अघोषाइत्र। हशः संवारा नादा घोषाइच । वर्गाणां प्रथम-तृतीय-पञ्चमा यण- 
इंचाल्पप्राणाः । वर्गाणां द्वितीय-चतुथौं शलझ्च महाप्राणाः ॥। 

अर्थः -बाह्ययत्न ग्यारह प्रकार का होता है । १-विवार, २-स॑वार, ३-इवास 
४-नाद, ५-अघोष, ६-घोष,' ७-अल्पप्राण, ८--महाप्राण, ९-उदात्त, १० -अनुदात्त, 
११-स्वरित । 'खर्‌' प्रत्याहार के अन्तर्गत वर्ण विवार, श्वास तथा अघोष यत्न वाले 
होते हें । 'हश्‌' प्रत्याहार के अन्तर्गत वणे संवार, नाद तथा घोष यल वाले होते हैं । 
वर्गो के प्रथम, तृतीय, पञ्चम और यण्‌ अल्पप्राण यत्न वाले होते हैं । वर्गों के द्वितीय, 
चतुर्थ और शल महाप्राण यत्न वाले होते हैं। 

व्याख्या--हशः संवारा नादा घोषाइच तथा यणइचाल्पघ्राणाः इन दोनों स्थानों 
पर 'च' से 'अच्‌' का ग्रहण होता है। अतः अच्‌-_संवार, नाद, घोष तथा अल्पप्राण 
यत्न वाले हैं । उदात्त, अनुदात्त और स्वरित भी अचों के ही यत्न हैं इन का वर्णन 
पीछे हो चुका है अतः यहां इन के विपय में कुछ नहीं कहा गया । 

यद्यपि यह वणन ध्वनिशास्त्र का विषय है तथापि यहां विवार आदि का 
सङ्क्षिप्त सरलाथे लिख देना अनुचित न होगा । | 


बिवार- वर्णोच्चारण के समय मुख के खुलने को विवार कहते हैं । जिन वर्णों 
१. यहां पर अघोषः, घोषः ऐसा उपर्युक्त पाठ मानने से अन्वय ठीक हो जाता है, 


फिर एक २ को छोड़ देने से “विवार, इवास, अघोष” तथा “संवार, नाद, घोष” 
यह क्रम भी ठीक हो जाता है। 

के उच्चारण करते समय मुख खुलता है वे विवार-यत्न वाले कहाते हैं। संघार -- 
बर्णोच्चारण के समय मुख के विकास न होने को संवार कहते हैं। इवास - वर्णोच्चा- 
रण के समय श्वास चलने को श्वास यत्न कहते हैं। नाद--वर्णोच्चारण के समय नाद 
अर्थात्‌ गम्भीर ध्वनि होने को नाद यत्न कहते हैं। घोष-अघोष-_ वर्णोच्चारण के 
` समय घोष अर्थात्‌ गूंज का उठना घोष तथा गूंज का न उठना अघोष यत्न कहाता है । 
अल्पप्राण-महाप्राण- वर्णोच्चारण के समय प्राणवायु के अल्प उपयोग को अल्पघ्राण 
तथा अधिक उपयोग को महाप्राण यत्न कहते हैं । 

अब उपर्युक्त स्थान-यत्न-प्रकरण में आये हुए' १ स्पशं, २ अन्त:स्थ या अन्तःस्था, 
३ ऊष्म, ४ स्वर, ५ जिह्वामूलीय, ६ उपध्मानीय, ७ अनुस्वार और ८ विसर्ग इन 
आठ शब्दों की व्याख्या स्वयं ग्रन्थकार करते हैं-- 


[लघ्‌ ० | कादयो मावसानाः स्पर्शाः । यणोऽन्तस्थाः । शल ऊष्माणः । अच 
स्वराः। ~ क >< ख इति कखाभ्यां प्रागर्धेविसर्गसदुशो जिद्वामूलीयः । 
~ प ~ फ इति पफाभ्यां प्रागधविसगंसदुरा उपध्मानीयः । अं अः इत्यचः 
परावनुस्वारविसगौं ॥। 

अर्थ:---'क से ले कर 'म्‌' पर्यन्त स्पर्श वणं हें । यण्‌ अर्थात्‌ य्‌, व्‌, र्‌, ल्‌' 
ये चार वर्ण अन्तःस्थ वा अन्तःस्था* हँ । शल्‌ अर्थात्‌ 'श्‌, ष्‌, स्‌, ह ये चार वर्णं ऊष्म 
हैं । अच्‌ प्रत्याहार स्वर होता है । 'क्‌’ अथवा 'ख्‌' वणं से पूर्वं (तथा अच्‌ से परे) 
आधे विसमं के तुल्य जिह्वामूलीय होता है । 'प्‌' अथवा 'फ्‌' वर्ण से पूर्वं (तथा अच्‌ 
से परे) आधे विसगं के तुल्य उपध्मानीय होता है । अं, अः यहां अकार स्वर से परे 
क्रमशः अनुस्वार तथा विसग हैं । 

व्याख्या 'क्‌' से “म्‌ तक स्पशं वर्ण हैं। यहां लौकिक क्रम का आश्रयण 
किया गया है जो आज तक प्रसिद्ध चला आ रहा है। प्रत्याहारसूत्रों में क से 'म्‌' 
तक मिलना असम्भव है अतः कवर्ग, चवर्ग, टवर्ग, तवर्ग और पवर्ग ये पच्चीस वणं ही 
स्पर्शसञ्ज्ञक होते हैं । इन का नाम स्पर्श इस कारण से हैं क्योंकि इन का उच्चारण 
जिह्वा (ओष्ठ भी) का स्थानः के साथ स्पर्श होने से होता है । य्‌, व्‌, र्‌, ल्‌? इन चार 
वरणो को अन्तःस्थ या अन्तःस्था इसलिये कहते हैं क्योंकि ये स्वर और व्यञ्जनों के 
बीच में रहते हैं। प्रत्याहारंसूत्रों में भी स्वरों और व्यञ्जनों के मध्य इन को पढ़ा 
गया है । ये व्यञ्जन भी हैं और स्वर भी । अंग्रेजी में इन को अर्घस्वर (emi 
४०७९) भी इसीलिये कहा जाता है । इको यणचि (१५), इग्यणः सम्प्रसारणम्‌ 


१. तत्र स्पृष्टं प्रयतनं स्पर्शानाम्‌; ईवत्स्पृष्टम्‌ अन्तःस्थानाम्‌; ईषद्विवृतम्‌ ऊष्मणाम्‌; 
विवृतं स्वराणाम्‌; जिह्वामूलीयस्य जिह्वामूलम्‌; उपुपध्मानीयानामोष्ठौ; नासि- 
काऽनुस्वारस्य; अकुहविसर्जनीयानां कण्ठः । 

२. 'अन्तःस्थ' शब्द का उच्चारण रामशब्दवत्‌ तथा 'अन्तःस्था’ शब्द का उच्चारण 
विश्‍वपाशब्दवत्‌ होता है । 


FO 


७ : 2 5. छ जा हक स स्य प क ad I > र 
ह Fo TS geo nS Mh SoS TS _: 
28 5 क ५४ PS > SSS SSG SS >>. ळक का FR 
>>”) नक क ER 


> 


::_&: 


&- 


णे कन 2 5 के 


न 
- - नन 


संज्ञा-प्रकरणम्‌ | | २७ 


(२५६) आदि सूत्र भी यही प्रकट करते हैं। कुछ लोगों का विचार है कि प्रसिद्ध- 
लिपिक्रम में स्पर्शो और ऊष्मों के मध्य में वत्तंमान होने से इन का नाम अन्तःस्थ पड़ 
गया है । 'श्‌, ष्‌, स्‌, ह ये चार वर्ण ऊष्म कहाते हैं । इन को ऊष्म कहने का कदाचित्‌ 
यह प्रयोजन है कि इन के उच्चारण से गरम वायु निकलती है । कुछ लोगों की राय 
है कि इन के उच्चारण से शरीर में उष्णता=गरमी का अधिक सञ्चार होता हे 
अतः ये ऊष्म कहाते हैं । 'क' या 'ख्‌' परे होने पर विसर्ग के स्थान पर जिह्वामूलीय 
तथा 'प्‌' या 'फ्‌' परे होने पर उपध्मानीय आदेश होते हैं यह आगे कुप्वोः 7 क 7 
पौ च (९८) सूत्र पर स्पष्ट करेंगे । ये जिह्वामूलीय तथा उपध्मानीय आधे विसर्गे के 
सरृश होते हैं। यहां सादृश्य उच्चारण की अपेक्षा से नहीं किन्तु लिपि की अपेक्षा से 
समभना चाहिये । यथा विसर्ग का स्वरूप ' 2 ' इन ऊपर नीचे लिखे दो गोल शून्य 
चिल्लो से प्रकट किया जाता है, इनका आधा '>८' यही उपध्मानीय और जिद्धा- 
मूलीय का स्वरूप समभना चाहिये। अनुस्वार की आकृति ' ~' इस प्रकार ऊपर, 
एक बिन्दुरूप होती है । यह सदा स्वर के ऊपर लिखा जाता है परन्तु इस की स्थिति सदा 
स्वर के अनन्तर स्वीकार की जाती है। अनुस्वार का चिह्न यथा---अं, इं, उं, क, कि, 
क्‌ं इत्यादि । विसर्गे की आकृति ' ९ ' इस प्रकार दो गोल चिल्लो से प्रकट की जाती है। 
यह सदा स्वर के आगे प्रयुक्त किया जाता है । इसकी स्थिति भी स्वर के अनन्तर ही 
स्वीकार की जाती है । विसर्ग का उदाहरण यथा --अ:, इः, उ:, कः, किः, कुः इत्यादि। 
(१) अथ स्थान-बोधक-चक्रम्‌ 

(३) अथ बाह्य-यत्न-बोधक-चक्रम्‌ 


- विवारः, इवासः, 
अघोषः 

[लघु० ] संज्ञा-सूत्रम--( ११) अणुदित्सवर्णस्य चाऽप्रत्ययः । १। १॥६८॥ 

प्रतीयते =विधीयत इति प्रत्यय: । अविधीयमानो5ण्‌ उदिच्च सवर्णस्य 
सञ्ज्ञा स्यात्‌ । अत्रेवाण्‌ परेण णकारेण । क्‌ं, चं, दं, तू, पूँ--एत उदितः । 
तदेवम्‌--अ इत्यष्टादशानां सञ्ज्ञा, तथेकारोकारौ । ऋकारस्त्रिशतः, एवम्‌ 
लृकारोऽपि । एचो द्वादशानाम्‌ । अनुनासिकाऽननुनासिकभेदेन यवला द्विधा, 
तेनाऽननुनासिकास्ते इयोद्वयोः सञ्ज्ञा ॥ | 

अर्थ:-- जिस का विधान किया जाये उसे 'प्रत्यय' कहते हैं । अप्रत्यय अर्थात्‌ 
न विधान किया हुआ अण्‌ और उदित्‌ सवणों की तथा अपनी सञ्ज्ञा वाला हो । 
अत्रैवाण्‌- केवल इसी सूत्र में अण्‌ प्रत्याहार पर णकार से गृहीत होता है । 'कूँ, चैँ, 
टुं, तूं, पु इन को उदित्‌ कहते हैं। इस प्रकार 'अ' यह अठारह प्रकार की सञ्ज्ञा वाला 
हो जाता है । इसी प्रकार 'इ' और 'उ' भी । ऋकार तीस प्रकार की सञ्ज्ञा वाला 
होता है । इसी प्रकार लृकार भी । एच्‌ प्रत्याहार का प्रत्येक बारह २ प्रकार की 
सञ्ज्ञा है । अनुनासिक और अननुनासिक भेद से य्‌, व्‌, ल्‌ दो प्रकार के होते हैं, अतः 
अननुनासिक य्‌, ब्‌, ल्‌ ही दो २ की सञ्ज्ञा होंगे । 

व्याख्या--अण्‌ ।१।१। उदित्‌ ।१।१। सवर्णेस्य ।६।१। च इत्यव्ययपदम्‌ । 
अप्रत्ययः ।१।१। स्वस्य ।६।१। (चकार के बल से स्वं रूपं शब्दस्याऽशब्दसञ्ज्ञा सूत्र 
से 'स्वम्‌' पद आ कर षष्ठ्यन्त में परिणत हो जाता है) । समासः---उत्‌ = ह्वस्व 
उवर्णः इत्‌ यस्मात्‌ स उदित्‌, बहुब्रीहि-समासः । प्रतीयते =- विधीयते इति प्रत्ययः, 
प्रतिपूर्वाद्‌ इणः कर्मणि अचाप्रत्ययः । न प्रत्ययः == अप्रत्ययः, नञ्तत्पुरुषसमासः । अर्थः- 
(अप्रत्ययः) न विधान किया हुआ (अण्‌) अण्‌ और (उदित्‌) उदित्‌ (सवणेस्य) 
सवणियों की (च) तथा (स्वस्य) अपने स्वरूप की सञ्ज्ञा होता है । 

'प्रत्यय' शब्द यहां यौगिक है, इस का अर्थ है 'विधान किया हुआ! । यथा-- 
इको यण्‌ अचि (१५) सूत्र में 'यण्‌' और सनाशंसभिक्ष उ: (८४०) सूत्र में 'उ' 
विधान किया गया है । अतः ये दोनों प्रत्यय हैं । 

अण्‌ तथा इण्‌ प्रत्याहार दो प्रकार से बन सकते हैं। एक--अ इ उण्‌ के 
णकार से और दूसरा लण्‌ के णकार से । कहां पूर्वं णकार से तथा कहाँ पर णकार 
से इन का ग्रहण करना चाहिये ? इस विषय में ऊहापोह द्वारा निश्चित भाष्य-सम्मत 
निर्णय यह है--- 

परैणेवेण्ग्रहाः सवं, पुर्वणेवाण्प्रहा मताः । 
ऋतेऽणुदित्सवरणंस्येत्येतदेकं फ्रेण तु ॥ , 

अर्थात्‌ इण्‌ प्रत्याहार सर्वत्र पर लण्‌ वाले णकार से तथा अण्‌ प्रत्याहार अणु- 
दित्सवणंस्य चाऽप्रत्ययः (११) को छोड़ सर्वत्र अइउण्‌ वाले णकार से ग्रहण करना 
चाहिये । अणुदित्सवर्णस्य चाऽप्रत्ययः सूत्र में अण्‌ प्रत्याहार लँण्‌ वाले .णकार से ग्रहण 
किया जाता है । इस नियम के अनुसार यहां 'अण्‌' पर णकार से ग्रहण होता है । तो 

इस प्रकार यहाँ 'अण्‌' में अ, इ, उ, ऋ, ल्‌, ए, ओ, ऐ, ओ, ह , र्‌, लू इन 
चौदह वर्णो.का ग्रहण होता है । यदि ये वर्ण अविधीयमान (न विधान किये हुए) 
होंगे तो अपनी तथा अपने सवणियों की सञ्ज्ञा होंगे । यथा--इको यण्‌ अचि (१५) 
यहां इक्‌ और -अच्‌ अविधीयमान हैं-विधानं नहीं किये गये (विधान तो यण्‌ ही 
किया गया है); इस से इक्‌-प्रत्याहारान्तर्गत 'इ, उ, ऋ, लृ' ये चार वर्ण अपनी तथा 
अपने सवणियों की सञ्ज्ञा होंगे । इस से 'सुधी --उपास्य' यहां दीर्घ ईकार के स्थान 
पर भी यण्‌ हो जाता हे । एवम्‌ अच्‌ प्रत्याहार के अन्तर्गत 'अ, इ, उ, ऋ, लू, ए 
ओ, ऐ, औ ये नौ वर्ण भी अपनी तथा अपने सवणियों की सञ्ज्ञा होंगे। इस से 'दधि 
आनय =दध्यानय' यहां दीर्घं आकार के परे होने पर भी यण्‌ सिद्ध हो जाता है । 

'क्‌ं, चु, टं, त, पँ ये इस शास्त्र में उदित्‌ माने जाते हैं। इन के उकार की 


> 


उपदेशेऽजनुनासिक इतू (२८) सूत्र से इत्सञ्ज्ञा होती है । यद्यपि कु, चुं, टु, तु, पु 


इन समुदायों का कोई संवर्ण नहीं होता तथापि इन समुदायों के आदि वर्ण 'क्‌, च्‌ 
ट्‌, त्‌, प्‌! के सवर्णो का तथा उन के स्वरूप का यहां ग्रहण समकना चाहिये । 'क्‌ के 
सवणे 'ख्‌, ग्‌, घ्‌, ङ? ये चार वणं हैं अतः 'क कहने से इन चार वर्णो तथा पांचवें 
अपने रूप 'क' अर्थात्‌ कुल मिला कर पांच वर्णो का ग्रहण होगा । इसी प्रकार “चूँ 
से चवर्ग, 'टँ' से टवर्ग, 'तूँ' से तवर्ग तथा 'पुँ' से पवर्ग का ग्रहण होगा । 

उदित्‌ के साथ 'अप्रत्ययः' का सम्वन्ध नहीं है, अतः उदित्‌ चाहे विधीयमान 
हो या अविधीयमान, प्रत्येक अवस्था में अपनी तथा अपने सवर्णो की सञ्ज्ञा होगा । 
यथा-चोः कुः (३०६) यहां 'चूँ' अविधीयमान और 'क॑' विधीयमान है, दोनों अपने 
तथा अपने सवर्णां के ग्राहक होंगे । 'अण्‌' के साथ 'अप्रत्ययः' का सम्बन्ध इस लिये 
किया गया है कि सनाशंसभिक्ष उ: (८४०) इत्यादि स्थानों में विधीयमान उकार 
आदि सवर्णो के ग्राहक न हों, इस से दीर्घ ऊक्रार आदि प्रसक्त न होंगे । 

अब अ, इ, उ, ऋ, ल, ए, ओ, ऐ, औँ, ह, य्‌, व्‌, र्‌, ल्‌ ये सञ्ज्ञाएं हैं, इन 
के सञ्ज्ञी निम्नप्रकार से होते हैं । 

अ, इ, 
इन सञ्ज्ञाओं के पीछे लिखे अनुसार अठारह २ सञ्ज्ञी होते हैं । 
ऋ, ल्‌ 

वात्तिक (१) से इन दोनों की सवर्णसञ्ज्ञा हो जाने के कारण प्रत्येक वर्ण 

के तीस २ सञ्जी होते हैं। (“क्र के १८+-'ल्‌' के १२3३०) । 
ए, ओ, ऐ, 

ह्वस्व न होने के कारण इन सञ्ज्ञाओं में से प्रत्येक वर्ण के पीछे लिखे अनु- 

सार बारह २ सञ्ज्ञी होते हैं । 
य्‌, व्‌, 

ये दो प्रकार के होते हैं, एक अनुनासिक और दूसरे अननुनासिक । अण प्रत्या- 

हार में अननुनासिक य्‌, व्‌, ल्‌ का पाठ है, अतः अननुनासिक ही अपनी तथा दूसरे 

अनुनासिको की सञ्ज्ञा होते हें । यहां यह भी समक लेना चाहिये कि दीर्घ तथा प्लुत 
वर्ण अणप्रत्याहारान्तगंत न होने से सवर्णो के ग्राहक नहीं हुआ करते । ह्वस्व वर्ण ही 
(एच्‌ दीर्घं ही) अणों में गृहीत होते हैं, अतः वे ही सवर्णो के ग्राहक हैं । 

रेफ और हकार अणों के अन्तर्गत होते हुए भी किसी अन्य वर्ण के ग्राहक 
नहीं होते, क्योंकि शिक्षाकारों का कथन है कि-रेफोष्मणां सवर्णा न सन्ति अर्थात्‌ 
रेफ और ऊष्म वर्णो के सवण नहीं हुआ करते । 
[लघु ० ] संज्ञा-सूत्रम्‌ -( १२) परः सन्निकषंः संहिता । १।४।१०८॥ 

वर्णानामतिशयितः सन्निधिः संहिता-सञ्ज्ञः स्यात ॥ 

अर्थ:--वर्णों को अत्यन्त समीपता संहिता-सञ्ज्ञक होती है । 

व्याख्या--परः । १।१। सन्निकषंः ।१।१। संहिता ।१।१। अर्थ:-- (पर: ) अत्यन्त 
(सन्निकषंः) सामीप्य (संहिता) 'संहिता’ सञ्ज्ञक होता है । दो वर्णो के मध्य आधी 
मात्रा से कम का व्यवधान सम्भव नहीं हो सकता; यही अत्यन्त समीपता 'संहिता' 
कहाती है । संहितासंज्ञा का सोदाहरण विवेचन आगे (१५) सूत्र पर देखें । 
[लघु ०] संज्ञा-सूत्रम्‌- (१३) हलोऽनन्तराः संयोगः । १।१। ७ ॥ 

अज्भिरव्यवहिता हलः संयोग-सञ्ज्ञाः स्युः ।। 

अर्थ:--अचों के व्यवधान से रहित हलो की 'संयोग' सञ्ज्ञा हो ! 

व्याख्या हलः ।१।३। अनन्तराः ।१।३। संयोगः ।१।१। समास: -- अविद्य- 
मानम्‌ अन्तरम्‌ =व्यवधानं येषान्तेऽनन्तराः, बहुब्रीहि-समासः । अर्थः (अनन्तराः) 
जिन में अन्तर अर्थात्‌ व्यवधान नहीं ऐसे (हलः) हल्‌ (संयोगः) संयोग-सञ्ज्ञक होते 
हैं । व्यवधान (परदा) सदा विजातीयों का ही हुआ करता है; सजातीयों का नहीं । 
हल्‌ के विजातीय अच्‌ हैं । अतः यदि हल्‌, अचों के व्यवधान से रहित होंगे तो उन 
की संयोग-सञ्ज्ञा होगी । सूत्र में 'हलः' पद में बहुवचन विवक्षित नहीं, किन्तु जाति 
में बहुवचन किया गया है। इससे दो या दो से अधिक हलो की संयोग-सञ्ज्ञा सिद्ध 
हो जाती है । उदाहरण यथा--भट्‌ । यहां 'भस्ज' शब्द के आगे “सूँ प्रत्यय के अपृक्त 
सकार का लोप होने पर स्‌ और ज्‌ को संयोग-सञ्ज्ञा हो कर स्कोः संयोगाद्योरन्ते च 
(३०९) सूत्र से संयोग के आदि सकार का लोप हो जाता है। इसी प्रकार “इन्द्र:' में 
नकार दकार और रेफ की, 'उष्ट्र में षकार टकार और रेफ की संयोगसञ्ज्ञा समनी 
चाहिये । 

नोट--ध्यान रहे कि प्रत्येक हल्‌ को संयोगसञ्ज्ञा नहीं होती किन्तु सम्पूर्ण 
हल्‌समुदाय की ही हुआ करती है । फिर चाहे वह हल्‌-समुदाय दो हलो का हो अथवा 
दो से अधिक हलों का । 
[लघ्‌ ०] संज्ञा-सूत्रम्‌- (१४) सुप्तिङन्तं पदम । १।४।१४॥ 

सुंबन्तं तिङन्तञच पदसञ्ज्ञं स्यात्‌ ॥ 

अर्थः--सुँबन्त और तिङन्त शब्द-स्वरूप पद-सञ्ज्ञक होते हैं । 


३२ | | भमीव्याख्ययोपेतायां लघुसिद्धान्तकौसुद्यां 


व्याख्या - सँप्तिङन्तम्‌ । १।१। पदम्‌ । १।१। समास:--सूप्‌ च तिङ्‌ च सुँप्तिङौ, इतरे- 
तरद्वन्दर: । सुँप्तिङौ अन्तौ यस्य तत्‌ =सुंप्तिङन्तम्‌ (शब्दस्वरूपम्‌ ) , बहुत्रीहि-समास: । 
अर्थ:--(सुँप्तिङन्तम्‌) सुँबन्त और तिङन्त शब्द-स्वरूप (पदम्‌) पद-सञ्ज्ञक होते हैं । 
यहां शब्दानुशासन-शास्त्र के प्रस्तुत होने से सुँप्तिङन्तम्‌ पद का 'शब्द-स्वरूपम्‌' विशेष्य 
अध्याहार कर लिया जाता है। स्वौजसमौट० (११८) सूत्र में विधान किये गये इक्कीस 
प्रत्यय 'सँप्‌' तथा तिष्तस्‌भ्तिसिप्‌० (३७५) सूत्र में विधान किये गये अठारह प्रत्यय 
'तिडः कहाते हैं । ये सूप वा तिङ्‌ प्रत्यय जिसके अन्त में हों उन की पद-सञ्ज्ञा होती 
है । यहां यह बात विशेष ध्यान देने योग्य है कि इन प्रत्ययो से युक्त सम्पूर्णं समुदाय 
की ही पद सञ्ज्ञा होती है । केवल प्रकृति वा प्रत्यय की नहीं । उदाहरण यथा--- 
'रामः,पुरुषः, देवस्य, पुरुषस्य' इत्यादि सुँप्‌ अन्त में होने के कारण 'पदसञ्ज्ञक' हैं । 
पचति, पठति, अपचत्‌, अपठत्‌ --इत्यादि तिङ्‌ अन्त में होने के कारण पदसंज्ञक हैं । 
पदसंज्ञा का प्रयोजन आगे (७७,८०,६३,१०५ आदि) सूत्रों में स्पष्ट होगा । इस सूत्र 
में अन्त ग्रहण का प्रयोजन आगे (१५५) सूत्र पर स्पष्ट करेंगे । 


| लघु० | इति सञ्ज्ञा-प्रकरणं समाप्तम्‌ ॥ 
अर्थ: - यह सञ्ज्ञा-प्रकरण समाप्त होता है । 
व्याख्या - इस प्रकरण में यद्यपि व्याकरण-गत सम्पूर्ण सञ्ज्ञाओं का समावेश 
नहीं किया गया तथापि सन्धि-प्रकरण के लिये उपयोगी प्रायः सभी सञ्ज्ञाओं का 
इस में वर्णन आ गया है। 'प्रायः' कथन का यह तात्पर्यं है कि अदेङ्‌ गुणः (२५), 
वृद्धिरादैच्‌ (३२), अचोऽन्त्यादि टि (३६), तस्य परमास्रेडितम्‌ (६६) प्रभृति सूत्रों 
से गुण, वृद्धि, टि और आम्रेडित आदि अन्य भी सम्ध्युपयोगी सञ्ज्ञाएं आगे कही 
गई हैं । 
| अभ्यास (१) 
(१) क, श्‌, ए, व्‌, ञ्‌, स्‌, ख्‌, ह, अ, र्‌, ओ, ऋ इन वर्णो के स्थान तथा 
दोनों प्रकार के .यत्त लिख कर यथासम्भव सवर्णो का भी निर्देश करें । 
(२) 'अण्‌, इच्‌, रल्‌, अम्‌, यण्‌, छव्‌, खय्‌, कय, र इन प्रत्याहारों की ससूत्र 
सिद्धि कर तदन्तगंत वर्णो का संक्षिप्तरीत्या उल्लेख करें । 
(३) अचों में परस्पर कितने प्रकार का अन्तर सम्भव है; उदाहरण द्वारा 
स्पष्ट करें । 
(४) कौन सूत्र 'ऋ' सञ्ज्ञा करता है ? इस के कितने और कौन से सञ्ज्ञी 
होते हैं ? 
(५) अणुदित्सवणंस्य चाऽप्रत्ययः सूत्र में 'अप्रत्ययः' पद का क्‍या अभिप्राय है 
और इस का किस के साथ सम्बन्ध है ? सोदाहरण स्पष्ट करे । 
(६) सञ्ज्ञा और सञ्शी स्पष्ट करते हुए अदर्शनं लोपः सूत्र के 'अदशेनम्‌' 
एद का विवेचन करें । 


संज्ञा-प्रकरणम्‌ ३३ 


(७) 'इतः' पद के पीछे से प्राप्त होने पर भी तस्य लोपः सूत्र में 'तस्य' पद 

के ग्रहण का क्या प्रयोजन है ? 

८) उदात्त, अनुदात्त और स्वरित में परस्पर भेद बताएं । 

९) 'उपदेश' किसे कहते हैं ? यथाधीत स्पष्ट करें । 

(१०) अष्टाध्यायी किस ने बनाई है ? इस में कितने अध्याय और कितने 

पाद हैं ? लघु-सिद्धान्त-कौसु दी के साथ अष्टाध्याथी का क्या संबन्ध है? 

(११) त्रिमुनि व्याकरणस्‌ ओर उत्तरोत्तर मुनीनां प्रामाण्यम्‌ का भाव स्पष्ट 
करे । 

(१२) लघु-सिद्धान्त-कोमुदी शब्द का अर्थ लिख कर इस के कर्ता के विषय 
में संक्षिप्त नोट लिखें । 

(१३) 'उ और 'ई में, 'ऋ' और र में, 'एँ और 'ओ' में, औ' और 'ओ. 
में पारस्परिक भेद बताएं । 

(१४) आभ्यन्तर और बाह्य यत्नों के भेद लिख कर उन का सार्थ विवेचन 
कर । 

` (१५) यदि सम्पूर्णं स्थान तुल्य होने पर ही सवर्ण-सञ्ज्ञा होती है तो क्या 
क्‌' और 'इः को सवरणेसञ्ज्ञा नहीं होगी ? 

) 'ल' और 'ऐ' के बारह-बारह भेद सूत्रों द्वारा सिद्ध करे । 

) 'संयोग' सञ्ज्ञा क्या प्रत्येक वर्ण की है या समुदाय की ? स्पष्ट कर । 

) अर्ध-विसर्ग-सदृश उपध्मानीयः इस वचन का विवेचन करं । 

) निम्न-लिखित सूत्रों का सूत्रस्थ पदों द्वारा अर्थ निकाल कर व्याख्यान 
करे--तुल्यास्य-प्रयत्नं सवर्णम्‌ । अणुदित्सवर्णस्य चाऽप्रत्ययः । हलोऽ- 
नन्तराः संयोगः । ऊकालोऽज्भूस्वदार्घप्लुतः । समाहारः स्वरितः । 

२०) पद, संहिता, अनुनासिक और लोप सञ्ज्ञा करने वाले सूत्र सार्थ लिखें । 

२१) इति सञ्ज्ञा-प्रकरणं समाप्तम्‌ इस वचन की विस्तृत समालोचना करें । 

) 

विसजेनीय के स्थान का शास्त्ररीत्या विवेचन करें । 
) सूत्रों के आगे मुद्रित तीन संख्याओ का क्या तात्पर्य होता है ? 
४) किस २ प्रत्याहार के अन्तर्गत निम्नस्थ वणे आते हैं ? 

श्‌, ष्‌, स्‌; य्‌, व्‌, र्‌, ल्‌; च्‌, टू, त्‌, क्‌, प्‌; वर्गतृतीय; वर्गपञ्चम । 
(२५) प्रत्याहारसूतरो में कौन सा वर्ण (अनुबन्ध नहीं) दो बार प्रयुक्त हुआ है और क्यों? 
इति भेमीव्यास्ययोपेतायां लघु-सिद्धान्त- 
कोमुद्यां सन्ध्युपयोगिसंज्ञानां ra 
घ्रायोवणंनं समाप्तम्‌ ॥ 


ल० प्र० (३) 


अथाऽच्सन्धि-प्रकरणम्‌ 


अब अचों की सन्धि का प्रकरण प्रारम्भ किया जाता है । इस प्रकरण में अचों 
अर्थात्‌ स्वरों का प्रायः स्वरों के साथ मेल दिखाया जायेगा । 


[लघु०] विधि-सूत्रम्‌- (१५) इको यणचि ।६।१।७४॥ 

इकः स्थाने यण्‌ स्यादचि संहितायां विषये । 'सुधी + उपास्य’ इति 
स्थिते 

अर्थः संहिता के विषय में अच्‌ के विद्यमान होने पर इक्‌ के स्थान पर यण्‌ 
हो जाता है । 'सुधी-+-उपास्य' ऐसे स्थित होने पर (अग्निम सुत्र प्रवृत्त होता है) । 

व्याश्या-- इक: ।६।१। यण्‌ ।१।१। अचि--भावसप्तम्यन्तम्‌' । संहितायाम्‌ 
विषयसप्तम्यन्तम्‌ (संहितायाम्‌ यह पीछे से अधिकार चला आ रहा है) । महामुन्ति 
पाणिनि ने अपने सूत्रों का अर्थज्ञान कराने के लिए कुछ विशेष नियम बनाये हैं, जो 
कि अष्टाध्यायी के प्रथमाध्याय के प्रथमपाद के अन्तर्गत हैं; यह हम पीछे कह चुके 
हैं उन में षष्ठी स्थानेयोगा (१.१.४८) यह भी एक नियम है । इस का तात्पर्य यह 
है कि इस शास्त्र में षष्ठीविभक्ति का अर्थ 'स्थान पर' ऐसा करना चाहिये । यथा-- 
'इकः' ।६।१। इस का अर्थ हुआ “इक के स्थान पर । 'एचः' ।६।१। इस का अर्थ हुआ 
'एच्‌ के स्थान पर’ । परन्तु यह नियम वहां लागू नहीं होगा, जहां सम्बन्ध पहले से 
नियत किया गया होगा । यथा-ऊद्‌ उपधाया गोहः (६.४.८९) । ऊत्‌ ।१।१। उप- 
धायाः ।६।१। गोहः ।६।१। यहां गोह्‌. का सम्बन्ध उपधा से नियत किया गया है, अत: 
यहाँ स्थानषष्ठी का प्रसङ्ग न होगा । इस विषय का विस्तार काशिका (अष्टाध्यायी 
की सुप्रसिद्ध व्याख्या) आदि में देखना चाहिये । यहां 'इकः' इस में स्थानषष्ठी है, इस 
से इक्‌ के स्थान पर' ऐसा इस का अर्थ होगा । 'अचि' यहां भावसप्तमौ या सति- 
सप्तमी है" । अर्थः--(इकः) इक्‌ के स्थान पर (यण्‌) यण्‌ होता है (अचि) अच्‌ 
होने पर (संहितायाम्‌) संहिता के विषय में अच्‌ विद्यमान हो तो संहिता के विषय 
में अर्थात्‌ संहिता करने की इच्छा होने पर इक्‌ (इ, उ, ऋ, लू) के स्थान पर यण्‌ 
(य्‌, व्‌, र्‌, ल्‌) करना चाहिये। यहां यण्‌ विधान किया गया है, अतः यह अण्‌ 
प्रत्याहार के अन्तर्गत होता हुआ भी अणुदित्सवर्णस्य चाऽप्रत्ययः (११) से अपने 
सवणियों (अनुनासिक यूँ, वँ, लँ वर्णो) का ग्राहक नहीं होगा । इक्‌ और अच्‌ दोनों 
अविधीयमान अण्‌ हैं; अतः ये अपने सवणियों के ग्राहक होंगे । 


१. नवीनास्त्वत्र औपश्लेषिकाधारे सप्तमीत्याहुः । तन्मतं शेखरादौ द्रष्टव्यम्‌ । 
२. यह सप्तमी यस्य च भावेन भावलक्षणम्‌ (२.३.३७) सूत्र से विधान की जाती 
है । इस सप्तमी का “विद्यमान होने पर” या 'होने पर' ऐसा अर्थ होता है । इस 
का विवेचन इस व्याख्या के तृतीयभागस्थ कारक प्रकरण (पृ० ३४६) पर देखे । 

'सुधोभिरुपास्यः' इस तृतीयातत्पुरुषसमास में सुपो धातुप्रातिपदिकयोः (७२१) 


से भिस्‌ और सुँ का लुक होने पर 'सुधी+-उपास्य' यह रूप हुआ । अब यहां समास 
के कारण संहिता का विषय स्पष्ट है जैसा कि कहा गया है--- 


संहितैकपदे नित्या, नित्या धातूपसर्गयोः । 
नित्या समासे, वाक्ये तु सा विवक्षामपेक्षते ॥ 


एकपद अर्थात्‌ अखण्डपद में; धातु और उपसगे में तथा समास में संहिता 
नित्य करनी चाहिये; वाक्य में संहिता करना 'वक्ता' (यह उपलक्षणार्थ है, 'लेखक' 
भी समझ लेना चाहिये) की इच्छा पर निर्भर है, चाहे करे या न करे । इन के उदा- 
हरण यथा--चयः, जयः । यहां 'चे--भ' 'जे+अ' इस अवस्था में अयादेश एकपद 
होने के कारण नित्य होता है । 'प्र+एति' यहां धातु और उपसर्ग में नित्य संहिता 
होने से वृद्धि हो कर नित्य 'प्रेति' रूप ही बनेगा । 'गजेन्द्र:' यहां 'गजानामिन्द्रः' इस 
प्रकार का समास होने से नित्य गुणादेश होगा । 'नाहं वेझि' यहां वाक्य होने से 'न 
अहं वेद्मि' या 'नाहं वेडि' दोनों प्रयोग शुद्ध हैं; वक्ता चाहे जिस का प्रयोग करे । 

'सुधी + उपास्य' यहां समास है; अतः संहिता नित्य होगी । इस प्रकार 
संहिता का विषय होने पर इको यणचि (१५) सूत्र प्रवृत्त हुआ । यहां सकार में 
उकार, धकार में ईकार तथा 'उपास्य' शब्द का आदि उकार इक्‌ हैं। यदि सकारस्थ 
उकार = इक्‌ को यण्‌ करें तो धकारस्थ ईकार = 'अच्‌' विद्यमान है । यदि धकारस्थ 
ईकार =इक्‌ को यण्‌ करें तो सकारस्थ उकार या 'उपास्य' शब्द का आदि उकार == 
'अच्‌' विद्यमान है तथा यदि 'उपास्य' शब्द के आदि उकार ==इक्‌ को यण्‌ करें तो 
पकारस्थ आकार या विपरीत दिशा में धकारस्थ ईकार =अच्‌ विद्यमान रहता है । 
तो अब यह शङ्का उत्पन्न होती है कि किस अच्‌ के विद्यमान रहते किस इक के स्थान 
पर यण्‌ किया जाये ? इस शङ्का की निवृत्ति के लिये अग्निमसूत्र लिखते हैं- 


[लघु०] परिभाषा-सूत्रम्‌- (१६) तस्मिन्निति निदिष्टे पस्य । १।१।६५॥। 
 सप्नभीनिदेशेन विधीयमानं कार्य वर्णान्तरेणाऽव्यवहितस्य पूर्व॑स्य 

बोध्यम्‌ ।। - 

अर्थ: - सप्तम्यन्त के निर्देश से क्रियमाण कार्य अन्य वर्णों के व्यवधान से 
रहित पूर्व के स्थान पर जानना चाहिये । 

व्याख्या - तस्मिन्‌ > सप्तम्यन्तानुकरणं लुप्तसप्तम्येकवचतान्तम्‌' । [इको 
यणचि (१५) आदियो में स्थित 'अचि' आदि सप्तम्यन्त पदों का अनुकरण यहां 
'तस्मिन्‌' शब्द से किया गया है। इसके आगे सप्तमी विभक्ति का सुंपां सुंडुक ० (७.१.३९) 


सूत्र से लुक हुआ २ है । इस का अर्थ --इको यणचि (१५) आदियों में स्थित 'अचि' 


१. 'तस्मिन्‌' इत्यत्र नागेशस्तु 'अची'त्यादि-सप्तम्यत्तार्थकतच्छब्दात्‌ सप्तमीति मन्यते । 


३६ भैमोव्याख्ययोपेतायाँ लघुसिद्धान्तकौमुद्याम्‌ 


आदि सप्तम्यन्त पदों के होने पर--ऐसा होता है] । इति इत्यव्ययपदम्‌ । निदिष्टे 


।७।१। पूर्वस्य ।६।१। 
इति शब्द पद के अर्थ को उल्टा कर दिया करता है; अर्थात्‌ इस के जोड़ने 


से शब्दपरक पद अर्थपरकं और अर्थपरक पद शब्दपरक हो जाते हैं। यथा--'वृक्षः' 
इस पद का अर्थ लोक में विद्यमान पदार्थ-विशेष है, अतः यह अर्थपरक है। अब यदि 
इस के आगे 'इति' शब्द जोड़ दें 'वृक्ष इति, तो इस का अर्थे 'वृक्षः' यह लिखा हुआ 
शब्द हो जायेगा । शब्दपरक पद से अर्थपरक पद हो जाना नवेति विभाषा ( १.१.४३) 
सूत्र में सिद्धान्तकौमुदी में देखें । तो अब यहाँ 'तस्मिन्‌' इस लुप्तसप्तम्यन्त पद का 
बर्थ--इको यणचि (१५) आदियों में स्थित 'अचि' आदि सप्तम्यन्त पदों के होने पर 
--ऐसा था । “इति! के जोड़ने से यह शब्द-परक से अर्थ-परक हो गया; अर्थात्‌ इस 
का अर्थ “इको यणचि आदियों में स्थित 'अचि' आदि सप्तम्यन्त पदों के अर्थो के होने 
पर” ऐसा हो गया । 
“निदिष्टे' पद 'तस्मिन' पद का विशेषण है। 'निर्‌' क्रा अर्थ निरन्तर और 


"दिश्‌? धातु का अर्थ 'उच्चारण करना’ है। तो इस प्रकार 'निदिष्टे' पद का अर्थ 


“निरन्तर उच्चरित होने पर' ऐसा हो जाता है । 

“तस्मिन्‌? और 'निदिष्टे' इन दोनों पदों में भाव-सप्तमी है । भाव-सप्तमी का 
अर्थं 'होने पर’ ऐसा हुआ करता है । इसे 'सति सप्तमी' भी कहते हैं। यह यस्य च 
भावेन भावलक्षणम्‌ (२.३.३७) सूत्र से विधान की जाती है; यथा--'गच्छत्सु बाल- 
केषु त्वं स्थित? यहां भाव-सप्तमी है । इस प्रकार इस सूत्र का यह अर्थ हुआ-- 
(तस्मिन्निति) इको यणचि आदि सूत्रों में स्थित 'अचि' आदि सप्तम्यन्त पदों के अर्थो 
के (निदिष्टे) निरन्तर उच्चरित होने पर (पूर्वस्य) पूर्व के स्थान पर [कार्य होता 


है]! | 
| यदि सप्तम्यन्त पद के अर्थ से व्यवधान-रहित पूर्व को कार्य करेगे तो तभी 
बह्‌ सप्तम्यन्त पद का अर्थ निरन्तर उच्चरित हो सकेगा । अतः निरन्तर कथन से यह 
प्राप्त हुआ कि 'सप्तम्यन्त पदार्थ के उच्चरित होने पर उस से व्यवधान-रहित पूव के 

स्थान पर कार्य हो । 
यथा --इको यणचि (१५) सूत्र में 'अचि' यह सप्तम्यन्त पद है । इस सप्त- 
म्यन्त पद का अर्थ यहां 'सुधी --उपास्य' में सकारोत्तर उकार, धकरोत्तर ईकार, 
“उपास्य' शब्द का आदि उकार तथा पकांरोत्तर आकार है। अब हमें इन में से ऐसा 
सप्तम्येन्त पदार्थं चुनना है, जिस से अव्यवहित पूर्व इक्‌ हो; हम उसी इक्‌ के स्थान 
पर ही यण्‌ करेंगे । तो ऐसा सप्तम्यन्त पदार्थं यहां 'उपास्य' शब्द के आदि वाले 
उकारं के अतिरिक्त अन्य कोई नहीं हो सकता; क्योंकि अन्यों से पूर्वं अव्यवहित 
इक नहीं है । तथाहि--पकारोत्तर आकार को यदि सप्तम्यन्त पदार्थं अच्‌ मानं तो 
से अव्यवहित पूर्व 'उपास्य' शब्द का उकार नहीं होता; पकार का व्यवधान 


FN He 


अच-सन्धि-प्रकरणम्‌ रे७ 
पड़ता है । यदि धकारस्थ ईकार को सप्तम्यन्त पदार्थ अच्‌ मानें तो उस से अव्यवहित 
पूवं सकारस्थ उकार नहीं होता; धकार का व्यवधान पड़ता है। यदि सकारोत्तर 
उकार को सप्तम्यन्त पदार्थ अच्‌ मानें तो इस से पूर्वं कोई इक्‌ नहीं रहता । अतः 
'उपास्य' शब्द का आदि उकार ही सप्तम्यन्त पद का अर्थ=अच्‌ होने योग्य है और 
इस से अव्यवहित पूर्वं धकारोत्तर ईकार के स्थान पर ही यण्‌ होना चाहिये ।* 

यह परिभाषा-सूत्र है। परिभाषा-सूत्रों का उपयोग रूप-सिद्धि में नहीं हुआ करता, 
किन्तु इन का उपयोग सूत्रों के अर्थ करने में ही होता है; अर्थात्‌ इन की सहायता से 
हम सूत्रों का अर्थ किया करते हैं । यहां भी इस सूत्र को रखने का तात्पर्यं इको यणचि 
(१५) सूत्र का अर्थ करना ही हे । इस सूत्र की सहायता से इको यणचि (१५) का 
यह अर्थ होगा--अच्‌ होने पर, उस से अव्यवहित पूर्व इक्‌ के स्थान पर यण्‌ होता है 
संहिता के विषय में । | 

शास्त्र में पर-सप्तमी नाम की किसी सप्तमी का विधान नहीं किया गया । 
यही सूत्र जब सप्तम्यन्त पद के अर्थ से अव्यवहित पूर्व को कार्य करने के लिये कहता 
है तो एक प्रकार से भावसप्तमी ही पर-सप्तमी हो जाया करती है। अतः कई लोग 
इको यणचि (१५) सूत्र का अर्थ 'इक्‌ के स्थान पर यण्‌ हो अच्‌ परे होने पर संहिता 
के विषय में ऐसा भी किया करते हैं। यह अर्थ भी शुद्ध है। आगे चलकर ग्रन्थकार 
भी इस परिभाषा को सूत्रार्थ के. साथ मिलाते हुए 'परे होने पर” ऐसा ही अथे करेंगे। 

तो अब घकारस्थ ईकार के स्थान पर यण्‌ अर्थात्‌ य्‌, व्‌, र्‌, ल्‌ प्राप्त होते हैं । 
यहां यह प्रश्न उत्पन्न होता है कि इन चारों में से कौन सा यण्‌ ईकार के स्थान पर 
किया जाये ? इस शङ्का को दूर करने के लिये ग्रन्थकार एक पाणिनीय परिभाषा को 
उद्धृत करते हँ : 


[लघु०] परिभाषा-सूत्रमू-- ( १७) स्थानेऽन्तरतमः । १।१।४६॥ 
प्रसङ्गे सति सदृशतम आदेशः स्यात्‌ । सुध्य्‌ + उपास्य इति जाते -- 
अर्थ:--प्रसज्ञ अर्थात्‌ प्रसक्ति (प्राप्ति) होने पर अत्यन्त सरश आदेश होता 
है । 'सुधूय्‌ --उपास्य' इस प्रकार हो जाने पर (अब अग्निम-सूत्र प्रवृत्त होता हे) । 
व्यार्या- स्थाने ।७।१। अन्तरतमः ।१।१। यहां अन्तर शब्द का अर्थ सहश है । 
अतिशयितोऽन्तरः == अन्तरतमः । अर्थः-- (स्थाने) प्राप्ति होने पर (अन्तरतमः) अत्यन्त 
सरश आदेश? होता है । | 


१. ध्यान रहे कि कार्य केवल अव्यवहित को ही नहीं होता किन्तु जो अव्यवहित 

होते हुए पूर्वे भी हो उसे कार्य होता है। इसीलिये यहां विपरीतता में भी कार्य 

न होगा अर्थात्‌ 'उपास्य' वाले उकार की विपरीत दिशा में धकारोत्तर ईकार 

। सप्तम्यन्त-पदार्थ अच्‌ मानें तो उकार को यण्‌ न होगा; यद्यपि इस में कोई 
` व्यवधान नहीं, तथापि उकार पूर्व में नहीं । 

२. जो किसी के स्थान में उस को हटा कर स्वयं स्थित हो जाता है उसे आदेश 


३८ भेंमोव्याख्ययोपेतायां लघ॒सि दान्तकौमुदाम्‌ 


एक के स्थान पर बहुतों की यदि प्राप्ति हो तो उन में से जो स्थानी के अत्यन्त 
सहश होगा वही स्थानी के स्थान पर आदेश होगा । वर्णों की सद्दशता न तो आकृति 
से और न ही तराजू से तोल कर जानी जा सकती है। इन की सदृशता अर्थ, स्थान, 
प्रयत्न अथवा मात्रा की इष्टि से ही देखी जा सकती है। आगे इन के उदाहरण यत्र 
तत्र बहुत आयेंगे; हम इन का स्पष्टीकरण भी वही करेंगे । 
यहां ईकार के साथ यणों की सरशता अर्थ, प्रयत्न और मात्रा की दृष्टि स तो 
हो नहीं सकती; अब शेष रहे स्थान की इष्टि से ही समता देखेंगे । ईकार का स्थान 
इचुयशानां तालु के अनुसार तालु है । यणों में तालुस्थान यकार का है; अतः ईकार 
के स्थान पर यकार होकर 'सुध्य्‌ --उपास्य' ऐसा हो जायेगा । 
इस सूत्र में 'अन्तर' शब्द के साथ 'तमप्‌' जोड़ा गया है, इस कारण 'सरशों 
में भी जो अत्यन्त सदश हो वही आदेश हो' ऐसा अर्थं हो जाता है। इस का फल 
'वाग्घरिः' प्रयोग पर हल्‌सन्धि में स्पष्ट करेंगे । 
[लघु ०] विधि-सूत्रम्‌- (१८) अनचि च ।८।४।४६॥ 
अचः परस्य यरो द्वे वा स्तो न त्वचि । इति धकारस्य ढ्वित्वम्‌ ॥। 
अर्थ:--अच्‌ से परे यर्‌ को विकल्प करके द्वित्व हो जाता है परन्तु अच्‌ परे 
होने पर नहीं होता । इस सूत्र से धकार को द्वित्व हो जाता है। 
व्याख्या --अचः ।५।१। (अचो रहाभ्यां द्र स) । यरः ।६।१। (यरोऽनुनासिके- 
ऽनुनासिको वा से)। द्वे ।१।२। (अचो रहाभ्यां द्व से) । वा इत्यव्ययप दम्‌ ( यरोऽनुना- 
सिकेऽनुनासिको वा से) । अनचि ।७।१। च इत्यव्ययपदम्‌ । समासः-न अच्‌ = अनच्‌, 
तस्मिन्‌ =अनचि, नञ्समासः । 'नन्‌' प्रतिषेधार्थक अव्यय है । प्रतिषेध दो प्रकार का 
होता है । एक पर्युदास-प्रतिषेध ओर दूसरा प्रसज्य-प्रतिषेध । तथाहि -- 
द्वौ ननौ तु समाख्यातो, पर्युदास-प्रसज्यको । 
पर्युदासः सदुग्ग्राही, प्रसज्यस्तु निषेध-क्गत्‌ ॥१॥ 
प्राधान्यं तु विधेयंत्र, प्रतिषेधऽप्रधानता । 
पर्युदासः स विज्ञेयो, यत्रोत्तरपदेन नन्‌ ॥२॥ 
अप्राधान्यं विधेयंत्र, प्रतिषेधे प्रधानता । 
प्रसज्यस्तु स विज्ञेयः, क्रियया सह यत्र नञ्‌ ॥३॥ 
इन तीनों इलोकों का तात्पर्य निम्नरीत्या जानना चाहिये-- 


कहते हें । शत्रुबदादेशः आदेश शत्र के समान होता है- शत्रु जैसा व्यवहार 
करता है । वह स्थानी को हटा कर वहां स्वयं बैठ जाता है। यथा 'सुधी-- 
उपास्य में ईकार के स्थान पर होने वाला 'य' आदेश है। जिस के स्थान पर 
आदेश होता है उसे स्थानो कहते हैं । यथा 'सुधी --उपास्य' में ईकार स्थानी है । 


अख्‌-सन्धि-प्रकरणस्‌ 


(१) 


पर्युदास-प्रतिषेध 


इस में विधि की प्रधानता तथा 
निषेध की अप्रधानता होती है । 
यथा --अन्राह्मणमानय । यहां लाने 
की प्रधानता है निषेध की नहीं; 
क्योंकि लाने का निषेध नहीं किया 
गया । 

इस में 'नन्‌' उत्तर-पद का निषेध 
किया करता है । यथा-अब्राह्मण- 
सानय । यहां उत्तरपद “ब्राह्मण का 


३६ 


प्रसज्य-प्रतिषेध 


(१) इस में विधि की अप्रधानता तथा 


निषेध की प्रधानता होती है । यथा- 
अनुतं न वक्तव्यस्‌ । यहां “बोलना 
चाहिये इस विधि की भप्रधानता 
और 'न बोलना चाहिए! इस निषेध 
की प्रधानता है । 


(२) इसमें 'नन्‌' क्रिया का निषेध किया 


करता है। यथा-अनुलं न बक्तव्यम्‌ 
यहां 'तन्‌' ने बोलना चाहिए इस 


क्रिया का निषेध कर दिया है । 

(३) यहां केवल निषेध ही होता है । 
यथा--अनृतं न वक्तव्यम्‌ । यहां 
केवल निषेध ही है । 


निषेध किया गया है । 

(३) इस में जिसका निषेध किया जाता 
है पुनः विधि में उसके सरश का ही 
ग्रहण किया जाता है। यथा--- 
अब्राह्मणमानय । यहां ब्राह्मण का 
निषेध किया गया है, अब जो लाया 
जायेगा वह भी ब्राह्मण के सरश 
अर्थात्‌ मनुष्य ही होगा; पत्थर 
आदि नहीं । 


हम विद्यार्थियों के अभ्यास के लिए इन दोनों प्रकार के निषेधों के कुछ उदा- 
हरण दे रहे हैं; इनका अत्यन्त सावधानता से अभ्यास करना चाहिये-- 
प्रसज्य के उदाहरण-- 
(१) न व्यापार-शतेनापि शुकवत्‌ पाठ्यते वक: । 
यहां 'न पाठ्यते'' इस प्रकार क्रिया का निषेध किया गया है और इसी निषेध 
की यहां प्रधानता है, अतः यहां प्रसज्य-प्रतिषेध है । 


१. यद्यपि यहां पर पद्य में क्रिया के साथ 'नन्‌' साक्षात्‌ नहीं; तथापि 
यस्य येनार्थसम्बन्धो दूरस्थस्यापि तस्य सः । 
अर्थतो ह्यसमर्थानाम्‌ आनन्तर्यमकारणम्‌ ॥ (न्यायद० वा० भा० १.२.६) 
इस न्यायदशेनोद्धृत पद्यानुसार क्रियया सह यत्र नन्‌ वाली बात समन्वित 
हो जाती है । 


४० भै मीव्याल्ययोपेतायां लघुसिद्धान्तकौसुद्याम्‌ 


(२) न हि सुप्तस्य सिहस्य प्रविशन्ति मुखे मृगाः । 

यहां “न प्रविशन्ति इस प्रकार क्रिया का निषेध किया गया है और इसी 
निषेध की यहां प्रधानता है, अतः यहां प्रसज्यप्रतिषेध है । 
(३) शत्रुणा न हि सन्दध्यात्‌ । 

यहां “न सन्दध्यात्‌’ इस प्रकार क्रिया का निषेध किया गया है और इसी 
निषेध की यहां प्रधानता है, अत: यहां प्रसज्य-प्रतिषेध है । 
(४) न कुर्यान्तिष्फलं कर्म । 

यहां 'न कुर्यात्‌’ इस प्रकार क्रिया का निषेध किया गया है और इसी निषेध 
की यहां प्रधानता है, अतः यहां प्रसज्य-प्रतिषेध है । 
(५) एवं पुरुषकारेण विना बबं न सिध्यति । 

यहां 'न सिध्यति’ इस प्रकार क्रिया का निषेध किया गया है और इसी निषेध 
की यहां प्रधानता है, अतः यहां प्रसञ्य-प्रतिषेध है । 
पर्य दास के उदाहरण - 

(१) पुत्र: शत्रुरपण्डितः । 

'अपण्डितः' यहां पर 'नन्‌' उत्तर-पद का निषेध करता है। विधि को प्रधानता 
है । किञ्च--विधि में निषिध्यमान के सदुश का ग्रहण होता है, अतः यहां पर्युदास- 
प्रतिषेध है । 

(२) जीवत्यनाथोऽपि बने विसजितः । 

'अनाथः' यहां पर “नन्‌' उत्तर-पद का निषेध करता है। विधि की प्रधानता 
है । किझ्च विधि में निषिध्यमान के सदृश का ग्रहण होता है, अतः यहां पर्युदास- 
प्रतिषेध हे । 

(३) दूरादस्पर्शनं बरम्‌ । 

'अस्पर्णनम्‌' यहां पर 'नन्‌' उत्तर-पद का निषेध करता है । विधि की प्रधानता 
है । किञ्च--विघि में निषिध्यमान के सदृश का ग्रहण होता है; अतः यहां पयुंदास- 
प्रतिषेध है । 

(४) नाघ्राप्यसभिवाञ्छन्ति । 

'अप्राप्यम्‌' यहाँ पर 'नन्‌' उत्तर-पद का निषेध करता है। विधि की प्रधानता 
है । किञ्च--विधि में निषिध्यमान के सदुश का ग्रहण होता है, अतः यहां पर्थुदास- 
प्रतिषेध है । | 
(५) समुद्रमासाच भवन्त्यपेयाः । 

'अपेयाः? यहां पर 'नन्‌' उत्तर-पद का निषेध करता है । विधि की प्रधानता 
है । किञ्च--विधि में निषिध्यमान के सदृश का ग्रहण होता है, अतः यहां पर्युंदास- 

प्रतिषेध है । 


अच्‌-सन्धि-प्रकरणम्‌ | ४१ 


यहां यह ध्यान रखना चाहिये कि प्रायः समास में पर्युदास और असमास में 
प्रसञ्य-प्रतिषेध हुआ करता है । 'प्रायः' इसलिये कहा गया है कि कहीं २ इस नियम 
का उल्लङ्कन भी हो जाया करता है । यथा- अनचि च( १०) , सुंडनपुंसकस्य( १६३) 
इत्यादि में समास होने पर भी प्रसज्य-प्रतिषेघ है । 

'अनचि' यहां प्रसज्य-प्रतिषेष है; अतः 'अच्‌ परे होने पर द्वित्व न हो' इस 
निषेध की ही प्रधानता होगी, विधि की नहीं । अर्थात्‌ अच्‌ परे न हो, अच्‌ से भिन्न 
चाहे अन्य वर्ण परे हो या न हो द्वित्व हो जायेगा । इस का फल यह होगा कि 
अवसान में भी द्वित्व हो जायेगा । यथा--वाक्क्‌, वाक्‌ । यदि 'अनचि' में पर्युदास- 
प्रतिषेष होता तो सदृश का ग्रहण होने से अच्‌ के सदृश हल्‌ के परे होने पर ही 
द्वित्व होता; 'वाक्‌' इत्यादि स्थानों पर अवसान में द्वित्व न हो सकता । अतः पर्युदास 
की अपेक्षा प्रसज्य-प्रतिषेध मानना ही उपयुक्त है। किञ्च-यदि यहां मुनिवर पाणिनि 
को पर्युदास-प्रतिषेघ अभीष्ट होता; तो वे 'अनचि' न कह कर सीधा इस के स्थान पर 
'हलि' ही कह देते; इस से एक वर्ण का लाघव भी हो जाता, परन्तु उन के ऐसा न 
कहने से यह प्रतीत होता है कि यहां पर्युदास-प्रतिषेघ नहीं किन्तु प्रसज्य-प्रतिषेघ है । 

अर्थे:--- (अचः ) अच्‌ से परे (यरः) यर्‌ प्रत्याहार के स्थान पर (वा) विकल्प 
करके (द्वे) दो शब्द स्वरूप हो जति हैं। (अनचि) परन्तु अच्‌ परे होने पर नहीं 
होते । 

कार्य का होना और पक्ष में न होना विकल्प कहाता है। एक को दो करने 
का नाम द्वित्व है । द्वित्व हो भी और न भी हो, इसे द्वित्व का विकल्प कहते हैं' 

सुधूय्‌ --उपास्य यहां सकारोत्तर उकार ---अच्‌ से परे यर =घकार को इस 
सूत्र से विकल्प करके द्वित्व करने से दो रूप बन जाते हैं-- 

(१) सु छ्‌ ध्‌ य्‌+-उपास्य [जहां द्वित्व होता है] । 

(२) सु ध्‌ य्‌+-उपास्य [जहां द्वित्व नहीं होता है] । 

अब द्वित्व वाले पक्ष में अग्निम-सूत्र प्रवृत्त होता है-- 

[लघु०] विधि-सूत्रम्‌- (१६) कलां जइभशि । ८।४।५२॥ 

स्पष्टम्‌ । इति पूर्व-धकारस्य दकारः ॥ 

अर्थः---भश्‌ प्रत्याहार परे होने पर कलों के स्थान पर जश हो जाता है । 
इस सूत्र से पूर्व धकार के स्थान पर दकार हो जाता है । 

व्याख्या--भलाम्‌ ।६।३। जश्‌ ।१।१। कशि ।७।१। अर्थः (भशि) भश्‌ 
प्रत्याहार परे होने पर (झलाम्‌) झलों के स्थान पर (जश्‌) जश्‌ हो जाता है। 
'कलाम्‌' पद में षष्ठी स्थाने-योगा (१.१.४८) के अनुसार स्थानषष्ठी है। 'झशि' 
पद सप्तम्यन्त है; अतः तस्मिन्निति निविष्टे पुवंस्य (१६) सूत्र के अनुसार भश से 


१. ध्यान रहे कि विकल्प के दोनों रूप शुद्ध हुआ करते हैं। इन में से चाहे जिस का 
प्रयोग कर हमारी इच्छा पर निर्भर है । 


४२ . भअमोव्याख्ययोपेतायां लघसिढान्तकौमुद्याम 
अव्यवहित पूर्व झल्‌ को ही जश्‌ होगा; अर्थात्‌ कश परे होने पर भलों को जश्‌ 


होगा' । | 
भल्‌ प्रत्याहार में वर्गों के चतुर्थ, तृतीय, द्वितीय, प्रथम और ऊष्म वर्ण आते | 
हँ । इन के स्थान पर जश अर्थात्‌ वर्गों के तृतीय वर्ण [ ज्‌, ब्‌, ग्‌, ड, द्‌ | हो जाते { ! 
हैं, यदि कश अर्थात्‌ वर्गों के तृतीय या चतुर्थ वर्ण परे हों तो । | 
'सु घ्‌ ध्‌ य्‌+-उपास्य' यहां द्वित्व वाले पक्ष में इस सूत्र से पूर्वं धकार = झल द 
को जश्‌ होता है, क्योंकि इस से परे परला धकार ==भश विद्यमान है । जश्‌ पांच 
है--१ ज्‌, २ ब्‌, ३ ग्‌, ४ द्‌, ५ द्‌। यहां स्थानेऽन्तरतमः (१७) के अनुसार धकार 
के स्थान पर दकार --जश्‌ होता है [देखें-ल-तु-्ल-सानां दन्ताः] । यथा-- 
` (१) सुद्ध्य्‌ + उपास्य [द्वित्वपक्ष में जश्त्व हो कर] 
(२) सुध्य्‌-उपास्य [द्वित्वाभावपक्ष में] 
अब दोनों पक्षों में समान रूप से अग्रिम-सूत्र प्राप्त होता है -- 


[लघु०] विधि-सूत्रम्‌- (२०) संयोगान्तस्य लोपः । ८।२।२३॥ 
संयोगान्तं यत्‌ पदं .तस्य लोपः स्यात्‌ ॥ 
अ््रः--जिस पद के अन्त में संयोग हो उस का लोप हो जाता है । 
व्याल्या--संयोगान्तस्य ।६।१। पदस्य ।६।१। (यह अधिकार पीछे से आ रहा 
है) । लोपः ।१।१। समासः--संयोगोऽन्तो यस्य तत्‌ = संयोगान्तम्‌, बहुव्रीहि-समासः । 
_ अर्थः (संयोगान्तस्य) जिस के अन्त में संयोग है ऐसे (पदस्य) पद का (लोपः) लोप | 
हो जाता है । | | हे 
| पाणिनीय-व्याकरण में येन विधिस्तदन्तस्य (१.१.७१) यह भी एक परिभाषा न 
है। इस का भाव यह है कि विशेषण के साथ तदन्त-विधि करनी चाहिये । यथा-- | ं 
अचो यत्‌ (७७३) यहां 'धातो:' पद की अनुवृत्ति आ कर 'अचः।५। १। घातोः ।५।१। | 
यत्‌ ।१।१।' ऐसा हो जाता है। इस में 'अचः' पद 'घातोः' पद का विशेषण है, इस 
से तंदन्त-विधि होकर 'अजन्त धातु से यत्‌ प्रत्यय हो' ऐसा अर्थ बन जाता है । इस 
नियम के अनुसार यहां यदि 'संयोगस्य लोप:' सूत्र भी बनाते तो भी 'संयोगस्य' पद 
के 'पदस्य' पद के विशेषण होने के कारण तदन्त-विधि होकर उपर्युक्त अर्थ सिद्ध हो स 
सकता था; पुनः यहां स्पष्ट-प्रतिपत्ति अर्थात्‌ विद्यार्थियों के क्लेश का ध्यान रख म 


(मक 
कळ PPR र 


अनायास-शान के लिये ही मुनि ने 'अन्त' पद का ग्रहण किया है । र 
सुद्ध्य्‌ +-उपास्य; सुध्‌य्‌--उपास्य इन रूपों में क्रमशः 'सुद्धूय' और 'सुध्‌य्‌' | 
संयोगान्त पद हैं । हलोऽनन्तराः संयोगः (१३) के अनुसार 'द्‌, ध्‌, य्‌’ अथवा ध्‌, य्‌' 


वर्णों की संयोग-संज्ञा है । सुंप्तिन्तं पदम्‌ (१४) सूत्र द्वारा यहां पद-संज्चा होती है । 
यद्यपि इसके अन्त में भिस्‌ = सुँप्‌ लुप्त हो चुका है, तथापि प्रत्ययलोपे प्रत्ययलक्षणम्‌ 


१. इस कारण परले 'ध्‌' को जश्‌ नहीं होगा, क्योंकि समक्षस्थित 'य्‌' भश नहीं है। 

अच्‌-सन्धि-प्रक रणम्‌ ४३ 


(१६०) द्वारा सुँबन्त के अक्षुण्ण रहने से पद-संज्ञा में कोई दोष नहीं होता । इस | 

प्रकार दोनों पक्षों में सम्पूर्ण संयोगान्त पद का लोप प्राप्त होता है। अब अग्रिम | 

परिभाषा द्वारा केवल अन्त्य के लोप का विधान करते हैं-- 

[लघु० ] परिभाषा-सुत्रम्‌-- (२१) अलोऽन्त्यस्य । १।१।५१॥ 
षष्ठी-निदिष्टस्यान्त्यस्याल आदेश: स्यात' । इति यलोपे प्राप्ते-- 

_ अर्थ:-- आदेश --षष्ठी-निदिष्ट के अन्त्य अल्‌ के स्थान पर होता है । इस सुत्र 
से (दोनों पक्षों में) यकार के लोप के प्राप्त होने पर (अग्रिम वात्तिक द्वारा निषेध 
हो जाता है) । ~ | 

व्याख्या- स्थाने ।७।१। (षष्ठी स्थाने-योगा से) । विधीयमान आदेशः (ये 
अध्याहार किये जते हैं) । षष्ठ्या ।३।१। (षष्ठी स्थानेयोगा से प्रथमान्त 'षष्ठी' 
शब्द आ कर तृतीयान्त-रूपेण परिणत हो जाता है) । निदिष्टस्य ।६।१। (इस का 
अध्याहार किया गया है) । अलः ।६।१। अन्त्यस्य ।६।१। अर्थः (स्थाने) स्थान पर 
विधान किया आदेश (षष्ठ्या) षष्ठी-विभक्ति से (निदिष्टस्य) निर्देश किये गये के 
(अन्त्यस्य) अन्त्य (अलः) अल्‌ के स्थान पर होता है । 

. इस का सार यह है कि जो आदेश षष्ठी-निदिष्ट के स्थान पर प्राप्त होता है 
वह उस के अन्तिम अल्‌ को होता है। यथा--त्यवादीनाम्‌ अः (१९३) त्यदादियों को 
'अ' हो । यहां षष्ठी स्थाने-योगा (१.१.४८) सूत्र से सम्पूर्ण त्यदादियों के स्थान पर 
'अ' प्राप्त होता है, परन्तु इस परिभाषा (२१) से त्यदादियों के अन्त्य अल को अः 
हो जाता है । 'त्यदादीनाम्‌' यह यहां षष्ठी-निदिष्ट है। रायो हुलि (२१ ५) हलादि 
विभक्ति परे होने पर रै शब्द को आकार अ देश: होता है । यहां सम्पूर्ण “रै' के स्थान 
पर प्राप्त आदेश इस परिभाषा द्वारा अन्त्य अल्‌ --ऐकार को हो जाता है। “राय? 
यह यहां षष्ठी-निदिष्ट है । दिव औत्‌ (२६४) सुँ परे होने पर दिव्‌ शब्द को औकार 
आदेश होता हे । यहां सम्पूर्ण 'दिव्‌' के स्थान पर प्राप्त आदेश इस परिभाषा द्वारा 
अन्त्य अल्‌-- वकार को ही होता है । 'दिवः' यह यहां षष्ठी-निदिष्ट है । 

संयोगान्तस्य लोपः (२०) संयोगान्त पद का लोप होता है। यहां सम्पूणं 
संयोगान्त पद के स्थान पर प्राप्त लोप इस परिभाषा द्वारा अन्त्य अल्‌ के स्थान पर 
ही होता है । 'संयोगान्तस्य' यह यहां षष्ठी-निदिष्ट है । 

यह परिभाषा-सूत्र है, अतः इस का उपयोग रूप-सिद्धि में न हो कर सूत्राथं 
करने में ही होता है । इस की सहायता से संयोगान्तस्य लोपः (२०) सूत्र का यह अर्थ 
होता है-संयोगान्त पद के अन्त्य अल्‌ का लोप हो जाता है। इस प्रकार--१. सुद्धूय्‌ 
--उपास्य । २. सुध्‌य्‌ +-उपास्य । इन दोनों पक्षों में अन्त्य अल्‌ यकार का ही लोप 
- प्राप्त होता है । इस पर अग्निम वात्तिक से यकार के लोप का भी निषेध हो जाता है। 


१. अत्र षष्ठीनिदिष्टोऽन्त्यस्याल आदेशः स्यात्‌ इति क्वाचित्कः पाठोऽपपाठ एव । 
यतो न ह्यादेशः क्वचित्‌ षष्ठीनिदिष्टो भवति । 


छ 

[ल्घु०] वा०--(२) यणः प्रतिषेधो वाच्यः ॥ 


सुद्धयुपास्यः, सुध्युपास्यः । मद्ध्वरिः, मध्वरिः । घात्त्रंशः, धात्रंशः । 


लाकृतिः ॥ 


:—संयोग के अन्त में यणों के लोप का निषेध कहना चाहिये । 
व्याख्या- यह वात्तिक संयोगान्तस्य लोपः (२०) सूत्र का है। जिस सूत्र पर 
जो वात्तिक पढ़ा जाता है वह तद्विषयक ही समभा जाता है। संयोगान्तस्य लोपः 
(२०) सुत्र-संयोगान्त पद के अन्त्य अल्‌ का लोप करता है; अब यदि वे अन्त्य 


अल्‌ यण्‌ (य्‌, व्‌, र्‌, ल्‌) होंगे तो उन का लोप न होगा । 


इसप्रकार इस वातिक से पूर्वोक्त रूपों में प्राप्त यकार-लोप का निषेध हो 
जाता है। तब (१) सुद्‌ ध्‌ य्‌+-उपास्य। (२) सु ध्‌ य्‌ +उपास्य । ये दोनों उसी 
तरह अवस्थित रहते हैं । 

हमारी लिपि (देव-नागरी) का नियम है कि अज्कीनं परेण संयोज्यम्‌ अर्थात्‌ 
अच्‌ से रहित हल्‌, अग्रिम वर्ण के साथ मिला देना चाहिये । इस नियमानुसार हलो 
का अग्रिम वर्णों के साथ संयोग करके 'सुद्धयुपास्य' और 'सुध्युपास्य' ये दो रूप बनते 


` हैं। अब समास होने से प्रातिपदिक-सञ्ज्ञा होकर विभक्ति आने पर 'सुद्धयुपास्य 
"सुध्युपास्यः ये दो प्रयोग सिद्ध होते हैं । 


नोट--'सुधी+-उपास्यः' इस प्रकार विसर्ग वाला रूप प्रक्रिया-दशा में रखना 
अत्यन्त अशुद्ध है, क्योंकि समास में विभक्तियों के लुक्‌ के बाद सन्धि और उसके बाद 
सुँ आदि प्रत्यय करने उचित होते हैं पूर्व नहीं । अतः यहाँ 'सुधी + उपास्य” ऐसी दशा 
में प्रथम सन्धि करके 'सुध्युपास्य' बना लेना उचित है, तदनन्तर सुँ प्रत्यय लाकर उस 
के स्थान पर विसर्ग आदेश करने से “सुध्युपास्यः प्रयोग सिद्ध करना चाहिये । 

_ “धु--अरि' यहां इको यणचि (१५) सूत्र से धकारोत्तर उकार के स्थान 
पर यण प्राप्त होता है, पुनः स्थानेऽन्तरतमः (१७) द्वारा ओष्ठ-स्थान के तुल्य होने 
के कारण उकार के स्थान पर वकार ही हो जाता है-म ध्‌ वृ--अरि । अब अनचि 
चे (१८) से धकार को वैकल्पिक द्वित्व होकर द्वित्वपक्ष में कलां जश्कशि (१९) से 


आदि घकार को दकार करने पर-- १. 'मद्धूव्‌ +अरि' और २. 'मध्‌व--अरि' ये दो 


रूप बनते. हैं । अब इस दशा में दोनों पक्षों में अलोऽन्त्यस्य (२१) की सहायता से 


संयोगान्तस्य लोपः.(२०) सूत्र द्वारा वकार के लोप के प्राप्त होने पर यणः प्रतिषेधो 


१. सुघीं-{-उपास्य में इकोऽसबर्ण शाकल्यस्य ह्वस्वशच (५६) से प्रक्रति-भाव नहीं 
होता, न समाते (वा० ९) से निषेध हो जाता है । न भूु-सुधियोः (२०२ ) से 
यण्निषेषं भी नहीं होता; क्योंकि वह अजादि सुँप्‌ में निषेध करता है । किझच--- 
अनन्तरस्य विधिर्वा भवति प्रतिषेधो वा इस न्याय से वह एरनेकाचः० (२०० ) के 
यण्‌ का निषेध कर सकता है, इको थणचि (१५) के नहीं । 


अच-स न्धि-प्रकरणम्‌ ४५ 


बाच्यः वात्तिक से उस का निषेध हो जाता हे । अब 'सु' प्रत्यय लाकर उसके स्थान 
पर विसर्ग आदेश करने से 'मद्ध्वरिः, मध्वरिः' ये दो प्रयोग सिद्ध होते हैं। 


'धातृ +अंश' यहां इको यणचि (१५) सूत्र से तकारोत्तर ऋकार के स्थान 
पर यण्‌ प्राप्त होता है, पुनः स्थाने$न्तरतमः (१७) द्वारा मूर्घा-स्थान के तुल्य होने से 
ऋकार के स्थान पर रेफ ही आदेश हो जाता है - धात्र्‌ + अंश । अब अनचि च(१८) 
सूत्र से तकार को वैकल्पिक द्वित्व होकर दोनों पक्षों में अलो$न्त्यस्य (२१) की सहा- 
यता से संयोगान्तस्य लोपः (२०) सूत्र द्वारा रेफ के लोप के प्राप्त होने पर यणः प्रति- 
षेधो वाच्यः (वा० २) वात्तिक से उस का निषेध हो जाता है । अब 'सुँ' प्रत्यय ला 
कर विसर्गं आदेश करने से 'घात्त्रंशः, धात्रशः’ ये दो प्रयोग सिद्ध होते हैं । 


“लु +आकृति' यहां स्थानेऽन्तरतमः (१७) सूत्र की सहायता से इको यणचि 
(१५) सूत्र द्वारा दन्त-स्थान वाले लृकार के स्थान पर ताइश दन्त-स्थानीय"लँकार 
आदेश होकर 'सुँ' प्रत्यय लाकर विसर्ग आदेश करने से 'लाकृतिः' प्रयोग सिद्ध होता है। 

'सुद्ध्युपास्यः' और 'मद्ध्वरिः प्रयोगों की सिद्धि एक समान होती है । 'घात्त्रंशः' 
में जदत्व की तथा 'लाकृतिः' में द्वित्व और जरत्व दोनों की प्रवृत्ति नहीं होती । ` 

टिप्पणी--सुधी भि: ==विद्वद्भिर्‌ उपास्यः = आराधनीयः सुद्ध्युपास्यो भगवान्‌ 
विष्णुरित्यर्थः [विद्वानों द्वारा आराधना करने योग्य, भगवान्‌ विष्णु] । मघोः = तदा- 
ख्यस्य दैत्यस्य अरि: = शत्रुः मद्ध्वरि:, भगवान्‌ विष्णुः ['मधु' नामक दैत्य को मारने 
` के कारण भगवान्‌ विष्णु 'मद््ध्वारि' कहाते हैं ] । घातुः==ब्रह्मणः, अंशः = भागः 
धात्त्रंशः [ब्रह्मा का भाग । उल्‌ आकृतिरिव आकृतिः = स्वरूपं यस्य सः-लाकृतिः, 
वंशी -वादन-समये वक्राकृतिइश्री कृष्ण इत्यर्थः [बांसुरी बजाने के समय 'ल' के समान 
टेढ़ी आकृति वाले श्रीकृष्ण] । 


अभ्यास (२) 

(१) अधोलिखित रूपों में सूत्रोपपत्तिपूर्वक सन्धिच्छेद करें -- 
१. घस्लादेशः । २. मात्राज्ञा । ३. वद्घ्वागमनम्‌ । ४. यद्यपि। ५. 
लनुबन्धः । ६. कर्त्त्रायु: । ७. शुण्विदम्‌ । ८. करोत्ययम्‌ । ९. लाकारः। 
१०. पित्रधीनम्‌ । ११. चार्वङ्गी । १२. वार्येति । १३. लादेशः । 
१४. धात्त्रेतत्‌ । १५. गुर्वाज्ञा। १६. ह्ययम्‌ । १७. गम्लादेशः । १८. 
त्रसौ । १६. खल्वेहि । २०. दध्यत्र । २१. मद्ध्वानय । २२. अस्त्यनु- 
भवः । २३. कुविदम्‌ । २४. भत्रदिश: । २५. पुनर्वेस्वृक्षः । 

(२) निम्नलिखित रूपों में सूत्रोपपत्तिपूर्वक सन्धि करें-- 
१. शशी + उदियाय । २. सिध्यतु एतत्‌ । ३. भाति+अम्बरे । ४. 
धातु + आदेश । ५. पातृ +-एतत्‌ । ६. लृ +अङ्क । ७. विशु+-अङ्ग। 
८. नु +आत्मज । ६. स्मृति +- आदेश । १०. अनु+-आदेशः। १. 


४६ | भेमीव्याल्ययोपेतायां लघुसिद्धान्तकोमुयाम्‌ 


पितृ--अर्चा । १२. अपि--एतत्‌ । १३. वृक्षेषु+अभिलाषः । १४. 
त्वष्ट --आकाझक्षा । १५. दर्वी--असौ । १६. अभि + उदयः । १७. 
प्रति--एक । १८. वधू +-अलङ्कार । १६. वस्तु अस्ति । २०. भ्रातू 

 +डक्त। २१. दघि--अद्यान। २२. तनु +अजद्भी । २३. स्त्री-- 
उत्सव । २४. देवेषु--आसीत्‌ । २५. मनु + आदि । 

(३) 'लाकृंतिः का क्या विग्रह है? 'लु' शब्द का षष्ठ्येकवचन तथा प्रथमै- 

` कवचन क्या बनेगा ? अथवा 'लु' शब्द का उच्चारण लिखें । 

(४) प्रसज्य ओर पर्युदास प्रतिषेधों का तात्पर्यं अपनी भाषा में स्पष्ट करते 
हुए नायं शशी और अश्राढ़भोजी ब्राह्मणः में कौन-सा निषेध है सोप- 
पत्तिक लिखें । | 

(५) तस्मिन्निति निदिष्टे पूर्वस्य; अलोऽन्त्यस्य तथा स्थानेऽन्तरतमः ये सूत्र 
यदि न होते तो कौन कौन-सी हानियां होतीं ? सोदाहरण स्पष्ट करें । 

(६) अनचि च सूत्र में कौन सा प्रतिषेध है और वेसा मानने की क्या आव- 
इयकता है ? 

(७) संहिता की विवक्षा कहां कहां नित्य और कहां कहां ऐच्छिक हुआ 
करती है ? सप्रमाण सोदाहरण विवेचन करें । 

(८) 'सुघी+-उपास्य' में इको$सवैर्णे ० सूत्र से प्रकृतिभाव क्यों नहीं होता ? 
अथवा न मु-सुधियोः से यण्निषेध ही क्‍यों नहीं होता ? 

[लघु०] विधि-सूत्रम-- (२२) एचो5यवायाव:।६। १॥७५॥ 

एच: क्रमाद्‌ अय्‌, अव्‌, आय्‌, आव्‌ एते स्युरचि ॥ 

अर्थ:--अच्‌ परे हो तो एच्‌ के स्थान पर क्रमशः अय्‌, अव्‌, आयू, आव्‌ हों । 

व्याख्या -एचः ।६।१। (षष्ठी स्थाने-योगा के अनुसार यहां स्थान-षष्ठी हे) । 
अयवायावः ।१।३। अचि ।७।१। (इको यणचि सूत्र से) । संहितायाम्‌ ।७।१। (यह 
पीछे से अधिकृत है) । समास:-- अय्‌ च अव्‌ च आय्‌ च आव्‌ च == अयवायावः, इतरे- 
तरद्वन्द: । अर्थः - (अचि) अच्‌ परे 'होने पर (संहितायाम्‌) संहिता के विषय में 
(एचः) एच्‌ के स्थान पर (अयंवायावः) अय्‌, अव्‌, आय्‌, आव्‌ हो जाते हैं । 

'एच्‌' प्रत्याहार के मध्य 'ए, ओ, ऐ, औ' ये चार वर्ण आते हैं । इन के स्थान 
पर 'अथ्‌, अव्‌, आय्‌, आव्‌' ये चार आदेश होते हैं यदि इन से परे अच्‌ अर्थात्‌ स्वर 
हो तो । 'संहिता' के विषय में पीछे लिख चके हैं, वही नियम यहां और अन्यत्र सब 
जगह समझ लेना चाहिये । 'अचि” यहां भाव-सप्तमी है, यह पूर्ववत्‌ तस्मिन्निति निदि- 
ध्टेपुर्वेस्थ (१६) परिभाषा द्वारा पर-सप्तमी में परिणत हो जाती है। यहां वृत्ति में 

द यथासङ्ख्यमनुदेशः समानाम्‌ (२३) परिभाषा के कारण आया हुआ है । 
इ परिभाषाः को स्पष्ट करते हैं-- 

[लघु०] परिभाषा-सूत्रम-- (२३) यथासंख्यमनुदेशः समानाम्‌ । १।३। १०॥ 
` समसम्बन्धी विधियंथासंस्यं स्यात्‌ । हरये। विष्णवे । नायक: । पावकः॥। 
अर्थ: - (संख्या की इष्टि से) समान सम्बन्ध वाली विधि संख्या के अनुसार हो । 
व्याख्या--समानाम्‌ ।६।३। अनुदेशः ।१।१। यथा-सङ्ख्यम्‌ ।१।१। समास:--- 
सङ्ख्याम्‌ अनतिक्रम्पेति यथासड्ख्यमू, अव्ययीभाव-समास: । यहां समानता सङ्ख्या 
की दृष्टि से अभिप्रेत है । अर्थ:--- (समानाम्‌) समान सङ्ख्या वालों का (अनुदेश:) 
कार्ये (यथा-सङ्ख्यम्‌) सङ्ख्या के अनुसार अर्थात्‌ बारी २ से होता है! । 

'समानाम्‌' में षष्ठी शेषे (६०१) सूत्र द्वारा सम्बन्ध में षष्ठी हुई हे । यदि 
यहां कतुं-कर्मणो: कृति (२.३.६५) सूत्र द्वारा कमं में षष्ठी मानें तो जहां स्थानी के 
साथ तुल्य सङ्ख्या वालों का विधान किया जायेगा, वहां ही इस सूत्र की प्रवृत्ति हो 
सकेगी; यथा - एचोश्यवायावः सुत्र में । परन्तु जहां विधीयमान सम-सङ्ख्यक न होंगे 
किन्तु प्रकारान्तर से समान सङ्ख्या होती होगी वहां इस सूत्र की प्रवृत्ति न हो सकेगी; 
यथा-- सभूलाकृतजीवेष हनकृजग्रहः (३.४.३६) यहां विधीयमान 'णमुल्‌' एक है, इस 
की किसी के साथ समान सङ्ख्या नहीं है; तीन उपपदों की तीन धातुओं के साथ 
समान सङ्ख्या है। यहां यदि यथासङ्ख्य नहीं करते तो अनिष्ट हो जाता है । 
अतः 'समानाम्‌' पद में कर्म णि-षष्ठी न मान कर शेष-षष्ठी मानना ही युक्त है । 

एचोश्यवायावः (२२) सूत्र द्वारा विहित 'अय्‌, अव्‌, आय्‌, आव्‌' यह आदेश 
रूप विधि सम-विधि है; क्योंकि एच्‌ (ए, ओ, ऐ, औ) भी चार हैं और अय्‌, अव्‌, 
आय्‌, आव्‌ ये आदेश भी चार हैं । अतः इस परिभाषा द्वारा यह विधि बारी २ अर्थात्‌ 
पहले को पहला, दूसरे को दूसरा, तीसरे को तीसरा और चौथे को चौथा इस ढंग से . 
होगी । 'ए' पहले को पहला अय्‌, 'ओ' दूसरे को दूसरा अव्‌, 'ऐ' तीसरे को तीसरा 
आय्‌ तथा 'औ' चोथे को चौथा आव्‌ होगा । इन सव के क्रमशः उदाहरण यथा-- 

हरे+ए-=हर्‌ अय्‌--ए = हरये। विष्णो 4 ए==विष्ण्‌ अव्‌-ए -= विष्णवे । 
इन दोनों उदाहरणों में 'हरि' और 'विष्णू' शब्दों से चतुर्थी का एकवचन 'हे 
आने पर ङकार अनुबन्ध का लोप हो घेडितति (१७२) सूत्र से गुण हो जाता है । 

नै --अक- न्‌ आय्‌ --अक = नायक: पौ +अक = प्‌ आव्‌ अक -- पावक: | 

इन दोनों उदाहरणों में 'नी' और 'पू' धातुओं से 'ण्बुल्‌' प्रत्यय लाने पर 
अनुबन्धों का लोप तथा व्‌ के स्थान पर अकादेश होकर अचो डझिणति ( १८२) सूत्र 


१. यद्यपि इको यणचि (१५) में भी इस परिभाषा से काम चलाया जा सकता था 
तथापि इक्‌ (अविधीयमान होने से सवर्णो सहित) ६६ हैं और यण्‌ (विधीयमान 
होने से) केवल चार, कसे यथासंख्य हो ? इस इष्टि के आश्रयण मे वहां स्थाने 
ऽन्तरतमः (१७) की प्रवृत्ति दर्शाई गई थी । वस्तुतः जाति के आश्रयण से चार 
इकों को क्रमश: चार यण्‌ हो सकते हैं कोई दोष नहीं आता । परन्तु तब भी 
'वाग्धरिः' आदि प्रयोगों के लिये स्थानेऽन्तरतमः. परिभाषा का होना तो आव- 
श्यक है ही । 

से क्रमशः ईकार ऊकार को ऐकार औकार वृद्धि हो जाती है। इसी प्रकार भावुकः, 
चयनम्‌, गायनः, पवनः आदि प्रयोगों में भी अयादि-प्रक्रिया समझ लेनी चाहिये । 
[लघु०] विधि-सूत्रम-- (२४) वान्तो यि प्रत्यये ।६।१।७६॥ 

यकारादौ प्रत्यये परे ओदौतोर्‌ अव्‌ आव्‌ एतौ स्त: । गव्यम्‌ । 
नाव्यम्‌ ॥। | 

अर्थ:--यकारादि प्रत्यय परे होने पर 'ओ' को अव्‌ तथा 'औ' को आव्‌ आदेश 
हो जाता है । 

व्याख्या- वान्तः ।१।१। यि ।७।१। प्रत्यये ।७।१। मुनिवर पाणिनि के येन 
विधिस्तदन्तस्य ( १.१.७१) नियम का यस्मिन्विधिस्तदादावल्ग्रहणे यह वातिक अपवाद 
है । इस का अभिप्राय यह है कि सप्तम्यन्त एकाल्‌ विशेषण से तदन्तविधि न हो किन्तु 
तदादिविघि हो । यहां 'यि! यह सप्तम्यन्त एकाल्‌ है और 'प्रत्यये' का विशेषण है, 
अतः इस से तदादिविधि होकर 'यादौ प्रत्यये' ऐसा बन जायेगा । समासः-वः अन्ते 
यस्य सः-वान्तः, वकारादकार उच्चारणार्थः, बहुत्रीहि-समासः । जिस के अन्त में 'व्‌' 
हो उसे वान्त कहते हैं । यहां वान्त से अभिप्राय पूर्व-सुत्र-पठित अव्‌, आव्‌ आदेशों से 
है । यहां स्थानी ओदोतोइचेति वक्तव्यम्‌ वातिक से ओ और औं समकने चाहिये । 
अर्थः--(यि=-यादौ) जिस के आदि में 'य्‌' हो ऐसे (प्रत्यये) प्रत्यय के परे होने पर 
(वान्तः) 'ओ' और 'औ' के स्थान पर अव्‌ और आव्‌ आदेश हो जाते हैं। इन के 
उदाहरण यथा -- 

गो--य [यहां 'गो' से गोपयसोर्यत्‌ (४.३.१५८) द्वारा 'यत्‌ प्रत्यय होता है] 
यहां 'य' यह यकारादि प्रत्यय परे है अतः गकारोत्तर ओकार के स्थान पर अव्‌ आदेश 
हो-- ग्‌ अंव्‌-य==गव्य। अब विभक्ति लाने से 'गव्यम्‌' प्रयोग सिद्ध होता है । 
ग = गव्यम्‌, दुग्ध-दघ्यादिकमित्यर्थः । दूध, दही आदि गौ के विकार 'गव्य' 
॒ हैँ। ल्‍ 

'नौ--य' [यहां 'नौ' से तार्यं --'तरने योग्य’ अर्थ में नौ-बयो-धर्म ० (४.४.६१) 
सूत्र से यत्‌ प्रत्यय होता है| यहां 'य' यह यकारादि प्रत्यय परे है अतः नकारोत्तर 
औकार के स्थान पर आव्‌ आदेश होकर विभक्ति लाने से 'नाव्यम्‌' प्रयोग सिद्ध होता 
है । नावा तायंम्‌ नाव्यं जलम्‌, नौका से तरने योग्य जल को 'नाव्य' कहते हैं । यथा-- 
गङ्कायां नाव्यं जलं वत्तंते । 

इन उदाहरणों में 'अच्‌' परे न होने के कारण एचोऽयवायावः (२२) सूत्र से 
काम नहीं चल सकता था अतः यह सुत्र बनाना पड़ा है । 

ध्यान रहे कि यकारादि प्रत्यय परे न होने पर इस सूत्र की प्रवृत्ति न होगी । 
यथा--गोयानम्‌, नौयानम्‌ । यहां वान्त आदेश नहीं होते । 
[लघु०] वा०-(३) अध्वपरिमाणे च ॥ 

गब्यूतिः॥ | 

. अर्थः--'मो' शब्द से 'यूति' शब्द परे होने पर ओकार को वान्त (अक्‌) आदेश 
हो जाता है; यदि समुदाय से मार्ग का परिमाण (माप) अर्थ ज्ञात हो तो । 
| 

व्याख्या--गोः ।६।१। युतौ ।७।१। (गोर्युतो छन्दस्युषसङ्ह्यानम्‌ वात्तिक से )। 
वान्तः ।१।१। (वान्तो यि प्रत्यये से) । अध्व-परिमाणे ।७।१। च इत्यव्ययपदम्‌ । 
अर्थ:-- (यूतौ) 'यूति’ शब्द परे होने पर (गोः) 'गो' शब्द के ओकार के स्थान पर 
(वान्तः) 'अव्‌' आदेश हो (अध्व-परिमाणे) मार्ग के परिमाण अर्थात्‌ माप के गम्यमान 
होने पर । उदाहरण यथा-- | 
गोन-यूति =ग्‌ अव्‌ +-यूति >> गव्यूति: । इस का अर्थ 'दो कोस' है। गव्यूतिः 
स्त्री ्रोशयुगम्‌--इत्यमरः । जहां मार्ग-परिमाण अर्थ न होगा वहां 'गोयूतिः' बनेगा । 
यहां पर यकारादि प्रत्यय न होने मे यह वात्तिक बनाना पड़ा है । 
अभ्यास (३) | 
(१) निम्न-लिखित रूपों में सन्धिच्छेद कर के सूत्रों द्वारा उसे सिद्ध करे-- 
१. वटवृक्षः । २. ग्लायति। ३. भवति । ४. गणयति। ५. माण्डव्य: । 
६. स्तावकः । ७. नयति । 5. गायन्ति । €. नाविक: । १०. शयनम्‌ । 
११. जयः । १२. असावृत्तुङ्गः। १३. औपगवः। १४. चयः। १५. 
चिक्षाय । १६. अलावीत्‌ । १७. पवनः। १८. नयः। १९. त्रायते । 
२०. कवये । २१. क्षयः। २२. मनवे। २३. रायौ। २४. पपावसाविह्‌ । 
२५. द्रवति। 
(२) निम्न-लिखित रूपों में सन्धि कर के सूत्रों द्वारा उसे सिद्ध करें -- 
१. असौ--अयम्‌ । २. असे--ए । ३. चेत-अन । ४. लो--अन । 
५, चोरे+अति। ६. भौ+उक। ७. गै+अक। ८. साधो+ए । 
९. शङ्को यः । १०. अग्नौ--इह । ११. भौ + अथति । १२. पो+- 
इत्र। १३. शे--आन । १४. भो+अन। १५. ग्लौ + । १६. बाश्रो 
--य* । १७. गो+यूति । १८. बालौ+-अत्र । १९. इन्दौ +-उदिते । 
२०. पूजाहों-+- अरिसूदन । 
(३) एचोऽयवायावः में 'अचि' पद न लाते तो कौन सा दोष उत्पन्न हो जाता ? 
(४) यथा-सडख्यमतु० की व्याख्या करते हुए 'समानाम्‌' पद पर प्रकाश डालें । 
(५) वान्तो यि प्रत्यये और अध्व-परिमाणे च के निर्माण का प्रयोजन बताएं । 


------>: :०: :----- 


[लघु ०] संज्ञा-सूत्रमू--(२५) अदेङ्‌ गुणः ।१।१।२॥ 
अद्‌ एङ्‌ च गुण-सञ्ज्ञः स्यात्‌ ।। 
अर्थ:--अ, ए, ओ --इन तीन वर्णो की 'गुण' संज्ञा होती है । 


'वटो+ऋक्षः' इतिच्छेदः । | 
२. मण्डशब्दाद गोत्रापत्ये गर्गादिभ्यो यञ्‌ (१००८) इति यवि, कित्त्वादादिवृद्धो 
ओर्गृणः | (१ ०० +) इति गुणः । 
३. बात तस्मे हितम्‌ (५.१.५) इति विषय उगवादिभ्यो यत्‌ (५.१.२) 
इति यत्‌ । | 
४, बभ्ुशब्दाद्‌ अपत्येऽथं मधु-वञ्चवोग्रह्मण-कोशिकयोः (४.१.१०६) इति यञ्‌ । 
| ल० प्र (४) 

५० भें सीव्याख्ययोपेतायां लघुसिद्धान्तकौसुद्याम्‌ 


व्याख्या --अत्‌ ।१।१। एङ ।१।१। गुणः ।१।१। अर्थ :--- (अत्‌, एङ) अ, ए, 
ओ ये तीन वर्ण (गुणः) गुण-सञ्ज्ञक होते हें । इस सूत्र पर जो वक्तव्य है वह अग्रिम 
सूत्र पर लिखा जायेगा । 
[लघु ०] संज्ञा-सुत्रम्‌ (२६) तपरस्तत्कालस्य । १।१।६९॥ 

तः परो यस्मात्‌ स च, तात्‌ परश्चोच्चार्यमाणसमकालस्येव सञ्ज्ञा 
स्यात्‌ ॥ 

अर्थः--'त' जिस से परे है और 'त्‌' से जो परे है वह अपने सरश काल वालों 
की सञ्ज्ञा होता है । 

ब्याख्या-तपरः ।१।१। तत्कालस्य ।६।१। स्वस्य ।६।१। (स्वं रूपं शब्दस्या- 
शढब्दसञ्ज्ञा से विभक्ति-विपरिणाम करके) । समासः--तात्‌ परः--तपरः, पञ्चमी- 
तत्पुरुषः । तः परो यस्मादसौ तपरः, बहुव्रीहिसमासः । तस्य = तपरत्वेनोच्चार्य॑माणस्य 
काल इव कालो यस्य स तत्कालः, तस्य=-तत्कालस्य, बहुब्रीहि-समासः। अर्थे:-- 
(तपरः) 'त्‌’ जिस से परे है और 'त्‌' से जो परे है वह (तत्कालस्य) अपने काल के 
समान काल वालों की तथा (स्वस्य) अपनी सञ्ज्ञा होता है । 

अणृदित्‌ सवर्णस्य चाऽप्रत्ययः (११) सूत्र द्वारा अण्‌ अपने तथा अपने सवर्णो 
के बोधक होते हैं; यह पीछे कह चुके हैं। यह सूत्र उस का अपवाद (निषेध करने 
वाला) है। जिस के आगे या पीछे “त्‌ लगाया जाये वह केवल अपना तथा अपने 
काल के सरश काल वाले सवर्णो का ही ग्राहक हो अन्य सवर्णो का न हो; यही 
इस सूत्र का तात्पर्यं है । यथा अदे गुणः (२५) यहां 'अ' तपर है, क्योंकि इस से 
परे 'त्‌' है; एवम्‌ 'एड” भी तपर है, क्योंकि यह त्‌ से परे है। अब यहां 'अ' और 
“एड” ये दोनों तपर अणूःप्रत्याहार के अन्तर्गत होते हुए भी अणुदित्‌ सवणस्य चाऽप्रत्ययः 
(११) सूत्र द्वारा अपने सम्पूर्ण सवर्णो का ग्रहण न करायेंगे, किन्तु उन्हीं सवर्णो का 
ग्रहण करायेंगे जिन का काल इन के साथ तुल्य होगा । 'अ' यह एक-मात्रिक है, अतः 
यह अपने एक-मात्रिक सवर्णो का ही बोधक होगा दीर्घादियों का नहीं । 'एड अर्थात्‌ 
'ए', 'ओ' द्वि-मात्रिक हैं, अतः ये अपने द्विमात्रिक सवर्णो के ही बोधक होंगे प्लुतों के 
नहीं । तात्पर्यं यह हुआ कि तपर 'अ'--केवल अपने समकाल वाले छः ह्वस्व-भेदों 
का ही ग्राहक होगा सम्पूर्ण अठारह भेदों का नहीं । इसी प्रकार तपर 'ए, ओ' --केवल 
अपने समकाल वाले छः दीघं भेदों के ही ग्राहक होंगे सम्पूर्णं बारह भेदों के नहीं । 
एवम्‌ तपर इ, उ, ऋ, आ, ई आदियों में भी समभ लेना चाहिये :' 


१. ध्यान रहे कि इस तपर से अतिरिक्त विभक्ति-तपर भी हुआ करता है। यथा 
आद्‌ गुणः (२७) यहां पर 'आत्‌’ यह 'अ शब्द की पञ्चमी का 'त्‌' है; अतः 
यहां पर ह्वस्व (उपेन्द्रः) दीर्घं (रमेशः) दोनों अकारों का ग्रहण हो जाता है । 
इस में उपसर्गादृति धातौ (३७) सूत्र ज्ञापक है । 'उपसर्गात्‌' यहां पञचमी का 
'त्‌' है; यदि यहां पर भी तपरस्तत्कालस्य (२६) का उपयोग करते हैं, तो फिर : 
उस से परे स्थित 'ऋ' में तपर-ग्रहण व्यर्थ हो जाता है । 

तो अब अदेङ्‌ गुणः (२५) सूत्र का यह अर्थ हुआ---ह्वस्व अकार, दीर्घ एकार 
तथा दीर्घ ओकार गुण-सञ्ज्ञक होते हें । अब अग्रिम-सुत्र में गुण-सञ्ज्ञा का उपयोग 
दिखाते हैँ- | 
[लघु० ] विधि-सूत्रम्‌ - (२७) आद्‌ गुण: । ६।१।८४॥ 

अवर्णादचि परे पूर्व-परयोरेको गुण आदेशः स्यात्‌ । उपेन्द्र: । गङ्गो- 
दकम्‌ ॥। ' 

अर्थ:--अवर्ण से अच्‌ परे होने पर पूर्व--पर के स्थान पर एक गुण आदेश 
हो जाता हे । है 

व्याख्या--अष्टाध्यायी के छठे अध्याय के प्रथम-पाद में एकः पुख-परयोः 
(६.१.८१) यह्‌ अधिकार-सूत्र है, इस का अधिकार ख्यत्यात्परस्य (६.१.१०८) सूत्र 
के पूर्व तक जाता है। इस अधिकार में 'पूर्व पर दोनों के स्थान पर एक आदेश होता | 
हे' । यह आद्‌ गुणः (२७) सूत्र भी इसी अधिकार में पढ़ा गया है। आत्‌ ।५।१। अचि 
।७।१। (इको यणचि से )। पूर्व-परयो: ।६।२। एकः ।१।१। (एकः पुर्व-परयोः यह अधि: 
कृत है) । गुणः ।१।१। अर्थ: - (आत्‌) अवर्ण से (अचि) अच्‌ परे होने पर (पूवे- 
परयोः) पूर्व और पर के स्थान पर (एकः) एक (गुणः) गुण आदेश होता है । 

अवर्णं से अवणे परे होने पर अकः सवर्णे दीर्घः (४२) तथा अवर्ण से 'ए, ओ, 
ऐ, औ' परे होने पर बृद्धिरेचि (३३) सूत्र इस गुण का बाध कर लेते हैं, अतः अवर्ण 
से इकार, उकार, ऋकार तथा लुकार परे होने पर ही गुण प्रवृत्त होता है । 

उदाहरण यथा--उपेन्द्रः (विष्णु) । 'उप+-इन्द्र' यहां पकारोत्तर अवण से 
परे “इन्द्र” का आदि अच्‌ 'इ' विद्यमान है, अतः पूर्व =अवर्ण तथा पर =इवर्ण दोनों 
के स्थान पर प्रकृत आद्‌ गुणः (२७) सूत्र द्वारां एक गुण प्राप्त होता है । अदेङ्‌ गुणः 
(२५) सूत्र के अनुसार 'अ, ए, ओ' ये तीन गुण हैं। अब इन तीनों में से कौन सा 
गुण 'अ--ई' के स्थान पर किया जायें ? इस शङ्का के उत्पन्न होने पर स्थानेऽन्तरतमः 
(१७) सूत्र से स्थान-कृत आन्तर्यं द्वारा 'अ--इ' के स्थान पर 'ए' गुण हो जाता है 

१. इस अधिकार के २१ सूत्र लघुसिद्धान्तकौमुदी में प्रयुक्त किये गये हैं। तथाहि-- 
_ १. अन्तादिवच्च (४१); २. आद्‌ गुणः (२७); ३. वृद्धिरेचि (३३); ४. 
एत्येधत्युठ्सु (३४) ; ५. आटश्च (१९७) ; ६. उपसर्गादृति धातो (३७) ; ७. 
औतोम्शसोः (२१४); ८. एङि पर-रूपम्‌ (३८); ९. ओमाङोइच (४०) ; 
१०. उस्यपदान्तात्‌ (४६२); ११. अतो गुणे (२७४); १२. अकः सवणे दीर्घः 
(४२) ; १३. प्रथमयोः पूर्व-सवणंः (१२६) ; १४. तस्माच्छसो नः पृंसि (१३७) ; 

१५. नादिचि( १२७) ; १६. दीर्घाज्जसि च (१६२) ; १७. अमि पूर्व: (१३५) ; 
१८. सम्प्रसारणाच्च (२५८) ; १६. एङः पदान्तादति (४३) ; २०. ङसि-ङसोइच 
(१७३) ; २१. ऋत उत्‌ (२०८); इन सूत्रों को सदा ध्यान में रखना चाहिये । 


५२ भमीव्याख्ययोपेतायां लघुसिद्धान्तकौमुद्याम्‌ 


['अन-इ का स्थान 'कण्ठ+-तालु' है, गुणों में कण्ठ+-तालु स्थान वाला 'ए' ही है|। 
उप्‌ 'ए न्द्र =='उपेन्द्रः` प्रयोग सिद्ध हो जाता है । 

गङ्गोदकम्‌ (गङ्गा का जल) । 'गङ्गा+-उदक' यहां गकारोत्तर 'आ' अवर्ण 
है, इस से परे 'उदक' का आदि 'उ' अच्‌ विद्यमान है । 'आ-! उ' का स्थान 'कण्ठ-- 
ओष्ठ है । तीनों गुणों में 'कण्ठ--ओष्ठ' स्थान 'ओ' का ही है, अतः पूर्व तआ और. 
षर=उ इन दोनों के स्थान पर' आद्‌ गुणः (२७) द्वारा 'ओ' यह एक गुण आदेश हो 
कर--गङ्ग 'ओ' दक='गङ्गोदकम्‌' प्रयोग सिद्ध होता है । 

अवण से ऋ, लु परे वाले उदाहरणों में उरण्रपरः (२९) सूत्र का उपयोग 
किया जाता है; वह सूत्र 'रं' प्रत्याहार के आश्रित है, अतः प्रथम “र” प्रत्याहार की 
सिद्धि के लिये 'इत्‌' सञ्ज्ञा करने वाला सूत्र लिखते हैं-- 


[लघु० |] संज्ञा-सूत्रभ--( २८) उपदेशेऽजनुनासिक इत्‌ । १।३।२॥ 


उपदेशेऽनुनासिकोऽज्‌ इत्सञ्ज्ञः स्यात्‌ । प्रतिज्ञाऽऽनुनासिक्याः पाणि- 7) 
नीयाः । 'लँण्‌' (प्रत्याहारसूत्र ६) सूत्रस्थावर्णन सहोच्तार्थमाणो रेफो रलयोः ` ` 
ञ्ज्ञा ॥ | ‘N 
अर्थः--जो अच्‌ उपदेश अवस्था में अनुनासिक हो, उस की इत्‌ सञ्ज्ञा होती 
है । प्रतिज्ञेति--पाणिनि के वर्ण प्रतिज्ञा अर्थात्‌ गुरु-परम्परा के उपदेश से अनुनासिक 
धर्म वाले हैं। लग्‌ इति--“लँण्‌' सूत्र में स्थित लकारोत्तर अवर्ण (अन्त्य) के साथ 
युक्त हुआ रेफ (आदि) र्‌ और ल्‌ वर्णो की सञ्ज्ञा होता है। 
व्या्या--उपदेशे ।७।१। अच्‌ ।१।१। अनुनासिकः ।१।१। इत्‌ ।१।१। अर्थः -- 
(उपदेशे) उपदेश अवस्था में (अनुनासिकः) अनुनासिक (अच्‌) अच्‌ (इत्‌) इत्‌- 
सञ्ज्ञक होता है । महामुनि पाणिनि ने अपने व्याकरण में अनुनासिक अचों पर () 
इस प्रकार का चिह्न किया था?, परन्तु अब वह अनुनासिक-पाठ परिभ्रष्ट हो गया है । 


१. जब समासादि में सन्धि हो चुकती है तब विभक्ति की उत्पत्ति हुआ करती है 
यह हम पीछे लिख चुके हैं, सर्वत्र नहीं लिखेगे । 

२. यद्यपि 'गङ्गा + उदक’ में 'आ-{-उ' स्थानी के त्रिमात्र होने से आदेश 'ओ' भी 
सदुशतम त्रिमात्र होना चाहिये तथापि अदेङ्‌ गुणः (२५) में एङ के तपर होने से 
द्विमात्र 'ओ' ही गुण एइ हो जाता है । यह पूर्व-सूत्र में सङ्केतित कर आये हैं । 


३. जैसे 'एधे वृद्धौ, गम्लु गतो, र देवपूजा-सङ्गतिकरण-दानेषु' इन में अनुनासिक 
के चिह्न होने से ये अच्‌ पाणिनि को 'इत्‌' अभीष्ट हैं। अनुदात्तेत्‌ होने से एध्‌ 
धातु आत्मनेपदी और स्वरितेत्‌ होने से यज्‌ धातु उभयपदी है । “गम्लृ ' धातु में 
लुकार न अनुदात्त है और न स्वरित अतः अवशिष्ट उदात्त है, उदात्तेत्‌ होने से 
गम्‌ धातु परस्मैपदी है । इत्‌-सञ्ज्ञा किसी प्रयोजन के लिये होती है । घ्रयो जना- 


अच्‌-सन्धि-प्रकरणम्‌ ५३ 


अतः अब अनुनासिक जानने की व्यवस्था इस प्रकार समभनी चाहिये --प्रतिज्ञाऽऽनुना- 
सिक्याः पाणिनीयाः । पाणिनीयाः = पाणिनिना प्रोक्ता वर्णाः, प्रतिज्ञया == गुरुपरम्परो- 
पदेशेन आनुनासिक्याः =अनुनासिक-धर्मवन्तः सन्तीति शेषः । अर्थः--पाणिनि से कहे 
गये बर्ण गुरु-परम्परा के उपदेशानुसार अनुनासिक धमं वाले जानने चाहियें। तात्पर्य 
यह्‌ है कि अनुनासिक के विषय में अब तक आ रही गुरु-परम्परा का आश्रय करना 
ही युक्त है; गुरुपरम्परा से जो जो अनुनासिक चला आ रहा है उसे अनुनासिक और 
जो अनुनासिक नहीं मानां जा रहा उसे अनुनासिक न मानना ही ठीक है । 

इस सूत्र से लँण्‌ इस छठे प्रत्याहारसूत्र में लकारोत्तर अकार की इत्‌ सञ्ज्ञा 
हो जाती है; क्योंकि गुरु-परम्परा से लॅण्मध्ये त्वित्सञ्ज्ञकः ऐसा प्रवाद चला आ 
रहा है अतः यह अनुनासिक 'लंण्‌' इस रूप में है! इस अन्त्य इत्‌=अकार के साथ 
हृयवरट्‌ (प्रत्याहार० ५) सूत्र का 'र्‌' [ देखो हकारादिष्वकार उच्चारणार्थः] मिलाने 
से र्‌+-अ=ररं' प्रत्याहार बन जाता है, इस 'रॅ' प्रत्याहार के अन्तर्गत 'र्‌' और 'ल्‌' 
ये दो वणे आते हें । टकार हलन्त्यम्‌ (१) द्वारा इत्‌-सञ्ज्ञक है अतः मध्यवत्ती होने 
पर भी उस का ग्रहण नहीं होता । | | 

अब इस “र प्रत्याहार का अग्निम-सूत्र में उपयोग बतलाते हैं -- 
[लघु०] परिभाषा-सूत्रम-- (२९) उरण्रपरः । १। १॥५०॥ 

“ऋ इति त्रिशतः सञ्ज्ञा’ इत्युक्तम्‌; तत्स्थाने योऽण्‌ स रॅपर: सन्नेव 
प्रवत्तेते । कृष्णद्धि: । तवल्कारः ॥। | | 

अर्थः--'क' यह तीस की सञ्ज्ञा है; यह हम पीछे [ अणुदित्‌ सवर्णस्थ 
चाप्रत्ययः (११) सूत्र पर] कह चुके हैं। उस तीस प्रकार वाले 'ऋ' के स्थान पर 
यदि भण्‌ आदेश करना हो तो वह “र्‌ प्रत्याहार परे वाला ही प्रवृत्त होता है । 

व्याख्या--उ: ।६।१। ('क्र' शब्द के षष्ठी के एकवचन में 'पितुः' के समान 
'उ:' प्रयोग बनता है) । अण्‌ ।१।१। रॅपर: ।१।१। समास:--रें: परो यस्माद्‌ असौ 
रपरः, बहुब्रीहि-समासः । अर्थ:--(उ:) “ऋ' वर्ण के स्थान पर (अणू) अण्‌ अर्थात्‌ 
अ, इ, उ (रपरः) 'र प्रत्याहार परे वाले होते हैं! अणुदित्‌ सवर्णस्य चाऽप्रत्ययः 
(११) सूत्र पर 'ऋ' की तीस सञ्ज्ञाओं का प्रतिपादन कर चुके हैं; उस 'ऋ” के स्थान 
पर यदि अणू (अ इ उ) आदेश होगां तो वह “र प्रत्याहार परे वाला अर्थात्‌ उस से 
परे र्‌ और ल्‌ वर्ण भी होंगे । यथा--अर्‌, अल्‌, आर्‌, आल्‌, इर्‌, इल्‌, उर्‌, उल 
इत्यादि । उदाहरण यथा-- | 


भाव में अच्‌ उच्चारणार्थक ही माना जाता है । कुछ लोग सुखोच्चारण को भी 
एक प्रयोजन मान कर वहां पर भी इत्संज्ञा की प्रवृत्ति स्वीकार करते हैं। हम 
ने इस व्याख्या में गुरुपरम्परागत इन अनुनासिक चिल्लो को यथावत्‌ अङ्कित 
करने का प्रथम प्रयास किया है। आशा है बिल्लाथियों को इस से सुविधा होगी । 


५४ भमीव्याख्ययोपेतायां लघुसिद्धान्तकौमुद्याम्‌ 


कृष्णद्धि: (कृष्ण की समृद्धि) । 'कृष्ण--ऋद्धि यहां णकारोत्तर अवर्ण से परे 
ऋकार=अच्‌ के विद्यमान होने से आद्‌ गुणः (२७) सूत्र-द्वारा पूर्वं + पर के स्थान 
पर एक गुण प्राप्त होता है। 'अ--ऋर का स्थान 'कण्ठ--मूर्घा है। तीनों गुणों में 
'कण्ठ' स्थान तो सब का मिलता है पर मूर्धा-स्थान किसी का नहीं मिलता । अब यदि 
पूर्व --पर के स्थान पर 'अ' गुण करें तो प्रकृतसूत्रद्वारा उस से परे 'र' प्रत्याहार प्राप्त 
हो जाता है । “र्‌ प्रत्याहार में र्‌ और ल्‌ दो वर्ण आते हैं; स्थानेऽन्तरतमः (१७) 
द्वारा 'ऋ' के स्थान पर अणू करने पर उस से परे “र्‌ और लू के स्थान पर अण्‌ 
करने पर उस से परे 'ल्‌' भी साथ में प्रवृत्त हो जाता है । यहां पूर्व पर के स्थान 
पर एकादेश होने से “ऋ' के स्थान पर अणू (अ) करना है, अतः उस से परे “र्‌ भी 
हो जाता है । इस प्रकार 'अर्‌' का स्थान 'कण्ठन-मूर्धा' होने से स्थानी और आदेश 
तुल्य हो जाते हैं। तो अब 'अर्‌' एकादेश करने से- कृष्ण्‌ 'अर्‌' दि = क्रृष्णद्धि: 
प्रयोग सिद्ध हो जाता है । 

तवल्कारः (तेरा लृकार) । 'तव+-लुकारः' यहां आद्‌ गुण: (२७) से गुण 
एकादेश प्राप्त होने पर उरण्रपरः (२६) से 'रॅ' प्रत्याहार भी परे प्राप्त होता है । 
अब स्थानेऽन्तरतमः (१७) सूत्र से कण्ठ --दन्त स्थान वाले 'अ--लृ' के स्थान पर 
ताइश लपर अणू होकर तव्‌ 'अल्‌' कारः=='तवल्कारः' प्रयोग सिद्ध हो जाता है । 


अभ्यास (४) 
(१) निम्नलिखित रूपों में सन्धिच्छेद कर उसे सूत्रों द्वारा सिद्ध करे 
१, गजेन्द्र: । २, परीक्षोत्सवः । ३. वसन्तर्तुः । ४. रमेशः । ५. सूर्यो- 
दय: । ६. गणेशः । ७. देवषिः। ८. ममल्कारः। ९. हितोपदेशः । 
१०. तथेति। ११. अत्यन्तोर्ध्वम्‌ । १२. परमोत्तमः। १३. नेति । 
१४. यथेच्छम्‌ । १५. उमेश: । १६. महषिः। १७. यज्ञोपवीतम्‌ । 
१८. महेष्वासः । १६. विकलेन्द्रियः । २०. तवोत्साहः । २१. वेदक, । 
२२. दयोदयोज्ज्वलः । २३. उत्तमर्णः । २४. प्रेक्षते । २५. गुडाकेशः । 
(२) अधोलिखित प्रयोगों में उपपत्ति-पूर्वक सूत्रों द्वारा सन्धि करं 
१, महा--ईश । २. कण्ठ न उच्चारण । ३. राम -+- इतिहास । 


१. जलतुम्बिकान्यायेन रेफस्योध्वंगमनम्‌--जैसे जल में तुम्बी (शुष्क लौकी) डालने 
पर वह ऊपर ही ऊपर आ जाती है वैसे देवनागरी लिपि में हलू अर्थात्‌ व्यञ्जन 
के परे रहते रेफ का भी सदा ऊर्ध्वगमन होता है। जेसे-अर्‌न-थ= अर्थं । 
आर्‌-}-य = आर्य । ध्यान रहे कि यह रेफ अपने से आगे सस्वर व्यञ्जन के सिर 
पर ही चढ़ता है चाहे वह व्यञ्जन उस शब्द में कितनी भी दूर क्‍यों न हो । 
यथा- मूर्‌-चूछना == मूच्छेना । कार्‌-+-त्सून्‌य = कात्स्न्यं । कहा भी है -- 

तुम्बिकातृणकाष्ठं च तले जलमुपागतम्‌ । 
स्वभावादूर्ध्वमायाति रेफस्यंतादृशी गतिः ॥ 


अच-सन्धि-प्रकरणस्‌ ५५ 


४. न+ उपलब्धिः । ५. भाष्यकार--इष्टि। ६. परम-{-उपकारक । 
७. स्वच्छ ---उदक। ८. सतत+-उद्यत। €. तव+-लृदन्तः। १०. ग्रीष्म 
+ ऋतु । ११. सप्त-+-ऋषि । १२. मम--लुवर्णः। १३. अधम-- 
ऋण । १४. आ--उदकान्तात्‌ । १५. पाप-+-ऋद्धि । 

) उरण्रपरः में अण्‌ किस णकार से गृहीत होता है और क्‍यों ? 

) “ऋ' की तीस सञ्ज्ञाओं का उल्लेख करें । 

) रं प्रत्याहार को ससूत्र सिद्धि लिख कर तदन्तर्गंत वर्णो को लिखते हुए 
'रं' प्रत्याहार को स्वीकार करने का प्रयोजन भी स्पष्ट करें । 


(६) अनुनासिक जानने की आजकल क्या व्यवस्था है ? सविस्तर लिखें । 
(७) तपर करने का प्रयोजन सोदाहरण स्पष्ट करे । | 
(८) आद्‌ गुणः सूत्र किस २ सूत्र का अपवाद है; सोदाहरण लिखें । 
[लघु ०] विधि-सूत्रम्‌- (३०) लोपः शाकल्यस्य ।८।३।१९॥ 

अवर्ण-पूर्वयोः पदान्तयोर्यवयोर्लोपो वाऽशि परे ॥ 

अर्थः--अश्‌ प्रत्याहार परे होने पर अवर्णं पूर्वं वाले पदान्त यकार वकार का 
विकल्प कर के लोप हो जाता है । | 

व्याख्या--अ-पूर्वयोः ।६।२। (भो-भगो-अघो-अ-पुर्वस्य योऽशि से 'अ-पूवं स्य’ 
अंश की अनुवृत्ति आकर वचन-विपारणाम हो जाता है) । व्योः ।६।२। (व्योलंघु- 
प्रयत्नतरः शाकटायनस्य से) । पदान्तयोः ।६।२। (पदस्य यह पीछे से अधिकार चला 
आ रहा है। 'व्योः' का विशेषण होने से इस से तदन्त-विघि हो कर वचन-विपरिणाम 
से द्विवचन हो जाता है) । लोप: ।१।१। शाकल्यस्य ।६।१। अशि ।७।१। (भो-भगो- 
अघो-अं-पु्वस्य योऽशि से) । समासः--अः-=भवर्णः पूर्वो याभ्यां तौ = अ-पूवों, तयोः 
= अपूर्वयोः, वहुत्रीहि-समासः। व्‌ च य्‌ च=व्यौ; तयोः = व्योः, इतरेतर-हन्द्रः । 
अर्थ:--- (अ-पूर्वयो:) अवं पूर्व वाले (पदान्तयोः) पदान्त (व्योः) वकार यकार का 
, (अशि) अश्‌ परे होने पर (लोपः) लोप हो जाता है। (शाकल्यस्य) यंह कार्य 

शाकल्याचायं का है । यह लोप शाकत्याचार्य --जो पाणिनि से पूर्व व्याकरण के एक 

महान्‌ आचार्यं हो चुके हैं--के मत में होता है; पाणिनि के मत में नहीं । हमें दोनों 
आचाय प्रमाण हैं अतः विकल्प से लोप होगा । उदाहरण यथा-- 9 

'ह्रे--इह', 'विष्णो--इह' यहां 'हरे' और 'विष्णो' पद सम्बोधन के एकवच- 
नान्त होने से सुंप्तिडन्तं पदम्‌ (१४) के अनुसार पद-सञ्ज्ञक हैं। इन दोनों में एचो- 
श्यवायावः (२२) सूत्र से क्रमशः एकार को अय्‌ और ओकार.को अव्‌ आदेश हो कर-- 
'हर्‌ अय्‌--इह' 'विष्ण्‌ अव्‌ +-इह' बन जाते हैं। अब पुनः दोनों रूपों में 'इह' के 
आदि इकार --अश्‌ के परे होने पर पदान्त यकार वकार का प्रकृतसूत्र (३०) द्वारा 
विकल्प से लोप हो कर लोपपक्ष में--'हर्‌ अ--इह; विष्ण अ--इह तथा लोप के 
अभाव में--'हरय्‌+-इह; विष्णव्‌ --इह बना । अब लोप-पक्ष के रूपों में आवद्‌ गुणः 

(२७) सूत्र द्वारा अ--३ के स्थान पर 'ए' तथा अन-ड के स्थान पर 'ओ गुण 
एकादेश प्राप्त होता है । इस पर इस के निवारणार्थ अग्रिम-सूत्र लिखते हैं-- 
[लघु ०] अधिकार-सूत्रम्‌--(३१) पुवत्राऽसिद्धम्‌ ।5। २। १॥। 

सपाद-सप्ताध्यायीं प्रति त्रिपाद्यसिद्धा, त्रिपाद्यामपि पूर्वं प्रति पर 
शास्त्रमसिद्धम्‌ । हर इह; हरयिह । विष्ण इह; विष्णविह ॥ ` 

अर्थ:--सवा सात अध्यायों के प्रति त्रिपादी-सूत्र असिद्ध होते हैं और त्रिपादी 
सूत्रों में भी पूर्वशास्त्र के प्रति पर-शास्त्र असिद्ध होता है । 

व्याख्या-अष्टाध्यायी में आठ अध्याय और प्रत्यक अध्याय में चार चार पाद 
हैं; यह सब पीछे सञ्ज्ञा-प्रकरण में विस्तार-पूर्वक स्पष्ट कर चुके हैं। सात अध्याय 
सम्पूर्ण और आठवें अध्याय के प्रथम-पाद के व्यतीत होने पर आठवें अध्याय के दूसरे 
पाद का यह प्रथम-सूत्र है । यह अधिकार-सूत्र है । अधिकारसूत्र स्वयं कुछ नहीं किया 
करते किन्तु अग्रिम-सूत्रों में अनुवृत्ति के लिये हुआ करते हैं। इन की अवधि (हद) 
निश्चित हुआ करती है । इस सूत्र का अधिकार यहां से लेकर अ अ (८.४.६७) सूत्र 
अर्थात्‌ अष्टाध्यायी के अन्तिमसूत्र तक जाता हे । इस प्रकार आठवें अध्याय का दूसरा, 
तीसरा तथा चौथा पाद इस के अधिकार में आता है । यह सूत्र इन तीनों पादों के 
सूत्रों में जा कर अनुवृत्ति करता है कि तूं (पूर्वत्र इत्यव्ययपदम्‌) पूर्व-शास्त्र में (असिद्धम्‌ 
।१।१।) असिद्ध है; अर्थात्‌ पूर्वं की इष्टि में तेरा कोई अस्तित्व ही नहीं । इस से यह 
होता है कि इन तीन पादों के सूत्र पूर्व-पठित सवा सात अध्यायों की इष्टि में तथा 
इन तीन पादों में भी पूर्व के प्रति पर-सूत्र असिद्ध हो जाता है । यथा - आद्‌ गुण: 
(२७) सवा सात अध्यायों के अन्तर्गत-सूत्र है [यह छठे अध्याय के प्रथम-पाद का ८४ 
वां सूत्र है|। इसकी इष्टि में आठवें अध्याय के तीसरे पाद में वत्तेमान लोप: शाकल्यस्य 
(३०) सूत्र असिद्ध है, अतः आद्‌ गुणः (२७) सूत्र लोपः शाकल्यस्य (३०) सूत्र 
द्वारा किये गये यकार वकार के लोप को नहीं देखता; इस तो अब भी यकार वकार 
सामने पड़े हुए दीख रहे हैं । अवर्ण से परे यकार वकार के दिखाई देने से अच्‌ परे न 
होने के कारण आद्‌ गुणः (२७) द्वारा गुण एकादेश नहीं होता--हर इह; विष्ण 
इह--ऐसे ही अवस्थित रहते हैं । इस प्रकार--लोप-पक्ष में 'हर इह, विष्ण इह्‌ तथा 
लोपाभावपक्ष में “हरयिह, विष्णविह' रूप सिद्ध होते हैं । 

अभ्यास (५) 
(१) कौमुदीस्थ लम्बा-चौड़ा अर्थ पूर्वत्रासिद्धम्‌ सूत्र का कंस हो जाता है ? 
(२) सूत्र में विकल्प वाचक पद के न होने पर भी लोप: शाकल्यस्य सूत्र 
केसे वैकल्पिक लोप किया करता है ? 


१. त्रिपादियों में पूर्व के प्रति पर-शास्त्र की असिद्धि में उदाहरण यथा--किम्वुक्तम्‌ । 
यहां पर मोऽनुस्वारः(८.३.२३) इस पूर्व त्रिपादी सूत्र के प्रति मय उजो वो बा 
(८.३.३३) इस पर-त्रिपादी-सूत्र के असिद्ध होने से (अर्थात्‌ व्‌ की जगह उ == 
अच्‌ होने से) म्‌ को अनुस्वार नहीं होता । 

(३) हरये, विष्णवे रूपों में लोप: शाकल्यस्य की प्रवृत्ति क्यों न हो? 

(४) 'हरय्‌ + इह', “विष्णव्‌ --इह' यहां लोपः शाकल्यस्य से प्राप्त यकार 
वकार के लोप का यणः प्रतिषेधो वाच्यः से निषेध क्यों नहीं होता? . 

(५) निम्न-लिखित रूपों में सन्धिच्छेद कर सूत्र-समन्वय-पूर्वक सिद्धि केरं-- 
१. गुरा आयाते । २. प्रभ इदानीम्‌ । ३. शोर आगच्छ । ४. भाना 
अपि । ५. रवा उदिते। ६. न धातु-लोप आर्धधातुके । ७. श्रिया 
उत्कण्ठितः । ८. तयागच्छन्ति । ६. विधा उदिते । १०. वन ऋषय: । 

(६) अधो-लिखित ख्पों में सुत्र-समन्वय-पूर्वक सन्धि करें -- 
१. पुत्री +आगच्छतः । २. तस्मेञ-अदात्‌ । ३. ते+इच्छन्ति। ४ 
गृहे + आसीत्‌ । ५. एतेञ-आगताः। ६. विश्वे +- उपासते । ७. इतौ +- 
अनार्षे । ८. स्थले-इदानीम्‌ । ६. बालौ-आयातौ । १०. कस्मै 
अयच्छत्‌ । ११. आसने+-आस्ते । १२. द्वौ +अपि । ` 

[लघु०] संज्ञा-सूत्रम्‌ - (३२) वद्विरादेच्‌ ।१॥१॥१॥ 

आदेच्च वृद्धि-सञ्ज्ञ: स्यात्‌ ॥ 

अर्थ:--'आ, ऐ,' औ--ये तीन वणं वृद्धि-सञ्ज्ञक होते हैं । 

व्याख्या - वृद्धि: ।१।१। आत्‌ ।१।१। ऐच्‌ ।१।१। अर्थ:-- (आत्‌, ऐच्‌) दीघं 
आकार, दीर्घ ऐकार तथा दीर्घं औकार (वृद्धिः) वृद्धि-सञ्ज्ञक होते है । 'आदंच्‌' यहां 
पर तपर किया गया है। यह तपर 'आ' के लिये नहीं किन्तु 'ऐच्‌' के लिये किया 
गया है; क्योंकि 'आ' तो अण्‌-प्रत्याहार के अन्तर्गत न होने से अणुदित्सवर्णस्य चाप्रत्ययः 
(११) सूत्र द्वारा स्वतः ही सवर्णो का ग्रहण नहीं कराता, पुनः उसके लिए निषेध 
केसा ? अतः यहां ऐच के ग्रहण से प्लुत-सवर्णों का ग्रहण न हो अथवा 'देव--ऐश्वर्ये' 
में त्रिमात्रस्थानी तथा 'गङ्गा--ओघ' में चतुर्मात्र स्थानी होने से ऐ-औ भी कहीं त्रिमात्र 
चतुर्मात्र न हों, किन्तु द्विमात्र ही हों; इसलिये तपर. किया गया है। इस सेदीर्घ 
आकार, दीघं ऐकार, तथा दीर्घं औकार इन तीन वर्णो की 'वृद्धि' सञ्ज्ञा होती हैं । अब 
अग्निम-सूत्र में इस सञ्ज्ञा का फल दिखाते हैं-- 
[लघु ०] विधि-सूत्रम्‌- (३३) वृद्धिरेचि ।९।१।८४॥ | 

आदेचि परे वृद्धिरेकादेशः स्यात्‌ । गुणाउपवाद:। कृष्णेकत्वम्‌ । 
गद्भोघ: । देवेश्वयेम । कृष्णीत्कण्ठयम्‌ ।। 

अर्थ:--अवर्ण से एच परे होने पर पूर्व--पर के स्थान पर एक वृद्धि आदेश 
हो जाता है । गुणेति--यह सूत्र आद्‌ गुणः (२७) सुत्र का अपवाद है। ` 

व्याख्या--आत्‌ ।५।१। (आद्‌ गुणः से) । एचि ।७।१। पूवे-परयो: ।६।२। 
एक: ।१।१। (एकः पुर्व-परयोः यह अधिकृत है) । वृद्धिः ।१।१। अर्थः-- (आत्‌) अवर्ण 
स (एचि) एच्‌ परे होने पर (पूर्व-परयो:) पूर्व -पर के स्थान पर (एकः) एक 


धर भेमीव्याख्ययोपेतायां लघुसिदान्तकोमुद्यास्‌ 


(वृद्धिः) वृद्धि आदेश हो जाता है । यह सुत्र आद्‌ गुणः (२७) सूत्र का अपवाद है। बहुत 
विषय वाला उत्सर्गे और थोड़े विषय वाला अपवाद हुआ करता है । आद्‌ गुणः (२७) 
सूत्र बहुत विषय वाला है; क्योंकि इस का अवर्ण से परे अच्‌-मात्र विषय है । वृद्धि- 
रेचि (३३) सूत्र थोड़े विषय वाला है; क्योंकि इस का अवर्ण से परे अच्‌-प्रत्याहार 
के अन्तर्गत केवल एच्‌ ही विषय है। उत्सर्ग और अपवाद दोनों प्रकार के सूत्र महा- 
मुनि पाणिनि ने बनाये हैं; अतः हमें कोई ऐसा हल ढूंढना है जिस से दोनों प्रकार के 
सूत्र सार्थक हो जायें, कोई अनथंक न हो । अब यदि अपवाद के बिषय में भी उत्सर्ग 
_ प्रवृत्त करते हैं तो अपवाद-सूत्र निरर्थक हो जाते हैं; क्योंकि तब इन्हें प्रवृत्त होने के 
` लिये कोई स्थान ही नहीं मिल सकता । और उत्सर्ग के विषय में अपवाद प्रवृत्त करते 
हैं तो उतने मात्र में (प्रवृत्त होकर अपवाद सार्थक हो जाता है -और शेष बचे हुए में 
उत्सर्ग भी प्रवृत्त हो सकता है; इस प्रकार दोनों सार्थक हो जाते हैं। इस से यह 
सिद्ध हुआ कि उत्सर्ग के विषय में ही अपवाद प्रवृत्त करना युक्त है । तो अब माद्‌ 
गुणः (२७) के विषय में बुद्धिरेचि (३३) सूत्र प्रवृत्त होकर 'एच्‌' के स्थानों को 
उस से छीन लेगा; शेष बचे हुए स्थानों में ही वह प्रवृत्त होगा । उदाहरण यथा-- 

कृष्णेकत्वम्‌ (कृष्ण की एकता) । 'कृष्ण--एकत्व' यहां णकारोत्तर अवर्णं से 

परे 'एकत्व' शब्द का आदि एकार=एच्‌ वत्त॑मान है । अतः वृद्धिरेचि (३३) सूत्र 
द्वारा पूर्व --अ और पर= ए के स्थान पर एक वृद्धि आदेश प्राप्त होता है । 'अ--ए' 
का स्थान 'कण्ठन-तालु' है; इधर वृद्धि-सञ्ज्ञको में 'ऐ' का स्थान 'कण्ठन-तालु' है 
अतः स्थानेऽन्तरतमः (१७) के अनुसार 'अ--ए' के स्थान पर 'ऐ' यह एक वृद्धि 
आदेश हो कर--कृष्ण्‌ 'ऐ' कत्व =-'कृष्णैकत्वम्‌' प्रयोग सिद्ध होता है । 

गङ्गौषः (गङ्गा का प्रवाह) । 'गङ्गा+-ओघ' यहां पूर्वं :=आ और परन्=ओ 
का 'कण्ठ+-ओष्ठ' स्थान है; अतः वृद्धिरेचि (३३) सूत्र द्वारा पूवं त-पर के स्थान 
पर 'केण्ठ--भोष्ठ' स्थान वाला 'औ' यह एक वृद्धि आदेश हो कर-- गङ्ग ' औँ' घ== 
'गङ्गौषः' प्रयोग सिद्ध होता है। . | 

देवेश्वर्यम (देवताओं का ऐश्वयं) । 'देव -- ऐश्‍वर्य' यहां पूर्वं =अ और पर == 
ऐ का 'कण्ठ--तालु' स्थान है; अतः बुद्धिरेचि (३३) सूत्र द्वारा पूर्व--पर के स्थान 
पर 'कण्ठ+-तालु' स्थान वाला 'ऐ यह एक वृद्धि आदेश होकर--देव्‌ 'ऐ' इवर्य == 
देवैशवयम्‌' प्रयोग सिद्ध होता है। ` | 
` -कृष्णौत्कण्ठ्यम्‌ (कृष्ण की उत्कण्ठा) । 'कृष्ण--औत्कण्ठ्य' यहां पूर्व =- अ और 
पर==ओ का 'कण्ठ--ओष्ठ' स्थान है; अतः बुद्धिरेचि (३३) सूत्र द्वारा पूर्व --पर 
के स्थान पर 'कण्ठ|-ओष्ठ' स्थान वाला 'औ' यह एक वृद्धि आदेश होकर-_ कृष्ण्‌ 
_ औँ त्कण्ठध='कृष्णौत्कण्ठ्यम्‌' प्रयोग सिद्ध होता है । 
| 3७. हळ. हुने अभ्यास (६) 

(१) निम्नलिखित रूपों में सृत्राथ-समन्वय-पूर्वक सन्धि करें--- 

१. पञ्च --एते । २. जन--एकता । ३. तण्डल--ओदन । ४. राम 
--ओत्सुक्य । ५. नृप--ऐशवर्य । ६. महा--ओषध । ७. एक + एक । 
८. राजा--एष: । €. महा --ओदार्य । १०. वीरन॑ एक । ११. महा 
\-एनः । १२. दर्शन +-औत्सुक्य । १३. अस्य--ओचिती । १४. सुख 
--ओपयिक । १५. दीघ--एरण्ड । 

(२) निम्न-लिखित प्रयोगों में सूत्रार्थ-समन्वय-पुर्वक सन्धिच्छेद कर -- 
१. अत्रैकमत्यम्‌ । २. पूर्वे: । ३. मृत्यौद्धत्यम्‌ । ४. पण्डितौकः । 
५. बालैषा । ६. चित्तैकाग्रचम्‌ । ७. तथैव । ८. महौजसः । &. तववम्‌ । 
१०. सत्येतिह्यमम । ११. ममौदासीन्यम्‌ । १२. कमों्वेदेहिकम्‌ । 
१३. दीर्घेकारः। १४. ज्ञातौषधिः। १५. महौष्ण्यम्‌ । १६. प्लुतौकारः । 
१७. स्थलेण: । १८. मैवम्‌ । १९. बिम्बौष्ठी । २०. स्थूलोतु 

(३) उत्सर्ग और अपवाद किसे कहते हैं? अपवाद के विषय में उत्सगे की 
प्रवृत्ति क्यों नहीं हुआ करती ? 

(४) वृद्धिरेचि सूत्र गुण का अपवाद है; इस वचन की व्याख्या करो । 

(५) बृद्धिरादच्‌ सूत्र में तपर करने का क्या प्रयोजन है ! 

[लघ्‌ ०] विधि-सूत्रम्‌ (३४) एत्येधत्यूठ्सु ।६।१।८६॥ 

अवर्णादेजाद्योरेत्येधत्योरूठि च परे वृद्धिरेकादेशः स्यात्‌ । पररूप- 
गणाऽपवादः। उपेति | उपैधते । प्रष्ठौह: । एजाद्योः किम्‌ ? उपेतः। मा 
भवान्‌ प्रेदिधत्‌ ॥ 

अर्थ:--अवणे से परे यदि एच्‌-प्रत्याहार आदि वाली 'इण्‌' तथा 'एघ्‌ धातु 
हो अथवा उठ हो तो पूर्व +-पर के स्थान पर एक वृद्धि आदेश हो जाता हे । पर- 
रूपेति -यह सूत्र एङि पररूपम्‌ (३८) तथा आद्‌ गुणः (२७) सूत्रों का अपवाद है । 

व्याख्या--आत्‌ ।५।१। (आद्‌ गुणः से) । एजाद्योः ।७।२। (वृद्धिरेचि सूत्र से 
एचि' पद की अनुवत्ति आती है । यह पद 'एति' और 'एधति' का ही विशेषण बन 
सकता है, असम्भव होने से 'ञठ' का नहीं; अतः वचन-विपरिणाम से द्विवचन और 
यस्मिन्विधिस्तदादाबलुग्रहणे से तदादि-विधि होकर 'एजाद्योः' ऐसा बन जाता है) । 
एत्येधत्यूठ्सु ।७।३। (एति + एधति+-ऊठ्सु) । पूर्व-परयोः ।६।२। एकः ।१।१। (एक 
पुर्व-परयोः यह अधिकृत हैं) । वृद्धिः ।१।१। (वृद्धिरेचि से) । अर्थ:-- (आत्‌) अवण 

(एजाद्यो:) एजादि (एत्येधत्यूठ्सु) इण्‌ और एध्‌ धातु परे होने पर अथवा ऊठ्‌ 

परे होने पर (पूर्व-परयोः) पूर्व + पर के स्थान पर (एकः) एक (बुद्धिः) वृद्धि आदेश 
होता है । उदाहरण यथा--- 

उपैति (पास जाता है) । 'उप-+ एति' ['एति' यह पद इण्‌ गतौ (अदा०) 


१. 'बिम्बोष्ठी' और 'स्थूलोतुः' भी होता है । ओत्वोष्ठयोः समासे वा वात्तिक से 
वैकल्पिक पररूप हो जाता है । पररूप के अभाव में वृद्धि समभनी चाहिये । 


६० भेमीव्याख्ययोपेतायां लघुसिद्धान्तकोमुद्याम्‌ 


धातु के लँट्‌ लकार के प्रथम-पुरुष का एकवचन है] यहां पकारोत्तर अवर्ण से परे 
एजादि 'इण्‌' धातु वत्त॑मान है, अतः इस सूत्र से पूर्व =अ और पर ==ए के स्थान पर 
'ऐ' यह एक वृद्धि आदेश हो कर--उप्‌ 'ऐ' ति=='उपेति' प्रयोग सिद्ध होता हे । 

उपैधते (पास बढ़ता है) । 'उप॑+-एधते' ['एधते' यह पद एधँ वृद्धी (भ्वा०) 
धातु के लँट्‌ लकार के प्रथमपुरुष का एकवचन है] यहां अवं से परे एजादि एघ्‌ 
धातु वत्तमान है अतः पूर्व -अ और पर --ए के स्थान पर एक 'ऐ वृद्धि आदेश हो 
कर--उप्‌ 'ऐ' धते ='उपैधते' प्रयोग सिद्ध होता है । 

प्रष्ठौह: (प्रष्ठवाह का.) । 'प्रष्ठ--ऊहः' (यहां 'ऊठ्‌' है। केसे है ? यह 
हलन्त-पुलुँलिङ्ग में 'विश्ववाह ' शब्द पर स्पष्ट होगा) यहां अवण से ऊठ्‌ परे है अतः 
पूर्व --अ और पर --ऊ दोनों के स्थान पर 'ओ' यह वृद्धि एकादेश हो कर --प्रष्ठू 
'ओ' हः= 'प्रष्ठोहः' प्रयोग सिद्ध होता हे । 

यह सूत्र ऊठ्‌ के विषय में गुण का तथा इण्‌ और एध्‌ के विषय में आगे वक्ष्य- 
माण एङि पररूपम्‌ (३८) सूत्र द्वारा विधीयमान पररूप का अपवाद हे । 

अब यहां यह प्रश्न उत्पन्न होता है कि इस सूत्र में इण्‌ और एध्‌ धातु को 
एजादि क्‍यों कहा गया है? अर्थात्‌ यदि एजादि न कहते; तो कौन सी हानि हो 
जाती ? इस का उत्तर यह है कि एजादि न कहने से 'उपेतः और प्रेदिधत्‌' प्रयोगों 
में भी वृद्धि हो जाती; जो नितान्त अनिष्ट है । तथाहि-- उपेत: (समीप पहुंचा, युक्त 
अथवा वे दोनों पास जाते हें) । 'उप--इतः' (“इत: यह पद इण्‌ गतो धातु का क्तान्त 
रूप है अथवा लँट्‌ लकार के प्रथम-पुरुष का द्विवचन है) यहां अवर्ण से परे 'इण्‌' धातु 
तो है पर वह एजादि नहीं; अतः वृद्धि न हो कर आद्‌ गुणः (२७) सूत्र से 'ए यह 
गुण एकादेश ही होगा । इस से -- उप्‌ 'ए' त:='उपेतः' यह इष्ट रूप सिद्ध हो जायेगा । 
'मा भवान्‌ प्रेदिधत्‌’ (आप अधिक न बढ़ावें) ['इदिधत्‌' यह णिजन्त एध्‌ धातु के लुँङ्‌ 
लकार के प्रथम-पुरुष का एकवचन है। यहां न माङ्योगे (४४१) सूत्र से 'आट्‌' 
आगम का निषेध हो जाता है; इसी बात को जतलाने के लिये यहां 'मा' पद का 
प्रयोग किया गया है] यहां अवर्ण से परे 'एध्‌' धातु तो वत्त॑मान है; पर वह एजादि 
नहीं; अतः इस सूत्र से वृद्धि न हो आद्‌ गुणः (२७) सूत्र द्वारा गुण हो जायेगा । 
इस से--प्र 'ए' दिधत्‌ =='प्रेदिधत्‌' यह इष्ट रूप सिद्ध हो जायेगा । 

ये दोनों उक्त सूत्र के प्रत्युदाहरण हैं। विपरीत उदाहरणों को प्रत्युदाहरण 
कहते हैं; अर्थात्‌ 'यदि सूत्रों में यह न कहते तो यह अशुद्ध हो जाता इस प्रकार जो 
प्रयोग दर्शाये जाते हैं उन्हें प्रत्युदाहरण कहते हें । 

सूत्र में 'एति' और 'एधति' से 'इणू' और 'एघ्‌' धातु का ही ग्रहण समझना 


१. उह्ण्डता दूर करने के लिये जिस के गले में युग या भारी काष्ठ बान्ध देते हैं उस 
बछडे या बैल को 'प्रष्ठवाह' कहते हैं । यहां प्रष्ठवाह शब्द के षष्ठी के एक- 
बचनान्त का प्रयोग है । प्रष्ठवाड्‌ युगपाइवंगः, प्रष्ठौही बालगभिणी --इत्यमरः । 

चाहिये । जैसे वर्णों से स्वार्थ में 'कार' प्रत्यय लगाया जाता है (अकार, इकार, उकार, 
ककार आदि) वसे धातुओं के निदेश करने में भी 'इ' (इक्‌) या 'ति' (श्तिपू) 
लगाये जाते हैं। यथा- गमि वा गच्छति,.एघि वा एघति, चलि वा चलति आदि | इन . 
सब का तात्पय गम्‌, एध्‌, चल्‌ आदि मूल धातुओं से ही होता है। 


[लघु ०] वा०-- (४) अक्षादृहिन्यामुपसङ्ख्यानम्‌ ॥ 
अक्षोहिणी सेना ॥ 


अर्थः 'अक्ष' शाब्द के अन्त्य अवर्णं से 'ऊहिनी' शब्द का आदि ऊकार परे 
होने पर पूर्व+पर के स्थान पर वृद्धि एकादेश हो जाता है। ऐसा अधिक-वचन 
करना चाहिये । 

व्याख्या-- (अक्षात्‌ ।५।१।) 'अक्ष' शब्द से (ऊहिन्याम्‌ ।७।१।) 'ऊहिनी 
शब्द परे होने पर (पूर्व-परयोः) पूर्व + पर के स्थान पर (एकः) एक (वृद्धिः) वृद्धि 
आदेश हो जाता है; ऐसा (उपसङ्ख्यानं कत्तंव्यमू) अधिक-वचन करना चाहिये । 
ध्यान रहे कि इस प्रकरण में 'आत्‌' और 'अचि' की अनुवृत्ति होने से सर्वत्र पूर्व से 
अवर्णं और पर से अच्‌ का ग्रहण होता है। उदाहरण यथा 

'अक्षौहिणी'' । 'अक्ष -- ऊहिनी’ (अक्षाणाम्‌ ऊहिनीति षष्ठीतत्पुरुष-समासः) 
यहां 'अ +-ऊ' का स्थान 'कण्ठ--ओष्ठ' होने से तारश-स्थान वाला 'औ वृद्धि एकादेश 
हो - अक्ष्‌ 'औ' हिनी = 'अक्षौहिनी' बना । अब पुव-पदात्‌ सञ्ज्ञायामगः (८.४.३) 
सूत्र से नकार को णकार आदेश करने से 'अक्षौहिणी' प्रयोग सिद्ध होता है। यहां गुण 
की प्राप्ति में वृद्धि कही गई है अतः यह वात्तिक गुण का अपवाद है । 
[लघु०] वा०--( ५) प्राद्‌ ऊहोढोढयेषष्येष्‌ ।। 

प्रौहः । प्रौढः । प्रौढिः । प्रैषः । प्रेष्यः ॥। 

अथं:--'प्र' शब्द के अन्त्य अवण से ऊह, ऊढ, ऊढि, एष तथा एष्य शब्दों का 
आदि अच्‌ परे होने पर पूर्व और पर के स्थान पर वृद्धि एकादेश हो जाता है। 

व्याख्या--प्रात्‌ ।५।१। ऊहोढोढयेषैष्येषु ।७।३। पूर्वपरयोः ।६।२। एकः । १।१। 
(एकः पूर्वपरयोः यह अधिकृत है) । वृद्धिः ।१।१। (वृद्धिरेचि से) । समासः--ऊहर्च 
ऊढश्च अढिश्च एषश्च एष्यश्च तेषु -= ऊहोढोढधैषंष्येषु । इतरेतरद्वन्द्वः । अर्थः 
(प्रात्‌) 'प्र' शब्द से (ऊहोढोढयेषैष्येषु) ऊह्‌, ऊढ, ऊढि, एष तथा एष्य शब्द परे 


१. 'अक्षौहिणी' विशेष परिमाण वाली सेना कहाती है । इस का परिमाण यथा-- 
अक्षोहिण्याः प्रमाणं तु खाड्भाष्टंकहिकर्गजः । 
रथेरेते हेयेरित्रघ्नेः पञ्चघ्नेइच पदातिभिः ॥ 


२१८७० . हाथी त | छ 
२१८७० ॥ अक्षौहिणी 
६५६१० घोड़े (रथवाहकों से अतिरिक्त) सेना 


१ 
१०९३५० पैदल | 


६२ भे मीव्याख्ययोपेतायां लघुसिद्धान्तकौसुद्याम्‌ 


होने पर (पूर्व-परयोः) पूर्व -पर के स्थान पर (एकः) एक (वृद्धिः) वृद्धि आदेश 
हो । उदाहरण यथा -- 


प्र --ऊह =प्र 'ओ' ह='प्रौहःः। [उत्तम तके वा उत्तम तकं करने वाला | 
प्रऊढ=प्र 'औ' ढ-- प्रौढ” । [बढ़ा हुआ वा अधेढ़] 

प्र+ऊढि =प्र 'औ' ढि='प्रौढिः'। [प्रौढता व शेखी ] 

प्र+एष =प्र्‌ 'ऐ ष = प्रषः’ । [ प्रेरणा, घनन्तोऽत्र इष-धातुः ] 


प्र+एष्य =प्र्‌ 'ऐ' ष्य ='प्रेष्यः'। [{प्रेरणीय, सेवक, ण्यदन्तोऽत्र इष-धातुः | 

'प्रैष:, प्रैष्यः? यहां एङि पररूपम्‌ (३८) से पररूपः' प्राप्त था, शेष स्थानों पर 
आद्‌ गुणः (२७) सूत्र से गुण प्राप्त था । यह्‌ वात्तिक इन दोनों का अपवाद है । 
[लघु ०] वा०-- (६) ऋते च तृतीया-समासे ।। 

सुखेन ऋतः-सुखातंः । तृतीयेति किम्‌ ? परमतः ॥ 

अर्थः--तृतीया-समास में अवर्ण से ऋत शब्द का आदि ऋवर्णे परे होने पर 
पूर्व +पर के स्थान पर वृद्धि एक्रादेश हो जाता है । 

व्याख्या--आत्‌ ।५।१। (आद्‌ गुणः सूत्र से) । ऋते ।७।१। च इत्यव्ययपदम्‌ । 
पूर्व-परयोः ।६।२। एकः ।१।१। (एकः पूर्व-परयोः यह अधिकृत है) । वृद्धि: ।१।१। 
(बुद्धिरेचि से) । तृतीया-समासे ।७।१। अर्थः - (तृतीया-समासे) तृतीया-तत्पुरुष-समास 
में (आत) अवर्ण से (ऋते) 'ऋत' शब्द परे होने पर (च) भी (पूर्व-परयोः) पूर्वे + 
पर के स्थान पर (एकः) एक (वृद्धि) वृद्धि आदेश हो जाता है । उदाहरण यथा --- 

“सुखेन ऋतः? यह लौकिक-विग्रह है । अलौकिक-विग्रह अर्थात्‌ 'सुख टा ऋत 
सुँ में सुपो धातु-प्रातिपदिकयोः (७२१) सूत्र द्वारा टा और सुँ का लुक हो जाने पर 
'सुख +-ऋत' ऐसा बनता है । अब इस वात्तिक से पूर्व -- अवर्ण और पर= ऋवण के 
स्थान पर वृद्धि करनी है। 'अ-|-ऋ' का स्थान 'कण्ठ+-मूर्धा' है। कण्ठ-मूर्घा 
स्थान वाला वृद्धि-सञ्ज्ञकों में कोई नहीं; सब का 'कण्ठ' स्थान ही तुल्य है। अब यदि 
'आ' यह वृद्धि एकादेश करें तो उरण्रपरः (२६) सूत्र से रपर होकर 'आर्‌' हो जाने 
से 'कण्ठ--मूर्धा' स्थान तुल्य हो जायेगा। तो ऐसा करने से--सुख्‌ 'आर्‌ त== 
'सुखातं' प्रयोग हो कर विभक्ति लाने से 'सुखातँ:' सिद्ध हो जाता है। इस का अर्थ 
सुख से प्राप्त हुआ अर्थात्‌ सुखी है । 

अब यहां यह विचार उपस्थित होता है कि अवण से 'ऋत' परे होने पर वृद्धि 
का विधान समास में तो करना ही चाहिये, क्योंकि 'सुखेनA-ऋतः:' यहां लोकिक- 
विग्रह में वृद्धि न हो कर गुण एकादेश होने से 'सुखेनतंः' प्रयोग बन सके । परन्तु 
तृतीया का ही समास हो अन्य विभक्तियों का न हो इस कथन का क्या प्रयोजन है? 
क्यों समास-मात्र में ही वृद्धि का विधान न कर दिया जाये ? इस का उत्तर ग्रन्थकार 
यह देते हैं कि यदि 'तृतीया' न कहेंगे; समास-मात्र में ही वृद्धि विधान करेगे तो 
'परमश्चासौ ऋतः --परम --ऋत' यहां गुण न हो कर वृद्धि हो जायेगी, क्योंकि समाम 

तो यहां भी है । अब यहां कमंधारय-समास में गुण हो कर 'परमर्त:” यह इष्ट प्रयोग 
सिद्ध हो जाता हे । 'परमतं:” का अर्थ 'मुक्त है । 
[लघु०] वा०-- (७) प्र-वत्सतर-कम्बल-वसनार्ण-दद्यानाम ऋणे ॥ 
प्राणम्‌ । वत्सतराणंम्‌ इत्यादि ॥ 
अथ:--प्र, वत्सतर, कम्बल, वसन, ऋण तथा दश इन छः शब्दों के अन्त्य 
अवर्ण से परे 'ऋण' शब्द का आदि ऋवर्ण होने पर पुर्वे--पर के स्थान पर वृद्धि 
एकादेश हो जाता है । 
व्याख्या--प्र-ववत्सतर-कम्बल-बसनाणँ-दशानाम्‌ ।६।३। (यहां पञ्चमी-विभक्ति 
के स्थान पर षष्ठी-विभक्ति समझनी चाहिये) । ऋणे ।७।१। पूर्वपरयोः ।६।२। एकः 
।१।१। (एकः पुर्वपरयोः अधिकृत है) । वृद्धि: ।१।१। (बृद्धिरेचि से) । अथे:--(प्र- 
वत्सतर-कम्बल-वसनाणे-दशानाम्‌) प्र, वत्सतुर, कम्बल, वसन, ऋण तथा दश इन 
शब्दों से (ऋणे) ऋण शब्द परे होने पर (पूर्व-परयो:) पूर्व -पर के स्थान पर (एकः) 
एक (वृद्धिः) वृद्धि आदेश हो जाता है। उदाहरण यथा--- 
(१) प्र+ऋण--प्र आर ण-- प्राणम” [अधिक वो उत्तम ऋण] । 
(२) वत्सतर-+ ऋण = वत्सतर्‌ आर” ण=='वत्सतराणंम्‌’ [बछड़े के लिये ऋण] । 
(३) कम्बल--ऋण = कम्बल “आर ण ='कम्बलाणेम्‌’ [कम्बल का ऋण] । 
(४) वसन + ऋण -- वसन्‌ 'आर्‌" ण = 'वसनाणेम्‌’ [कपड़े का ऋण] । 
(५) ऋण--ऋण -- ऋण्‌ 'आर्‌' ण><'कणाणेम्‌ [ऋण चुकाने के लिये ऋण] । 
(६) दश --ऋण - दश्‌ 'आर्‌' ण=- दशार्ण:' [दश प्रकार के जल वाला देशै-विशेष ] । 
ध्यान रहे कि अन्तिम उदाहरण में बहुब्रीहि-समास है-। इस में 'दशन्‌' के नकार 
का न लोपः प्रातिपदिकान्तस्य (१८०) सूत्र से लोप हो जाता है। यह वात्तिक भी 
गुण एकादेश का अपवाद है। 
अभ्यास (७) 
(१) निम्नस्थ रूपों में उत्सगेंनिदेशपूर्वक ससूत्र सन्धि कर-- 
१. विश्वौहः । २. प्रौहः । ३. भारोह: । ४. अवैति । ५. अभ्युपैति । 
६. ऋणार्णम्‌ । ७. उपेता (तृच्‌) । ८. अवेधते। ९. प्रौढिः । १० 
अक्षौहिणी । ११. प्रित । १२. समेधते । १३. दशाणंः । १४. प्रष्यः । 
१५. प्रैधे । १६. दुःखार्तः । 
२) एत्येधत्यूठ्सु सूत्र में 'एजादि' ग्रहण क्यों किया जाता है ? 
३) ऋते च तृतीया-समासे में तृतीया-ग्रहण का क्या प्रयोजन है ? 
४) 'अक्षौहिणी' सेना का परिमाण बताओ | 
५) एति और एधति में 'ति' ग्रहण का क्या प्रयोजन है ? 
(६) 'उपसड्ख्यान' शब्द का क्या अर्थ होता है? 
(७) एत्येधत्यूदसु, प्रादूहोढो ढघषंष्येष, अक्षादृहिन्यामुपसङ्ख्यानम्‌ ये सूत्र या 
 वात्तिक किस २ के अपवाद हैं ? सोदाहरण समभाइये । | 


६४७ ` भैमीव्याख्ययोपेतायाँ लघसिद्वान्तकोसुद्याम्‌ 


[लघु० ] सञ्ज्ञा-सूत्रम्‌ - (३५) उपसर्गाः क्रिया-योगे । १।४।५८॥ 

प्रादय: क्रिया-योगे उपसगं-सञ्ज्ञा: स्युः । १. प्र । २. परा । ३. अप । 
४. सम्‌ । ५ अनु । ६. अव । ७. निस्‌'। ८. निर्‌ । &. दुस्‌ । १०. दुर्‌ । ११. 
वि। १२. आङ्‌ । १३. नि। १४. अधि | १५. अपि । १६. अति। १७. सु। 
१८. उद्‌ । १९. अभि । २०. प्रति । २१. परि। २२. उप--एते प्रादयः ॥। 
| अर्थ: - क्रिया-योग में प्रादि 'उपसर्ग' सञ्ज्ञक होते हैं । 

व्याख्या--प्रादय: ।१।३। (इसी सूत्र का अंश, जिसे योग-विभाग करके भ।प्य- 
कार ने अलग किया है) । उपसर्गाः । १।३। क्रिया-योगे ।७।१। समास: ---'प्र शब्द आदि- 
येषान्ते प्रादयः । तद्‌-गुण-सं विज्ञान-बहुत्री हि-समासः [इस समास का विवेचन (१३३) 
सूत्र पर देखें] । क्रियया योग: == क्रिया-योगः, तस्मिन्त्नक्रया-योगे । तृतीया-तत्पुरुष- 
समासः । अर्थः — (क्रिया-योगे) क्रिया के साथ अन्वित होने पर (प्रादयः) 'प्र' आदि 
२२ शब्द (उपसर्गाः) उपसर्ग-सञ्ज्ञक होते हैं। यह सूत्र प्राग्रीइवरान्निपाताः( १.४.५६) 
के अधिकार में पढ़ा गया है; अत: इन की निपात-सञ्ज्ञा भी साथ ही समक लेनी 
चाहिये । निपात-सञ्ज्ञा का प्रयोजन 'अव्यय' बनाना है [देखें -स्वरादिनिपातमव्ययम्‌ 
(३६७) ] । प्रादि कौन २ से हैं ? इस का ज्ञान गण-पाठ से होता है । मूल में प्रादि- 
गण दे दिया गया है। गण-पाठ महामुनि पाणिनि ने रचा हे । प्रादि-गण पर विशेष 
विचार आगे यत्र तत्र बहुत किया जायेगा । 

नोट - प्रादि-गण में 'उद्‌' के स्थान पर 'उत्‌' पाठ प्राय: सब लघुकौमुदियों 
तथा सिद्धान्तकौमुदियों में देखा जाता है पर वह अशुद्ध है; क्योंकि उदइचरः सकमं- 
कात्‌ (७३९), उदि कूले रजि-वहोः (३.२.३१), उदः स्था-स्तम्भोः पूर्वस्य (७०) 
` इत्यादि पाणिनि-सूत्रों से इस के दकारान्त होने का ही निश्चय होता है । 
[लघु ०] सञ्ज्ञा-सूत्रम्‌ -(३६) भूवादयो धातवः । १।३।१॥। 

क्रिा-वाचिनो भ्वादयो घातु-संज्ञाः स्युः ।। 

अर्थः--क्रिया के वाचक “भू” आदि धातु-सञ्ज्ञक होते हैं । 

_ व्याख्या-- भूवादयः । १।३। घातव. ।१।३। समासः -भूरुच वाश्च भूवौ, इतरे- 

तरडन्द: । बा गति-गन्धनयोः इत्यादादिको धातुः । आदिश्च आदिश्च आदी । भूवौ 


आदी येषां ते भूवादयः, बहुव्रीहि-समासः। प्रथम आदि-शब्दः प्रभृति-वचनः, द्वितीय 


. १. कई लोग यहां शङ्का किया करते हैं कि निस्‌ और निर्‌ में तथा दुस्‌ और दुर्‌ में 
किसी एक का ही पाठ उपसर्गो में करना चाहिये दोनों का नहीं, क्योंकि सान्त भी 


सर्वत्र ससञ्जुषो दें: (८.२.६६) से रेफान्त ही हो जाया करते हैं। इस का समाधान . 


यह है कि निसू, दुस्‌ में जो सकार को रें होता है, उसके असिद्ध होने से प्राप्त 
कार्म नहीं हो पाते; जैसे --'निरयते, दुरयते' में उपसर्गस्यायतौ (८.२.१९) से 
. ` लत्व नहीं होता, क्योंकि उस की इष्टि में 'र' असिद्ध है । “निर्‌, दुर्‌ में लत्व हो 
जाता है--'निलयते, दुलयते' । इस लिये इन्हें भिन्न २ पढ़ा गया है । 

आदि-शब्दः प्रकार-वचनः । भू-प्रभूतयों वा-सदशा इत्यर्थः । वा--धातुना साइश्यं क्रिया- 
वाचकत्वेनैव बोध्यम्‌ । अर्थः-- (भू-वादय:) क्रिया-वाची भ्वादि (घातवः) धातु- 
सञ्ज्ञक हों। क्रिया काम को कहते हैं। खाना, पीना, उठना, बैठना, करना आदि 
क्रियाएं हैं । क्रिया अर्थ वाले भ्वादि [यहां केवल भ्वादि-गण ही नहीं समना चाहिये, 


अपितु समग्र धातु-पाठ का ग्रहण करना चाहिये] धातु-सञ्ज्ञक होते हैं। यहां यदि | 


क्रिया-वाची नहीं कहते तो 'या: पश्यति’ (जिन स्त्रियों को देखता है) यहां 'या --शस' 
में आतो धातोः (१६७) से आकार का अनिष्ट लोप प्राप्त होता है, क्योंकि भ्वादियों 
में 'या' का पाठ देखा जाता है। अब क्रिया-वाची कहने से यह दोष नहीं आता; क्योंकि 
यहां 'या' का अर्थ क्रिया नहीं अपितु 'जो' है । यह टाबन्त सर्वनाम है । 

अब अग्निम-सुत्र में उपसर्ग और धातु-सञ्ज्ञा का फल बतलाते हैं-- 
[लघु ०] विधि-सूत्रमू-- (३७) उपसर्गाद्‌ ऋति धातौ ।६।१।८८॥ 

अवर्णान्तादूपसर्गाद्‌ ऋकारादो धातो परे वृद्धिरेकादेशः स्यात्‌ । 
प्राच्छति ॥ 

अर्थः -अवर्णान्त उपसर्ग से ऋकारादि धातु परे हो तो पूर्व +-पर के स्थान 
पर वृद्धि एकादेश हो । 

व्याख्या--आत्‌ ।५।१। (आद्‌ गुणः से । 'उपसर्गात्‌’ का विशेषण होने से तदन्त- 
विधि हो जाती है) ! उपसर्गात ।५।१। ऋति ।७।१। ('धातौ' का विशेषण होने के 
कारण यस्मिन्विधिस्तदादावल्ग्रहणे द्वारा इस से तदादि-विघि हो जाती है) । धातौ 
।७।१। पूर्व-परयोः ।६।२। एकः ।१।१। (एकः पूर्वपरयोः यह अधिकृत है)। वृद्धिः ।१।१। 
(वृद्धिरेचि से) । अर्थः--- (आत्‌ = अवर्णान्तात्‌) अवर्णान्त (उपसर्गात्‌) उपसर्ग से 
(ऋति=ऋकारादौ) ऋकारोदि (धातौ) धात्‌ परे होने पर ({पूर्व-परयोः) पूर्वं +- 
पर के स्थान पर (एकः) एक (वृद्धिः) वृद्धि आदेश हो जाता है। उदाहरण यथा-- 

प्राच्छति (जाता है) । 'प्र+ ऋच्छति’ यहां 'ऋच्छ” (भ्वा० वा तुदा०) यह 
गमनक्रिया-वाची होने से भूवादयो धातवः (३६) के अनुसार धातु-सञ्ज्ञक है; इस के 
साथ योग होने के कारण उपसर्गाः क्रिया-योगे (३५) सूत्र द्वारा 'प्र की उपसरग-संज्ञा 
हो जाती है। तो अब 'प्र' इस अवर्णान्त उपसर्ग से 'ऋच्छ” यह ऋकारादि धातु परे 
वत्तंमान है, अतः उरण्रपरः (२६) की सहायता से उपसर्गादृति धातो (३७) द्वारा 
पूर्वं =अ और पर= ऋ के स्थान पर 'आर्‌' यह एक वृद्धि आदेश हो कर--प्र 'आर्‌' 
च्छति=='प्राच्छति’ प्रयोग सिद्ध हो जाता है। यह सूत्र भी आद्‌ गुणः (२७) द्वारा 
प्राप्त गुण एकादेश का अपवाद समभना चाहिये । 


अभ्यास (८) 
(१) प्रादि-गण में कितने अजन्त और कितने हलन्त शब्द हैं ? 
(२) प्रादि-गण में 'उत्‌' अथवा 'उद्‌' कौन सा पाठ युक्त है; सप्रमाण लिखें ? 
(३) 'निस्‌-निर्‌' 'दुस्‌-दुर्‌' ये दो २ क्यों पढ़े गये हैं ? 
ल० प्र० (५) 


६६ भैमीव्याल्ययोपेतायां लघुतिद्धान्तकोसुद्याम्‌ 


(४) सूवादयो धातवः सूत्र में वकार का आगमन कैसे और क्‍यों हो जाता है ? 
(५) अधोलिखित रूपों में सोपपत्तिक सूत्र-निर्देश करते हुए सन्धि करें--- 
१. प्र+ऋञ्जते। २. कन्या--क्रञ्जते । ३. परा-+-ऋद्घ्नोति । 
४. बाला +ऋद्ध्नोति। ५. प्र--ऋणोति । ६. न-+-ऋणोति । ७. 
उप -+-ऋच्छन्‌ । ८. पिता-+-ऋच्छति ।' 
[लघु०] विधि-सूत्रमू-- (३८) एडिः पररूपम्‌ । ६।१।९ १॥। 
आदुपसगदिडादो धातो परे पररूपमेकादेश: स्यात्‌ । प्रेजते। उपोषति॥ 
अर्थ:--अवर्णान्त उपसर्ग से एङादि धातु परे हो तो पर्वन पर के स्थान पर 
पररूप एकादेश हो जाता है । 
व्याख्या--आत्‌ ।५।१।(आद्‌ गुणः से । “उपसर्गात्‌' का विशेषण होने से तदन्त- 
विधि हो जाती है)। उपसर्गात्‌ । ५। १। घातौ ॥७। १। ( उपसर्गादृति धातौ से)। एङि ।७।१। 
('धातौ' का विशेषण होने से यस्मिन्विधिस्तदादावल्ग्रहणे द्वारा तदादि-विघि हो जाती है )। 
पूर्व-परयोः ।६।२। एकम्‌ ।१।१। (एकः पुर्व-फरयो: यह अधिकृत है । 'एकः' के स्थान पर 
'एकम्‌', 'पररूपम्‌' का विशेषण होने से किया गया हे । अथवा “आदेश: होने से 'एकः 
ही रहता है) । पर-रूपम्‌। १।१। अर्थः-- (आत्‌ =अवर्णान्तात्‌) अवर्णान्त (उपसर्गात्‌) 
उपसर्ग से (एडि=एडादौ) एङादि (धातौ) धातु परे होने पर (पूर्व-परयोः) पूवे 
पर के स्थान पर (एकम्‌) एक (पररूपम्‌) पररूप आदेश हो जाता है। “पररूप” से 
तात्पर्यं 'पर' से है; 'रूप' ग्रहण स्पष्ट प्रतिपत्ति (बोध) के लिये है। उदाहरण यथा -- 
प्रेजते (अत्यन्त चमकता है) । 'प्र+-एजते’ (एज दीप्तो धातु के लट्‌ लकार 
के प्रथम-पुरुष का एकवचन है") यहां 'प्र' यह अवर्णान्त उपसर्ग और 'एजते' यह 
एडादि धातु है । अतः पूर्व (अ) और पर (ए) के स्थान पर एक पररूप 'ए' आदेश 
करने से--प्र 'ए' जते=-'प्रेजते' प्रयोग सिद्ध हो जाता हे । 
उपोषति (जलाता है) । 'उप+-ओषति' (उष दाहे धातु के लॅट्‌ लकार के 
प्रथम-पुरुष का एकवचन है) यहां 'उप' यह अवर्णान्त उपसगे और 'ओषति यह 
एडादि धातु है । अतः पूर्वं (अ) और पर (ओ) के स्थान पर एक परप 'ओ' आदेश 
करने से--उप्‌ 'ओ' षति== “उपोषति” प्रयोग सिद्ध हो जाता हे । 
यह सूत्र वृद्धिरेचि (३३) सूत्र का अपवाद है । ध्यान रहे कि एति और एधति 
के विषय में इस का भी अपवाद एत्येधत्यूठ्सु (३४) सूत्र है । 
[लघु०] सञ्ज्ञा-सूत्रम्‌- (३९) अचोऽन्त्यादि टि ।१।१।६४॥ 
अचां मध्ये योऽन्त्यः स आदियस्य तट्रिसञ्ज्ञं स्यात्‌ ॥ 
अर्थ:--अचों में जो अन्त्य अच्‌, वह है आदि में जिस के, उस दाब्द-समुदाय 
की टि-सञ्ज्ञा होती है। 
१. यहां सावधानी से सन्धि करनी चाहिये; गुण के उदाहरण भी मिश्रित हैं । 
२. एज कम्पने परस्मैपदी है अतः उस का यहां प्रयोग नहीं । 


= - जज 


| 

व्याख्या- अचः ।६।१। [यहां यतइच निर्धारणम्‌ (२.३.४१) सूत्र द्वारा निर्धा- 
रण में षष्ठी-विभक्ति होती है। यथा--'नृणां ब्राह्मणः श्रेष्ठः'। किञ्च यहां जाति में 
एकवचन हुआ समझना चाहिये] । अन्त्यादि ।१।१। टि ।१।१। समासः--अन्ते भवो- 
ऽन्त्यः, अन्त्य आदिर्यस्य शाब्द-स्वरूपस्य तत्‌ अन्त्यादि, बहुव्रीहिसमासः । अर्थः | 
(अचः) अचों के मध्य में (अन्त्यादि) जो अन्त्य अच्‌, वह है आदि में जिस के ऐसा शब्द- 
स्वरूप (टि) 'टि' सञ्ज्ञक होता है। यथा--'मनस्‌' यहां अचों में अन्त्य अच्‌ नका- 
रोत्तर अकार है, वह जिस के आदि में है ऐसा शब्द-स्वरूप 'अस्‌' है; अतः इस की 
इस सूत्र से 'टि' सञ्ज्ञा हो जाती है। एवम्‌--'पतत्‌' यहां 'अत्‌' को, 'आताम्‌' यहां 
'आम्‌' की, “ध्वम्‌' यहां 'अम्‌' की तथा 'अग्निचित्‌' यहां 'इत्‌' की 'टि' सञ्ज्ञा समनी 
चाहिये । जहां अन्त्य अच्‌ से परे अन्य कोई वर्ण नहीं होता; वहां केवल उस अन्त्य 
अच्‌ की ही 'टि' सञ्ज्ञा हो जाती है। यथा --'कुल' यहां अचों में अन्त्य अच्‌ लका- 
रोत्तर अकार है, यह किसी के आदि में नहीं, यथा देवदत्तस्यैकः पुत्रः स एव ज्येष्ठः 
स एव कनिष्ठः इस न्यायानुसार अपने ही आदि और अपने ही अन्त में वत्तेमान है 
अतः यहां केवल 'अ' की ही 'टि' सञ्ज्ञा होती है [इस विषय का स्पष्टीकरण आख- 
. न्तववेकस्मिन्‌ (२७८) सूत्र की व्याख्या समभने के बाद ही हो सकता है] । अब. 
अग्निम वात्तिक में 'टि' सञ्ज्ञा का उपयोग दिखाते हैं-- 


[लघु०] वा० -- (८) शकन्ध्वादिषु पररूपं वाच्यम्‌ ॥ 

च॑ टेः । शकन्धुः । ककेन्धुः । कुलटा । मनीषा | आकृतिगणोऽयम्‌ । 
मातण्डः ॥। 

अर्थः-शकन्धु आदि शब्दों में (उन की सिद्धि के अनुरूप) पररूप कहना 
चाहिये । (तत्‌) वह पररूप (टेः) टि (च) और अच्‌ के स्थान पर समभना चाहिये । 
व्याख्या शकन्ध्वादिषु ।७।३। पररूपम्‌ ।१।१। वाच्यम्‌ ।१।१। अ्थे:-- 
(शकन्ध्वादिषु) शकन्धु आदि शब्दों में (पररूपम्‌) पररूप (वाच्यम्‌) कहना चाहिये। 
शकन्धु आदि बने बनाए अर्थात्‌ पर-रूप कार्य किये हुए शब्द एक गण में मुनिवर 
कात्यायन ने पढ़े हैं। इस गण का प्रथम शब्द 'शकन्धु' होने से इस गण का नाम 
शकन्घ्वादिगण है' । अब इस वात्तिक द्वारा कात्यायन जी कहते हैं कि इन में पर-रूप 
कर लेना चाहिये; इस पर प्रश्‍न उत्पन्न होता है कि किस के स्थान पर पर-रूप कर ? 
इस का उत्तर सुतरां यह मिल जाता है कि योग के अनुसार इन को विभक्त कर उन 
उन के स्थान पर पर-रूप किया जाये, जिन के स्थान पर पर-रूप करने से गणपठित 
शब्द सिद्ध हो जाते हैं। जिस प्रकरण में यह वात्तिक पढ़ा गया हे उस प्रकरण में 
'आत' और 'अचि' पदों की अनुवृत्ति आ रही है; तथा वह एकः पुवे-पर योः( ६.१.८१) 
इसी प्रकार अन्यत्र भी समझ लेना चाहिये; यथा -प्रादि-गण, सर्वादि-गण आदि । 


. गणों के पाठ से लाघव होता है; अन्यथा सभी शब्दों को सूत्रों में पढ़ना पड़ेगा । 
कात्यायनीयगणपाठ भी अद्यत्वे पाणिनीयगणपाठ में मिश्रित मिलता है । 


६८ भे मीव्याख्ययोपेतायां लघुसिद्धान्तकोमुद्याम्‌ 


के अधिकार के अन्तर्गत है । अतः प्रकरण-बशात्‌ तो यही प्राप्त होता है कि---'पूर्वे 
अवणे और पर अच्‌ के स्थान पर एक पर-रूप आदेश हो'। अब यदि प्रकरणानुसार 
इन के स्थान पर पररूप एकादेश करते हैं तो और तो सब गण-पठित छब्द सिद्ध हो 
जाते हैं, केवल 'मनीषा' और 'पतञ्जलिः' शब्द सिद्ध नहीं होते; क्योंकि यहां 'मनस्‌ -- 
ईषा' और 'पतत्‌+-अञ्जलि' इस प्रकार छेद होने से अवर्ण नहीं मिलता । अब यदि 
प्रकरणागत “अवर्ण' की बजाय 'टि' कर दें [टि और अच्‌ के स्थान पर पररूप एका- 
देश हो] तो सब शब्द जैसे गण में पढ़े गये हैं बैसे के वैसे सिद्ध हो जाते हैं, कोई दोष 
नहीं आता । अतः इन शकन्ध्वादियों में पूर्व --टि और पर = अच्‌ के स्थान पर पर- 
रूप एकादेश करना ही युक्त है । ग्रन्थकार ने अपने मन में यह सब विचार कर इरी 
लिये तच्च टेः कहा है । शकन्ध्वादि-गण-पठित शब्द यथा--- 

(१) शकन्धुः (शकानाम्‌ == देशविशेषाणाम्‌ अन्धुः == कूपः, शकन्धुः । गवेषणी- 
योऽस्य प्रयोगः) । 'शक -|-अन्धु' यहां ककारोत्तर अकार की अचोऽन्त्यादि टि (३६) 
सूत्र से 'टि' सञ्ज्ञा हो जाती है । इस टि और 'अन्धु' शब्द के आदि अकार के स्थान 
पर एक पररूप 'अ' हो कर विभक्ति लाने से--शक्‌ “अं न्धु == 'शकन्धुः' प्रयोग सिद्ध 
हो जाता है । म 

(२) ककेन्धुः (कर्काणाम्‌ --राजविशेषाणाम्‌ अन्धुः =कूपः, कर्कन्धुः' । अन्वे- 
षणीयोऽस्य प्रयोगः) । 'कक + अन्धु” यहां भी पूर्ववत्‌ ककारोत्तर अकार> टि और 
'अन्धु' शब्द के आदि अकार के स्थान पर 'अ' यह एक पररूप आदेश करने से---कके 
'अ' न्धु==''कर्केन्धुः' प्रयोग सिद्ध हो जाता है । 

(३) कुलटा (व्यभिचारिणी स्त्री) । 'कुल+-अटा' यहां लकारोत्तर अकार := 
टि और 'अटा' शब्द के आदि अकार के स्थान पर 'अ' यह एक पररूप आदेश करने 

से-कुल्‌ 'अ' टा='कुलटा” प्रयोग सिद्ध हो जाता है । 


१. बेर के वृक्ष का नाम 'ककन्धू' है । यह कर्कोपपद डुधाञ्‌ धारणपोषणयो: (जुहो ० ) 
घातु से औणादिक 'कू' प्रत्यय करने से सिद्ध होता है । इस का निपातन अन्दू- 
दृस्भू-जम्बरू-कफलू-ककंन्ध्‌-दिधिष्‌ः (९३) इस उणादि सूत्र में किया गया है; 
कर्कम्‌ == कण्टकं दधातीति कर्कन्धूः । यह शब्द पुलिङ्ग और स्त्रीलिङ्ग दोनों प्रकार 
का होता है। 'ककंन्धु' ऐसा ह्वस्वोवर्णान्त शब्द भी कहीं २ बेरवाची मिलता है । 
वहां उणादयो बहुलम्‌ (८४८) सूत्र में 'बहुल' ग्रहण के सामर्थ्यं से 'क्‌' प्रत्यय की 
बजाय 'कु प्रत्यय समझना चाहिये । बेर-वाची इस 'कर्कन्धु' शब्द का शकन्ध्वा- 
दियो में पाठ करना व्यर्थ है; क्योंकि वहां 'डुधान्‌' धातु है 'अन्धु' शब्द नहीं । 
अतः वहां पररूप करने को कोई आवद्यकता ही नहीं । इस से क्षीरस्वामी तथा 
हेमचन्द्राचार्यं आदि का बेरवाचक कर्कन्धुशब्द में पररूप दर्शाना चिन्त्य ही है । 

२. अट गतो (म्वा०) इत्यस्माद्‌ नन्दि-ग्रहि-पचादिभ्यो ल्युणिन्यचः (७८६) इति 
कत्ते्येचि अजाद्यतष्टाप्‌ (१२४९) इति टापि अटेति सिध्यति । अटतीत्यटा । 

(४) मनीषा (बुद्धि) । 'मनस्‌--ईषा' यहां अचोऽन्त्यादि टि (३९) से 'अस्‌' 
की 'टि' संज्ञा है। इस टि और 'ईषा' शब्द के आदि ईकार के स्थान पर 'ई' यह एक 
पररूप आदेश करने से- मन्‌ 'ई' षा ='मनीषा”* प्रयोग सिद्ध हो जाता है । 

ग्रन्थकार ने यहां सम्पूर्ण शकन्ध्वादि-गण नहीं लिखा । निम्न-लिखित शब्द भी 
इसी गण में आते हैं-- 

(५) हलीषा (हलस्य ईषा =दण्डः, हलीषा । हल का दण्ड) । 'हल--ईषा' 
यहां लकारोत्तर अकार =टि और 'ईषा' शब्द के आदि ईकार के स्थान पर 'ई' यह 
एक पर-रूप आदेश करने से- हल्‌ 'ई' षा ='हलीषा' प्रयोग सिद्ध हो जाता है । 
'मनीषा' की देखादेखी 'हलीषा' का 'हलस्‌ +-ईषा' छेद करना भूल है । | 

(६) लाङ्गलीषा (लाङ्गलस्य =हलस्य ईषा =-दण्डः लाङ्गलीषा, हल का 
दण्ड)। 'लाङ्गल-+-ईषा' यहां लकारोत्तर अवण =टि और 'ईषा' शब्द के आदि ईकार 
के स्थान पर 'ई' यह एक पररूप आदेश हो कर--लाज्ज लू 'ई' षा = 'लाङ्गलीषा' 
प्रयोग सिद्ध होता है । 

(७) पतञ्जलिः (व्याकरणमहाभाष्यकार भगवान्‌ पतञ्जलि) । 'पतत्‌- 
अञ्जलि' यहां 'अत्‌' की 'टि' सञ्ज्ञा है। इस टि और 'अञ्जलि' शब्द के आदि अकार 
के स्थान पर 'अ' यह एक पररूप आदेश हो कर--पत्‌ 'अ' ञ्जलि ='पतञ्जलिः ^ 
प्रयोग सिद्ध होता है । 

(८) सारङ्गः (चातक वा हरिण) । 'सार--अद्भ यहां रेफोत्तर अवणं=टि 
और 'अङ्ग' शब्द के आदि अकार के स्थान पर 'अ' यह एक पररूप आदेश करने से 
--सार्‌ अ' ङ्ग='सारङ्गः प्रयोग सिद्ध होता है। ध्यान रहे कि चातक और हरिण 
अर्थ में ही इस का शकन्ध्वादियों में पाठ है, अन्य अर्थ में शकन्ध्वादियों में पाठ न होने 
से अकः सवरणं दीर्घः (४२) द्वारा सवणंदीर्घं हो कर 'साराङ्गः' बन जाता है। अत 
एव गणपाठ में स/रङ्ः पशु-पक्षिणो: ऐसा उल्लेख किया गया है । 

(६) सीमन्तः (सीम्नोऽन्तः==सीमन्तः) । 'सीम+-अन्त' यहां मकारोत्तर 
अवणे =-टि और “अन्त” शब्द के आदि अकार के स्थान पर 'अ' यह पररूप एकादेश 


कुलानामटा ==कुलटा । कुलान्यटतीति विग्रहे तु कर्मण्यणि टिडढाणन्‌० (१२५ १) 
इति डीपि कुलाटीति स्यात्‌ । 
१. ईष गतौ (म्वा०) इत्यस्माद्‌ भावे गुरोइच हलः (८६८) इति अप्प्रत्ययः । 
' स््त्रियामित्यधिकारात्‌ ततष्टाप्‌, मनस ईषा = गतिः, मनीषा । बुद्धिमंनीषेत्युच्यते । 
२. पतन्‌ अञ्जलिर्यस्मिन्‌ नमस्कार्यत्वाद्‌ असौ पतञ्जलिः, बहुव्रीहि-समासः । तपस्य- 
न्त्या गोपीनाम्न्याः स्त्रिया अञ्जलेः सपंरूपेण पतितोऽयं पतञ्जलिरिति पौराणिक- 
संवादे तु 'अञ्जलेः पतन्‌’ इति विग्रहः; तत्र च मयुर-व्यंसकादित्वात्‌ समास: । 
३. यहां समास में विभक्ति-लोप होने से पदत्व के कारण न लोपः प्रातिपदिकान्तस्य 
(१८०) सूत्र से नकार का लोप हो जाता है। | 


७० भेमीव्याख्ययोपेतायां लघुसिद्धान्तकौसुद्याम्‌ 


करने से--सीम्‌ “अ' न्त= 'सीमन्तः' प्रयोग सिद्ध हो जाता है। केशों की सीमा के 
अन्त अर्थात्‌ मांग को 'सीमन्त' कहते हैं । स्त्रियां जब कङ्घी द्वारा बाल संवारती हैं तो 
बालों के मध्य जो रेखा सी हो जाती है उसे सीमन्त या मांग कहते हैं। सीमन्तः 
केशवेशे (गणपाठ)--'मांग' से भिन्न अर्थ में इस का शकन्ध्वादि-गण में पाठ न होने 
के कारण अकः सवर्ण दीघं: (४२) से सवर्ण-दीघे हो कर 'सीमान्तः' (भूमि आदि की 
सीमा का अन्त) प्रयोग बनेगा । 

आक्रति-गणोश्यम्‌ । आकृत्या = स्वरूपेण = कार्य-दर्शनेन गण्यते-- परिचीयत 
इति आकृति-गणः । अर्थ:-- (अयम्‌ ) यह शकन्धु आदि शब्दों का समूह (आकृति-गणः ) 
आकृति से गिना जाता है । इस का भाव यह है कि शकन्ध्वादि जितने शब्द गण में 
पढ़े गये हैं, ये इतने ही हैं; ऐसा नहीं समभना चाहिये । किन्तु जिस २ शब्द में पर- 
रूप-कार्य हुआ दीखे पर कोई विधायक वचन न हो उसे शकन्ध्वादि-गण में गिन लेना 
चाहिये! । यथा---“मातंण्ड' शब्द लोक में प्रसिद्ध है, इस में पररूप हुआ मिलता है; अतः 
इसे भी शकन्ध्वादिगण के अन्तर्गत समझना चाहिये । इस की साधन-प्रक्रियां यथा-- 
'मृतञ्चाऽदोऽण्डम्‌' इस कर्मंधारय-समास में विभक्तियों का लुक्‌ हो कर 'मृत--अण्ड 
हो जाता है। अब तकारोत्तर अवर्ण तथा “अण्ड' शब्द के आदि अकार के स्थान पर 'अ 
यह पररूप एकादेश करने से मृत्‌ 'अ' ण्ड=='मृतण्ड' बन जाता है। मृतण्डे भवः तन 
मातेण्ड:,२ यहां तत्र भवः (१०६२) से अण्‌, तदितेष्वचामादेः (६३८) से आदि-वृद्धि 
तथा यस्येति च (२३६) से अकार का लोप हो जाता है। केचिदत्र--मृतो$ण्डो यस्य 
सः--मृतण्ड:, मृतण्डस्य अपत्यम्‌ = मार्तण्डः, तस्यापत्यम्‌ (१००४) इत्यण्‌ इत्येवं 
विगृह्वन्ति । 
[लघु ०] विधि-सूत्रम्‌ - (४०) ओमाडोइच ।६।१।६२॥ 

ओमि आडङि चात्‌ परे पररूपमेकादेशः स्यात्‌ । रिवायोन्नमः । “दिव 
+एहि' इति स्थिते 

अर्थः--अवणं से ओम्‌ अथवा आङ्‌ परे हो तो पूवं +पर के स्थान पर एक 
पर-रूप आदेश हो जाता है । 

व्याख्या--आत्‌ ।५।१। (आद्‌ गुणः से) । ओमाङोः ।७।२। च इत्यव्ययपदम्‌ । 
पू्व-परयोः ।६।२। एकः ।१।१। (एकः पुर्व-परयोः यह अधिकृत है) । पर-रूपम्‌ । १।१। 
(एङि पररूपम्‌ से) । समासः--ओम्‌ च आइ च=आओमाङौ, तयोः = ओमाङोः, 
इतरेतरद्वन्द्रः । अर्थः-- (आत्‌) अवर्णं से (ओमाङोः) ओम्‌ अथवा आङ्‌ परे होने पर 
(पूर्व-परयोः) पूर्व+-पर के स्थान पर (पररूपम्‌) पररूप (एकः) एकादेश हो जाता 


१. इस गण के आकृति-गण होने में प्रोपाभ्यां समर्थाभ्याम्‌ (१.३.४२) [समन 
अर्थाभ्याम्‌ |, व्यवहूपणोः समर्थयोः (२.३.५७) [सम-+-अर्थयोः] इत्यादि पाणिनि 
के निर्देश प्रमाण हैं । 

२. मात्तंण्डः=मरे हुए अण्डे में होने वाला=्सूर्य, इस की कथा माकेण्डेय-पुराण के 
१०५वे अध्याय में देखें । 

है । 'ओम्‌' यह अव्यय तथा 'आङ्‌' यह उपसगे है। “आड के ङकार की प्रयोग-दशा 
में हलन्त्यम्‌ (१) सूत्र से 'इत्‌' सञ्ज्ञा हो जाती है; भतः तस्य लोपः (३) से लोप 
होने के कारण 'आ' शेष रह जाता है । उदाहरण यथा-- 

शिवायोन्नमः [ओं नमः शिवाय शिव जी के प्रति नमस्कार हो] । ‘शिवाय 
--ओन्नमः' ['ओम्‌ +-नमः' यहां मोऽनुस्वारः (७७) से मकार को अनुस्वार हो कर 
बा पदान्तस्य (८०) से उसे वैकल्पिक परसवर्ण नकार हो जाता है] यहां यकारोत्तर 
अवर्ण से 'ओम्‌' परे है, अतः पूर्व अवर्णं और पर==ओकार के स्थान पर 'ओ यह 
एक पररूप आदेश हो कर शिवाय्‌ 'ओ' न्नमः=='शिवायोन्नमः' प्रयोग सिद्ध होता है । 

शिवेहि (शिव जी आओ) । 'शिव ! आ--इहि' यहां आद्‌ गुण: (२७) सूत्र 
से 'आ-{-इ' के स्थान पर 'ए' यह गुण एकादेश हो कर-- शिव एहि रूप बना । अब 
यहां “आड़” न होने से ओमाङोइच (४०) सूत्र प्राप्त नहीं होता; इस पर 'ए में 
आङ्त्व लाने के लिये अग्रिम अतिदेश-सूत्र लिखते हैं-- 
[लघु ०] अतिदेश-सूत्रम्‌ - (४१) अन्तादिवच्च ।६।१।८२॥ 

योऽयमेकादेशः स पू वेस्यान्तवत्‌ परस्यादिवत्‌ स्यात्‌ । शिवेहि ॥ 

अर्थ:-- (पूर्वे और पर के स्थान पर) जो यह एकादेश किया जाता है वह पूर्व 
के अन्त के समान तथा पर के आदि के समान होता है। 

व्याख्या--एकः ।१।१। पूर्व-परयोः ।६।२। (एकः पुर्ब-परयोः से) । अन्तादिवत्‌ 
इत्यव्ययपदम्‌ । च इत्यव्ययपदम्‌ । समासः अन्तश्च आदिश्च = अन्तादी, इतरेतर- 
न्द्रः । अन्तादिभ्यां तुल्यम्‌ = अन्तादिवत्‌, तेन तुल्यं क्रिया चेद्वतिः (११५१) इति 
वति-प्रत्ययः । अर्थः--(एकः) यह एकादेश (पूवं-परयोः) पूर्वं और पर के (अन्ता- 
दिवत्‌) अन्त और आदि के समान होता है । तात्पर्यं यह है कि एकः पूर्व-परयो: 
(६.१.८२) सूत्र से जिस एकादेश का अधिकार किया गया है वह एकादेश पूर्वे के 
अन्त के समान तथा पर के आदि के समान होता है । इस सम्पूणं एकादेश के अधिकार 
में पूवं और पर वर्ण ही स्थानी है; इन वर्णो के एकादेश के अखण्ड होने से इन में 
अन्त और आदि नहीं बन सकते । अतः यहां पूर्वे से पूर्व-वर्ण-घटित (पूर्वे वर्ण वाला) 
शब्द तथा पर से पर-वर्ण-घटित(पर वर्ण वाला) शब्द ग्रहण किया जाता है । यथा-- 
'क्षीरप + इन' यहां आद्‌ गुणः (२७) से पकारोत्तर अकार तथा 'इन' शब्द के आदि 
इकार के स्थान पर 'ए' यह एक गुणादेश हो एकाजुत्तरपदे ण: (२८६) से णत्व 
करने पर 'क्षीरपेण' बनता है। यहां एकादेश 'ए है। यह 'ए' पूर्व-शब्द अर्थात्‌ 
'क्षीरप' शब्द के अन्त =-अ के समान तथा पर-शब्द अर्थात्‌ 'इन' के आदि==इ के 
समान होगा । अर्थात्‌ इस 'ए' को अकार मान कर अकाराश्रित कार्य तथा इकार 
मान कर इकाराश्रित कार्य हो जाएंगे । इस सूत्र के उदाहरण 'काशिका' आदि व्याकरण 
के उच्च ग्रन्थों में देखने चाहिये । 

'शिव +-एहि' यहां 'ए' यह एकादेश है । यह एकादेश पुर्वे शब्द के अन्त के 

समान होगा । पूर्व शब्द आ हे । इस का अन्त भी आ है। (क्योंकि एक अक्षर 
में--वही अपना आदि और वही अपना अन्त हुआ करता है। जैसे किसी का एक 
पुत्र हो तो उस के लिये वही बड़ा और वही छोटा हुआ करता है) अतः यह 'आ' 
'आड के सरश होगा अर्थात्‌ जो २ कार्य आड के रहने पर हो सकते हैं, वे इस के 
रहने पर भी होंगे । आङ्‌' के होने से ओमाडोइच (४०) सूत्र प्रवृत्त होता है, वह 
अब 'ए' के होने से भी होगा । तो इस प्रकार ओमाङोइच (४०) सूत्र से पुर्वे--पर 
के स्थान पर एक पररूप 'ए' हो कर--शिव्‌ 'ए' हि='शिवेहि' प्रयोग सिद्ध होता है । 

शङ्का--ओमाङोइच (४०) सूत्र में यदि “आड़ का ग्रहण न भी करें तो भी 
'शिवेहि आदि रूप यथेष्ट सिद्ध हो सकते हैं। तथाहि-- 'शिव--आ-+-इहि' यहां 
प्रथम अकः सवर्ण दीघँः (४२) से सवर्ण-दीर्घं हो-- 'शिवा'-- इहि’ बन जायेगा, पुनः 
आद्‌ गुणः (२७) द्वारा गुण एकादेश करने से -- 'शिवेहि' प्रयोग सिद्ध हो जायेगा । तो 
ओमाडोइच (४०) सूत्र में आड ग्रहण क्यों किया गया है ? 

समाधान --पाणिनीय-व्याकरण में असिद्धं बहिरङ्गमन्तरङ्गे यह एक परिभाषा 
है । इस का अभिप्राय यह है कि जहां अन्तरङ्ग और बहिरङ्ग कार्य युगपत्‌ = इकट्ठे . 
उपस्थित हों वहां बहिरङ्ग को असिद्ध समझ कर प्रथम अन्तरङ्ग कार्य कर लेना 
चाहिये । बहिरङ्ग और अन्तरङ्ग कार्यो का विस्तार-पूर्वक विचार व्याकरण के उच्च- 
ग्रन्थों में किया गया है वहीं देखें । यहां इतना समझ लेना चाहिये कि धातुपसगयोः 
कार्यमन्तरङ्भम्‌ अर्थात्‌ धातु और उपसर्ग का पारस्परिक कार्यं अन्तरङ्ग होता है । 
'शिव+-आ--इहि' यहां 'आ' यह उपसर्ग तथा 'इहि यह धातु है । अत: 'आ-+-इ' 
के स्थान पर गुण कार्य अन्तरङ्ग होने से प्रथम होगा; सवर्ण-दीर्घ बहिरङ्ग होने से 
प्रथम न होगा । इस से जब 'शिव-+-एहि' बन जायेगा तब यदि ओमाङोइच (४०) 
में आड का ग्रहण न करेंगे तो वृद्धिरेचि (३३) से वृद्धि एकादेश होकर--'शिवेहि' 
ऐसा अनिष्ट प्रयोग बन जायेगा । अतः इस की निवृत्ति के लिये सूत्र में 'आड” का 
ग्रहण अत्यावश्यक है । 

नोट-- ध्यान रहे कि ओमाडोइच (४०) सूत्र वृद्धिरेचि (३३) तथा अकः 
सवणे दीर्घः (४२) दोनों का अपवाद है । 


अभ्यास (€) 

(१) आकृति-गण किसे कहते हैं ? शकन्ध्वादि-गण के आकृति-गण होने में 
क्या प्रमाण है ? सविस्तर प्रकाश डाले । 

(२) 'न+-एजते' में एडि पररूपम्‌, 'अव-+-एहि' में एत्येधत्यूठ्सु, 'लाङ्ग ल +- 
ईषा' में आद्‌ गुण:, 'कुल+-अटा' में अक: सवर्णे दोघं: सूत्र क्यों प्रवृत्त 
नहीं होते ? 

(३) तच्च टे: यह किस की उक्ति है? इस का अभिप्राय स्पष्ट करे । 

(४) अन्तादिवच्च की आवश्यकता बताते हुए सूत्रार्थ पर प्रकाश डालें । 

(५) 'ककेन्धु पर क्षीरस्वामी के मत का खण्डन कर । 

(६) सारङ्ग:-साराङ्ग:; सीमन्तः-सीमान्तः; कुलटा-कुलाटी; इन पदयुगलों 

का सप्रमाण परस्पर भेद निरूपण करं । | 

(७) अधोलिखित प्रयोगों में सन्धिच्छेद कर उसे सूत्रों द्वारा प्रमाणित करें-- 

१. कोमित्यवोचत्‌ । २. प्रेषयति । ३. पतञ्जलिः । ४. कदोढा (कदा 
--आडइः--ऊढा) । ५. उपेहि । ६. मार्तण्डः । ७. अवेजते । ८. लाङ्ग- 
लीषा । ९. प्रोषति । १०. मनीषा । ११. प्रेषणीयम्‌ । १२. कृष्णेहि । 
१३. अश्मन्तक:ः (शकन्ध्वादि०) । 
(८) निम्न-लिखित वचनों की सोदाहरण व्याख्या करें-- | 
१. यथा देवदत्तस्यैकः पुत्रः स एव ज्येष्ठः स एव कनिष्ठः । २. असिद्धं 
बहिरङ्गमन्तरङ्गे । ३. धातूपसर्गयोः कार्यमन्तरङ्गम्‌ । 
(६) 'टि' संज्ञा-विधायक सूत्र का सोदाहरण विवेचन कर । 
[लघ ०] विधि-सूत्रमू-- (४२) अकः सवर्णे दीघे: । ६। १।६७॥ 

अकः सवर्णेऽचि परे पूर्वपरयोदीर्घ एकादेशः स्यात्‌ । दैत्यारिः । श्रीशः । 
विष्णूदयः । होतृ कार: ॥ 

अर्थ:---अक्‌ से सवणं अच्‌ परे होने पर पूर्व --पर के स्थान में दीर्घं एकादेश 
हो जाता है । | 

व्याख्या--अकः ।५।१। सवणे ।७।१। अचि ।७।१। (इको यणचि से) । पूर्व- 
परयोः ।६।२। एकः ।१।१। (एकः पुवेपरयोः यह अधिकृत है) । दीर्घः ।१।१। अर्थ:-- 
(अकः) अक्‌ से (सवर्णे) सवर्णं (अचि) अच्‌ परे होने पर (पुर्व-परयोः) पूर्व + पर 
के स्थान में (एकः) एक (दीघं:) दीर्घ आदेश हो जाता है । 

भक्‌ प्रत्याहार में 'अ, इ, उ, ऋ, लु' ये पांच वर्ण आते हैं; इन से परे यदि 
इन का कोई सवर्ण अच्‌ हो तो इन दोनों के स्थान पर एक दीर्घ आदेश हो जाता है। 
यद्यपि दीघं अच्‌ बहुत हैं, तथापि स्थानेऽन्तरतमः (१७) से वही दीघं किया जाता है 
जो इन स्थानियों के तुल्य होता है । उदाहरण यथा-- 

(१) दैत्यारिः (दैत्यों का शत्रु--भगवान्‌ विष्णु) । 'देत्य--अरि यहां 
यकारोत्तरवर्ती अकार अक्‌ है; इस से परे 'अरि' शब्द का आदि अकार सवर्णं अच्‌ 
है । अतः इन दोनों के स्थान पर स्थानेऽन्तरतमः (१७) द्वारा 'आ' यह दीघं एकादेश 
हो कर विभक्ति लाने से--दैत्य्‌ 'आ' रि=='दैत्यारिः' प्रयोग सिद्ध होता है । दैत्यानाम्‌ 
अरिः== दैत्यारिः । . | 

(२) श्रीशः (लक्ष्मी का स्वामी >- भगवान्‌ विष्णु) । “श्री + ईश' यहां रेफोत्तर 
ईकार अक्‌ और उस से परे 'ईश' शब्द का आदि ईकार सवर्ण अच्‌ है । इन दोनों के 


` स्थान पर 'ई' यह सवर्ण-दीघँ एकादेश हो कर विभक्ति लाने से--श्र्‌ ई शल्तश्रीशः 


प्रयोग सिद्ध होता है । श्रिय ईशः ==श्रीशः । 

(३) विष्णूदयः (विष्णोः-तन्नामदेवविशेषस्य, सूर्यस्य वा उदयः --आवि- 
भाव उन्नतिर्वा विष्णूदयः, विष्णु या सूर्य का उदय )। 'विष्णु +- उदय' यहां णका रोत्तर 
उकार “अक्‌' है; इस से परे “उदय” शब्द का आदि उकार सवर्ण अच्‌ है अतः पूर्व -- 
पर के स्थान पर 'ऊ यह सवर्ण-दीर्घं एकादेश करने से--विष्णू 'ऊ' दय ='विष्णूदयः' 
प्रयोग सिद्ध होता है। 

(४) “होतृकारः' (होतुऋंकार:--होतुकार: । होता का ऋकार) । 'होतृ +- 
ऋकार यहां पुव +-पर के स्थान पर “ऋ'" यह एक सवणं-दीघं हो कर- होत्‌ “क्र 
कार ='होतुकारः' प्रयोग सिद्ध होता है । 

लकार का उदाहरण अप्रसिद्ध तथा कठिन होने से यहां नहीं दिया गया 
सिद्धान्तकौमुदी में दिया गया है, वहीं देखें । यह सूत्र अकार के विषय में आद्‌ गुण 
(२७) सूत्र का तथा अन्यत्र इको यणचि (१५) सूत्र का अपवाद है। 


अभ्यास (१०) 
(१) निम्नस्थ प्रयोगों में सन्धिच्छेद कर सूत्रों द्वारा उसे सिद्ध करें-- 
१. दण्डाग्रम्‌ । २. मधूदके । ३. दधीन्द्रः । ४. होतृश्यः। ५. कुमारीहते । 
६- पितृणम्‌ । ७. विद्यानन्दः। 5. भूमीश:। ९. परमार्थः। १०. यथार्थः । 
११. विधूदयः। १२. विद्यार्थी । १३. महीनः। १४. वेदाभ्यासः । 
१५. कमलाकरः । १६. कतेणि । १७. भानदयः। १८. पक्तजीषम्‌ । 
१९. तरूघ्वम्‌ । २०. गिरीशः । 
(२) अघो-लिखित रूपों में सूत्रार्थंसमन्वय करते हुए सन्धि करें-- 
१. कदा-- अगात्‌ । २. महती इच्छा । ३. हरि+-इन्द्र । ४. मधु -+ 
उत्तमम्‌ । ५. कतृ +ऋद्धि। ६. सनक+आदि। ७. फलानि 
इमानि.। 5. कारु+-उत्तम । ९. प्रति-{-ईक्षते । १०. वधू -|- उत्सव । 
११. कंदा--अत्र । १२. सती--ईश । १३. श्रद्धा अस्ति । 
१४. मुनि--- इन्द्र । १५. अन्त+आदि। १६. यदा + आसीत्‌ । 
१७. नदी+-इदानीम्‌ । १८. तरु--उपेत । १९. भत ऋद्धि । 
२०. तुल्य--आस्य । 
(३) अकः सवर्णे दोघे: सूत्र किस २ सूत्र का अपवाद है ? 
[लघु ०] विधि-सूत्रमू-- (४३) एड: पदान्तादति । ६।१।१०४॥ 
पदान्तादेङोऽति परे पूर्व-रूपम्‌ एकादेशः स्यात्‌ । हरेऽव । विष्णोऽव ॥ 
अथः--पदान्त एङ्‌ से अत्‌ परे हो तो पुर्वे--पर के स्थान पर पूर्वरूप 
एकादेश हो । 
व्याख्या--पदान्तात्‌ ।५।१। एड: ।५।१। अति ।७।१। पूर्व-परयोः ।६।२। एकः 
। १।१। (एकः पुवं-परयोः यह अधिकृत है) । पूव: ।१।१। (अमि पूर्व: से) । अर्थः-- 

(पदान्तात्‌) पदान्त (एङः) एड से (अति) अत्‌ परे होने पर (पूर्वे-परयोः) पूर्व -|- 
पर के स्थान पर (एकः) एक (पूर्व) पूर्वरूप आदेश हो जाता है । 

'एड” प्रत्याहार में 'ए, ओ' ये दो वर्ण आते हैं; यदि ये वर्ण पद के अन्त में 
स्थित हों और इन से परे अत्‌ अर्थात्‌ हुस्व अकार हो तो पूर्वस-पर के स्थान पर 
पूर्वरूप एकादेश हो जाता है । यह सूत्र एचोऽयवायावः (२२) सूत्र का अपवाद है । 
उदाहरण यथा-- 


(१) हरेऽव (हे हरे ! रक्षा करो) । 'हरे+-अव' यहां 'हरे' यह सम्बोधन. 


का एकवचनान्त होने से पद है; इस पद के अन्त वाले एकार=एडू से 'अव शब्द 
का आदि अत्‌ परे है; अतः इन दोनों के स्थान पर प्रकृत सूत्र से एक पूर्वरूप 'ए' हो कर-- 
हर्‌ 'ए' व='हरेऽव' प्रयोग सिद्ध हो जाता है । 

(२) विष्णोऽव (हे विष्णो ! रक्षा करो) । 'विष्णोञ-अव' यहां भी पूर्ववत्‌ 


पूं == ओकार और पर=अकार के स्थान पर प्रकृत सूत्र से एक पूर्वरूप 'ओ' आदेश 


हो कर--विष्ण्‌ 'ओ' व= 'विष्णोऽव' प्रयोग सिद्ध हो जाता है । 

नोट- “5 यह चिह्न करें या न करें अपनी इच्छा पर निर्भर है। यंह केवल 
इस बात को प्रकट करता है कि यहां पहले अकार था'। कई लोग इस चिल्ल को 
अकार समझ कर वैसा उच्चारण करते हैं, यह उन की भूल है; क्योंकि जब एकादेश 
हो गया तो पुनः अवर्ण कहां से आया ? कज 

सूत्र में पदान्त कहने का अभिप्राय यह है कि 'जे+-अ==जयः, नेत-अ=नयः, 
भो--अस््भवः' इत्यादि में अपदान्त एङ्‌ से अत्‌ परे होने पर पूर्वरूप एकादेश न हो । 


अभ्यास (११) 

(१) निम्न-लिखित प्रयोगों में सन्धिच्छेद कर उसे सूत्रों द्वारा प्रमाणित करे -- 
१. अग्नेउन्न । २. वायोऽत्र । ३. गुरवेञ्दात्‌ । ४. रामो$स्ति । ५. पचते- 
ऽसौ । ६. नमोऽस्तु । ७. संसारेऽधुना । ८. सर्पोऽहम्‌ । &. तेऽमी । 
१०. ब्राह्मणोऽग्रवीत्‌ । ११. वटोऽयम्‌ । १२. ब्रह्मणेऽस्तुः। १३. वचनो- 
ऽनुनासिकः । १४. स्थानेऽन्तरतमः । १५. पण्डितोऽपि । 

(२) सूत्रार्थ-समन्वय पूर्वक सन्धि करं- 

१. ते--अकर्मकाः । २. पुरुषो + अत्र। ३. वने--अस्मिन्‌ । ४. ततो-- 
अन्यत्र । ५. आधारो +-अधिकरणम्‌ । ६. सहयुक्तेञ-अप्रधाने । ७. 


१. यह चिह्न अत्यन्त आधुनिक है, तभी तो भ्यसो भ्यम्‌ (३२३) सूत्र के महाभाष्य 
में लिखा है--किंमयं 'म्यम्‌'शब्द आहोस्विद्‌ 'अभ्यम्‌'शब्दः ? कुतः सन्देहः ? 


समानो निर्देश: । यहां समानो निर्देश: से सिद्ध होता है कि पहले उक्त चिह्न नहीं . 


था; प्रत्युत भट्टोजिदीक्षित के समय में भी नहीं था । अत एव समुदाङ्भ्यो यमो- 
ऽग्रन्थे (१.३.७५) सूत्र पर दीक्षित ने वृत्ति में (अग्रन्थे' इतिच्छेदः) ऐसा लिखा 
है : यवि तब यह चिह्न होता तो 'यमोऽग्रन्थे’ होने से छेद लिखना व्यर्थं था । 


७६ भेमोव्याख्ययोपेतायां लघुसिद्धान्तकोमुयाम्‌ 
उपो--अधिके च । ८. अभ्यासो--अत्र । &. को--अपि । १०. अन्धो 
+असौ। ११. के--अपि । १२. लोके--अत्र । १३. इको--असवर्ण । 

| १४. एचो + अयवायावः । १५. उपदेशे + अज्‌ । 

(३) एङः पदान्तादति में 'पदान्त' ग्रहण का क्या प्रयोजन है ? 


“7५-८० ००२ 


[लघु०] विधि-सूत्रम्‌ (४४) सर्वत्र विभाषा गोः ।६।१। १ १८॥। 

लोके वेदे चेडन्तस्य गोरति वा प्रकृतिभाव: पदान्ते । गोअग्रम्‌ । 
एङन्तस्य किम्‌ ? चित्रग्वग्रम्‌ । पदान्ते किम्‌ ? गो: ॥ 
| _ अर्थ;- लोक और वेद में एडन्त 'गो' शब्द को पदान्त में विकल्प कर के 
प्रकृतिभाव हो जाता है । 

` व्याख्या--सवंत्र इत्यव्ययपदम्‌' । पदान्तस्य ।६।१। (एङः पदान्तादति से 
'पदान्तात्‌' पद आ कर विभक्तिविपरिणाम से षष्ठ्यन्त हो जाता हे । इसे यदि सप्तमी- 
विभक्ति में परिणत करें तो भी कुछ दोष नहीं होता, जैसा कि ग्रन्थकार ने वृत्ति में 
किया है) । एड: ।६।१। (एङः पदान्तादति से विभक्ति-विपरिणाम द्वारा प्राप्त होता 
है । यह 'गोः' पद का विशेषण है, अतः इस से येन विधिस्तदन्तस्य द्वारा तदन्तविधि 
हो कर 'एङन्तस्य' बन जाता है) । गो: ।६।१। अति ।७।१। (एड: पदान्तादति से) । 
विभाषा ।१।१। प्रकृत्या ।३।१। (प्रकृत्यान्तःपादमव्यपरे से) । अवस्थानं भवतीति 
शेषः । अर्थः-- (सवंत्रं) चाहे यजुर्वेद हो या अन्य वेद अथवा लोक ही क्यों न हो सब 
. जगह (पदान्तस्य) पदान्त (एड: ==एङन्तस्य) जो एड---तदन्त (गोः) गो शब्द का 
(अति) अत्‌ परे होने पर (विभाषा) विकल्प कर के (प्रकृत्या) स्वभाव से अवस्थान 
होजाता है । एङन्त गो शब्द से ओदन्त गो शब्द का ग्रहण समझना चाहिये; क्योंकि 
' एदन्त गो शब्द तो कभी हो ही नहीं सकता । प्रकृति का अर्थ है स्वभाव । वर्णो का 
स्वभाव उन का स्वरूप ही हो सकता है । “प्रकृति से रहते हैं या प्रक्रति-भाव को प्राप्त 
होते हैं! इस का तात्पर्य प्रयोग का मूल अवस्था में रह जाना अर्थात्‌ कोई विकार न 
होना ही है । अत एव प्रकृति-भाव-स्थल में संहिताकार्य--सन्धि नहीं होती । उदाहरण 
यथा-- 
'गो+अग्र' ('गवाम्‌ अग्रम्‌’ ऐसा यहां षष्ठी-तत्पुरुष-समास है) यहां यद्यपि 
१. पीछे से “यजुषि यजुर्वेद में' की अनुवृत्ति आ रही थी; उस की निवृत्ति के लिये 
यहां 'सवंत्र' पद का ग्रहण किया गया है । लौकिक और वेदिक के भेद से संस्कृत- 
भाषा दो प्रकार की होती है । लौकिकं-भाषा लोक अर्थात्‌ काव्यादि लौकिक- 
ग्रन्थों में या बोलचाल में प्रयुक्त होती है; यहां लोकिक-भाषा के लिये केवल 


'भाषा' शब्दे का प्रयोग किया जाता है। यथा--प्रत्यये भाषायां नित्यम्‌ (वा ० ११)। 
: चैदिक-माषा वेद में ही प्रयुक्त होती है, उसके लिये यहां कुछ विशेष नियम हैं । 


परन्तु यंह सूत्र सर्वत्र” अर्थात्‌ दोनों भाषाओं में समानरूप से प्रवृत्त होता है । 


अच्‌-सन्धि-प्रक रणम्‌ ७७ 


` समास के कारण गो-शब्द से परे 'आम्‌' सुँप्‌ का सँपो धातु-प्रातिपदिकयोः (७२१) 


सूत्र से लुक हुआ २ है, तथापि प्रत्यय-लोपे प्रत्यय-लक्षणम्‌ (१६०) सूत्र की सहायता 


से यहां सँप्तिडन्तं पदम (१४) द्वारा इस की पद-सञ्ज्ञा अक्षुण्ण है; अतः गो शब्द के 
अन्त में पदान्त एड वत्तंमान है; इस के आगे 'अग्र' शब्द का आदि अत्‌ भी मौजूद 
है । तो यहां गो-शब्द प्रकृति से अर्थात्‌ अपने स्वरूप में सन्धि-कार्य से रहित वेसे का 
वैसा विकल्प से रहेगा । जहां प्रकृतिभाव होगा वहां विभक्ति लाने से--'गोअग्रम्‌' 
प्रयोग सिद्ध होगा । ध्यान रहे कि यहां प्रथम एङ: पदान्तादति (४३) से पूरव-रूप 
प्राप्त था । पुनः उस का बाध कर अवड्‌ स्फोटायनस्य (४७) से वैकल्पिक अवङ्‌ प्राप्त 
होता था । यह सुत्र उस का अपवाद समझना चाहिये। जहां प्रकृति-भाव नहीं होगा वहां 
अवङ्‌ स्फोटायनस्य (४७) सूत्र प्रवृत्त होगा' । 

यहां 'एडन्त' कहने का यह प्रयोजन है कि ओदन्त गो शब्द को ही प्रकृति- 
भाव हो, उकारान्त गोशब्द को न हो । यद्यपि गोशब्द स्वयम्‌ ओदन्त है उकारान्त 
नहीं; तथापि समास में गोस्त्रियोरुपसजनस्य (९५२) सूत्र से ह्रस्व करने पर उका- 
रान्त हो जाया करता है। उदाहरण यथा--'चित्रगु-+अग्र' [चित्रा गांवो यस्य स 
चित्रगुः, बहुब्रीहि-समासः। चित्रगोरग्रम्‌ इति षष्ठी-तत्पुरुष-समासे सुब्लुकि रूपमिदम्‌ | 
यहां गोशब्द के एङन्त न होने से सर्वत्र विभाषा गो: (४४) से प्रकृतिभाव नहीं होता; 
इको यणचि (१५) से उकार को वकार हो कर विभक्ति लाने पर “चित्र ग्वग्रम्‌' प्रयोग 
बन जाता है 

यहां गोशब्द को पदान्त में प्रकृतिभाव इसलिये कहा गया है कि अपदान्त में 
प्रकृतिभाव न हो जाये यथा--'गो+अस्‌' (यहां गोशब्द से ङसि वा इस्‌ प्रत्यय 
किया गया है) यहां पदान्त न होने से यह सूत्र प्रवृत्त नहीं होता, ङसि-ङसोइच ( १७३ ) 
सूत्र से पूर्वरूप हो कर सकार को रुंत्व-विसर्गे करने से 'गोः प्रयोग बन जाता है। इस 
की विशेषतया सिद्धि 'अजन्त-पुल्‌ लिङ्ग-प्रकरण' में 'गो' शब्द पर देखें? 


१. यहां कई लोग विकल्प-पक्ष में एड: पदान्तादति (४३) मे पुवेरूप कर 'गोऽग्रम्‌ 
ऐसा मूल में पाठ . लिखते हैं; यह उन की भूल है क्योंकि यह सूत्र अवङ्‌ 

. स्फोटायनस्य (४७) सूत्र का अपवाद है, एङः पदान्तादति (४३) सूत्र का नहीं 
अतः इस के प्रवृत्त हो चुकने पर पक्ष में उसी की प्रवृत्ति करनी योग्य है। हां जब 
वह प्रवृत्त हो चुकेगा तब वैकल्पिक होने से पक्ष में एड: पदान्तादति (४३) सूत्र 
भी प्रवृत्त हो जायेगा । 

२. ध्यान रहे कि यदि किसी अवयवी का एक अवयव विकृत हो जाये तो भी वह 
वही रहता है अन्य नहीं हो जाता; यथा--यदि किसी कृत्ते की पंछ कट जाए 
तो भी वह कुत्ता ही रहता है अन्य नहीं हो जाता । इसी प्रकार यहां यद्यपि गो 
शब्द का अवयव ओकार विकृत हो कर उकार बन गया है; तथापि वह गो शब्द 
ही रहता हे--एकदेशविकृतमनन्यबत्‌ (परिभाषा) 
हे चित्रगोऽग्रम्‌' में भी प्रकृतिभाव न होगा, क्योंकि यहां एड्‌ लाक्षणिक (कृत्रिम) 


७८ भै मोव्याल्ययोपेतायां लघुसिद्धान्तकोसुद्याम्‌ 


अब प्रकृतिभाव के अभाव-पक्ष में अवड स्फोटायनस्य (४७) सूत्र प्रवृत्त करने के 

लिये दो परिभाषाएं लिखते हें-- 
[लघु०] परिभाषा-सूत्रमू-- (४५) अनेकाल्‌ शित्‌ सर्वेस्य । १।१।५४।॥। 

[ अनेकाल्‌ य आदेश: शिच्च, स सर्वस्य षष्ठी-निदिष्टस्य स्थाने 
स्यात्‌ ।] इति प्राप्ते-- 

(यहां पर वृत्ति हम ने जोडी है; ग्रन्थकार ने स्पष्ट होने से नहीं लिखी ) 

अर्थ:---जिस आदेश में अनेक अल्‌ (वर्ण) हों तथा जिस का शकार इत्सञ्ज्ञक 
हो वह आदेश सम्पूर्ण स्थानी के स्थान पर होता हे । इस परिभाषा के प्राप्त होने पर 
[अग्रिम परिभाषा प्रवृत्त हो जाती है| । 

व्याख्या अनेकाल्‌ ।१।१। शित्‌ ।१।१। सर्वेस्य ।६।१। समासः--न एकः == 
अनेकः, नञ्तत्पुरुषः । अनेकोऽल्‌ यस्य सः च्-अनेकाल्‌, बहुब्रीहि-समासः । श्‌ (शकारः) 
इत्‌ यस्य स शित्‌, बहुव्रीहि-समासः। अर्थ:--(अनेकाल्‌) अनेक अलों वाला तथा 
(शित्‌) शकार इत्‌ वाला आदेश (सर्वस्य) सम्पूर्णं स्थानी के स्थान पर होता है । 

'अल्‌' प्रत्याहार में सम्पूर्ण वर्ण आ जाते हैं; अतः अल्‌ या वर्ण पर्याय अर्थात्‌ 
एकार्थ-वाची शब्द हैं। जिस आदेश में एक से अधिक अल्‌ या वर्ण हों अथवा जिस 
आदेश के शकार की इत्सञ्ज्ञा होती हो तो वह आदेश सम्पूर्ण स्थानी के स्थान पर 
होगा । अलोऽन्त्यस्य (२१) सूत्र कहता है कि आदेश स्थानी के अन्त्य अल्‌ को हो; 


परन्तु यह सूत्र अनेकाल्‌ तथा शित्‌ आदेशों को सम्पूर्ण स्थानी के स्थान पर होना 


बतलाता है । अतः यह सूत्र अलोऽन्त्यस्य (२१) सूत्र का अपवाद हैं ।' 

अनेकाल्‌ आदेश का उदाहरण यथा--रामैः। यहां 'भिस्‌' स्थानी के सम्पूर्ण 
स्थान पर अतो भिस ऐस (१४२) से ऐस आदेश होता है । ऐस्‌ में दो अल्‌ हैं अतः 
यह अनेकाल्‌ है । यह सूत्र न होता तो अलोऽन्त्यस्य (२१) द्वारा भिस्‌ के अन्त्य 
सकार को फिर उस के बाधक आदेः परस्य (७२) से आदि को 'ऐस्‌' हो जाता । 

शित्‌ आदेश का उदाहरण यथा--इतः । यहां 'इदम्‌' स्थानी के सम्पूर्ण स्थान 
पर इदम इश (१२०१) से इश्‌ आदेश होता है । इश्‌ शित्‌ है । यह सूत्र न होता तो 
अलोऽन्त्यस्य (२१) द्वारा 'इदम्‌' के अन्त्य मकार को इश्‌ हो जाता । 

शड्का--जितने 'इश्‌' आदि शित्‌ आदेश हैं वे सब अनेक अलों वाले हैं; 
अनेकाल्‌ होने के कारण ही वे सब सम्पूर्ण स्थानी के स्थान पर हो सकते हें । पुनः सूत्र 
में 'शित्‌' के लिये विशेष यत्न क्यों किया गया है ? 

समाधान- इस प्रकार शित्‌ ग्रहण के विना भी कार्य के सिद्ध हो जाने से 
महामुनि पाणिनि यह परिभाषा जतलाना चाहते हैं कि नानुबन्धकृतमनेकाल्त्वम्‌ 


है प्रतिपदोक्त (स्वाभाविक) नहीं--लक्षणप्रतिपदोक्तयो: प्रतिपदोक्तस्यंव ग्रहणम्‌ 
(प०) । 


१. इसी प्रकार आदे; परस्य (७२) सूत्र का भी यह अपवाद समभना चाहिये । 


RR 

अर्थात्‌ अनुबन्धों के कारण किसी को अनेकाल्‌ नहीं मान लेना चाहिये जब तक कि 
उस के अन्य अल्‌ अनेक न हों । जिस की इत्सञ्ज्ञा होती है उसे अनुबन्ध कहते हैं । 
'इश्‌ आदि में शकार आदि की इत्सञ्ज्ञा होती है अतः शकार आदि अनुबन्ध हैं। 
अब यदि “इश्‌ में अनुबन्ध शकार को छोड़ दें तो केवल 'इ' रह जाता है। तब यह 
अनेकाल्‌ नहीं रहता; अतः यह सम्पूणं स्थानी के स्थान पर प्राप्त नहीं हो सकता । 
इस लिये 'शित्‌' ग्रहण आवश्यक है । 


[लधु ०] परिभाषा-सूत्रम्‌ (४६) डिच्च । १।१।५२॥ 

ङिदनेकालप्यन्त्यस्येव स्यात्‌ ॥ 

अर्थे:---डित्‌ आदेश चाहे अनेकाल्‌ भी क्यों न हो अन्त्य अल्‌ के स्थान पर 
ही होता है। 

व्याख्या--डित्‌ ।१।१। च इत्यव्ययपदम्‌ । अन्त्यस्य ।६।१। (अलोऽन्त्यस्य से )। 
समासः--ड्‌ः (ङकारः) इत्‌ यस्य स ङित्‌, बहुब्रीहि-समासः । अर्थ:--- (ङित्‌) ङकार 
इत्‌ वाला आदेश (अन्त्यस्य) अन्त्य (अलः) अल्‌ के स्थान पर होता है। यह सूत्र 
अनेकाल्‌ शित्‌ सवस्य (४५) सूत्र का अपवाद है। जिस आदेश के ङकार की इत्सञ्ज्ञा 
होती हो फिर वह चाहे अनेक अलों वाला भी क्यों न हो सम्पूर्ण स्थानी के स्थान पर 
न होकर अन्त्य अल्‌ के स्थान पर ही होगा । इस सूत्र का उदाहरण अग्रिम सूत्र पर 
देखें । | 
[लघु ०] विधि-सूत्रम्‌- (४७) अवङ्‌ स्फोटायनस्य ।६।१।११६॥ 

पदान्ते एङन्तस्य गोरवड वा स्यादचि । गवाग्रम्‌ । गोऽग्रम्‌ । पदान्ते 
किम्‌ ? गवि ॥ | 

अर्थ:-- पदान्त में जो एङ्‌, तदन्त गो-शब्द को अच्‌ परे होने पर विकल्प कर 
के अवङ्‌ आदेश हो जाता है । 

व्याख्या--पदान्तस्य ।६।१। (एङः पदान्तादति से विभक्ति-विपरिणाम कर के 
प्राप्त होता हे । इस का सप्तमी विभक्ति में भी विपरिणाम हो सकता है जैसा कि 
ग्रन्थकार ने किया है) । एड: ।६।१। (एङः पदान्तादति से विभक्ति-विपरिणाम कर 
के प्राप्त होता है; यह 'गोः' पद का विशेषण है, अतः इस से तदन्त-विधि हो कर 
'एङन्तस्य' बन जाता है)। गोः ।६।१। (स्त्र विभाषा गो: से)। अचि ।७।१। (इको 
यणचि से) । अवङ्‌ ।१।१। स्फोटायनस्य ।६।१। (यहां 'स्फोटायन' ग्रहण उस के सत्कार 
के लिये है, क्योंकि 'विभाषा' पद तो पीछे से आ ही जाता है) । अर्थः-- (पदान्तस्य) 
पद के अन्त वाला (एङन्तस्य) जो एड, तदन्त (गोः) गो-शब्द के स्थान पर (अचि) 
अच्‌ परे रहते (अवङ्‌) अवङ्‌ आदेश हो जाता है (स्फोटायनस्य) स्फोटायन आचार्य 
के मत में । 

'स्फोटायन' पाणिनि से पूर्ववर्ती व्याकरण के आचाय हो चूके हैं; कहते हैं 
कि ये वैयाकरणो में प्रसिद्ध स्फोटतत्त्व के उपज्ञाता थे । इस सूत्र में पाणिनि ने उन 


८० | भेमीव्याख्ययोपेतायां लघुसिद्धान्तकोमुद्याम्‌ 


के मत का उल्लेख किया है । यह 'अवङ्‌' आदेश स्फोटायन आचार्य के मत में होता 
हे; अन्य आचार्यो के मत में नहीं होता । हमें सब आचार्य प्रमाण हैं; अतः अवङ्‌ 


आदेश विकल्प से होगा । उदाहरण यथा-- , 


'गो--अग्र' यहां समास में षष्ठी के बहुवचन “आम्‌' का लुक हुआ है; अतः 
प्रत्यय-लोपे प्रत्यय-्लक्षणम्‌ (१६०) द्वारा सुप्तिङन्तं पदम्‌ (१४) से 'गो' की पद- 
सञ्ज्ञा है । इस के अन्त में पदान्त एड = ओ वर्तमान है । इस से परे 'अग्र' शब्द का 
आदि अकार अच्‌ भी वर्तमान है। अतः इस सूत्र से 'गो' को अवड आदेश प्राप्त 
होता है । अलोऽन्त्यस्य (२१) से इस आदेश की अन्त्य अल्‌ =ओकार के स्थान पर 
प्राप्ति होती है, परन्तु अनेक अलों वाला होने के कारण अनेकाल्‌ शित्‌ सर्वस्य (४५) 
द्वारा सम्पूर्णं 'गो' के स्थान पर प्राप्त होता है । पुनः ङिच्च (४६) सूत्र की सहायता 
से अन्त्य अल्‌ 'ओ' को अवङ्‌ आदेश हो कर --'गू अवडः-अग्न हो जाता है। अब 
इकार की हलन्त्यम्‌ (१) से इत्सञ्ज्ञा और तस्य लोपः (३) से लोप हो अकः सवण 
दीघं: (४२) से सवंणं-दीर्घं एकादेश करने पर--'गवाग्र' वना । अब विभक्ति लाने 
से--'गवाग्रम्‌’ प्रयोग सिद्ध होता है । जिस पक्ष में अवड़ आदेश नहीं होता वहां एड 
पदान्तादति (४३) से पूर्व-रूप हो कर 'गोऽग्रम्‌’ प्रयोग बन जाता हे । इस प्रकार 


प्रकृतिभाव वाले रूप सहित कुल तीन रूप हो जाते हैं । 

` प्रकृतिभाव के पक्ष में- (१) गोअग्रम्‌। [सर्वत्र विभाषा गोः] । 
(२) गवाग्रम्‌ । [अवङ्‌ स्फोटायनस्य] । 
(३) गोऽग्रम्‌। [एङः पदान्तादति] । 


यहां पदान्त-ग्रहण इस लिये किया है कि अपदान्त एङन्त 'गो' को अवङ्‌ न 
हो । यथा--गो+इ==गवि । यहां गो-शब्द से परे सप्तमी का एकवचन 'ङि' प्रत्यय 
किया गया है; अतः यहां गो-शब्द पदान्त नहीं । इस लिये अवड आदेश न हो कर 
एचोऽयवायावः (२२) से अव्‌ आदेश हो जाता है । इस सूत्र के अन्य उदाहरण यथा-- 

१, गवेशः, गवीश: । २. गवेइवरः, गवीञ्वरः। ३. गोअधिपः, गवाधिपः, 


प्रकृतिभाव केअभाव में 


- गोऽधिपः । ४. गवेच्छा, गविच्छा । ५. गवोदयः, गवृदयः। ६. गर्वाद्धः, गवृद्धिः । 


७. गवोद्धः, गवृ द्धः. । ८. गवानृतम्‌ । ६. गवाक्षः । १०. गवादनी । 
ध्यान रहे कि अवङ्‌ आदेश में केवल ङकार की ही इत्सञ्ज्ञा होती है। 


१. वैयाकरण इस विभाषा अर्थात्‌ विकल्प को क्वचित्‌ व्यवस्थितविभाषा मानते हैं । 


` जो विकल्प. व्यवस्थित अर्थात्‌ निश्चितरूप से कहीं नित्य प्रवृत्त हो और कहीं 
बिलकुल नहीं उसे व्यवस्थितविभाषा कहते हैं। यह अवङ आदेश गवा! (भरोखा ), . 
गवादेनी (चरागाह) आदि प्रयोगों में नित्य प्रवृत्त होता है, वहां इस्के 'गोअक्षः, 
ग्रो5क्ष आदि रूप नहीं बनते । परन्तु इसे संत्र व्यवस्थितविभाषा भी नहीं 
संममंना चाहिये जैसा कि मूलोक्तं उदाहरण में इसे व्यवस्थितविभाषा नहीं माना 
गयां । ॒ 

वकारोत्तर अकार अनुनासिक नहीं, अतः उपदेशेऽजनुवासिक इत्‌ (२८) सूत्र से उस 
की इत्सञ्ज्ञा नहीं होती । यदि इस की भी इत्सञ्ज्ञा हो जाती तो लोप हो जाने से 
“गवाग्रम्‌, गवाधिप:” आदि में सवर्णदीर्घं तथा 'गवेशवरः, गवद्धि आदि में गुण न हो 
सकता । इस में प्रमाण है आचार्य पाणिनि का सूत्र--गवाइवप्रभृुतीनि च (२.४.११ )। 
[लघु] विधि-सूत्रमू-- (४८) इन्द्रे च ।६।१।१२०॥ 

गोरवडः स्याद्‌ इन्द्रे । गवेन्द्र : ॥ 

अर्थः- इन्द्र शब्द परे होने पर (एडन्त) गो शब्द को अवङ्‌ आदेश हो । 

व्याख्या एङः: ।६।१। (एङः पदान्ता दति से विभक्ति-विपरिणाम द्वारा । यह्‌ 
'गोः' पद का विशेषण है अतः इस से तदन्तविधि हो कर 'एङन्तस्य' बन जाता है) । 
गोः ।६।१। (सवत्र विभाषा गोः से) । इन्द्रे ।७।१। च इत्यव्ययपदम्‌ । अवङ्‌ ।१।१। 
(अवङ्‌ स्फोटायनस्य से) । अर्थः-- (एङः) एङन्त (गोः) गो शब्द के स्थान पर 
(अवङ्‌) अवड आदेश हो जाता है (इन्द्रे) इन्द्र शब्द परे होने पर । यह सूत्र अवङ्‌ 
स्फोटायनस्य (४७) सूत्र का अपवाद है । उस से यहां विकल्प कर के अव्‌ प्राप्त 
था; इस सूत्र से नित्य हो जाता हे । उदाहरण यथा-- | 

__ गवेन्द्रः (श्रेष्ठ वा बड़ा बैल) । गो--इन्द्र (गवां गोषु वा इन्द्रः ->श्रेष्ठ:) = 
ग्‌ अवडः-|-इन्द्र --गव -- इन्द्र >>गवेन्द्र: [आद्‌ गुणः (२७) ]। 

'एङन्त' इस लिये कहा है कि चित्रगु--इन्द्र (चित्रगुनामिन्द्र: --स्वामी, षष्ठी- 
तत्पुरुषः) = चित्रग्विन्द्रः । यहां एङन्त न होने से अवङ्‌ आदेश न हो कर इको यणचि 
(१५) से यण्‌ --वकार हो जाता है । ध्यान रहे कि सूत्र की वृत्ति में 'एङन्त' कहना 
ग्रन्थकार से छूट गया है । यहां 'पदान्त' की अनुवृत्ति लाने की कोई आवश्यकता नहीं; 
क्योंकि अपदान्त में एङन्त गो से परे इन्द्र शब्द कभी आ ही नहीं सकता । 

नोट---काशिकाकार जयादित्य ने इस सूत्र से अगले प्लुत-प्रगृह्मा अचि नित्यम्‌ 
(६.१.१२१) सूत्र में 'नित्यम्‌' पद का ग्रहण नहीं किया, किन्तु इसी इन्द्रे च 
(६.१.१२०) सूत्र में ही 'नित्यम्‌' पद का ग्रहण किया है। पर ऐसा मानना ठीक 
प्रतीत नहीं होता; क्योंकि यहां 'नित्यम्‌' पद के ग्रहण की कोई आवश्यकता नहीं । 
यदि यह कहा जाये कि--यहां 'नित्यम्‌’ पद ग्रहण न करने से इन्द्रे च (४८) सूत्र 
विकल्प से अवङ्‌ करता, क्योंकि सर्वत्र विभाषा गोः (४४) से 'विभाषा' पद की अनु- 
वृत्ति आ रही है--तो यह ठीक नहीं; क्योंकि इन्द्रे च (४८) सूत्र तो आरम्भ-सामथ्ये 
से ही नित्य हो जायेगा, उस के लिये 'नित्यम्‌' पद के ग्रहण की कोई आवश्यकता नहीं । 
[लघु०] विधि-सूत्रम्‌--(४९) दूराद्‌ शते च ।८।२।८४ी। 

दूरात्‌ सम्बोधने वाक्यस्य टे: प्लुतो वा स्यात्‌ ॥ 

अर्थः- दूर से सम्यग्बोध कराने में प्रयुक्त जो वाक्य उस की टि को विकल्प 
. कर के प्लुत हो जाता है। | 
व्याख्या- -दूरात्‌ । ५। १। हूते ।७।१। च इत्यव्ययपदम्‌ । वाक्यस्य ।६।१। टे: ।६।१। 
क ह, ल० प्र० (६) 

प्लुतः ।१। १! (वाक्यस्य टेः प्लुत उदात्तः यह अधिकार आ रहा है)। वा इत्यव्ययपदम्‌ । 
[भाष्यकार ने सम्पूर्ण प्लुत के प्रकरण को विकल्प कर दिया है; अतः यहां पर “वा? 
प्राप्त हो जाता है] । ह्वेन्‌ स्पर्धायां शब्दे च (म्वा० उ०) धातु से भाव में 'क्त' प्रत्यय 
करने पर त शब्द सिद्ध होता है। इस का अर्थ 'बुलाना' है। परन्तु यहां इस से 
“सम्बोधन == अच्छी तरह से जनाना अर्थ अभिप्रेत है । अर्थः (दूरात्‌) दूर से (हते) 
सम्यग्बोध कराने में प्रयुक्त (वाक्यस्य) जो वाक्य उस की (टेः) टि के स्थान पर 
(वा) विकल्प कर के (प्लुतः) प्लुत हो जाता हे । 

जिस देश में ठहरे हुए का वाक्य सम्बोध्यमान [सम्यक्‌ जनाया जाता हुआ] 
साधारण प्रयत्न से न सुन सके किन्तु विशेष प्रयत्न से सुन सकता हो उस देश को (दूर' 
कहते हैं। उस दुर देश से किसी को कुछ जनाने या बुलाने के लिये जो वाक्य प्रयुक्त 
किया जाता है उस को टि को विकल्प कर के प्लुत होता है। उदाहरण यथा- हम से 
देवदत्त ऐसे स्थान पर ठहरा हुआ है जहां हम उसे साधारण प्रयत्न से बोल कर कुछ 
बोध नहीं करा सकते; तो अब हमारा स्थान दूर' हुआ । इस दूर स्थान से हम ने 
जो 'एहि देवदत्त ! 'सक्तून्‌ पिब देवदत्त !' इत्यादि वाक्य प्रयुक्त किये उन वाक्यों 
को टि को विकल्प कर के प्लुत होगा । 


(प्लुत-पक्ष में) ( प्लुताभाव-पक्ष में) 
(१) एहि देवदत्त ३! ` (१) एहि देवदत्त ! 
(२) सक्तून्‌ पिब देवदत्त ३ ! (२) सक्तून्‌ पिब देवदत्त ! 


यहां यह ध्यान में रखना चाहिये कि जिस वाक्य में हयमान (सम्यग जनाया 
जाता हुआ) अन्त में होगा उसी वाक्य की टि को प्लुत होगा; जहां हयमान अन्त में 
न होगा उस वाक्य की टि को प्लुत न होगा । यथा--'देवदत्त! एहि”, 'देवदत्त ! 
सक्तून्‌ पिब' यहां हूयमान= देवदत्त अन्त में नहीं है; अतः वाक्य की टि को प्लुत न 
होगा । किञ्च वाक्य की टि को होने वाला यह प्लुत हलन्त टि के अच्‌ के स्थान पर 
ही होता है क्योंकि प्लुत अचों का ही धर्म माना गया है । यथा--सक्तून्‌ पिब यक्ष- 
वर्म३न्‌ ! । यहां 'अन्‌' टि के अकार को ही प्लुत हुआ है । 

इस प्रकार प्लुत का विधान कर अब उस का यहां उपयोग दिखाते हें-- 
[लघु०] विधि-सूत्रम्‌-- (५०) प्लुतःप्रगृह्या अचि नित्यम्‌ । ६।१।१२१॥ 

एतेऽचि प्रकृत्या स्युः। आगच्छ कृष्ण ३ ! अत्र गौश्चरति ॥। 

अर्थ:--प्लुत और प्रगृह्य-सञ्ज्ञक अच्‌ परे होने पर प्रकृति से रहते हैं । 

व्याख्या---प्लुत-प्रगृह्याः ।१।३। अचि ।७।१। नित्यम्‌ ।२।१। (क्रियाविशेषण- 
मेतत्‌) । प्रकृत्या ।३।१। (प्रकृत्यान्तःपादम्‌ से) । समासः 
प्नुत-प्रगृह्याः, इतरेतरद्वन्द्वः । अर्थः-- (प्लुत-प्रगृह्याः) _ प्लुत और प्रगृह्य-सञ्ज्ञक 
(अचि) अच्‌ परे होने पर (नित्यम्‌) नित्य (प्रकृत्या) प्रकृति से= स्वभाव से >> वैसे 
के वैसे अर्थात्‌ सन्धि-कार्य से रहित रहते हैं। उदाहरण यथा--'आगच्छ कृष्ण ३ ! 

अत्र गौहचरति' (आओ कृष्ण ! यहां गो चर रही है) । यहां 'आगच्छ कृष्ण यह एक 
वाक्य है । इस की टि ==णकारोत्तर अकार को इूराद्‌ धूते च (४९) से वेकल्पिक प्लुत 
होता है । जिस पक्ष में प्लुत होता है वहां प्रकृतिभाव हो जाने से णकारोत्तर प्लुत 
अकार तथा 'अत्र' शब्द के आदि अकार के स्थान पर अकः सवण दोर्घः (४२) से 
सवर्णदीर्घ नहीं होता; वैसे का वैसा अर्थात्‌ 'आगच्छ कृष्ण ३ ! अत्र गौशचरति ही 
रहता है । जिस पक्ष में प्लुत नहीं होता वहां प्रकृतिभाव न होने से सवर्णदीघे हो जाता 
है--आगच्छ कृष्णात्र गौइचरति । इस के अन्य उदाहरण यथा-- 


क्रतिभावपक्षे प्रकृतिभावा5भावे 
(१) आगच्छ हरे ३ ! अत्र क्रीडेम । ¦ (१) आगच्छ हरेऽत्र क्रीडेम । 
(२) कार्य कुरु राम ३ ! एष आगतः । (२) कार्य कुरु रामैष आगतः । 
(३) आगच्छ राम ३ ! अत्रास्ति सीता । (३) आगच्छ रामात्रास्ति सीता । 


४) सक्तून्‌ पिब भीम ३ ! अहं गच्छामि । | (४) सक्तून्‌ पिब भीमाहं गच्छामि। 
इस सूत्र में “नित्यम” पद के ग्रहण का प्रयोजन इकोऽसवणं० (५९) पर देख । 
अब प्रगृह्य के उदाहरणों के. लिये प्रगृह्य-सञ्ज्ञा करने वाले सूत्र लिखते हैं-- 

[लघ्‌ ०] संज्ञा-सूत्रम्‌--(५१) ईद्देद्‌ द्विवचन प्रगह्मम्‌ । १।१।११॥ 

ईद्देदन्तं द्विवचनं प्रगृह्य स्यात्‌। हरी एतो। विष्ण इमो। गङ्गे अम्‌ ॥ 

अर्थः--ईदन्त ऊदन्त तथा एदन्त द्विवचन प्रगृह्य-सञ्ज्ञक हों । 

व्याख्या--ईदूदेत्‌ ।१।१। द्विवचनम्‌ ।१।१। प्रगृह्यम्‌ ।१।१। समासः--ईच्च 

ऊच्च एच्च =ईदूदेत्‌, समाहारद्वन्द्ः । तपरकरणमसन्देहार्थम्‌ । 'ईद्देत्‌ यह पद “द्वि- 

वचनम्‌' पद का विशेषण है; अतः येन विधिस्तदन्तस्य द्वारा इस से तदन्त-विधि हो 

जाती है। अर्थः-- (ईदूदेत्‌) ईदन्त, ऊदन्त तथा एदन्त (द्विवचनम्‌) द्विवचन (प्रगृह्यम्‌) 
प्रगृह्यसञ्ज्ञक हों । उदाहरण यथा -- 

(हरी एतौ' (ये दो हरि अर्थात्‌ घोड़े वा बन्दर हैं) यहां रेफोत्तर ईकार ईदन्त 
द्विवचन है' । इस की इस सूत्र से प्रगृह्य-सञ्ज्ञा होती है । प्रगृह्य-सञ्ज्ञा होने से प्लुत- 
प्रगृह्या अचि नित्यम्‌ (५०) सूत्र द्वारा प्रकृतिभाव हो जाता है; अतः एकार=अच्‌ 
परे होने पर भी इको यणचि (१५) से ईकार को यण्‌ नहीं होता । 

'विष्णू इमौ’ (ये दो विष्णु हैं) यहां णकारोत्तर ऊकार ऊदन्त द्विवचन है 
इस की इस सूत्र से प्रगृह्य-सञ्ज्ञा होती है । प्रगृह्य-सञ्ज्ञा होने से प्लुत-प्रगृह्या अचि 
नित्यम्‌ (५०) सूत्र द्वारा प्रकृतिभाव हो जाता है । अतः अच्‌ परे होने पर भी इको 

यणचि (१५) से ऊकार को यण्‌ नहीं होता । 


१. हरि शब्द से प्रथमा या द्वितीया का द्विवचन 'औ' आने पर प्रथमयोः पुर्वसवर्णः 
(१२६) से रेफोत्तर इकार तथा औ के स्थान पर पूर्व-सवर्ण-दीघे ईकार हो कर 

_ “हरी” सिद्ध होता है। यहां 'ई यह एकादेश परादिवऱद्भाव (अन्तादिवच्च) से डि- 
वचन तथा व्यपदेशिवऱद्भाव मे ईदन्त है । इसी प्रकार 'विष्णू' में 'ऊ' को जानें । 

गड्ढे अमु (ये दो गङ्गाएं हैं) यहां गकारोत्तर एकार एदन्त द्विवचन है । 
इस की इस सूत्र से प्रगृह्य-सञ्ज्ञा हो जाती है । प्रगृह्य-सञ्ज्ञा होने से प्लुत-प्रग॒ह्या 
अचि तित्यम्‌ ( ५०) सुत्र द्वारा प्रकृतिभाव हो जाता है । अतः यहां एङः पदान्तादति 
(४३) सुत्र से पुवरूप एकादेश नहीं होता । 

नोट---यहां कई विद्यार्थी 'हरी”, 'विष्णू', 'गङ्गे' आदि पदों को ही ईदन्त, 
ऊदन्त तथा एदन्त द्विवचन माना करते हैं; यह उन की भूल हुआ करती है । इस भूल 
से सावधान रहना चाहिये । यहां ईकार, ऊकार तथा एकार ही ईदन्त, ऊदन्त तथा 
एदन्त द्विवचन हैं । प्रक्रिया ऊपर लिख दी है, आगे सुँबन्तों में स्पष्ट हो जायेगी । 
[लघु० | सञ्ज्ञा-सूत्रम--(५२) अदसो मात्‌ । १।१।१२॥ 

अस्मात्‌ परावीदूतौ प्रग्रह्यो स्तः। अमी ईशा: । रामकृष्णावमू आसाते। 
मात्‌ किम्‌ ? अमुकेऽत्र ॥ 

अथंः--अदस्‌ शब्द के मकार से परे ईत्‌ और ऊत्‌ प्रगृह्य-सञ्ज्ञक हों । 

व्याख्या--अदसः ।६।१। | अवयव-षष्ठी | । मात्‌ ।५।१। [ दिग्योगे पञ्चमी ]। 
ईदृत्‌ ।१।१। प्रगृह्यम्‌ ।१।१। (ईदूदेद्‌ द्विवचनं प्रगृह्रम्‌ से) । अर्थः- (अदसः) अदस्‌ 
शब्द के अवयव (मात्‌) मकार से परे (ईद्त्‌) ईत्‌ और ऊत्‌ (प्रगृह्यम्‌) प्रगृह्य 
सञ्ज्ञक होते हैं । 

'अदस्‌ शब्द सवनाम है । इसका प्रयोग दूरस्थ पदार्थ के निर्देश में होता है । 
यथा--असौ बालः (वह बालक है) । इस की तीनों लिङ्गो में रूपमाला यथा-- 

(पुंलिङ्ग में) प्र-- असौ, अमू, अमी । द्वि०--अमुम्‌, अमू, अमून्‌ । तृ० -- 
अमुना, अमूभ्याम्‌, अमीभिः । च०--अमुष्मे, अमूभ्याम्‌, अमीभ्यः । प०-- अमुष्मात्‌, 
अमूभ्याम्‌, अमीभ्यः । ष०- अमुष्य, अमुयोः, अमीषाम्‌ । स०--अमुष्मिन्‌, अमुयोः, 
अमीषु । 

(स्त्रीलिङ्ग में) प्र०--असौ, अमु, अमु: । द्वि०--अमूम्‌, अमू, अमूः । तृ ० --- 
अमुया, अमूभ्याम्‌, अमुभिः। च०-- अमुष्ये, अमूभ्याम्‌, अमूभ्यः । प०--अमुष्याः, 
अमूभ्याम्‌, अमुभ्यः । ष०-- अमुष्याः, अमुयोः, अमूषाम्‌ । स०--अमुष्याम्‌, अमुयोः, 
अमूषु । 

(नपुंसक में) प्र ०---अदः, अमू, अमूनि । द्वि०--अद:, असू, अमूनि । आगे 
पुंवत्‌ । 

अदस्‌ शब्द के मकार से परे ईत्‌ और ऊत्‌ पुल्‌लिङ्ग में प्रथमा के बहुवचन तथा 
प्रथमा द्वितीया के द्विवचन में और स्त्रीलिङ्ग तथा नपूंसकलिङ्ग में प्रथमा द्वितीया के 


१. गङ्गा शब्द से प्रथमा या द्वितीया का द्विवचन “औ' आने पर ओड आपः (२१६) 
से उसे शी =ई आदेश हो कर आद्‌ गुणः (२७) से गुण हो जाता है। यहां 'ए' 
यह एकादेश परादिव-द्भाव से द्विवचन तथा व्यपदेदिवऱद्भाव से एदन्त है । 

द्विवचन में ही उपलन्ध होते हैं" । इन में से स्त्रीलिङ्ग तथा नपुंसकलिङ्ग वाले इस सूत्र . 
के उदाहरण नहीं होते, क्योंकि वहां पूर्वेले ईदूदेद्‌ द्विवचनं प्रगृह्यम्‌ (५१) सूत्र से ही 
प्रगृह्य-सञ्ज्ञा सिद्ध हो जाती है । केवल पुल्‌ लिङ्ग के अम, अमी' इन दो रूपों के 
लिये ही यह सूत्र बनाया गया है । उदाहरण यथा--- । 
अमी ईशाः (ये स्वामी हैं) ॥ यहां पुल लिङ्ग में 'अदस' शब्द से प्रथमा का 
बहुवचन 'जस्‌' करने पर त्यदाद्यत्व, पररूप, जस्‌ को शी आदेश तथा गुण हो कर 
'अदे' बन जाता है। अब एत ईदू बहुवचने (८.२.८१) सूत्र से 'ए' को 'ई' तथा 
दकार को मकार करने से 'अमी' प्रयोग सिद्ध होता है। इस के आगे 'ईशा:' पद लाने 
से अकः सवण दीघंः (४२) द्वारा सवर्ण-दीर्घे प्राप्त होता है जो अब इस सूत्र से प्रगृह्य- 
सञ्ज्ञा होने से प्रकृतिभाव के कारण नहीं होता । 

. नोट--यहां ईडूदेद्‌० (१.१.११) की इष्टि में 'अमी' के स्थान पर 'अदे' है 
क्योंकि एत ईद्‌ बहुवचने (८.२.८१) सूत्र त्रिपादीस्थ होने से उस की इष्टि में असिद्ध 
है । 'अदे' एदन्त तो है परन्तु द्विवचन नहीं, बहुवचन है; अतः पूर्वसूत्र प्रवृत्त नहीं हो 
सकता, इसलिये यह सुत्र बनाना पड़ा । यदि इस सूत्र (१.१.१२) की इष्टि में भी 
एत ईद्‌ बहुवचने (८.२.८१) सूत्र असिद्ध होने से 'अमी' के स्थान पर 'अदे' माना 
जाए तो यह सूत्र व्यर्थं हो जायेगा; क्योंकि तब इसे अदस्‌ के मकार से परे ईत्‌ ऊत्‌ 
कहीं नहीं मिल सकेगा [अदस्‌ शब्द में मकार का आना तथा उस से आगे ईत्‌, ऊत्‌ 
का होना एत ईदू बहुवचने (३५७) तथा अदसोऽसेर्दाइु दो मः (३५६) सूत्रों की ही 
कृपा का फल है जो दोनों असिद्ध हैं] । अतः इस की दृष्टि में 'अमी' असिद्ध नहीं 
होता; मकार से परे ईकार की प्रगृह्य-सञ्जञा हो जाती है । 

द्वितीय उदाहरण यथा--राम-कृष्णावमू आसाते (वे दोनों बलराम और कृष्ण 
बेठे हैं)। यहां “रामकृष्णो +-अमू' में एचोऽयवायावः(२२) से अव्‌ आदेश हो जाता है । 
“रामकृष्णो' पद इस बात को जतलाने के लिये लिखा गया है कि 'अमू' पुल लिङ्ग का 


है, स्त्रीलिङ्ग या नपुंसकलिङ्ग का नहीं । स्त्रीलिङ्ग और नपुंसकलिङ्ग का अमू' इस. 


सूत्र का उदाहरण नहीं होता । 'अमु--आसाते' यहां 'अमू' की प्रगृह्यसञ्ज्ञा होने से 
प्रकृतिभाव के कारण इको यणचि (१५) से यण्‌ नहीं होता । 


१. यद्यपि अदस्‌ शब्द के मकार से परे 'अमीभ्यः, अमूभ्यः, अमीषाम्‌’ इत्यादियों में 


भी ईत्‌, ऊत्‌ पाये जाते हैं; तथापि यहां इन का कुछ उपयोग नहीं । क्योंकि प्रगृह्य- 
संज्ञा स्वरसन्धि के निषेध के लिये ही करनी होती है। इन में “भ्यः, भ्याम्‌ 
आदियों का व्यवधान पड़ने से स्वरसन्धि प्राप्त ही नहीं होती । अतः इस सूत्र के 
उपयोगी 'अमु' और अमी ये दो ही शब्द हैं। 

२. स्त्रीलिङ्ग में 'अदस्‌' शब्द से परे प्रथमा या द्वितीया का द्विवचन 'औ' आने पर 
अत्व, पररूप, टापू, औङ आपः (२१६) से शी तथा आद्‌ गुणः (२७) से गुण हो ` 
कर 'अद हुआ । पुनः अदसोऽसेर्दादु दो मः (३५६) से मत्व और ऊत्व करने 

नोट---'अदस्‌ शब्द से 'ओ' विभक्ति लाने पर मकार को अकारादेश, पररूप 
तथा वृद्धि एकादेश हो कर--'अदो' हुआ । अब अदसोऽसेर्दादु दो समः (८.२.८०) से 
दकार को मकार तथा औकार को ऊकार करने से 'अमू' सिद्ध होता है। यद्यपि 'अमू' 
में ऊदन्त द्विवचन होने के कारण पूर्व-सूत्र से प्रगृद्यसञ्ञ्ची सिद्ध हो सकती थी; तथापि 
अदसोऽसेर्दादु दो मः (८.२.८०) से किये मत्व और ऊत्व के असिद्ध होने से उस की 
दृष्टि में 'अदौ रहता था; अतः यह सूत्र बनाया गया है । इस की इष्टि में तो आरम्भ- 
सामर्थ्यं से ही असिद्ध नहीं होता; यह पहले कह चुके हैं । 

मात्‌ किम्‌? अब यहां यह प्रश्न उत्पन्न होता है कि सूत्र में 'मात्‌' अर्थात्‌ 'म्‌ 
से परे ऐसा क्यों कहा गया है ? क्योंकि मकार के अतिरिक्त अन्य किसी वर्ण से परे 
ईत्‌ व ऊत्‌ अदस्‌ के तीनों लिङ्गो के रूपों में कहीं नहीं पाए जाते; अतः 'मात्‌' ग्रहण 
न करने से भी अमू, अमी शब्दों की ही प्रगृह्यसञ्ज्ञा होगी । इस का उत्तर है 
अमुकेऽत्र । अर्थात्‌ 'मात्‌' का ग्रहण न करने से 'अमुकेऽत्र' प्रयोग में दोष आयेगा । 
तथाहि--'अदस्‌' शब्द से परे अव्यय-सर्वेनाम्नामकच्‌ प्राक्टेः (१२:३३ ) सूत्र द्वारा 
'अर्कच्‌' प्रत्यय हो कर 'अदकस्‌ बनने पर अदसोऽसेर्दादु दो मः (३५६) से मुत्व हो-- 
'अमुकस्‌ शब्द निष्पन्न होता है । अब इस से प्रथमा का बहुवचन 'जस्‌' प्रत्यय लाने 
पर त्यदाद्यत्व, पररूप, जसः शी (१५२) से शी आदेश तथा आद्‌ गुणः (२७) से 


गुण एकादेश हो कर 'अमुके' प्रयोग सिद्ध होता है । अब इस के आगे 'अत्र' पद लाने 


पर 'अमू' प्रयोग सिद्ध होता है । यहां पूर्व-सूत्र (५१) की दृष्टि में 'अदे' होने 
से एदन्त द्विवचन है, अतः इस की उस सूत्र से प्रगृह्य-सञ्ज्ञा हो सकती है। इस के 
लिये इस सूत्र (५२) के बनाने की कोई आवश्यकता नहीं । इसी प्रकार नपुंसक- 
लिङ्ग में औ' आने पर त्यदाद्यत्व, पररूप, नपुंसकाच्च (२३५) से शी आदेश 
तथा आद्‌ गुणः (२७) से गुण हो कर 'अदे' हुआ । पुनः अदसोऽसेर्दादु दो मः 
(३५६) से मत्व और ऊत्व करने पर 'अमू' प्रयोग सिद्ध होता है । यहां पर भी 
पू्व-सूत्र की दृष्टि में 'अदे' होने से एदन्त द्विवचन है; अतः प्रगृह्य-सञ्ज्ञा सिद्ध 
है । इस के लिये भी इस सूत्र के रचने की कोई आवश्यकता नहीं। इस से सिद्ध 
होता है कि--केवल पुल्‌ लिङ्ग के 'अमू, अमी' शब्दों के लिये ही यह सूत्र बनाया 
गया है । [बाले अमू आसाते' इत्यादिस्त्रीलिङ्गप्रयोगे 'कुले अमू उत्क्रष्टे' इस्या- 
दिक्लीबप्रयोगे च ईदृदेदु० (५१) इत्यनेनैव प्रगृह्यता। न च 'रामकृष्णावमू 
आसाते इत्यादिपुल्‌ लिद्भप्रयोगवद्‌ अत्राप्यारम्भसामर्थ्याद्‌ अदसो मात्‌ (५२) 
इत्यनेनैव प्रगृह्यता किन्न स्यात्‌ ? इति वाच्यम्‌; यतः पुंसि 'अभू आसाते’ इत्यत्र 
तु पूवण प्रगृह्यता न सम्भवतीति युक्तम्‌ अदसो मात्‌ (५२) इतिसूत्रे आरम्भ- 
सामथ्यंम्‌, परन्त्वत्र स्त्रियां क्लीबे तु पूर्वण सिद्धायां प्रगृह्यसञ्ज्ञायां नास्त्यारम्भ- 
साम्यम्‌; अतः स्त्रियां क्लीबे च ईदूदेद्‌० (५१) इत्यनेनैव प्रगृह्यता, पुंसि 
अदसो मात्‌ (५२) इत्यनेनैवेति शम्‌ | । 


। & 

से एड: पदान्तादति (४३) द्वारा पूर्वरूप करने पर 'अमुकेऽत्र' (वे यहां हैं) बन 
जाता है । यदि सुत्र में 'मात्‌' ग्रहण न करते तो यहां ककार से परे भी' प्रगृह्य-सञ्ज्ञा 
हो कर प्रकृतिभाव हो जाता; इस से एङः पदान्तादति (४३) सूत्र प्रवृत्त न हो सकता, 
अतः 'मात्‌' ग्रहण कियां गया है । . 

शङ्का --यह आप का प्रत्युदाहरण ठीक नहीं; क्योंकि यहां 'ईत्‌' अथवा 'ऊत्‌' 
नहीं । आप को तो अपने प्रत्युदाहरण में मकार से भिन्न किसी अन्य वर्ण से परे 'ईत्‌' 
या 'ऊत्‌' ही दिखाने चाहिये थे। आप के प्रत्युदाहरण में तो ककार से परे 'एत' 
दिखाया गया है । 

समाधान-- ईदूदेद्‌ ० ५१) इस पूर्व-सूत्र से यहां 'ईत्‌, ऊत्‌, एत' इन तीनों की 
अनुवृत्ति आ रही थी; परन्तु इस सूत्र में 'मात्‌' ग्रहण के सामर्थ्यं से 'एत्‌' का अनु- 
वत्तेन नहीं किया जाता, क्योंकि म्‌ से परे अदस्‌ शब्द में कहीं 'एत्‌' नही पाया जाता । 
अब यदि यहां 'मात्‌' का ग्रहण नहीं करेगे तो 'एत्‌' की भी अनुवृत्ति आ जाने से 
'अमुकेऽत्र' यहां प्रगृह्य-सञ्ज्ञा होने से प्रकृतिभाव के कारण सन्धि न हो सकेगी; अतः 
'एत्‌' की अनुवृत्ति रोकने के लिये 'मात्‌' पद का ग्रहण करना अत्यावश्यक है । असति 
माद्ग्रहणे एकारोऽप्यनुवर्तेत [सि० को०] । 


अभ्यास (१२) 


(१) व्याकरणशास्त्र में प्रकृतिभाव का क्या अभिप्राय है ? स्पष्ट करें । 

(२) इन्द्रे च सूत्र की वृत्ति में किस बात की कमी रह गई है? स्पष्ट करें । 

(३) सर्वत्र विभाषा गोः में 'सर्वेत्र' पद के ग्रहण का क्या प्रयोजन है ? 

(४) ` दूराद्‌ धूते च सूत्र के अर्थ में 'विकल्प कहां से आ जाता है? 

(५) "देवदत्त एहि' इस वाक्य की टि को प्लुत क्यों नहीं होता ? 

(६) 'आगच्छ कृष्णात्र गौशचरति' क्या यह शुद्ध है ? 

(७) इन्द्रे च सूत्र बनाने की क्या आवश्यकता थी ? क्या पुवं-सूत्र से 'गवेन्द्र 
सिद्ध नहीं हो सकता था? 

(८) अनेकाल्‌ शित्‌ सवस्य सूत्र में 'शित्‌ ग्रहण पर प्रकाश डालें । 

(६) स्त्रीलिङ्ग वा नपुंसकलिङ्ग के 'अमू' में अदसो मात्‌ क्यों नहीं लगता ? 

(१०) निम्नस्थ रूपों में सन्धि करें अथवा सन्धि न करने का कारण बताएं 

१. कवी अत्र । २. योगी अत्र । ३. वायु अत्र । ४. रामे अत्र । ५ 
माले अत्र । ६. कुले इमे उत्कृष्टे एधेते अधुना । ७. धनुषी एते अस्य । 
८. घने इमे । ९. वर्धते अस्मिन्‌ । १०. ऋतू अतीतौ । ११. पाणी 
उत्क्षिपति । १२. हस्ती उत्क्षिपति। १३. बालिके अधीयाते । 
१४. नेत्रे आमृशति । १५. वटू उत्कूंदते अत्र । १६. अमी अर्न्ति । 


१. क्योंकि तन्मध्यपतितस्तद्ग्रहणेन गृह्मयते (प०) इस परिभाषा से 'अदकस्‌' भी 
'अदस्‌' शब्द माना जाता हे । 


दद भेमीव्याख्ययोपेतायां लघु सिद्धान्तकोसुद्याम्‌ 


१७. बालावमू अश्नीत: । १८. कुमार्यावमू अश्‍नीत: । १६. ते अत्र । 
२०. कन्ये आसाते । २१. अमू इन्द्र-प्रस्थे इष्टौ । २२. कवी आगच्छतः । 
(११) 'मात्‌ किम्‌ ? अमुकेऽत्र' इस अंश की व्याख्या करते हुए प्रत्युदाहरण 
में दोष की उद्भावना कर के उस का समाधान करें । 
(१२) (हरी एतो, में कौन ईदन्त द्विवचन है; सप्रमाण स्पष्ट करें । 
(१३) 'गवाक्षः' प्रयोग के अन्य विकल्प 'गोअक्षः, गोऽक्षः' क्‍यों नहीं बनते ? 
(१४) अलोऽन्त्यस्य, अनेकाल्‌ शित्‌ सवस्य, डिच्च--इन तीन परिभाषाओं में 
कोन उत्सर्ग और कौन अपवाद है ? प्रत्येक का उदाहरण-प्रदर्शन- 
पुर्वक स्पष्टीकरण करें । 

अब निपातों की प्रगृह्य-सञ्ज्ञा के लिये निपात-विधायक सूत्र लिखते हैं-- 
[लघु ०] संज्ञा-सूत्रम्‌- (५३) चादयोऽसत्वे । १।४।५७॥। 

अद्रव्यार्थाश्चादयो निपाताः स्युः ॥ 

अर्थः- यदि चादियों का द्रव्य अथे न हो तो उन की निपात-सञ्ज्ञा होती हे । 

व्याख्या--चादयः। १।३। असत्त्वे ।७।१। निपाताः । १।३। (प्राग्रीइच रान्निपाताः 
यह अधिकृत है) । समासः--चः==च-शब्द आदिर्येषान्ते चादयः, तद्गुणसंविज्ञान- 
बहुब्रीहि-समासः । न सत्त्वम्‌ =असत्त्वम्‌, तस्मिन्‌ ==असत्त्वे, नम्‌-तत्पुरुषः । यहां 
प्रसज्य-प्रतिषेध है; यदि पर्युदास-प्रतिषेध मानें तो अनर्थक चादियों की निपात-सञ्ज्ञा 
न हो सकेगी । अरथः--(असत्त्वे) द्रव्य अर्थं न होने पर (चादयः) “च आदि शब्द 
(निपाताः) निपात-सञ्ज्ञक होते हैं । 

जिस में सङ्ख्या पाई जाए या जिस के लिये सर्वनाम का प्रयोग हो सके, उसे 
द्रव्य कहते हैं । चादि-गण आगे 'अव्यय-प्रकरण' में आ जायेगा । उदाहरण यथा-- 
'लोधं नयन्ति पशु मन्यमानाः' यहां 'पशु' शब्द का अर्थ 'सम्यक्‌ = ठीक प्रकार से” ऐसा 
है । अतः यह अद्रव्यवाची होने से निपात सञ्ज्ञक होता है । यदि 'पशु' का अर्थ 'जान- 


- वर होगा, तो वह द्रव्यवाची होने से निपात-सञ््ञक न होगा । यथा--पशुं नयन्ति । 


निपात सञ्ज्ञा होने से (३६७) सूत्र द्वारा 'अव्यय' सञ्ज्ञा हो जाती है, इस से विभक्ति 
का लुक्‌ हो जाता है; यह सब आगे 'अव्यय-प्रकरण' में सविस्तर लिखेंगे । 
[लघु० ] संज्ञा-सूत्रम्‌--(५४) प्रादयः। १ । ४। ५८॥ 

एतेऽपि तथा ॥ 

अर्थः--अद्रव्याथंक प्रादि भी निपात-सञ्ज्ञक होते हैं । 

व्याख्या असत्वे ।७।१। (चादयोऽसत्त्वे से )। प्रादयः ।१।३। निपाताः ।१।३। 
(प्राग्रीइवरान्निपाताः यह अधिकृत है) । अर्थः-- (असत्त्वे) द्रव्य अर्थ न होने पर 
(प्रादयः) प्र आदि शब्द (निपाताः) निपात-सञ्ज्ञक होते हें । प्रादि-गण पीछे (३५) 
सूत्र पर मूल में ही आ चुका हे । 


जॉ 

प्राग्रोश्वरान्निपाताः ( १.४.५६) सुत्र से अष्टाध्यायी में निपातो का अधिकार 
आरम्भ किया जाता है; अर्थात्‌ इस सूत्र से ले कर अधिरीश्वरे (१.४.६६) सूत्र- 
पर्यन्त निपात-सञ्ज्ञक कहे गये हैं। इसी अधिकार में पाणिनि ने प्रादय उपसर्गाः क्रिया- 
योगे ऐसा एक सूत्र पढ़ा है। इस का अर्थ यह है--'प्र' आदि बाईस शब्द क्रियायोग 
में निपात-सञ्ज्ञक होते हुए उपसरगे-सञ्ञ्ञक होते हैं । अब इस अर्थ से यह दोष उत्पन्न 
होता है कि जहां क्रिया-योग नहीं, वहां निपात-सञ्ज्ञा नहीं हो सकती । परन्तु हमें 
तो क्रियायोग में उपसर्ग-सञ्ज्ञा के साथ साथ तथा क्रियायोगाभाव में भी निपात-सञ्ज्ञा 
करनी इष्ट है । भाष्यकार भगवान्‌ पतञ्जल ने इस एक सूत्र से ये दोनों कार्य न 
होते देख कर इस के दो विभाग कर दिये हैं। (१) प्रादयः । (२) उपसर्गाः क्रिया- 
योगे । तो अब प्रथम सूत्र से क्रियायोगाभाव में तथा दूसरे सूत्र से क्रियायोग में निपात- 
सञ्झ्ञा सिद्ध हो जाती है । क्रियायोगाभाव में निपात-सञ्ज्ञा करने का प्रयोजन-- 
'यज्ञदत्तोऽपि मूखेः' इत्यादि में 'अपि' से परे सुंब्लुक आदि कार्य करना है । क्रियायोग 
में निपात-सञ्ज्ञा करने का प्रयोजन--'प्राच्छंति' आदि में अव्ययसंज्ञा करके विभक्ति 
का लुक्‌ करना है । 

द्रव्य अर्थे में प्रादियों की निपात-सञ्ज्ञा नहीं होती । यथा प्रादियों में “वि' 
शब्द पढ़ा गया है; यदि इस का अर्थ पक्षी होगा तो द्रव्यार्थक होने से इस की निपात- 
सञ्ज्ञा न होगी । निपात न होने से यह अव्यय न होगा और तब इस से परे सुँप्‌ का 
लुक्‌ भी न होगा--विः = पक्षी, वि पञ्य, विना तुल्यं वायुयानम्‌ । 

अब अग्रिम सूत्र द्वारा निपातों की प्रगृह्म-संज्ञा विधान करते हैं--- 
[लघु ०] संज्ञा-सूत्रम-- (५५) निपात एकाजनाङ्‌ । १।१।१४॥ 

एकोऽच्‌ निपात आइवर्ज:' प्रगृह्यः स्यात्‌ । इ इन्द्र: । उ उमेश: । 
वाक्य-स्मरणयो रित्‌ । आ एवं नु मन्यसे। आ एवं किल तत्‌ । अन्यत्र डित्‌ 
ईषदुष्णम्‌ == ओष्णम्‌ ॥ 

अर्थः--आङ्‌ को छोड़ कर एक अच्‌ मात्र निपात प्रगृह्यसञ्ज्ञक हो। 

व्यास्या--निपातः । १।१। एकाज्‌ ।१।१। अनाङ्‌ । १।१। प्रगृह्यः ।१।१। (ईदूदेद्‌ 
द्विवचनं प्रगृह्यम्‌ से) । समासः--एकश्चासावच्‌ =एकाच्‌, कर्मंधारय-समासो न तु 
बहुब्रीहिः । न आङ्‌ =-अनाङ्‌, नञ्तत्पुरुषः । अर्थः-- (अनाङ्‌) आङ्‌ से भिन्न (एकाज्‌) 
एक अच्‌ रूप (निपातः) निपात (प्रगृह्यः) प्रगृह्य-संज्ञक होता है । उदाहरण यथा-- 

इ इन्द्रः [ओह ! यह इन्द्र है] । उ उमेशः [जान पड़ता है कि यह महादेव 
है] । यहां 'इ' और 'उ' एक अच्रूप तथा अद्रव्यार्थक होने से चादयोऽसत्त्वे (५३) 
द्वारा निपात संज्ञक हैं; अतः इस सूत्र से इन की प्रगृह्य-संज्ञा हो कर प्लुतप्रगुह्या अचि० 
(५०) द्वारा प्रकृतिभाव के कारण अकः सवर्णे दीर्घः (४२) से प्राप्त सवर्ण-दीर्घ 


१. वज्यंते = त्यज्यत इति वर्जः, कर्मणि घञ्‌-प्रत्ययः । आङा वर्ज:--आङ्वर्जः, तृतीया- 
तत्पुरुष: । आङ्भिन्न इत्यर्थ: । 

नहीं होता । यहां 'इ' निपात आइचर्य करने में तथा 'उ' निपात वितक करने में 
प्रयुक्त हुआ है । 

'एकाच्‌” यहां 'एकशचासावच्‌ --एकाच्‌' [एक भी हो और वह अच्‌ भी हो | 
इस प्रकार कर्मधारय-समास करता ही उचित है । यदि 'एकोऽच्‌ यस्मिन्‌ स एकाच्‌ 
[एक अच्‌ जिस में हो वह] इस प्रकार बहुत्रीहि-समास करेंगे तो--“च + अस्ति= 
चास्ति” में सवर्ण-दीघे न हो सकेगा, क्योंकि तब 'च' की भी प्रगृह्य-संज्ञा हो जायेगी 


` क्योंकि वह भी एक अच्‌ वाला है । 


चादिगण में 'आ' तथा प्रादिगण में “आड़” इस प्रकार दो निपात पढ़े गये हैं । 
इन में से प्रथम 'आ' की इस सूत्र से प्रगृह्य-सञ्ज्ञा हो जाती है पर दूसरे “आडः की 
इस सूत्र में 'अनाङ्‌' कहने के कारण प्रगृह्य-सञ्ज्ञा नहीं होती । अब यह प्रश्न उत्पन्न 
होता है कि आ और आड ये दोनों प्रयोग में तो 'आ' के रूप में ही मिलते हैं क्योंकि 
हलन्त्यम्‌ (१) द्वारा आङ्‌ का ङकार इत्‌ हो कर लुप्त हो जाता है, ऐसी दशा में 
यह कंसे विदित हो कि यह आ है, और यह आङ्‌ ? इस के उत्तर के लिये भाष्यकार 
ने यह व्यवस्था की है-- 
ईषदर्थे क्रियायोगे मर्यादाऽभिविधौ च यः। 
एतमातं डितं विद्याद्‌ वाक्यस्मरणयोरङित्‌ ॥ 


अर्थात्‌--अल्प (थोड़ा) अर्थं में, क्रिया के योग में, मर्यादा और अभिविधि 
अर्थ में जो आकार हो उसे डित्‌--आइङ समभना चाहिये । पूवं कही बात को अन्यथा 
करने के लिये प्रयुक्त वाक्य में तथा स्मरण अर्थ में अङित्‌--आ' समभना चाहिये । 

(१) ईषदर्थं यथा--आ-{-उष्ण =ओष्णम्‌ ! [यहां प्रादयो गताद्यर्थ प्रथमया 
वात्तिक से नित्य-समास होता हे । नित्य-समासों का स्वपद-विग्रह नहीं हुआ करता; 
मूल में इसी लिये 'ईषदुष्णम्‌' ऐसा अस्वपद-विग्रह दिखाया गया है। 'ओष्णम्‌' का 
अर्थ है--थोड़ा गरम | । यहां 'आङ' होने से प्रगृह्य-सञ्ज्ञा नहीं होती; अतः प्रकृति- 
भाव न होने के कारण आद्‌ गुणः (२७) सूत्र से गुण एकादेश हो जाता है । 

(२) क्रिया-योगे यथा--आ--इहि=एहि (आओ), आ+-इतः=-एतः (वे 
दो आते हैं) । यहां इण्‌ गतौ इस अदादिगणीय क्रिया का योग है; अतः 'आडः होने 
से प्रगृह्य-सञ्ज्ञा नहीं होती । प्रगृह्य-सञ्ज्ञा न होने से प्रकृतिभाव भी नहीं होता; आद्‌ 
गुणः (२७) से गुण हो जाता है। 

(३) मर्यादायां' यथा--आ +-अलवरात्‌ =आलवराद्‌ वृष्टो मेघः (अलवर 


१. तेन विनेति मर्यादा, तेन सहेत्यभिविधिः । मर्यादा और अभिविधि में यह भेद 


होता है कि मर्यादा में अवधि का ग्रहण नहीं होता और अभिविधि में ग्रहण होता 


है । यथा--'अलवर तक मेघ बरसा' यहां मेघ बरसने की अवधि 'अलवर' है । 


मर्यादा में इस अवधि का ग्रहण न होने से यह तात्पर्य होगा कि अलवर देश को 

देश तक परन्तु अलवर देश को छोड़ कर मेघ बरसा) । यहां मर्यादा अर्थ होने से 
'आ' ङित्‌ अर्थात्‌ 'आड है अतः प्रगृह्य-सञ्ज्ञा न होने के कारण प्रकृतिभाव नहीं होता, 
अकः सवर्णं दीर्घः (४२) से सवर्णदीर्घं हो जाता है । 

(४) अभिविधौ यथा-_आ--अलवराद्‌ =आलवराद्‌ वृष्टो मेघः (अलवर 
देश तक अर्थात्‌ अलवर देश में भी मेघ बरसा) । यहां अभिविधि अर्थ होने से 'आ 
ङित्‌ अर्थात्‌ 'आङ्‌' है अतः प्रगृह्य-सञ्ज्ञा न होने के कारण प्रकृतिभाव नहीं होता 
सवणदीघे हो जाता है । 

अब 'आ' के उदाहरण-- 

(१) वाक्ये यथा--आ एवं नु मन्यसे (अब तू ऐसा मानता है, अर्थात्‌ पहले 

ऐसा नहीं मानता था अब मानने लगा है)। यहां 'आ' के अडित होने से प्रगृह्य-संज्ञा 

हो कर प्रकृतिभाव हो जाता है । वृद्धिरेचि (३३) सूत्र से वृद्धि एकादेश नहीं होता । 

(२) स्मरणं यथा--आ एवं किल तत्‌ (हां वह ऐसा ही है) । यहां 'आ' के 
अङित्‌ होने से प्रगृह्म-संज्ञा हो कर प्रकृतिभाव हो जाता है । वृद्धिरेचि (३३) सूत्र 
प्रवृत्त नहीं होता । 
[लघु ०] सञ्ज्ञा-सूत्रम्‌ (५६) ओत्‌ ।१।१।१५॥ 

ओदन्तो निपातः प्रगृह्यः स्यात्‌ । अहो ईशाः ॥ 

अथः--ओकार अन्त वाला निपात प्रगृह्य-सञ्ज्ञक हो । 

व्याख्या” ओत्‌ ।१।१। निपातः ।१।१। (निपात एकाजनाङ्‌ से) । श्रगह्म 
।१।१। (ईदूदेद्‌ द्विवचनं प्रगृह्यम्‌ से) । 'ओत्‌’ यह 'निपातः' पद का विशेषण है, अत 
इस से तदन्त-विधि होती है । अर्थः (ओत्‌ = ओदन्तः) ओदन्त (निपातः) निपात 
(प्रगृह्यः) प्रगृह्य-सञ्ज्ञक होता है । यथा- अहो ईशाः (अहो ! ये स्वामी हैं) । यहां 
अद्रव्यवाची होने से चादयोऽसत्वे (५३) द्वारा 'अहो' निपात-सञ्ज्ञक है; इस की इस 
सूत्र से प्रगृह्य-सञ्ज्ञा हो जाती है । प्रगृह्य-सञ्ज्ञा होने से प्रकृतिभाव के कारण एचो- 
श्यवायावः (२२) द्वारा प्राप्त अवादेश नहीं होता । इसीप्रकार अथो, नो, आहो 
उताहो आदि अन्य ओदन्त निपातों में भी समझ लेना चाहिये । ध्यान रहे कि यहां 
एक अच्‌ रूप निपात न होने से पूवंसूत्र द्वारा प्रगृह्य-सञ्ज्ञा न हो सकती थी अतः यह 
सूत्र बनाया गया हे । 
[लघु ०] सञ्जा-सूत्रम्‌- (५७) सम्बुद्धो शाकत्यस्येतावनाषं । १। १।१६॥ 

सम्बुद्ध-निमित्तक ओकारो वा प्रगृह्योऽवेदिक इतौ परे। विष्णो इति। 
विष्ण इति । विष्णविति ॥ 


“न >ाप-आ०-फपकाकपपानी.. 


छोड़ कर उस तक मेघ बरस । अभिविधि में इस अवधि का ग्रहण होने से यह 
तात्पर्यं होगा कि अलवर देश सहित उस तक मेघ बरसा। अन्य उदाहरण यथा-- 
आ पाटलिपुत्राद्‌ वृष्टो मेघः, आ कुमार यशः पाणिनेः, ओदकान्तात्‌ प्रियोऽनु- 
गन्तव्यः । यहां द्वितीय उदाहरण में अभिविधि तथा तृतीय में मर्यादा अर्थ है । 


९२ भेमीव्याख्ययोपेतायां लघ्‌सिद्धान्तकोसुद्यास्‌ 


अर्थः-सम्बुद्धि-निमित्तक ओकार--अवैदिक अर्थात्‌ वेद में न पाये जाने वाले 
'इति' शब्द के परे होने पर विकल्प कर के प्रगृह्य-सञ््ञक होता है । 

व्याख्या-सम्बुद्धौ ।७।१। [निमित्त-सप्तम्येषा ] । ओत्‌ ।१।१। (ओत्‌ से) । 
अनार्षे ।७।१। इतौ ।७।१। प्रगृह्यः ।१।१। (ईदूदेद्‌ द्विवचनं प्रगृह्यम्‌ से) । शाकल्यस्य 
।६।१। समासः-ऋषिर्वदः, उक्तञ्च मेदिनीकोषे--ऋषिवं दे वसिष्ठादौ दीधितौ च 
पुमानयम्‌ । ऋषौ (वेदे) भवः==आर्षः, तत्र भवः (१०९२) इत्यण्‌, न आर्षः = 
अनाषेस्तस्मिन्‌ ==अनाषे, नञ्तत्पुरुषः । 'अवेदिके' इत्यर्थः । अर्थः-- (अनार्षे) वेद में 
न पाये जाने वाले (इतौ) इति शब्द के परे होने पर (सम्बुद्धौ) सम्बुद्धि को निमित्त 
मान कर पेदा हुआ (ओत्‌) ओकार (प्रगृह्यः) प्रगृह्य-सञ््ञक होता है (शाकल्यस्य) 
शाकल्य के मत में । अन्य आचार्यो के मत में प्रगृह्य-संज्ञा नहीं होती; परन्तु हमें सब 
आचार्यं प्रमाण हे, अतः विकल्प से प्रगृह्य-संज्ञा होगी । उदाहरण यथा-- 

विष्णो इति ('विष्णो' यह शब्द) । विष्णु शब्द से परे सम्बुद्धि [सम्बोधन के 
एकवचन को सम्बुद्धि कहते हैं । देखो --एक वचन सम्बुद्धिः (१३२) ]करने पर ह्वस्वस्थ 
गुणः (१६९) सूत्र से सम्बुद्धि को निमित्त मान कर गुण हो कर--विष्णो +स्‌ । अब 
एङ्ह्लस्वात्‌ सम्बुद्धः (१३४) सूत्र से सकार का लोप करने पर 'विष्णो' पद सिद्ध हो 
जाता है । इस के आगे 'इति' पद लाने से एचोऽयवायावः (२२) द्वारा ओकार को 
अव्‌ आदेश प्राप्त होता था जो अब इस सुत्र से प्रगृह्य-संज्ञा होने से प्रकृतिभाव के 
कारण नहीं होता । अन्य आचार्यो के मत में प्रगृह्य-संज्ञा न होने से अव्‌ आदेश हो 
कर “विष्णव्‌ इति बना । अब इस दशा में पदान्त वकार का लोपः शाकल्यस्य (३०) 
सूत्र से वैकल्पिक लोप हो जाता है । लोपपक्ष में 'विष्ण इति' (वकारलोप के असिद्ध 
होने से गुण नहीं होता) और लोपाभावपक्ष में 'विष्णविति' इस प्रकार कुल मिला 
कर तीन रूप सिद्ध होते हैं । 

यह उदाहरण वेद का नहीं; वेद में तो इति शब्द परे होने पर प्रगृह्य- 
संज्ञा नहीं होती किन्तु अव्‌ आदेश हो जाता है। यथा--एता गा ब्रहमबन्ध इत्यब्रवीत्‌ 
[यह काठकसंहिता (१०.६) का वचन है | । 

नोट--वस्तुतः अन्य आचार्यो के मत में 'विष्णविति' ही रूप होता है; "विष्ण 
इति' नहीं । क्योंकि जब शाकल्य आचार्ये के मत में ओ को अव्‌ ही नहीं होता तो 
पुनः उन के मत में लोपः शाकल्यस्य (३०) से वकार का लोप कैसे सम्भव हो सकता 
है ? काशिका आदि प्राचीन ग्रन्थों में सववत्र इस सूत्र पर दो ही उदाहरण लिखे मिलते 
हैं; लोप वाला रूप कहीं नहीं देखा जाता ।' 


१. इस सूत्र पर कई मनीषियों का विचार है कि यह सूत्र वैदिकपदपाठविषयक ही 
है । सर्वप्रथम आचार्य शाकल्य ने ऋग्वेद के अपने पदपाठ में वायो, विष्णो आदि 
ओदन्त सम्बुद्धचन्त पदों के आगे 'इति' शब्द लगा कर उन को निर्दिष्ट किया 
तथा उन के मध्य स्पष्टप्रतिपत्ति के लिये सन्धि भी नहीं की । तदनन्तर अन्य 

[लघु०] विधि-सूत्रम्‌- (५८) मय उजो वो वा ।८।३।३३॥ 

मयः परस्य उओ वो वा स्यादचि । किम्वुक्तम्‌ । किमु उक्तम्‌ ॥ 

अर्थ:--मयू प्रत्याहार से परे उन्‌ निपात को विकल्प कर के “व्‌” आदेश हो 
जाता है अच्‌ परे हो तो । 

व्याख्या-मयः ।५।१। उब: ।६।१। वः॥१।१। वकारादकार उच्चारणार्थः । 
वा इत्यव्ययपदम्‌ । अचि ।७।१। (ङमो ह्वस्वादचि ङमुण्नित्यम्‌ से) । अर्थः-- (मयः) 
मयू प्रत्याहार से परे (उनः) उन्‌ के स्थान पर (वा) विकल्प कर के (वः) व्‌ आदेश 
होता है (अचि) अच्‌ परे हो तो । मय्‌ प्रत्याहार में अकार को छोड़ कर अन्य सब 
वर्गेस्थ वणे आ जाते हैं। उदाहरण यथा-- 
| किम्‌ उ उक्तम्‌ (क्या कहा ?) । यहां उन्‌ के एक अच्‌ रूप निपात होने से 

निपात एकाजनाङ्‌ (५५) सूत्र प्राप्त होता है । इस का बाध कर इस सूत्र से वैकल्पिक 

वकार हो जाता है । जहां वकार आदेश होता है वहां--'किम्वुक्तम्‌' प्रयोग सिद्ध होता 
है । वकारादेश के अभाव में यथाप्राप्त प्रगृह्य-सञ्ज्ञा हो कर प्रकृतिभाव के कारण 
सवर्णदीर्घ नहीं होता--किम्‌ उ उक्तम्‌ । इस प्रकार दो रूप सिद्ध होते हैं । 

नोट--यह सूत्र मोऽनुस्वारः (८.३.२३) सूत्र की दृष्टि में पर त्रिपादी होने से 
असिद्ध है; अतः 'किम्वृक्तम्‌' यहां हल्‌ =वकार परे होने पर भी मोऽनुस्वारः (७७) 
से मकार को अनुस्वार नहीं होता । तथा हि- त्रिपादीये वकारे तु नानुस्वारः प्रवत्तते । 

ध्यान रहे कि उन्‌ का जकार हलन्त्यम्‌ (१) से इत्सञ्ज्ञक हो कर तस्य लोपः 
(३) से लुप्त हो जाता है । इस प्रकार 'उ' मात्र शेष रहता है । 


अभ्यास (१३) 

(१) अधोलिखित प्रयोगों में ससूत्र सन्धि या सन्ध्यभाव दर्शाएं-- 
१. भानविति । २. शम्वस्तु वेदिः । ३. वाय इति। ४. अहो आर्चर्यम्‌। 
५. तद्वस्य परेतः । ६ शम्भो इति । ७. अथो इति । ८. उ उत्तिष्ठ । 
९. नो इदानीम्‌ । १०. ओदकान्तात्‌ प्रियो जनोऽनुगन्तव्यः । ११. अहो 
अद्य महोष्णता । १२. इ इन्द्रं पस्य । १३. किमिदं सत्यम्‌ उताहो 
असत्यम्‌ । १४. किमु आवपनम्‌ । 

(२) कहां २ 'आ' डित्‌ और कहां २ अडित्‌ होता है सोदाहरण स्पष्ट करें। 

पदपाठकारों ने भी शाकल्य के इस नियम का अनुसरण किया । शाकल्यग्रहण को 
काशिकाकार ने विभाषार्थ माना है। इस विभाषा को व्यवस्थितविभाषा ही 
समभना चाहिये । तेत्तिरीयपदपाठ को छोड़ अन्य पदपाठों में प्रगृह्यसंज्ञा नित्य 
होती है । तैत्तिरीयपदपाठ में सन्धि उपलब्ध होती है । अत एव हरदत्तमिश्र ने 
यहां पदमञ्जरी में लिखा है -- 

तत्र बह्वूचाः प्रगृह्यमेवाधीयते, तेत्तिरीयास्त्वप्रगृह्यम्‌ । 


९४ भै मीव्याख्ययोपेतायां लघुसिद्धान्तकौमुद्याम्‌ 


(४) 'किम्वृक्तम्‌’ यहां मोऽनुस्वारः (७७) सूत्र क्यों प्रवृत्त नहीं होता ? का 
(५) निपात एकाजनाङ्‌ के 'एकाच्‌' पद में क्‍यों बहुत्री हिसमास नहीं मानते ? ' 
(६) वस्तुतः 'विष्ण इति’ रूप नहीं बनता--इस कथन की व्याख्या करें । 

(७) उदाहरणप्रदशेनपूर्वंक मर्यादा और अभिविधि का परस्पर भेद बताएं । 

(८) पदपाठ की दृष्टि से सम्बुद्धौ शाकल्यस्येता० सूत्र की व्याख्या करें । 


[लघु०] विधि-सूत्रम्‌-(५९) इकोऽसवर्णे शाकल्यस्य ह्वस्वशच । ६।१।१२३॥ 

पदान्ता इको ह्वस्वा वा स्युरसवर्णऽचि । ह्वस्वविधिसामर्थ्यान्न स्वर- 
सन्धिः । चक्रि अत्र । चक्रचत्र । पदान्ता इति किम्‌ ? गोयौं ।। 

अर्थ:--असवर्ण अच्‌ परे होने पर पदान्त इक्‌ विकल्प कर के ह्वस्व हो जाते 
हैं । ह्वस्वविधि०--ह्वस्वविधान करने के सामर्थ्यं से स्वर-सन्धि नहीं होती । 

व्याख्या पदान्तस्य ।६।१। (एड: पदान्तादति से विभक्तिविपरिणाम करके) । 
इकः ।६।१। असवर्ण ।७।१। अचि ।७।१। (इको यणचि से) | हस्वः ।१।१। शाकल्यस्य 
।६।१। च इत्यव्ययपदम्‌ । अर्थः - (असवर्ण) असवर्ण (अचि) अच्‌ परे होने पर 
(पदान्तस्य) पदान्त (इकः) इक्‌ के स्थान पर (द्वस्वः) हुस्व हो जाता है (शाकल्यस्य) 
शाकल्य आचार्य के मत में । अन्य आचार्यो के मत में नहीं होता; हमें सब आचार्य 
प्रमाण हैं अतः हुस्व विकल्प से होगा । उदाहरण यथा-- 

चक्री {अत्र (विष्णु यहां है) यहां पदान्त इक्‌ ईकार है, इस से परे 'अ' 
यह असवर्ण अच्‌ वत्तेमान हे अत: इक्‌ को विकल्प करके ह्वस्व हो गया । जहां ह्वस्व 
हुआ वहां -'चक्रि अत्र' । जहां ह्वस्व न हुआ वहां इको यणचि (१५) से यण्‌ होकर 
“चक्रयत्र' इस प्रकार दो रूप सिद्ध होते हैं । 

इस के अन्य उदाहरण यथा--१. मधु” अस्ति, मद्ध्वस्ति । २. दधि अस्ति, 
दद्ध्यस्ति । ३. वस्तु आनय, वस्त्वानय । ४. वारि अत्र, वार्यत्र । ५. योगि आग- 
च्छति, योग्यागच्छति । ६. धनि अवोचत्‌, धन्यवोचत्‌ । ७. नदि एधते, नद्येधते । ८. 
जाह्नवि अवतरति, जाह्वेव्यवतरति । ९. बलि क्रक्षः, बल्य॒क्षः। १०. भवति एव, 
भवत्येव । ११. धातृ अत्र, धात्रत्र । 

अब जहां ह्वस्व करते हैं वहां यह शङ्का उत्पन्न होती है कि यहां इको यणचि 
(१५) सूत्र से यण्‌ क्यों न किया जाए ? इसका उत्तर यह है कि यदि वहां भी यण्‌ 
हो जाए तो पुनः इस सूत्र से हुस्व करना व्यर्थ हो जायेगा; क्योंकि तब दोनों पक्षों 
में 'चक्रचत्र' रूप समान हो जायेगा जो इस सूत्र के विना भी इको यणचि (१५) सूत्र 
से सिद्ध हो सकता है । अतः इस सूत्र द्वारा हुस्व करने के सामर्थ्य से यहां सन्धि न 


१, यहां यह ध्यातव्य है कि ह्वस्वों को भी पर्जन्यवल्लक्षणप्रवत्तिः न्याय से हुस्व हो 
जाया करता है । इस का फल सन्ध्यभाव स्पष्ट ही है । यह विषय इस सूत्र के 
भाष्य में अत्यन्त स्पष्ट है । 


| 
| 
| (३) प्रादय उपसर्गाः क्रियायोगे सूत्र का योगविभाग क्यों किया जाता है ? 
| 

होगी । ध्यान रहे कि मूल में 'स्वरसन्धि' कथन इस लिये किया गया है कि यहां स्वर- 
सन्धि के अतिरिक्त अन्य कोई सन्धि प्राप्त ही नहीं हो सकती । 

इस सूत्र में 'असवर्ण ग्रहण का यह प्रयोजन है कि योगी --इच्छति > 
योगीच्छति' 'कुमारी+-ईहते = कुमारीहते' इत्यादियों में सवर्ण अच्‌ परे होने पर ह्वस्व 
न हो। 

'पदान्त' ग्रहण इस लिये किया गया है कि-- “गौरी -|-औ” यहां अपदान्त इक्‌ 
को हस्व न हो जाए । इको यणचि (१५) से यण्‌ हो कर 'गौयौ' बन जाए । 

ध्यान रहे कि प्लुतप्रगृह्या अचि नित्यम्‌ (५०) में 'नित्यम्‌' ग्रहण के कारण 
उस के विषय में इस सूत्र की प्रवृत्ति नहीं होती यथा--हरी एतौ, शिश आक्रन्दतः । 
इन में प्रकृत ह्वस्वसमुच्चित प्रकृतिभाव न हो कर उस के द्वारा नित्य प्रकृतिभाव 
होता है । 

अब प्रसङ्गवश “गोयाँ में द्वित्व करने वाला सूत्र लिखते है-- 

[लघु ०] विधि-सुत्रम्‌- (६०) अचो रहाभ्यां हे । ८। ४ ४५॥ 

अचः पराभ्यां रेफहकाराभ्यां परस्य यरो द्वे वा स्तः । गौययौ ।। 

अर्थ:---अच्‌ से परे जो रेफ या हकार उस से परे यर्‌ को विकल्प से द्वित्व हो । 

व्याख्या - अचः ।५।१। रहाभ्याम्‌ ।५।२। हे ।१।२। यरः ।६।१। वा इत्यव्यय- 
पदम्‌ । (यरोऽनुनासिकेऽनुनासिको वा से) । अर्थः (अचः) अच्‌ से परे (रहाम्याम्‌) 
जो रेफ या हकार उस से परे (यरः) यर के (द्वे) दो शब्दस्वरूप (वा ) विकल्प कर 
के हो जाते हें । उदाहरण यथा--'गौर्‌ यौ' यहां अच्‌ ='औ' से परे रेफ है अतः उस 
से परे यर्‌ यकार को विकल्प करके द्वित्व होकर द्वित्वपक्ष में 'गौय्यौ' तथा द्वित्वाभाव- 
पक्ष में 'गौयौँ' इस प्रकार दो रूप बन जाते हैं । 

इस सूत्र के कुछ अन्य उदाहरण यथा-- 

१. आर्यः, आयें: । २. अक्कंः, अर्कः । ३. का्यंम्‌, कार्यम्‌ । ४. हरय्यनुभवः, 
हयंनुभवः । ५. उर्वी, उर्वी । ६. आहूस्लादः, आह्लादः । ७. अर्ज्जुन:, अर्जुनः । . ८. 
आत्तः, आतं: । ९. आहव्वयः, आह्वयः। १०. आदष्रेंकम्‌ आद्रकम्‌ । ११. ब्रह्ममा, 
ब्रह्मा । १२. अर्थः, अर्थः। १३. न ह्यस्ति, न ह्यस्ति । १४. गब्मे:, गर्भ: । १५. 
ऊद्‌र्ध्वम्‌, ऊर्ध्वम्‌ । १६. दुग्गं:, दुर्गः । १७. अर्घ्यः, अर्घ्यः । १८. मूच्छंना, मूर्छना । 
१९. अपहन्नुते, अपहनुते । २०. मूक्खंः, मूखंः। २१. शर्म्मा, शर्मा । २२. विसग्गँ:, 
विसगेः । २३. प्राण्णंम्‌, प्राणम्‌ । २४. कम्मं, कमं । २५. निर्ज्भेरः, निर्भरः ।' 


१. गब्मेः, निर्ज्भेरः, अग्ध्यः, ऊद्ध्वंम्‌ आदि में द्वित्व के बाद भलां जइभदि (१९) 
से जइत्व हो जाता है तथा 'मूक्खं:, अर्त्थ:, मुच्छना आदि में खरि च (७४) से 
चत्वे । आर्षम्‌, अशेः आदि में प्रकृतसूत्र कें प्राप्त द्वित्व का शरोऽचि (२६६) से 
निषेध हो जाता है । 'मूच्छेना' में तुँक्‌ आगम समझने की भूल से बचें । 

अब प्रसङ्गतः प्राप्त हुए द्वित्व को कह कर पुनः इकोऽसवणं शाकल्यस्य ह्वस्वङ्च 
(५९) सूत्र पर निषेधक वात्तिक लिखते हैं-- 
[लघु०] वा०-- (६ न समासे ॥ | 

वाप्यश्वः ॥। 

अर्थः--समास में असवर्णं अच परे होने पर पदान्त इक्‌ को हुस्व नहीं होता । 

व्याख्या--वापी - अद्व [बावडी में घोडा । वाप्यामश्वः स्-वाप्यश्व:, सह 
संपा (९०६) इति समासः ।] यहाँ समास में विभक्तियों का लुक होने पर प्रत्यय- 
लोपे प्रत्यय-लक्षणम्‌ (१९०) सूत्र द्वारा ईकार पदान्त हो जाता है; इसे असवर्ण अच्‌ 
(अ) परे होने पर पूर्वसूत्र (५९) से ह्वस्व प्राप्त था जो अब इस वात्तिक के निषेध 
के कारण नहीं होता। इको यणचि (१५) से यण्‌ हो कर विभक्ति लाने से--'वाप्यश्वः' 
सिद्ध हो जाता है । इसी प्रकार--“सुध्युपास्यः, मध्वरिः, गीर्यात्मजः, नदयुदयः, चावे द्भी , 
मात्राज्ञा, वध्वागमनम्‌, लाकृतिः’ प्रभृति समासों में भी समझ लेना चाहिये । 
[लघु ०] विधि-सुत्रम्‌--(६१) ऋत्यकः ।६।१।१२४। 

ऋति परे पदान्ता अकः प्राग्वद्‌ वा । ब्रह्म ऋषिः । ब्रह्मषिः । पदान्ताः 
किम्‌ ? आच्छेत्‌ ॥। 

अर्थ:--ऋत (ह्वस्व ऋकार) परे होने पर पदान्त अक्‌ विकल्प से ह्वस्व हों । 

व्याख्या क्रति ।७।१। पदान्तस्य ।६।१। (एङः पदान्तादति से विभक्ति- 
विपरिणाम द्वारा )। अकः।६।१। ह्वस्वः। १।१। शाकल्यस्य ।६। १। (इको5सवर्ण शाकल्यस्य 
ह्वस्वशच से) । अर्थः (ऋति) ह्वस्व ऋवण परे होने पर (पदान्तस्य) पदान्त (अकः ) 
अक्‌ के स्थान पर (द्वस्वः) ह्वस्व हो जाता है (शाकल्यस्य) शाकल्य आचार्य के मत 
में । अन्य आचार्यों के मत में न होने से विकल्प हो जायेगा । उदाहरण यथा-- 

ब्रह्मा +-ऋषिः' यहां 'ऋषि' शब्द का आदि ऋत्‌ परे है; अतः मकारोत्तर 
पदान्त आकार को विकल्प करके ह्वस्व होकर--'ब्रह्म ऋषिः’ तथा ह्वस्वाभावपक्ष में 
आद्‌ गुणः (२७) से गुण, रपर होकर---'ब्रह्म षि: बना । [अथवा “ब्रह्म +-ऋषि' ऐसे 
छेद में हुस्व को ह्वस्व होगा । ब्रह्माणः = वेदस्य ऋषिः--ब्रह्मषिरित्यादिविग्रहः] । 

पूर्व (५६) सूत्र सवर्णं परे होने पर प्रवृत्त नहीं होता था तथा अकार को 
ह्वस्व भी नहीं करता था; इन दोनों आवश्यकताओं के लिये यह सूत्र बनाया गया 
है । जैसा कि महाभाष्य में कहा है--सवर्णार्थम्‌ अनिगन्तार्थञच । सवर्ण परे होने पर 
यथा- होतृ ऋश्यः, होतृश्यः । यहां पूर्वं-सूत्र प्रवृत्त नहीं हो सकता था । अकार का 
उदाहरण---ब्रह्मऋषि:, ब्रह्मषिः। ध्यान रहे कि जहां २ हुस्व करेंगे वहां २ पूर्ववत्‌ 
ह्वस्वविधान के सामर्थ्य से स्वर-सन्धि नहीं होगी । 

इस सूत्र में भी पूर्ववत्‌ 'पदान्त' का ग्रहण होता है; अतः अपदान्त अक्‌ को 
ह्वस्व नहीं होता । उदाहरण यथा -'आ +-ऋच्छत्‌' [यह तौदादिक 'ऋच्छ अथवा 
भौवादिक 'क्र' धातु के लॅड लकार के प्रथम-पुरुष का एकवचन है। 'आ यह यहां 

'आट्‌' आगम समभना चाहिये] । यहां 'आ' (आटू) पदान्त नहीं अतः ऋत्‌ परे होने 
पर भी इसे हस्व नहीं होता । आटश्च (१९७) से पूर्वे--पर के स्थान पर 'आर' 
वृद्धि होकर - 'आच्छेत्‌' बन जाता हे । 

इको$सवरणे० (५९) सूत्र समास में प्रवृत्त नहीं होता है; यह सुत्र समास में भी 
प्रवृत्त हो जाता है । वथा--सप्ततऋषीणाम्‌, सप्तर्षीणाम्‌ । परन्तु उपसर्गादृति धातौ 
(३७) के विषय में इस की प्रवृत्ति नहीं होती --प्राच्छंति । इस की स्पष्टता सिद्धान्त- 
कौमुदी में देखें । 

इस सूत्र के कुछ अन्य उदाहरण यथा-- 

१. कन्य ऋज्वी, कन्यर्ज्वी । २. कुमारि ऋतुमती, कुमार्यृतुमती । ३. प्रज्ञ | 
ऋतम्भरा, परज्ञतम्भरा । ४. पुर्षऋषभ:, पुरुषर्षभः । ५. महत््छषि:, महाषिः । ६ 
शद्भुध्मऋद्धि:, शङ्खध्मद्धि: । ७. कतृ ऋणि, कर्तृणि। ८. पञ्च ऋतवः, पञ्चर्तवः । 
९. कण्वऋषि:, कण्वषिः। १०. ऋषिऋणम्‌, ऋहृष्यृणम्‌ । 

[लघ्‌ ०] इत्यच्सन्धि-प्रकरणम्‌ ॥ 
अर्थ:---यहां अचों की सन्धि का प्रकरण समाप्त होता है । 
व्याख्या - अच्सन्धि शब्द पर विशेष टिप्पण पृष्ठ (९९) पर देखें । 


अभ्यास (१४) 

(१) इकोऽसवर्ण० तथा ऋत्यकः में 'पदान्त' की अनुवृत्ति क्यों लाते हैं ? 
(२) क्या समास में भी ऋत्यकः की प्रवृत्ति हो सकती है ? 
(३) 'प्राच्छेति’ में हृस्वसमुच्चित प्रकृतिभाव क्यों नहीं होता ? 
(४) 'सुध्युपास्यः' आदि में इकोऽसवरण० क्यों नहीं लगता ? 
(५) 'साधू इमौ' में इकोऽसबणं० की प्रवृत्ति होगी या नहीं ? स्पष्ट करें । 
(६) सवर्णार्थमनिगन्तार्थञच -इस वचन की व्याख्या करें । 
(७) ह्वस्वविधि में ऐसा कौन सा साम्यं है जो स्वरसन्धि को रोकता है ? 
(८) निम्नस्थ प्रयोगों में सोपपत्तिक सन्धि दर्शाएं 

१. नदि एति। २. अब्भकः। ३. देवऋषयः । ४. पितृक्रणम्‌ । ५ 

जयति । ६. कतृ इदम्‌ । ७. नद्यात्मा । ८. नमः परम-ऋषिभ्यः । 
९. साक्षि आत्मनः । १०. वदधते । | 


र्‍या) ७**.-२-->>>« 


इति भमोव्याख्ययोपेतायां लघ- 
सिद्धान्तको मुद्यामच्सन्थि- 
प्रकरणं समाप्तन्‌ ॥ 


* कक... 0 क > 
ति ३. है I ENE - पु 
* वि CS ९ ' “0. न ५ 
छ र ७ क > करन र ~ फ उ UR) 
- लुर 5-६७} ` 
Se ५ “फक का, ` 
डे का >» कै: * ५ 
०.४. fA कद कर > 
, 
2 कक यी क 
, ४ , 


अथ हल-सन्धि-प्रकरणम्‌ 

अब हलों अर्थात्‌ व्यञ्जनो का व्यञ्जनो के साथ मेल दिखाया जायेगा । 
[लघु०] विधि-सूत्रम्‌-- (६२) स्तोः इचुना इचः ।८।४।३९॥ 

सकारतवर्गयोः शकारचवर्गाभ्यां योगे शकारचवगों स्तः । रामश्शेते । 
रामझ्चिनोति । सच्चित्‌ । शाङ्गिञ्जय ॥ 

अर्थ:--सकार तवर्गे के स्थान पर, शकार चवर्ग के साथ योग होने पर शकार 
चवग हो जाता है । 

व्याख्या--स्तोः ।६।१। इचुना ।३।१। इचुः ।१।१। समासः-- स्‌ च तुश्च == 
स्तुः, तस्य > स्तोः, समाहार-दरन्द्रः । यद्यपि समाहार-द्वन्द् में नपुंसकलिज्भ होता है, 
तथापि यहां सौत्र पृस्त्व जानना चाहिये। श्‌ च चुरच== श्चुः, तेन = चुना, समाहार 


- इन्द्रः । अत्र सहयोगे तृतीया बोध्या । सकार और तवर्ग को 'स्तु तथा शकार और 


चवर्ग को 'शच्‌' कहा गया है । अर्थः--(स्तोः) सकार तवर्ग के स्थान पर (श्चुना) 
शकार चवे के साथ (श्चुः) शकार चवर्ग हो जाता है । तात्पर्य यह है कि शकार- 
चवर्ग के साथ यदि सकार-तवर्ग का आगे या पीछे कहीं योग (मेल) हो तो राकार-तवर्गे 
के स्थान पर भी शकार-चवर्ग हो जाता है । 

यहां स्थानी--स्‌, त्‌, थ्‌, द्‌, ध्‌, न्‌ ये छः वर्ण और इन के स्थान पर होने 
वाले आदेश--श्‌, च्‌, छ, ज्‌, भू, न्‌ ये भी छः वर्ण हैं। अतः दोनों ओर समान संख्या 
होने से ये आदेश यथासंख्यमनुदेशः० (२३) परिभाषा के अनुसार क्रमशः होंगे; 
अर्थात्‌ स्‌ को श्‌, त्‌ को च्‌, थ्‌ को छ, द्‌ को जू, ध्‌ को रू तथा न्‌ को ब्‌ ही आदेश 
होगा । 

ध्यान रहै कि यहां स्थानी और आदेश के विषय में तो यथासंख्य होता है 
परन्तु योग के विषय में यथासंख्य नहीं होता; अर्थात्‌ यहां यह नहीं समभना चाहिये 
कि सकार को शकार--शकार के योग में, तकार को चकार---चकार के योग में, 
थकार को छकार- छकार के योग में, दकार को जकार---जकार के योग में, धकार 
को ककार--भकार के योग में तथा नकार को बकार---बकार के योग में ही होता 
है । किन्तु योग चाहे किसी 'इचु' का हो- सकार को शकार, तकार को चकार, थकार 
को छकार, दकार को जकार, धकार को भकार तथा नकार को जकार ही होगा । 
यदि योग के विषय में भी यथासंख्य होता तो शात्‌ (६३) सूत्र से निषेध करने की 
कुछ आवश्यकता न होती; क्योंकि शकार से परे तो तब तवर्ग को चवर्ग प्राप्त ही 
नहीं हो सकता था । अतः निषेध करने से ज्ञात होता है कि योग के विषय में आचार्य 
यथासंख्य नहीं चाहते । उदाहरण यथा-- 

(१) रामश्शेते (राम सोता है) । 'रामस्‌--शेते” [राम दाब्द से सुँ प्रत्यय 
करने पर ससजुषो रेः (१०५) से रुँ तथा खरवसानयोविसजंनीयः (९३) से विसर्ग 

` हो पुनः वा शरि (१०४) से विकल्प कर के विसर्ग होने और तदभावपक्ष में सकार 
करने पर--“रामस्‌ शेते, रामः शेते' ये दो रूप बनते हैं । यहां विसर्गाभावपक्ष में सत्व 
वाले रूप का ग्रहण किया गया है ।] यहाँ सकार का शकार के साथ योग होने से उस 
के स्थान पर क्रमानुसार शकार आदेश हो “रामश्शेते' प्रयोग सिद्ध होता है । 

अब ग्रन्थकार यह जतलाने के लिये कि योग के विषय में यथासंख्य नहीं होता 
सकार का एक अन्य उदाहरण देते हैं-- 

(२) रामश्चिनोति (राम चुनता है) । 'रामस्‌-{-चिनोति'’ [राम शब्द से 
सुँ प्रत्यय करने पर ससजुषो रु: (१०५) से उसे रु तथा खरवसानयोविसजंनीय: (६३) 
से विसगं हो पुनः विसर्जनीयस्य सः (१०३) से सकार हो जाता है।] यहां सकार 
का चकार के साथ योग होने से उस के स्थान पर क्रमानुसार शकार हो “रामश्चिनोति' 
प्रयोग सिद्ध होता है । 

(३) सच्चित्‌ (सत्‌ और ज्ञान) । 'सत्‌-चित्‌” यहां तकार का चकार के 
साथ योग है अतः उस के स्थान पर क्रमानुसार चकार हो 'सच्चित' प्रयोग सिद्ध होता 
है । [वस्तुतः यहां स्तोः इचुना इचुः (८.४.३९) के असिद्ध होने से प्रथम कलां जशो- 
ऽन्ते (८.२.३९) से तकार को दकार हो पुनः खरि च (८.४.५४) के असिद्ध होने 
मे स्तोः इचुना इचुः ( =.४.३९) से दकार को जकार हो कर अन्त में खरि च (७४) 
से जकार को चकार हो जाता है] । 

(४) शाङ्गिञ्जय (हे विष्णो ! तुम्हारी जय हो) । 'शाज्रिन्‌+जय' यहां 
नकार का जकार के साथ योग है अतः प्रकृतसूत्र से नकार के स्थान पर कमानुसार 
अकार हो कर 'शाङ्गिञ्जय' प्रयोग सिद्ध होता है । 

योग वर्ण के आगे या पीछे दोनों अवस्थाओं में हो सकता है; किसी को यह 
न समक लेना चाहिये कि यदि इचु आगे आएंगे तो स्तु को इचु होगा । चाहे इचु-- 
स्तु से आगे आए या पीछे, स्तु को इच्‌ हो जायेगा । यथा->'यज--न' यहां नकार 
का पूर्वं जकार के साथ योग होने पर उस के स्थान पर जकार हो 'यज्ञः प्रश्ञोग सिद्ध 
हो जाता है । इसी प्रकार राज्ञः, याच्ञा आदि में समझना चाहिये । न 

. शाद्का--यदि योग में आगे पीछे का नियम नहीं; तो 'अच्सन्धि' में स्‌ कोश 
हो जावे, शात्‌ (६३) सूत्र निषेध नहीं कर सकता । “अच्त्वम' 'में तकार को चकार 
हो जावे । | | 

समाधान - अल्पाच्तरम्‌ (९5९) इस सूत्र के निर्देश से, सिद्धमनच्त्वात्‌ इस 
वात्तिक के प्रयोग से तथा अकच्स्वरो तु कत्तव्यो प्रत्यङ्गं मुक्तसंशयो इस भाष्य के 
प्रामाण्य से यह प्रमाणित होता है कि क्वचित्‌ प्रत्याहार आदि के सान्निध्य में असन्देहार्थं 
इचुत्व आदि संहिताकार्यं नहीं होते । अत एव “अच्त्वम्‌' में कुत्व, 'जइत्वम्‌' में ब्रश्‍चा- 
दिषत्व तथा 'खपंरे, शपंरे' में रेफ को विसर्ग आदि कार्य नहीं देखा जाता । 
[लघु ०] निषेध-सूत्रम्‌- (६३) शात्‌ ।८।४।४३॥ | 

_ शात्परस्य तवर्गस्य चुत्वं न स्यात्‌ । विवन: । प्रश्‍न: ।। 


१०० भमीव्याख्ययोपेतायां लघु सिद्धान्तकोमुद्यां 
अर्थ:--शकार से परे तवर्ग के स्थान पर चवर्ग नहीं होता । 

व्याख्या--शात्‌ ।५१। तोः ।६।१।(तोः षि से )। न इत्यव्ययपदम्‌ (न पदान्ता- 
ट्वोरनाम से) । क्या नहीं होता ? इस जिज्ञासा के उत्पन्न होने पर सुतरां यही आयेगा 
कि जो प्राप्त होता है वह नहीं होता । शकार से परे तवग के स्थान पर स्तोः इचुना 
इचः (६२) से चवर्ग ही प्राप्त हो सकता है, अन्य कोई प्राप्त नहीं हो सकता' अतः 
यहां उसी का निषेध समझना चाहिये । अर्थ:--(शात्‌ ) शकार से परे (तोः) तवर्ग 
के स्थान पर चवग (न) नहीं होता । उदाहरण यथा--” 

(१) विद्य+नः [यहाँ विच्छँ गतौ (तुदा०) धातु से यजयाचयतविच्छ 
प्रच्छरक्षो नड (८६०) द्वारा नह्‌ प्रत्यय तथा च्छ्वोः शुडनुनासिके च (८४३) द्वारा 
छकार को शकार हो गया है।] यहां स्तोः इचुना इचुः (६२) द्वारा नकार को अकार 
प्राप्त था जो अब इस सूत्र के निषेध के कारण नहीं होता--विशनः (गति वा प्रवेश )। 

(२) प्रश्‌ +नः’ [यहां प्रच्छे ज्ञीप्सायाम्‌ (तुदा०) धातु से पूर्ववत्‌ नङ्‌ प्रत्यय 
तथा छकार को शकार आदेश हुआ है।] यहां स्तोः च॒ना इचः द्वारा नकार को जकार 
प्राप्त था जो अब इस सूत्र के निषेध के कारण नहीं होता- प्रश्‍न: । इसी तरह 
'क्लिइनाति' । 

स्मरण रहे कि यह सूत्र (८.४.४३) स्तोः चुना इचुः (८.४.३६) से परे 
होने के कारण पुवंत्रासिद्धम्‌ (३१) द्वारा उस की ष्टि में असिद्ध होने पर भी वचन- 
सामथ्यं से असिद्ध नहीं होता, उस का अपवाद हो जाता है । अपवादो वचनप्रामाण्याद्‌ 
इति भाष्यम्‌ । 

इस सूत्र से विधान किया निषेध नकार के सिवाय तवर्गस्थ अन्य वर्णो से प्रायः 
सम्भव नहीं हो सकता, क्योंकि 'श्‌' से परे तू, थ्‌, द्‌, ध्‌' होने पर त्रश्‍चभ्रस्ज० (३०७) 
द्वारा षत्व हो जाया करता है । 


अभ्यास (१५) 
(१) निम्नस्थ प्रयोगों में सूत्रनिददापूर्वंक सन्धिकार्य दर्शाएं-- 
१. ग्रामात्‌ + चलितः । २. हरिस्‌+-छत्रधरः। ३. ईश्वरात्‌ +-जगत्‌-- 
जायते । ४. सोमसुत्‌ भकारः । ५. तद्‌ +-चैतन्यम्‌ । ६. याच्‌ +-ना। 
७. शश्‌ त नाथ । =. अश्‌ +नित्यम्‌ । ९. जश्‌+-त्वम्‌ । १०. श्‌ +- 
तिप्‌ । ११. उद्‌ +-ज्वल । 
(२) निम्नलिखित रूपों में सूत्रसमन्वयपूर्वंक सन्धिच्छेद करें-- 


१. यहां भनन्तरस्य विधिर्वा भवति प्रतिषेधो वा इस परिभाषा को भी ध्यान में 


रखना चाहिये । 
२. यहां ग्रहिज्या० (६३४) सूत्र द्वारा सम्प्रसारण नहीं होता, क्योंकि प्रहने चासन्न- 
काले (३.२.११७) सूत्र में महामुनि ने स्वयं सम्प्रसारण नहीं किया । 

१. कृष्णश्चपलः । २. यज्ञः । ३. अग्निचिच्छिनत्ति। ४. नारदरशशाप । 
५. भृज्जौ। ६. सच्छात्रः । ७. अश्नाति। ८. श्रीमञ्झटिति । 
६. उच्छेदः । १०. राज्ञः | ११. समन्ताज्जिघ्रति । 
(३) इचुत्व-विधि में कहां यथासङ्ख्य होता है और कहां नहीं ? स्पष्ट करें। 
(४) स्तोः इचुना इचुः (८.४.३६) सूत्र की इष्टि में शात्‌ (८.४.४३) सूत्र 
असिद्ध है । तो भला असिद्ध कैसे सिद्ध का निषेध कर सकता है ? 
[लघु ०] विधि-सूत्रमू--( ६४) ष्टुना ष्टुः । ८।४।४०॥ 
स्तोः ष्टुना योगे ष्टुः स्यात्‌ । रामष्षष्ठः । रामष्टीकते । पेष्टा । 
तट्टीका । चक्रिण्डोकसे ॥ 
अर्थः सकार तवर्ग के स्थान पर, षकार टवर्ग के साथ ग्रोग होने पर षकार 
टवर्ग हो जाता है। EE 
व्याख्या- स्तोः ।६।१। (स्तोः इचुना इचः से) । ष्टुना ।३।१। ष्टुः ।१।१। 
समासः--ष्‌ च टुश्च =ष्टुः, तेन =ष्टुना, समाहारद्वन्द्रः । सौत्रम्‌ पुंस्त्वम्‌ । अर्थः 
(स्तोः) सकार तवर्गे के स्थान पर (ष्टुना) षकार टवर्ग के साथ (ष्टुः) षकार टवर्ग 
हो जाता है। भाव--'स्‌, त्‌, थ्‌, द्‌, ध्‌, न्‌ इन छः वर्णो के स्थान पर 'ष्‌, ट्‌, ठ्‌, ड्‌, 
ढ, ण्‌' ये छः वर्ण हो जाते हैं, यदि 'ष्‌, ट्‌, ठ्‌, ड्‌, दू, ण्‌ इन छः वणों का योग अर्थात्‌ 
मेल हो तो । यहां भी पूर्ववत्‌ स्थानी और आदेश के विषय में यथासङ्ख्य है योग के 
विषय में नहीं । यदि योग के विषय में भी यथासङ्ख्य होता तो षकार से परे तवगं 
को टवगं प्राप्त ही न हो सकता, पुन: उस के निषेध के लिये तोः षि (६६) सूत्र क्यों 
बनाते ? उदाहरण यथा -- | 
(१) रामष्षष्ठः (राम छठा है) । 'रामस्‌ + षष्ठः' ['राम' प्रातिपदिक से 
सुँ प्रत्यय लाने पर रुत्व-विसगं हो वा शरि (१०४) द्वारा विकल्प कर के विसर्ग होने 
पर तदभावपक्ष में सकार आदेश हो जाता है। उसी पक्ष का यहां ग्रहण किया गया 
है ।] यहां षकार के साथ योग होने से सकार को षकार हो 'रामष्षष्ठः' प्रयोग सिद्ध 
होता है । | 
(२) . रामष्टीकते (राम जाता है) । “रामस्‌--टीकते' [यहां राम शब्द से 
'सुँ' प्रत्यय ला कर रुँत्व-विसग हो, विसर्जनीयस्य सः (१०३) से पुनः सकारादेश हो 
जाता है] यहां टकार के साथ सकार का योग है । अतः सकार को षकार आदेश हो 
“रामष्टीकते' प्रयोग सिद्ध होता हे । सकार का यह दूसरा उदाहरण यह जतलाने के 
लिये दिया गया है कि योग के विषय में यथासङ्ख्य नहीं होता । | 
(३) पेष्टा (पीसने वाला; पीसेगा)। 'पेष्‌--ता' [ पिव्लु' सञ्चूणने (रुधा०) 
धातु से तृच्‌ प्रत्यय या लुट्‌ के प्रथमपुरुष का एकवचन करने पर पुगन्तलघूपधस्य च 
(४५१) सूत्र से इकार को एकार गुण हो जाता हे । | यहां षकार के साथ योग होने 
से तकार को टकार हो कर---पेष्टा' प्रयोग सिद्ध होता है । 

नोट--'ष्ट्‌ परे होने पर ऐसा न कह कर "ष्टु के साथ योग होने पर' ऐसा 
इस लिये कहा है कि पेष्टा' आदि में 'ष्ट' का पूर्वयोग होने पर भी 'स्तु को "ष्टु 

हो जाए । सूत्रे '्टुना' इत्यत्र सहयोगे तृतीया बोध्या । 

(४) तट्टीका (उस की टीका, अथवा वह टीका) । 'तद्‌+-टीका' [यहां 
“तस्य टीका' ऐसा षष्ठी-तत्पुरुष अथवा कर्मधारयसमास हो सर्वनाम्नो वृत्तिमात्रं पुंव- 
द्भावः वात्तिक से पुंवद्भाव समझना चाहिये ।] यहां टकार के योग में दकार को 
डकार हो कर खरि च (७४) सूत्र से डकार को टकार करने से 'तट्टीका' प्रयोग 
सिद्ध होता है । ग्रन्थकार को यहां पर बल्कि 'सच्चित्‌' प्रयोग पर ही खरि च (७४) 
सूत्र दर्शाना उचित था । 

नोट--यहां पर कुछ लोग 'तत्‌+-टीका' ऐसा छेद करके सीधा ष्टुत्व कर 
दिया करते हैं, यह नितान्त अशुद्ध है, क्योंकि ष्टुना ष्टुः (८.४.४०) सूत्र की दृष्टि में 
खरि च (८.४.५४) सूत्र असिद्ध है अतः ष्टुत्व से पूर्वं चत्वं नहीं हो सकता; और 
यदि 'तद्‌' शब्द को दकारान्त न मान कर तकारान्त मानते हैं तो 'अतितद्‌, अतितदौ, 
अतितद:' इत्यादि प्रयोग उपपन्न नहीं हो सकते । 

(५) चक्रिण्ढीकसे (हे चक्रधारिन्‌ ! तुम जाते हो) । 'चक्रिन्‌ --ढौकसे यहां 
ढकार का योग होने से नकार को णकार हो कर 'चक्रिण्ढौकसे' प्रयोग सिद्ध होता हे । 
[लघु ०] निषेध-सूत्रम्‌-(६५) न पदान्ताट्टोरनाम्‌ ।८।४।४ १॥ 

पदान्तात्‌ टवर्गात्‌ परस्याऽनामः स्तोः ष्टुने स्यात्‌ । षट्‌ सन्तः । षट्‌ 
ते । पदान्तात्‌ किम्‌ ? ईटे । टोः किम्‌ ? सपिष्टमम्‌ ॥ 

अर्थः--पदान्त टवर्ग से परे 'नाम्‌ के नकारं को छोड़ कर अन्य सकार तवग 
को षकार टवर्ग नहीं होता । 

व्याख्या- न इत्यव्ययपदम्‌ । पदान्तात्‌ ।५।१। टोः ।५।१। अनाम्‌ ।६।१। 
(यहां षष्ठी के एकवचन 'ङस्‌ का लुक हुआ है)। स्तो: ।६।१। (स्तोः इचुना इचुः से )। 
ष्टुः ।१।१। (ष्ड्ना ष्टुः से)। अर्थ: -- (पदान्तात्‌) पदान्त (टोः) टवर्गे से परे (अनाम्‌) 
नाम्‌शब्द के अवयव से भिन्न (स्तोः) सकार तवर्गे के स्थान पर (ष्टुः) षकार टवगं 
(न) नहीं होता । यह सूत्र ष्टुना ष्टः (६४) सूत्र का अपवाद है । उदाहरण यथा-- 

(१) षट्‌ सन्तः (छः सज्जन) । 'षड्-सन्तः' [यहां 'षड्‌' सुबन्त होने से 
पदसंज्ञेक है । इस रूप में प्रथम डः सि धृंट (८४) द्वारा वैकल्पिक 'धँट' होता है । 
जहां 'धूंट' नहीं होता, उस पक्ष का यहां ग्रहण समझना चाहिये] यहां खरि च 
(८.४.५४) के असिद्ध होने से ष्ट्ना ष्ट: (८.४.४०) द्वारा सकार को षकार प्राप्त 
होता है । पुनः इस सूत्र से उस का निषेध हो जाता है क्योंकि यहां पदान्त टवर्ग 
(डकार) से परे स्तु (सकार) को ष्टुत्व (षकार) करना है। अब खरि च (७४) 
से डकार को टकार हो कर---'षट सन्तः प्रयोग सिद्ध होता हे । 

(२) षट्‌ ते (वे छः) । 'पड्+-ते' यहां खरि च (८.४.५४) के असिद्ध होने 
से हढुना ष्टुः (८.४.४०) द्वारा ष्टुत्व अर्थात्‌ तकार को टकार प्राप्त होता है; इ 

पर इस सूत्र से निषेध हो कर पुनः खारि च (७४) से चत्व टकार करने से 'घट ते” 
प्रयोग सिद्ध होता है । इसी प्रकार--लिण्निमित्तः, इण्न, लिट्सु आदि प्रयोगों में भी 
ष्टुत्व का निषेध समक लेना चाहिये । 

पदान्तात्‌ किम्‌ ? ईट्टे । 

अब यहां यह प्रश्‍न उत्पन्न होता है कि पदान्त टवर्ग क्यों कहा ? केवल टव 

ही कह देते तो क्या हानि थी ? इस का उत्तर यह है कि यदि 'पदान्त' न कहते तो 
` 'ईटूटे' (वह स्तुति करता है) यह प्रयोग अशुद्ध हो जाता । तथाहि--'ईड +-ते' [ईडे 
स्तुतौ (अदा०) धातु से लँट्‌, उसे 'त' आदेश, शपू, उस का लुक्‌ तथा 'त' की टि 
अकार को एकार हो यह रूप निष्पन्न होता है] यहां खरि च (८.४.५४) के असिद्ध 
होने से प्रथम ष्टुना ष्टूः( ८.४.४०) से तकार को टकार तदनन्तर खरि च (८.४.५४) . 
से डकार को टकार हो कर 'ईट्टे' प्रयोग सिद्ध होता है। अब यदि न पदान्ताट्रोर- 
नाम्‌ (६५) सूत्र में 'टोः' पद का विशेषण 'पदान्तात्‌’ नहीं बनाते तो यहां अपदान्त 
डकार से परे भी तवग को टवर्ग करने का निषेध हो जाता; जो अनिष्ट था । अब 
'पदान्तात्‌' कहने से कुछ भी दोष नहीं आता । 

टोः किम्‌ ? सपिष्टमम । 

प्रश्न--इस सूत्र में 'टवर्ग' का ग्रहण क्यों किया है ? केवल न पदान्तादनाम्‌ 
इतना ही कह देते; अर्थात्‌ 'पदान्त वणं से परे नाम्‌ के नकार को छोड़ अन्य सकार 
तवर्ग को षकार टवर्ग नहीं होता' इतने मात्र के कथन से क्या हानि हो सकती थी ? 

उत्तर--यदि 'टवगे' का ग्रहण न करते तो पदान्त षकार से परे भी 'स्तु' को 
'्टु' होने का निषेध हो जाता; इस से 'सपिष्टमम्‌' आदि प्रयोगों में ष्टुत्व न हो सकने 
से अनिष्ट हो जाता । तथाहि--'सपिस्‌' शब्द से 'तमप्‌' प्रत्यय करने पर ह्वस्वात्तादो 
तद्धिते (८.३.१०१) सूत्र से सकार को षकार हो 'सपिष्‌ +-तम' । अब ष्टुना ष्टुः (६४) 
से ष्टत्व अर्थात्‌ तकार को टकार करने से 'सपिष्टमम्‌' (उत्तम घृत) प्रयोग निष्पन्न 
होता है । यहां स्वादिष्वसबेनामस्थाने ( १६४) सूत्र से 'सपिष्‌' की पद सञ्ज्ञा होने के 
कारण षकार पदान्त हो जाता है' । अब यदि न पदान्ताट्टोरनाम्‌ (६५) सूत्र में 'टी: 
का ग्रहण न करते तो यहां पदान्त षकार से परे तकार को टकार होने का निषेध हो 
अनिष्ट रूप हो जाता; अतः सूत्र में टो: का ग्रहण परमावश्यक है । 
[लघ्‌०] वा०--( १०) अनाम्नवति-नगरीणामिति वाच्यम्‌ ॥ 

षण्णाम्‌ । षण्णवतिः । षण्णगयः ।। 

अथः-—पदान्त टवर्ग से परे नाम्‌, नवति तथा नगरी शब्दों के नकार को छोड़ 
अन्य सकार तवर्ग को षकार टवर्ग न हो--ऐसा कहना चाहिये । 


१. यहां यह शङ्का नही करनी चाहिये कि कलाञ्जशोऽन्ते (६७) से षकार को डकार 
हो टवर्गे हो जाने से न पदान्ताट्टोरनाम्‌ (६५) द्वारा ष्टुत्व का निषेध क्यों न हो 
जाये ? स्मरण रहे कि हस्वात्तादौ तद्धिते (८.३.१०१) द्वारा किया गया षत्व 
ऋलाञ्जशोऽन्ते (८.२.३९) की दृष्टि में असिद्ध है। अतः डकारादेश नहीं होता । 

व्याख्या--सूत्रकार [भगवान्‌ पाणिनि] ने न पदान्ताट्टोरनाम्‌ (६५) में 
केवल नाम्‌ के नकार को ही ष्टुत्वनिषेध से मुक्त किया था; अतः नवति तथा नगरी 
शब्दों में ष्टत्व-निषेध प्राप्त होने से दोष उत्पन्न होता था । यह देख कर वात्तिककार 
कात्यायन ने वातिक बनाया कि केवल “नाम्‌” के नकार को ही ष्ट॒त्वनिषेघ से मुक्त नहीं 
करना चाहिये, अपितु 'नवति' और 'नगरी' शब्दों को भी ष्टुत्वनिषेध से मुक्त कर 
देना चाहिये । वातिक में पुनः 'नाम्‌' का ग्रहण अनुवादार्थ है । उस के ग्रहण न करने से 
उस का बाध हो जाता; क्‍योंकि वातिक सूत्र का बाधक होता है । 

इन के उदाहरण यथा-- 

(१) षण्णाम्‌ (छ: का) । 'षड्न-नाम्‌' ['षष्‌' शब्द से षष्ठी का बहुवचन 
“आम प्रत्यय करने पर 'षष्‌--आम्‌' । ष्णान्ता षट्‌ (२६७) से 'षष्‌' की षट्‌ सञ्ज्ञा 
हो कर षदट्चतुम्यंश्च (२६६) से 'आम्‌' को नुँडागम कर 'षष्‌ +-नाम्‌' । अब स्वादि- 
_ ष्वसर्वनासस्थाने (१६४) से पद सञ्ज्ञा हो झअलाञ्जशोऽन्ते (६७) से षकार को 
डकार करने से 'षड्न-नाम्‌' रूप बनता है] यहां न पदान्ताट्टोरनाम्‌ (६५) सूत्र में 
ष्टुत्व निषेध से 'नाम्‌ को मुक्त कर देने के कारण पदान्त टवर्ग = डकार से परे नकार 
को ध्टुना ष्टुः (६४) से ष्टुत्व--णकार हो, प्रत्यये भाषायां नित्यम्‌ (वा० ११) 
वातिक द्वारा डकार को भी नित्य णकार करने से 'षण्णाम्‌” प्रयोग सिद्ध होता है । 

(२) षण्णवतिः (छियानवे) । 'षड्‌ नवति’ ('षडधिका नवतिः या 'षट्‌ 
च नवतिश्च” इस विग्रह में क्रमशः तत्पुरुष और द्वन्द्व करने पर विभक्तियों का लुक्‌ हो 
'षडू +-नवति’ होता है । यहां उसी का ग्रहण है ।) यहां अनाम्नवति० (वा० १०) इस 
प्रकृत वातिक में ष्टुत्वनिषेध से 'नवति' के मुक्त हो जाने के कारण पदान्त टवर्ग == 
डकार से परे नकार को ष्टना ष्टुः (६४) से ष्टुत्व = णकार हो कर यरोऽनुनासिकेऽनु- 
नासिको वा (६५) सूत्र द्वारा डकार को भी विकल्प कर के णकार करने पर विभक्ति 

लाने से 'षण्णवतिः' तथा 'षड्णवतिः' ये दो प्रयोग सिद्ध होते हैं । | 

| (३) षण्णगर्यः (छः नगरियां हैं) । 'षड्‌--नगयें: यहां अनाम्नवति० (वा० 
१०) इस प्रकृत वात्तिक में ष्टुत्व-निषेध से 'नगरी' के भी मुक्त हो जाने के कारण 
पदान्त टवर्ग->डकार से परे नकार को ष्टुना ष्टुः (६४) से ष्टुत्व==णकार हो, 
यरोऽनुनासिकेऽनुनासिको वा (६८) सूत्र द्वारा डकार को भी विकल्प करके णकार 
करने से 'षण्णगर्यंः' तथा 'षड़ णगयें: ये दो प्रयोग सिद्ध होते हैं ध्यान रहे कि यहां 
समास नहीं है । 
[लघु ०] निषेध-सूत्रम्‌- (६६) तोः षि।८।४।४२॥ 

(तवर्गस्य षकारे परे) न ष्टुत्वम्‌ । सन्षष्ठ: ।। 

अर्थः--षकार परे होने पर तवर्ग के स्थान पर षकार-टवगं नहीं होता । 

व्याख्या--तो: ।६।१। षि ।७।१। न इत्यव्ययपदम्‌ (न पदान्ताट्टोरनाम्‌ स) । 
ष्टुः ।१।१। (ष्टुना ष्टुः से) । अर्थः-- (पि) षकार परे होने पर (तोः) तवर्गं के 


हल्‌-सन्धि-प्रकरणस्‌ १०५ 


स्थान पर (ष्टुः) षकार टवर्ग (न) नहीं होता । यह सूत्र ष्टुना ष्टुः (६४) का अप- 
वाद है । उदाहरण यथा-- : 

'सन्‌ --षष्ठ:' यहां षकार के योग में ष्टुना ष्टः (६४) से नकार को णकार 
प्राप्त होता है, जो अब इस सूत्र से निषेध कर देने के कारण नहीं होता--सन्षष्ठः 
(छठा श्रेष्ठ है) । 

स्मरण रहे कि यद्यपि यहां 'ष्टु को अनुवृत्ति आती है तथापि तवर्गे के स्थान 
पर प्राप्त टवर्ग का ही इस सूत्र से निषेध होता है, क्योंकि षकार तो टवगे के स्थान 
पर प्राप्त ही नहीं, जो प्राप्त नहीं उस का पुनः निषेध कंसा ? 

यद्यपि यह तोः षि (८.४.४२) सूत्र ष्टुना ष्टुः (८.४.४०) सूत्र की दृष्टि में 
असिद्ध है, तथापि वचनसामर्थ्यं से यह उस का अपवाद है । अपवादो वचनप्रामाण्याद 
इति भाष्यम्‌ । 


अभ्यास (१६) 

(१) अधोलिखित रूपों में सन्धिविच्छेद कर सन्धि-विधायक सूत्र लिखे 
१. न पदान्ताट्टोरनाम्‌ । २. कृषीष्ट । ३. गरुत्माण्डयते। ४. टिड्ढा- 
णन्‌ ० । ५. पेष्टुम्‌ । ६. सोमसुड्ढौकसे । ७. इष्टः । ८. स्याण्णौ । 

(२) निम्नलिखित रूपों में सूत्र-निर्देश-पूर्वंक सन्धि कर -- 

१. भवान्‌ + षण्डः। २. हरिस्‌ --षडज्भमधीते । ३. परिब्राट्‌त-साधुः । 
४. सोमसुत्‌ +-षडङ्गमधीते । ५. अग्निचित्‌ +ठकार । ६. राट्‌-- 
नगरी । ७. इट्--न । ८. हेतुमत्‌ -णौ । 

(३) ष्टुना-ष्टुः (८४०) की दृष्टि में तोः षि (८.४.४२) सूत्र त्रिपादी 
पर होने से असिद्ध है; तो पुनः किस प्रकार यह उस का अपवाद हो 
सकता है ? 


टश: 0.६ पणा" णणा 


[लघु०] विधि-सूत्रम्‌--(६७) भलां जशोऽन्ते ।।२।३&॥ 
पदान्ते कलां जशः स्युः । वागीशः ॥। 
अर्थ:--पद के अन्त में झलो के स्थान पर जश्‌ हों । 
व्याख्या--पदस्य ।६।१। (यह अधिकृत है) । अन्ते ।७।१। झलाम्‌ ।६।३ | 
जशः । १।३। अर्थः-- (पदस्य) पद के (अन्ते) अन्त में (कलाम्‌) झलो के स्थान पर 
(जशः) जश्‌ हो जाते हैं । भाव--भल्‌ प्रत्याहार में वर्गो के चौथे, तीसरे, दूसरे, पहले | 
तथा ऊष्म वर्ण आते हैं । ये वर्ण यदि पद के अन्त में स्थित होंगे तो इन के स्थान पर 
'जश्‌ , अर्थात्‌ वर्गों के तीसरे वर्ण हो जाएंगे । स्थानेऽन्तरतमः (१७) से जिस का 
जिस के साथ स्थान तुल्य होगा; उस के स्थान पर वही आदेश होगा । यहां हम संपूर्ण 
स्थानी और आदेश वर्णो की तालिका नीचे दे रहे हैं -- 

कल्‌ वर्ण सालय जश वर्ण 
MT) (स्था) | (जो आदेश होते हैं) 
भ्‌ ज़ छ्‌ च्‌ श्‌ 
M6 १ 
घ्‌ ग्‌ ख्‌ क्‌ 
ढ्‌ “Ma ट्‌ ष्‌ 
ध्‌ CN त्‌ स्‌ः 


उदाहरण यथा---वागीशः (वाणी का पति--बृहस्पति) । 'वाक्‌+-ईश' 
[वाचामीशः= वागीशः । षष्ठीतत्पुरुषः । यहां समास में विभक्तियों का लुक्‌ होने पर 
चोः कुः (३०६) से पदान्त चकार को ककार हो जाता है ।] यहां इस सूत्र से पदान्त 
झल्‌ =ककार के स्थान पर जश्‌ =गकार हो कर विभक्ति लाने से 'वागीशः' प्रयोग 
सिद्ध होता है । इस सूत्र के कुछ अन्य उदाहरण यथा-- 

१. सुप्‌ +अन्त=सुबन्तः (सुप्‌ अते यस्य स सुबन्तः) । २. तिप्‌ अन्त == 
तिबन्तः (तिप्‌ अन्ते यस्य स तिबन्तः) । ३. समिध्‌ +-अत्र =समिदत्र। ४. समिध्‌ +- 
आधानम्‌ समिदाधानम्‌ । ५. सम्राट--इच्छति--सम्राडिच्छति । ६. विद्युत्‌-- 
गच्छति ==विद्युद्‌ गच्छति । ७. त्रिष्टुभ्‌ न-आदि==त्रिष्टुबादिः । ८. अनुष्टुभ्‌ +एव 


=अनुष्टुबेव । &. वाक्‌ +-अत्र=वागत्र । १०. जगत्‌ --ईश =जगदीशः (जगत ईशाः. 


न्त्जगदीशः) । ११. अग्निमथ्‌ + भ्याम्‌ =अग्निमद्भचाम्‌ । १२. षष्‌ +आगच्छन्ति 
= षडागच्छन्ति । १३. अप्‌ ज=अब्जम्‌ (अद्भयो जायत इत्यब्जम )। १४. त्विष्‌ -- 
भ्याम्‌ ==त्विङ्भ्याम्‌ । १५. अच्‌ -- अन्त =अजन्तः । 

इस सूत्र का फल प्रायः तभी दिखाई देता है जब कलों से परे 'खर्‌' न हों । 
खर्‌ परे होने पर इस के किये कार्यं को खरि च (७४) नष्ट कर देता है। यथा-- 
'जगत्‌ +-तिष्ठति’ यहां कलां जशोऽन्ते (६७) से त्‌ को द्‌ हो खरि च (७४) से पुन 
दकार को 'त्‌ हो गया है। इस लिये इस का फल अश्‌ प्रत्याहार परे होने पर ही प्रतीत 
होता है। 

ध्यान रहे कि इस सूत्र की इष्टि में खरि च (८.४.५५) तथा स्तोः इचु ना 
इचः (८.४.४०) आदि सूत्र असिद्ध हैं, परन्तु उन की दृष्टि में यह असिद्ध नहीं । 
१. होढः (२५१) आदि सूत्र हू के जश्त्व का बाध कर लेते 
२. ससजुषो रुः (१०५) सुत्र पदान्त में 'स” के जइत्व का बाध कर लेता हे । 

[लघु ०] विधि-सूत्रम्‌ - (६८) यरोऽनुनासिकेऽनुनासिको वा । ८।४।४४॥ 


यरः पदान्तस्याऽनुनासिके परेऽनुनासिको वा स्यात्‌ । एतन्मुरारिः, 
एतद्मुरारिः ॥ 

अर्थ:---अनुनासिक परे होने पर पदान्त यर्‌ के स्थान पर विकल्प कर के अनु- 
नासिक हो जाता है 

व्याख्या --पदान्तस्य ।६।१। (न पदान्ताट्टोरनाम्‌ से विभक्तिविपरिणाम 
ह्वारा)। यरः ।६।१। अनुनासिके ।७।१। अनुनासिकः ।१।१। वा इत्यव्ययपदम्‌ । अर्थः — 
(अनुनासिके) अनुनासिक परे होने पर (पदान्तस्य) पदान्त (यरः) यर्‌ के स्थान 
पर (वा) विकल्प कर के (अनुनासिकः) अनुनासिक आदेश हो जाता है। जो वर्ण 
मुख और नासिका दोनों से बोला जाये उसे 'अनुनासिक' कहते हैं [सुखनासिकावचनो- 
ऽनुनासिकः (९) | । अनुनासिक अच्‌ और हल्‌ दोनों प्रकार के होते हें । पदान्त यर्‌ 
से परे अनुनासिक अच्‌ कहीं नहीं देखा जाता; अतः यहां हल्‌ अनुनासिकों का ही ग्रहण 
होगा । हल्‌ अनुनासिक पांच हैं--१. ङ्‌, २. ञ्‌, ३. ण्‌, ४. न्‌, ५. म्‌ । इन पांच वर्णो 
में से किसी वर्ण के परे होने पर पदान्त यर्‌ को विकल्प कर के अनुनासिक होगा । 
स्थानेऽन्तरतमः (१७) से वही अनुनासिक होगा; जिस का यर्‌ के साथ स्थान तुल्य 
होगा । यथा--कवर्ग को ङ्‌, चवर्ग को ञ्‌, टवर्ग को ण्‌, तवर्गे को न्‌, पवर्ग को म्‌ । 

उदाहरण यथा-- 

'एतद्‌ --मुरारि' (एतस्य मुरारिः-एतद्मुरारिः, षष्ठीतत्पुरुषः, एष मुरारिः 
--एतद्मुरारिः, कर्मधारयसमासो वा) यहां समास में विभक्तियों का लुक्‌ हो चुकने 
पर प्रत्ययलोपे प्रत्ययलक्षणम्‌ (१६०) की सहायता से सुंप्तिङन्तम्पदम्‌ (१४) द्वारा 
एतद्‌ की पद-सञ्ज्ञा हो जाती है; इस प्रकार दकार पद का अन्त ठहरता है। इस से 
परे मकार मुखनासिकादचनोऽनुनासिकः (६) के अनुसार अनुनासिक है । इस के परे 
होने पर अब दकार =यर्‌ को अनुनासिक करना है । स्थानेऽन्तरतमः (१७) से दकार 
को नकार ही अनुनासिक होगा (लृतुलसानां दन्ताः) । तो इस प्रकार दकार को 
विकल्प कर के अनुनासिक नकार हो कर विभक्ति लाने से 'एतन्मुरारि:, एतद्मुरारिः' 
ये दो प्रयोग सिद्ध होते हैं। इस सूत्र के कुछ उदाहरण यथा-- : 

१. अग्निचित्‌ +-नयति = अर्निचिद्‌+-नयति ( भलां जशोऽन्ते ) ==अग्नि- 
चिन्नयति। २. तद्‌ --नस्स्तन्न । ३. दिग्‌ त नाग = दिङ्नागः । इसी प्रकार--क्त्रेसम्‌ 
नित्यम्‌, नद्याम्नीभ्यः, आण्‌ नद्याः । अन्य उदाहरण अभ्यास में देखें । 

यर्‌ प्रत्याहार में यद्यपि हू को छोड़ सब व्यञ्जन आ जाते हैं तथापि यहां 
यर्‌ से केवल स्पर्श (वर्गगत) वर्णों का ही ग्रहण अभीष्ट है--स्पशंस्येवेष्यते । अत 
एव चतुर्मुखः, प्रातर्नयति, स्वर्नाम आदि में पदान्त भी रेफ को अनुनासिक ऱ्=णकार 
नहीं होता । इस का स्पष्टीकरण सिद्धान्तकोमुदी में देखें । यहां पर यरग्रहण अचो 
रहाभ्यां द्वे (६०) आदि उत्तरसूत्रों में अनुवृत्ति के लिये है । 

पदान्त ग्रहण का यह प्रयोजन है कि--'शङ्खध्माः' आदि में अपदान्त यर्‌ को 
अनुनासिक न हो । 

[लघु ०] व्॒‌०--( ११) प्रत्यये भाषायां नित्यम्‌ ॥ 

तन्मात्रम्‌ । चिन्मयम्‌ ।। 

अर्थ:-- लोक में अनुनासिकादि प्रत्यय परे होने पर पदान्त यर्‌ को नित्य अनु- 
नासिक हो जाता है। | 

व्याख्या-- प्रत्यये ।७।१। भाषायाम्‌ ।७।१। नित्यम्‌ ।२।१। (क्रियाविशेषणम्‌ ) । 
यह वात्तिक यरोऽनुनासिकेऽनुनासिको वा (६८) सूत्र पर भाष्य में पढ़ा गया है; अतः 
तद्विषयक ही समभना चाहिये । अतः इस का अर्थ होगा-- (भाषायाम्‌) लोक में 
(अनुनासिके) अनुनासिकादि (प्रत्यये) प्रत्यय परे होने पर (पदान्तस्य) पदान्त (यरः) 
यर्‌ के स्थान पर (नित्यम्‌) नित्य (अनुनासिकः) अनुनासिक हो । पूर्वसूत्र से विकल्प 
प्राप्त होने पर इस से नित्य अनुनासिक होता है उदाहरण यथा-- 

(१) तन्मात्रम्‌ (उतना ही) । 'तद्‌+-मात्र’ [तत्‌ प्रमाणमस्येति तन्मात्रम्‌, 
प्रमाणे दृयसज्दध्नञ्मात्रच: (११६८) इति मात्रच्‌-प्रत्ययः ।] यहां 'मात्रच्‌’ प्रत्यय 
हो कर तद्धितान्त की प्रातिपदिक-सञ्ज्ञा होने से सुंपो धातु-घ्रातिपदिकयोः (७२१) 
द्वारा तद्‌ शब्द से परे सुँ प्रत्यय का लुक्‌ हो जाता है; अतः 'एतद्मुरारिः' प्रयोग- 
गत 'एतद्‌' शब्द की तरह यहां भी दकार पदान्त है। इस पदान्त दकार=यर्‌ से परे 
“मात्रच्‌? यह अनुनासिकादि प्रत्यय किया गया है; अतः दकार को तत्सरश नकार नित्य 
अनुनासिक हो कर विभक्ति लाने से 'तन्मात्रम्‌' प्रयोग सिद्ध हो जाता है! । 

(२) चिन्मयम्‌ (चेतनस्वरूप) । 'चित्‌+मय' [चिदेव चिन्मयम्‌, नित्यं 
वृद्धशरादिभ्यः (१११३) इत्यत्र "नित्यम्‌ इति योग-विभागात्‌ स्वार्थं मयट्‌] यहां 
'मयट्‌ प्रत्यय हो कर तद्धितान्त की प्रातिपदिक-सञ्ञा होने से सुंपो धातु-प्रातिपदिकयोः 
(७२१) द्वारा सुँ प्रत्यय का लुक्‌ हो जाता है; अतः तकार पदान्त है । इस पदान्त 
तकार को प्रथम भलां जशोऽन्ते (६७) सुत्र से दकार हो कर पुन: इस वात्तिक से 
नित्य अनुनासिक नकार हो जाता है; तब विभक्ति लाने से “चिन्मयम्‌” प्रयोग सिद्ध 
होता है। 

ध्यान रहे कि इस वात्तिक से भी पूर्ववत्‌ पदान्त यर्‌ को ही अनुनासिक विधान 
किया जाता है, अपदान्त यर्‌ को नहीं । अत एव--'स्वप्नः, यत्नः, क्षुभ्नाति, मथ्नाति, 
बध्नाति, मृद्नाति, वेमि आदि प्रयोगों में अनुनासिकादि प्रत्यय परे होने पर भी 
अपदान्त यर्‌ को अनुनासिक नहीं होता । 

नोट--यहां यह विशेष ध्यातव्य है कि कलां जशोऽन्ते (८.२.३६) की इष्टि 
में यह सूत्र (८.४.४४) असिद्ध है; अतः जहां झलां जशोऽन्ते (६७) सूत्र का विषय 
होगा वहां प्रथम जश्त्व हो कर पश्चात्‌ अनुनासिक होगा । 


१. यहां नकार के असिद्ध होने से न लोपः प्रातिपदिकान्तस्य द्वारा नलोप नहीं होता। 

अभ्यास (१७) 
(१) निम्नलिखित रूपों में सूत्र-समन्वय करते हुए सन्धिच्छेद करें--- 
१. षण्मासाः ! २. एतन्मनोहरः । ३. इण्निषेधः । ४. तण्णकारः' । ५. 
विष्टुम्नाम । ६. तन्न । ७. सन्मार्ग: । 5. मृन्मयम्‌ । ९. क्षुद्भिः । 
१०. सोमसुन्नयति । ११. त्वङ्मनसी । १२. ककुबीशः। १३. ककू- 
म्नायकः । १४. वाङ्मयम्‌ । १५. अम्मयम्‌ । १६. कियन्मात्रम्‌ । 
(२) निम्न-लिखित प्रयोगों में सूत्रोपन्यासपूर्वक सन्धि करे-- 
१. विपद्‌ + मय । २. यद्‌ +-नेति । ३. तद्‌ नकारः । ४. मनाक्‌ +- ` 
हसति । ५. अप्‌+-मात्र। ६. अग्निचित्‌ --डकार । ७. कतिचित्‌ +- 
दिनानि । ८. मद्‌--नीतिः । €. धिक्‌ +-मूखंम्‌ । १०. सत्‌ +आचार। 
११. वाक्‌ -मलम्‌ । १२. जगत्‌--नाथ । १३. ऋक्‌ +-मन्त्र । 
(३) निम्न-लिखित रूपों में सन्धि न करने का कारण बताओ । 
१. वेद्‌+-मि । २. गरुत्‌ +-मत्‌*। ३. गृभ्‌ + णाति । ४. प्रश्‌ +न । 
५. चतुर्‌+-मुख। ६. प्रातर्‌+नमामि। | 
(४) (क) खर्‌ परे होने पर कलां जशोऽन्ते का फल क्यों प्रतीत नहीं होता? 
(ख) 'शङ्कध्माः' में धकार को अनुनासिक क्यों नहीं होता ? 
(ग) सुँप्‌ परे न होने पर भी 'एतन्मुरारिः' में दकार कैसे पदान्त है ? 
[लघु ०] विधि-सूत्रम्‌- (६९) तोलि ।८।४।५९॥. 
तवर्गस्य लकारे परे परसवर्णः । तल्लयः । विद्वालँ लिखति । नस्या- 
ऽनुनासिको ल: ॥ | | 
अर्थ:---लकार परे होने पर तवर्ग के स्थान पर पर-सवणं आदेश होता है । 
व्याख्या--तो: ।६।१। लि ।७।१। पर-सवर्ण: ।१।१। (अनुस्वारस्य ययि पर- 
सवणंः से) । समासः--परस्य सवणंः= परसवर्णः, षष्ठी-तत्पुरुषः । अर्थः - (लि) 
लकार परे होने पर (तोः) तवर्ग के स्थान पर (पर-सवर्णः) पर-सवर्णं आदेश होता 
है । भाव यह है कि तवर्ग से जब लकार परे होगा तो तवर्ग के स्थान पर-पर अर्थात्‌ 
लकार का सवर्ण आदेश किया जायेगा । लकार का लकार के सिवाय अत्य कोई सवर्ण 
नहीं, अतः तवर्गे के स्थान पर लकार ही आदेश होगा । 
लकार दो प्रकार का होता है, एक अनुनासिक (लूँ) और दूसरा अननुना- 


१. यहां अनुनासिक-विधायक सूत्र के असिद्ध होने से प्रथम ष्टुत्व कर लेना चाहिये । 

२. अत्र प्रत्यये भाषायामिति मृदो दकारस्य नकारः। स च णत्वविधिं (२३६) नलोप- 
विधि (१८०) च प्रत्यसिद्धस्तेन मृन्मयमित्येव। FL 

३. यहां पर प्रथम श्चुत्व कर लेना चाहिये। | | 

४. यहां पर तसौ मत्वर्थे (११८६) सूत्र से भ सञ्ज्ञा होती है । पदान्त न होने से अनु- 
नासिक नहीं होता । 

सिक (ल्‌) । स्थानेऽन्तरतमः (१७) के अनुसार तवर्गस्थ अनुनासिक वर्ण के स्थान 
पर अनुनासिक लकार तथा अननुनासिक वर्ण के स्थान पर अननुनासिक लकार होगा । 
तवर्गो में नकार के सिवाय अन्य कोई अनुनासिक नहीं; अतः केवल नकार के स्थान 
पर ही अनुनासिक लकार तथा शेष तवर्गीय वर्णों के स्थान पर अननुनासिक लकार 
होगा । उदाहरण यथा-- 

तल्लयः (उस में नाश वा उस का नाश) । 'तद्‌--लय' (तस्मिस्तस्य वा 
लय:--तल्लयः, सप्तमीतत्पुरुषः, षष्ठी-तत्पुरुषो वा) यहां तवर्गे =दकार से परे लकार 
विद्यमान है, अतः तोलि (६९) सूत्र से दकार के स्थान पर पर-सवर्ण --लकार कर 
के विभक्ति लाने से 'तल्लयः' प्रयोग सिद्ध होता है । 

विद्वाल्‌ँ लिखति (विद्वान्‌ लिखता है) । “विद्वान्‌ लिख ति' इस दशा में तोल 
(६९) सूत्र से नकार को पर-सवणे लकार आदेश होता है, परन्तु नकार के अनुना- 
सिक होने से लकार भी अनुनासिक आदेश हो कर 'विद्वालूँ लिखति' प्रयोग सिद्ध 
होता है । 

इस के कुछ अन्य उदाहरण यथा--१. विपद्‌ --लीन =विपल्लीनः । २. 
कड्चिद्‌ त-लभते ==कर्चिल्लभते। ३. कुशान्‌ +लुनाति =कुशाल्‌ँ लुनाति । ४. महान्‌ 
+- लाभः =- महाल लाभ: । ५. उद्‌ + लेख ==उल्लेखः । ६. धनवान्‌ + लुनीते = धन- 
वाल लुनीते । ७. हनुमान्‌ +-लङ्कां दहति = हनुमालँ लङ्कां दहति । ८. हसन्‌ न-लेढि 
“हसलं लेढि । ९. जगद्‌ +- लीयते = जगल्लीयते । १०. तद्‌+-लीला =तल्लीला । 
११. तद्‌ +-लीन ==तल्लीनः । १२. यद्‌+-लक्षणम्‌ ==यल्लक्षणम्‌ । १३. चिद्‌ - लयः 
-=चिल्लयः। १४. विद्युद्‌ -लेखा -=विद्युल्लेखा । 

'तस्मात्‌ +-लुकारात’ इत्यादि में तोलि (६९) प्रवृत्त नहीं होगा, क्योंकि इस 
में 'ल' सरश है, 'ल' नहीं । केवल जर्त्व ही होगा 'तस्माद्‌ लृकारात्‌' । 

ध्यान रहे कि यह सूत्र कलां जशोऽन्ते (६७) की दृष्टि में असिद्ध है; अतः 
जहां उस का विषय होगा वहां प्रथम जश्त्व हो कर पश्चात्‌ तोलि (६९) सूत्र प्रवृत्त 
होगा । यथा--जगत्‌ +-लीयते -=जगद्‌ + लीयते == जगल्लीयते । 
[लघु ०] विधि-सूत्रम्‌ - (७०) उदः स्था-स्तम्भोः पुर्वस्य । ८।४।६०॥। 

उदः परयोः स्था-स्तम्भोः पूर्व-सवर्ण: ॥। 

अर्थ:---'उद' से (परे) स्था और स्तम्म्‌ को पूर्वंसवणं हो । 

व्याख्या--उदः ।५।१। स्था-स्तम्भोः ।६।२। पूर्व॑स्य ।६।१। सवर्ण: ।१।१। 
(अनुस्वारस्य ययि परसवर्णः सेः) । अर्थः -(उदः) 'उद्‌' उपसर्गे से (स्था-स्तम्भोः) 
स्था और स्तम्भ्‌ के स्थान पर (पूर्वस्य) पूर्व का (सवर्णः) सवर्ण आदेश होता है । 


१. यद्यपि अनुस्वारस्य ययि पर-सवर्ण: (७९) सूत्र में पर-सवर्ण?' है, तथापि अनुः 
वृत्ति केवल 'सवर्णः' की ही आती है । इस का कारण यह है कि अनुवृत्ति अधि- 
कृत पदों की ही आया करती है और अधिक्रति स्वरितेनाधिकारः (१.३.११) 
इस सूत्र से स्वरित-स्वर के बल से होती है । पूर्व समय में उक्त सूत्र में स्वरित- 


traits | 


oo 

'उदः यहाँ दिग्योग में पञ्चमी है; अर्थात्‌ 'उद' से किसी दिशा में स्थित 
स्था और स्तम्भ्‌ को पूर्वसवणं होगा वर्णो में दो ही दिशा सम्भव हो सकती हैं, एक 
पर और दूसरी पुर्व । अब यहां यह प्रश्न उत्पन्न होता है कि क्या 'उद्‌' से पूरवेस्थित 
स्था और स्तम्भ्‌ को पूर्व-सवर्ण हो या परस्थित स्था और स्तम्म्‌ को पूर्वंसवर्ण हो ? 
किङ्च--यह भी प्रश्‍न उत्पन्न होता है कि क्या व्यवधान से रहित पूर्व या पर-स्थित स्था 
ओर स्तम्म्‌ को पूर्व-सवर्ण हो या व्यवहित पूर्व या पर स्थित स्था और स्तम्भ को भी. 
पूर्वेसवणे हो ? इन शङ्काओं की निवृत्ति के लिये अग्रिम परिभाषा-सूत्र लिखते हैं । 


[ लघु० ] परिभाषा-सूत्रम--(७१) तस्मादित्यृत्तरस्य । १।१।६६॥ 
पञ्चमी-निदेशेन क्रियमाणं कार्य वर्णान्तरेणाऽव्यवहितस्य परस्य 
ज्ञयम ॥। | 
अर्थः--पञ्चम्यन्त के निर्देश से क्रियमाण कार्य अन्य वर्णो के व्यवधान से 
रहित पर के स्थान पर जानना चाहिये । | 

व्याख्या -तस्माद इति पञ्चम्यन्तानुकरणं लुप्तपळ्चम्येकवचनान्तम्‌ [उदः 
स्था-स्तम्भोः आदि सूत्रों में स्थित 'उदः' आदि पञ्चम्यन्त पदों का अनुकरण यहां | 
'तस्मात्‌' शब्द से किया गया है, इस के आगे पञ्चमी के एकवचन का सुंपां सुंलुक्‌ ० 
(७.१.३९) सूत्र से लुक्‌ हुआ समझना चाहिये] । इति इत्यव्ययपदम्‌ । निदिष्टात्‌ 
.।५। १। (तस्मिन्निति निदिष्टे पुर्वेस्य सूत्र से विभक्ति-विपरिणाम द्वारा) । उत्तरस्य 
।६।१। अरथः (तस्माद्‌ इति निदिष्टात्‌) उदः स्था-स्तम्भोः पूर्वस्य आदि सूत्रों में 
स्थित 'उदः आदि पञ्चम्यन्त पदों के निरन्तर उच्चारण किये गये अर्थो से (उत्तरस्य) 
परले के स्थान पर कार्य होता है । 

पञ्चम्यन्त पदों के अर्थो का निरन्तर उच्चारण तभी हो सकता है जब उन से 
अव्यवहित [ व्यवधान-रहित] उत्तर को कार्य्यं हो; अतः यह सुतराम्‌ आ जाता है कि 
सूत्रों में स्थित पञ्चम्यन्त पदों के अर्थो से अव्यवहित पर को कार्य हो। इस सूत्र की 
विशेष व्याख्या तस्मिन्निति निदिष्टे पुर्वस्य (१६) सूत्र के समान समझ लेनी चाहिये । 
हम यहां पिष्ट-पेषण करनां नहीं चाहते । | 

इस सूत्र से अन्ततोगत्वा यह ज्ञात होता है कि उदाहरणों में पञ्चम्यन्त पद 
के अर्थ से अव्यवहित पर को ,ही कार्य हो, पूर्वं को अथवा व्यवहित पर को कार्य न 
हो । यथा--“उद्‌ ¬-प्रस्थानम्‌' यहां यद्यपि 'उद्‌' से 'स्था' परे है, तथापि 'प्र' शब्द का 
मध्य में व्यवधान होने से उदः स्थास्तम्भोः० (७०) सूत्र द्वारा पूर्व-सवणे नहीं होता । 
इसी प्रकार तिङ्ङतिङः (८.१.२८) [अतिङन्त से तिङन्त को निघात अर्थात्‌ सर्वानु- 


स्वर केवल 'सवर्णः' पर था, 'पर' पर नहीं । यद्यपि अब स्वरितादि-स्वर-चिह्व- 
नहीं रहे; तथापि प्रतिज्ञानुनासिक्याः पाणिनीयाः की तरह प्रतिज्ञास्यरिताः पाणिः 
नीयाः भी जानना चाहिये । अथवा 'पर' में षष्ठी का लोप समभना चाहिये । 

` दात्तस्वर हो] सूत्र 'ईडे अग्निम्‌” में प्रवृत्त नहीं होता, क्योंकि 'अग्निम्‌ इस अतिङम्त 
पद से 'ईडे' यह तिङन्त पद परे नहीं; पूर्व में वत्त मान है । 

यह परिभाषा-सूत्र है । परिभाषाएं प्रयोगसिद्धि में स्वतन्त्रतया कुछ कार्य नहीं 
किया करतीं, अपितु सूत्रों के अर्थों में मिश्रित हो कर प्रयोगसिद्धि किया करती हैं; 
यह हम पीछे लिख चुके हैं। इस के अनुसार यह परिभाषा भी उदः स्था-स्तम्भोः पूर्वस्य 
(७०) आदि सूत्रों के साथ मिल कर एकार्थ उत्पन्न करेगी । तो अब उदः स्थास्तम्भोः 
पूर्वस्य (७०) सूत्र का यह अर्थ हो जायेगा--'उद्‌' से अव्यवहित पर स्था और स्तम्भ्‌ 
को पूर्वसवर्ण आदेश हो । इसी प्रकार तिङ्ङतिङः (८.१.२८) सूत्र का यह अर्थ होगा 
--अतिडन्त पद से अव्यवहित पर तिङन्त के स्थान पर निघात अर्थात्‌ सर्वानुदात्त- 
स्वर हो । 

“उद्‌ -- स्थान’ 'उद्‌--स्तम्भन' इन दोनों स्थानों पर 'उद्‌' से परे अव्यवहित 
स्था और स्तम्भ्‌ विद्यमान हैं; अतः इन के स्थान पर पूर्व-सवर्ण करना है । अव 'स्था- 
स्तम्भोः' के षष्ठ्यन्त होने से अलोऽन्त्यस्य (२१) सूत्र से इन के अन्त्य अल्‌ के स्थान 
पर पूर्व-सवर्ण प्राप्त होता है; इस पर अलोऽन्त्यस्य (२१) की अपवाद परिभाषा 
लिखते हैं-- 


[लघु ०] परिभाषा-सूत्रम्‌- (७२) आदेः परस्य । १।१।५३॥ 

परस्य यद्‌ विहितं तत्‌ तस्यादेर्बोध्यम्‌ । इति सस्य थः॥। 

अर्थ:---पर के स्थान पर जो कार्य विधान किया जाता है, वह कार्य उस (पर) 
के आदि वर्ण के स्थान पर समभना चाहिये । 

व्याख्या --आदे: ।६।१। अलः ।६।१। (अलोऽन्त्यस्य से)। परस्य ।६।१। अर्थः - 
(परस्य) पर के स्थान पर विधान किया कार्य (आदे:) उस के आदि (अलः) अल्‌ 
के स्थान पर होता है । यहां सूत्राथ, अनुकूल पदों का अध्याहार कर के ही किया 
जाता है। र 

'उद्‌ + स्थान’ 'उद्‌ स्तम्भन’ यहां तस्मादित्युत्तरस्य (७१) परिभाषा की 
सहायता से उदः स्था-स्तम्भोः पूर्वस्य (७०) सूत्र द्वारा परले स्था और स्तम्म को पूर्व- 
सवर्णं होना था; अब वह इस परिभाषा द्वारा पर के आदि अर्थात्‌ सकार को होगा। 

अब यहां यह विचार प्रस्तुत होता है कि स्‌ को पूर्व (दकार) का कोन सा 
सवर्णं हो ? क्योंकि पूर्वं (दकार) का एक सवर्ण नहीं किन्तु पांच सवर्ण हैं--त्‌, थ्‌, 
द्‌, ध्‌, न्‌ । इस शङ्का की निवृत्ति के लिये स्थानेऽन्तरतमः (१७) सूत्र उपस्थित हो 
कर कहता है कि प्राप्त हुए आदेशों में अत्यन्त मझक्ष आदेश हो । इस के अनुसार 
अब हमें 'त्‌, थ्‌, द्‌, ध्‌, न्‌ इन पांच वर्णो में से सकार के अत्यन्त सरश वर्ण ढूंढना है । 
यदि यहां स्थांनकृत आन्तय (साइश्य) देखते हैं तो वह लुतुलसानां दन्ताः के अनुसार 
सब में समान है; अतः इस आग्तर्य से काम नहीं चल सकता । अर्थक्कत और प्रमाण- 
कृत साइश्य तो इन में हो ही नहीं सकता । अतः अब शेष बचे गुणकृत आन्तर्ये अर्थात्‌ यत्नो 

द्वारा साइश्य से ही परीक्षा करेंगे । यत्न--आभ्यन्तर और बाह्य दो प्रकार के होते 
हैं । इन में प्रथम आभ्यन्तर-यत्न तो सकार के साथ उन पांचों में से किसी का भी नहीं 
मिलता; क्योंकि ईषद्विवृतसुष्मणाम्‌ के अनुसार सकार का “ईषद्विवृत' और उन पांचों 
का तत्र स्पृष्टं प्रयतनं स्पर्शानाम्‌ के अनुसार 'स्पृष्ट' है । अतः बाह्म-यत्नों की दृष्टि से 
ही परीक्षा करते हैं। सकार का 'विवार, श्वास, अघोष और महाप्राण' बाह्य-यत्न 
है । उन पांचों के बाह्य-यत्न निम्नप्रकारेण हें -- 

(त्‌ का बाह्ययत्न--विवार, श्वास, अघोष और अल्पप्राण है। ) 

| थ्‌ का बाह्ययत्त--विवार, इवास, अघोष और महाप्राण है । | 

* द्‌ का बाह्ययत्न --संवार, नाद, घोष और अल्पप्राण है । > 

धू का बाह्ययत्त--संवार, नाद, घोष और महाप्राण है । | 

( न्‌ का बाह्ययत्न--संवार, नाद, घोष और अल्पप्राण है । | 

इस से सिद्ध होता है कि बाह्ययत्तों की इष्टि से थकार ही सकार के तुल्य है । 
अतः सकार के स्थान पर पूर्वसवर्ण थकार ही होता है-- उद्‌न-थूथान, उद्-- 
थृतम्भन । अब अग्निमसूत्र प्रवृत्त होता है-- 
[लघु ०] विधि-सूत्रम्‌ (७३) झरो झरि सवणं ।८।४।६४॥ 

हलः परस्य करो वा लोपः सवण झरि ॥ 

अर्थ:--हल से परे कर्‌ का विकल्प से लोप हो सवर्ण झर्‌ परे हो तो । 

व्याख्या हलः ।५।१।(हलो यमां यमि लोपः से)। करः ।६।१। लोपः ।१।१। 
(हलो यमां यमि लोपः से) । अन्यतरस्याम्‌ ।७।१। (भयो होऽन्यतरस्याम्‌ से) । सवरणं 
।७।१। झरि ।७।१। अर्थ:-- (हलः) हल्‌ से? (रः) अव्यवहित पर भर्‌ का (अन्यत- 
रस्याम्‌) एक अवस्था में (लोपः) लोप हो जाता है ( सवर्णे) सवणे (झरि) भर्‌ 


परे हो तो । | 
यहां निमित्तः और स्थानियो? का यथासङ्ख्य नहीं होता; अर्थात्‌ यहां “भू 


का भ्‌ परे होने पर, भू का भ्‌ परे होने पर, घ्‌ का घ्‌ परे होते पर, ठू का ढ्‌ परे होने . 


१. हल्‌ से परे भर्‌ का लोप विहित होने से 'पत्त्रम्‌, दत्त्वा, तत्त्वत, सत्वम्‌, कित्त्वम्‌, 
ङित्त्वम्‌, मित्त्रम्‌, क्षत्त्रियः, छत्त्रम्‌, छात्त्रः, पुत्त्रः इत्यादि में त्‌ का और 
'वाग्ग्मी' में 'ग्‌' का लोप नहीं होगा । पत्र, तत्व, कित्व, वाग्मी आदि लिखना 
अपाणिनीय हे । 

२ जिसके होने पर कोई कार्थ हो उसे 
में अच्‌ परे होने पर इक्‌ को यण्‌ होता है 
(७३) सूत्र में कर्‌ परे होने पर कर्‌ का 
निमित्त है । ह 

३. जिस के स्थान पर कुछ किया जाता है उसे 'स्थानी' कहते हैं। यथा--भरो 
झरि सवर्णे (७३) में र्‌ के स्थान पर लोप विहित होने से 'झर्‌' स्थानी है; 


इसी प्रकार इको यणचि (१५ ) आदि में जि आदि स्थानी हैं । 


'निमित्त' कहते हैं यथा इको यणचि (१५ ) 
तो अच्‌ निमित्त है। करो झरि सवण 
लोप कहा गया है तो परला “कर्‌ 


ल्‌७ ४९ को 

पर' इत्यादि क्रम से लोप नहीं होता; क्योंकि यदि ऐसा अभीष्ट होता तो आचार्य 
'भरो झरि' इतना ही सूत्र बनाते 'सवर्ण पद का ग्रहण न करते, अत: विदित होता है 
कि वे सवर्ण भर मात्र परे होने पर कर्‌ का लोप चाहते हैं। इस का प्रयोजन 'उद्‌ थ्‌ 
तम्भन” आदि प्रयोगों में थकार आदि का लोप करना हे । 

'उद्‌ थ्‌ थान’ 'उद्‌ थ्‌ तम्भन' यहां हल्‌ =दकार से परे इस सूत्र द्वारा भर्‌ 
प्रथम थकार का विकल्प कर के लोप हो जाता है, क्योंकि इस से परे थकार और 
तकार क्रमशः सवर्णं भर्‌ विद्यमान हैं। इस प्रकार लोपपक्ष में--उद्‌--थान, उद्‌ + 
तम्भन । लोपाभाव में--उद्‌ -- थूथान, उद्‌ + थ्‌तम्भन । अब इन सब स्थानों पर 
अग्निमसूत्र प्रवृत्त होता है-- 

[लघु०] विधि-सूत्रम्‌--(७४) खरि च ।८।४।५४॥ 

खरि झलां चर: स्युः । इत्युदो दस्य त: । उत्थानम्‌ । उत्तम्भनम्‌ ॥ 

अर्थ: - खर्‌ प्रत्याहार परे होने पर झलो के स्थान पर चर्‌ हो जाता है । 
इत्युदो दस्य तः--इस सूत्र से उद्‌ के दकार को तकार हो जाता है । 

व्याख्या--खरि ।७।१। च इत्यव्ययपदम्‌ । कलाम्‌ ।६।३। (कलां जश्‌ झशि से)। 
चरः ।१।३। (अभ्यासे चर्च से वचन-विपरिणाम कर के) । अर्थ:---(खरि) खर्‌ 
प्रत्याहार परे होने पर (झलाम्‌) झलो के स्थान पर (चर:) चर्‌ हो जाते हैं । 

वर्गों के प्रथम, द्वितीय तथा शा, षू, स्‌ वर्ण--'खर्‌' कहाते हैं । वर्गों के प्रथम 
तथा श्‌, ष्‌, स्‌ वणं--'चर्‌' कहाते हैं । वर्गों के पञ्चम वर्णो को छोड़ कर शेष सब 
वर्गेस्थ तथा ऊष्म वर्ण--“भल्‌ प्रत्याहार के अन्तगंत हो जाते हैं । 

शू, ष्‌, स्‌ इन भलों के स्थान पर 'श्‌, ष्‌, स्‌’ ही चर्‌ होते हैं। यथा-- 
'निश्चयः, रामश्चिनोति' यहां चकार खर्‌ परे होने पर शकार झल्‌ को शकार चर्‌ ही 
हुआ है । 'वृष्टिः, दृष्टि यहां टकार खर्‌ होने पर षकार झल्‌ को षकार चर्‌ ही 
हुआ है । 'अस्ति, स्तः, रामस्स्य' यहां खर्‌ परे होने पर सकार कल्‌ को सकार चर्‌ 
ही हुआ है । भल्‌ प्रत्याहारान्तर्गत हकार से परे कभी खर्‌ नहीं आता; क्योंकि खर्‌ 
से पूवं हकार को सदैव हो ढः (२५१) द्वारा ढकार हो जाता है । 

प्रश्‍न--यदि श्‌, ष्‌, स्‌' के स्थान पर 'श्‌, ष्‌, स्‌' होते हैं और हकार की 
जरूरत नहीं; तो कल्‌ की बजाय भय और चर्‌ की बजाय चय्‌ ही क्यों नहीं कह देते ? 

उत्तर--खरि च (७४) सूत्र में कल्‌ और चर्‌ की पीछे से अनुवृत्ति आ रही 
है, उसी से यहां काम चल जाता है; अब यदि भय और चय्‌ कहेंगे तो उन का ग्रहण 
करना पड़ेगा, इस से लाघव की बजाय गौरव-दोष उत्पन्न होगा; अतः इन अनुवत्तित 
झल्‌ और चर्‌ पदों से ही काम चलाने में लाघव है, किञ्च इन के ग्रहण से कोई दोष 
तो उत्पन्न होता ही नहीं । 

स्थानेऽन्तरतमः (१७) सूत्र द्वारा जिस कल्‌ का जिस चर्‌ के साथ स्थान 
साम्य होगा, वही उसी के स्थान पर आदेश होगा । तालिका यथा-- 

सल्‌ सास्य चर 


~ 


(वे वर्ण जिन के स्थान पर आदेश होते हैं।) | (स्थान) | (आदेश होने वाले वर्ण 


श्‌, ष्‌, स्‌ आदेश होते हैं । 


श्‌, ष्‌, स्‌ के स्थान पर पूर्णतया तुल्य क्रमशः 


भावः--वर्गो के दूसरे, तीसरे तथा चोथे वर्णो को वर्गो के प्रथम वर्ण हो जाते 
हे, यदि उन से परे वर्गो के पहले, दूसरे तथा श्‌, ष्‌, स्‌, वर्ण हों तो । 
अब इस सूत्र से पूर्वोक्त चारों स्थानों में उद्‌ के दकार को चर्‌=तकार हो 
कर निम्नलिखित रूप सिद्ध होते हें -- 
(लोपपक्ष में)--उत्थानम्‌, उत्तम्भनम्‌ । (लोपाभाव में)--उत्थ्थानम्‌, 
उत्थ्तम्भनम्‌ । इस प्रकार प्रत्येक के दो-दो रूप सिद्ध होते हैं । 
ध्यान रहे कि लोपाभाव वाले रूपों में उदः स्था० (८.४.६०) द्वारा किया 
गया पूर्वसवर्ण =थकार खरि च (८.४.५४) की इष्टि में असिद्ध है अतः उसे सकार 
ही दीखता है इसलिये उस थकार को तकार आदेश नहीं होता । इस विषय पर 
शोधपूर्ण विस्तृत विचार हमारे अभिनव प्रकाशित शोधग्रन्थ न्यास-पर्यालोचन के पृष्ठ 
(२९३ से ३००) पर देखें । 
अभ्यास (१८) 
(१) सूत्र-समन्वय करते हुए सन्धि करे-- 
१. भेद्‌ +-तुम्‌ । २. शिण्ड्‌ञ-ढि। ३. उद्‌ + स्थापयति । ४. भगवान्‌ 
--लड्भते । ५. छेद्‌+-तव्यम्‌ । ६. रुन्द्‌+धः। ७. प्रत्‌ ततम्‌ । 
८. लिभ्‌ञ-सा। ६ उद्‌--स्तम्भते। १०. उद्‌ -+स्थित:। ११. 
बन्‌द्‌+-धुम्‌ । १२. उद्‌ + स्तम्भितुम्‌ । 
(२) सूत्रोपपत्तिपूर्वक सन्धिच्छेद करें-- 
१. पिण्ढि । २. भिन्तः । ३. धुक्ष । ४. उत्थाय । ५. उत्तम्भिता । 


११६ भैसीव्याख्ययोपेतायां लघु सिद्धान्तकोसुख्ाँ 


६. युयुत्सवः । ७. अग्निमत्सु । ८. अत्तः । 8. रुन्धः । १०. ऊर्गीयते' । 
११. अवत्तम्‌ । १२. उत्थातव्यम्‌ । १३. आरिप्सते । १४. निबन्धा 
[तृच्‌] । १५. छिन्धि । १६. भिन्धि। 
(३) करो झरि सवण में 'सवणं' ग्रहण का प्रयोजन स्पष्ट करें । 
(४) तोलि सूत्र द्वारा नकार को अनुनासिक लकार ही क्यों होता हे ? 
(५) खर्‌ परे होने पर श्‌, ष्‌, स्‌ के स्थान पर कौन से चर्‌ होंगे ? 
(६) निमित्त, स्थानी और आदेश किसे कहते हैं ? सोदाहरण स्पष्ट करें । 
(७) आदेः परस्य और तस्मादित्युत्तरस्य परिभाषाओं की व्याख्या करें । 
(८) निम्नलिखित प्रश्नों का उत्तर दे-- 
(क) खर्‌ परे होने पर हकार के स्थान पर क्या होगा ? 
(ख) 'उत्थ्थानम्‌' यहां खरि च द्वारा थकार को तकार क्यों नहीं होता? 
(ग) 'उद्‌ प्रस्थानम्‌ में सन्धि करें । 


A 3, SI 


[लघु ०] विधि-सूत्रम्‌-- (७५) भयो होऽन्यतरस्याम्‌ ।८।४।६१॥ 

भय: परस्य हस्य वा पूर्वसवर्ण: | नादस्य घोषस्य संवारस्य महाप्राणस्य 
हस्य तादुशो वगचतुथः । वाग्घरिः, वाग्हरिः ॥। 

अर्थ:--भय्‌ से परे हकार के स्थान पर विकल्प कर के पूर्वसवर्ण हो । 
नादस्थेति--नाद, घोष, संवार और महाप्राण यत्न वाले हकार के स्थान पर वैसा 
वर्गों का चतुर्थ होगा । | 

व्याल्या--भय: ।५। १। हः ।६।१। अन्यतरस्याम्‌ ।७।१। पूवंस्य ।६।१। (उदः 
स्थास्तम्भोः पुर्वस्य से) । सवण: ।१।१। (अनुस्वारस्थ यथि परसवर्णः से) । अर्थ:-- 
(यः) भय्‌ से अव्यवहित पर (हः) 'ह' के स्थान पर (अन्यतरस्याम्‌) एक अवस्था 
में (पूवंस्य) पूर्व का (सवर्ण:) सवर्णं आदेश होता है। भाव- भय्‌ प्रत्याहार में 
पञ्चम वर्णो को छोड़ कर शेष सब वरगेस्थ वर्ण आ जाते हैं। इन से परे हकार हो 
तो उस के स्थान पर पूर्व (झय्‌)का सवर्णं (चतुर्थ) विकल्प से आदेश हो जाता है । 

उदाहरण यथा-- 

वाग्घरिः (वाणी का शेर अर्थात्‌ बोलने में चतुर) ! 'वाक्‌--हरि' यहां प्रथम 
कलां जशोऽन्ते (६७) से ककार को गकार आदेश हो--वाग्‌--हरि। अब यहां 
भय गकार है, इस से परे हकार के स्थान पर पूर्वं अर्थात्‌ गकार का सवर्णं आदेश 
करना है । गकार के--क, ख्‌, ग्‌, घ्‌, ङ ये पाञ्च सवणं हैं इन में से यहां कौन हो? 
ऐसी शङ्का उत्पन्न होने पर स्थानेऽन्तरतमः (१७) सूत्र उपस्थित हो कर कहता है 
कि जो हकार के साथ अत्यन्त सडश हो वही हकार के स्थान पर आदेश किया जाये । 
अब यदि स्थानकृत आन्तर्यं देखते हैं तो हकार के सब सदश ठहरते हैं, क्योंकि, अकुह- 


१. ऊर्क्‌ +-गीयते== ऊग्‌ -गीयते==ऊर्गीयते (बल की प्रशंसा होती है) । 


हल्‌-सन्धि-प्रकरणम्‌ ११७ 


विसजे नीयानां कण्ठः के अनुसार हकार और कवर्ग दोनों का कण्ठ स्थान है । अर्थकृत 
तथा प्रमाणकृत आन्तर्यं तो यहां हो ही नहीं सकते । अतः अब शेष बचे गुणकृत आन्तर्यं 
(अर्थात्‌ यत्नों द्वारा साइश्य) से ही सरशता जांचेगे। आभ्यन्तर यत्न तो इन का हकार 
के साथ तुल्य हो नहीं सकता । ईषद्विवृतमुष्मणाभ्‌ के अनुसार हकार ईषद्विवृत तथा 
तत्र स्पृष्टं प्रयतनं स्पर्शानाम्‌ के अनुसार कवग स्पृष्ट है । अतः अब बाह्य यत्न देखेंगे । 
हकार का बाह्ययत्न--संवार, नाद, घोष और महाप्राण है । कवर्ग में इस प्रकार के 
बाह्ययत्न वाला केवल घकार ही है, इस से हकार के स्थान पर विकल्प कर के घकार 
हो विभक्ति लाने से पूर्वंसवर्णपक्ष में 'वाग्घरिः' और तदभावपक्ष में 'वाग्हरिः' इस 
प्रकार दो रूप बन जाते हैं। वाचि वाचो वा हरिः (सिहः) = वाग्घरिः । 

इस सूत्र के कुछ अन्य उदाहरण यथा-- 

१. तद्‌ हानि = तद्धानिः । २. अच्‌ +हीन =-अज्‌ +हीन==अज्कीनम्‌ । ३. 
मधुलिङ्‌+-हसति-=मधुलिड्ढसति। ४. अब्‌ +-हस्ती =अब्भस्ती । ५. अज्‌ +ह्लस्व- 
दीर्घे प्लुतः =अज्भूस्वदी्घप्लुतः । ६. स्याड्‌ + ह्वस्वश्च ==स्याड्ढ्स्वश्च । ७. दिग्‌+- 
हस्ती =दिग्घस्ती । ८. सम्पद्‌ + हर्ष =सम्पद्धषेः। ९. रत्नमुड्‌ हरति==रत्नमुड्‌- 
ढरति। १०. वणिग्‌ +-हस्ती =वणिग्घस्ती। ११. दूराद्‌ +-हृते=दूराद्धते। १२. मित्त्वाद्‌ 
-ह्वस्वः =मित्त्वाद्‌-ध्रस्वः। १३. समुद्‌ + हर्ता =समुद्धर्ता । 

इन सब स्थानों पर पूर्वंसवर्णाभाव-पक्ष में भी प्रयोग जान लेना चाहिये । यहां 
सर्वत्र हकार के स्थान पर पूर्व अक्षर के वर्ग का चतुर्थं वर्ण ही होता है; क्योंकि 
आगन्तर्यपरीक्षा में वह ही हकार के अत्यन्त सरश हो सकता है। सार यह है कि भय्‌- 
प्रत्याहारान्तर्गंत कवर्ग से परे हकार को घकार, चवगे से परे हकार को भकार, टवर्ग 
से परे हकार को ढकार, तवर्ग से परे हकार को धकार तथा पवगे से परे हकार को 
भकार विकल्प से होता है। पक्ष में हकार भी रहता है। 


[लघ्‌०] विधि-सूत्रम्‌ (७६) शइ्छोऽटि ।८।४।६२॥ 

भयः परस्य शस्य छो वाऽटि। 'तद्‌ +शिव' इत्यत्र दस्य इचुत्वेन जकारे 
कृते 'खरि च' (७४) इति जकारस्य चकारः । तच्छिवः, तच्छिवः ॥ 

अर्थ:--भय्‌ से परे शकार को विकल्प से छकार हो जाता है, अट्‌ परे हो तो । . 

व्याख्या--कय: । ५ १। (भयो होऽन्यतरस्याम्‌ से) । शः ।६।१। छः ।६।१। 
छकारादकार उच्चारणार्थः । अन्यतरस्याम्‌ ।७।१। (रयो होऽन्यतरस्याम्‌ से) । अटि 

।७।१। अर्थः-- (कयः) भय्‌ से परे (शः) श्‌’ के स्थान पर (छः) छ्‌ हो जाता है 

` (अटि) अट्‌ परे होने पर (अन्यतरस्याम्‌) एक अवस्था में अर्थात्‌ विकल्प से । 

यह सूत्र स्तोः श्चुना शचुः (८.४.३६) और खरि च (८.४.५४) दोनों की 
दृष्टि में असिद्ध है। इन दोनों में भी स्तोः इचुना इचुः (८:४.३९) की दृष्टि में खरि 
च (८.४.५४) असिद्ध है; अतः सब से प्रथम स्तोः इचुना इचुः (६२) फिर खरि च 
(७४) भौर तदनन्तर शइ्छोऽटि (७६) सूत्र प्रवृत्त होगा । उदाहरण यथा-- 


११८ भें मीव्याख्ययोपेतायां लघुसिद्धान्तकोमुद्यां 


तद्‌ --शिव = तज्‌ -शिव (स्तोः इचुना इचः) =तच्‌ शिव (खरि च) । अब 
यहां भय चकार है इस से परे शकार वर्तमान है और उस शकार से भी इकार अट्‌ 
परे है; अतः प्रकृत सूत्र से शकार को वैकल्पिक छत्व हो कर विभक्ति लाने से छत्व- 
पक्ष में 'तच्छिव:' और छत्वाभाव-पक्ष में 'तच्छिव:' ये दो रूप सिद्ध होते हैं । तस्य शिव 
इति, स चासौ शिव इति वा विग्रहः । इस सूत्र के कुछ अन्य उदाहरण यथा -- 

१. मघुलिट्‌+-शेते== मधुलिट्‌ छेते। २. वाक्‌ +-शेते -- वाक्‌ छेते । ३. मत्‌ +- 
इ३वशुर = मच्‌ - श्वशुर = मच्छवशुरः । ४. यावत्‌ +-शक्यम्‌ =यावच्‌ +-शक्यम्‌ = 
यावच्छक्यम्‌ । ५. जगत्‌ + शान्ति = जगच्‌ +-शार्ति == जगच्छान्तिः । ६. तद्‌ +- श्रुत्वा 
तज्‌ +-श्रृत्वा=तच्‌ ¬-श्रुत्वा =तच्छ् त्वा । ७. कश्चित्‌ +शेते -- कश्चिच्‌ --शेते 
==करिचिच्छेते । ८. प्राक्‌ +- शेते == प्राक्‌ छेते । 

नोट- यहाँ वा पदान्तस्य (८.४.५८) सूत्र से 'पदान्तस्य' पद का भी अनु- 
वतेन होता है । विभक्तिविपरिणाम से वह पञ्चम्यन्त हो कर “भझयः' का विशेषण बन 
जाता है । इस से यह अर्थ हो जाता है--पदान्त भय से परे शकार को छकार हो 
विकल्प कर के अट्‌ परे हो तो । 'पदान्त' पद लाने का यह प्रयोजन है कि--'विरप्शम्‌, 
चक्शौ' आदियों में अपदान्त पकार-ककारादियों से परे शकार को छकार न हो जाये । 


[लघु ०] वा०--( १२) छत्वममीति वाच्यम्‌ ॥ 

तच्छ्लोकेन ।। 

अर्थेः--पदान्त भय से परे शकार को वैकल्पिक छकारादेश--अट्‌ परे की 
बजाय अम्‌ परे होने पर कहना चाहिये । 

व्याख्या- पूर्वोक्त शइछोऽटि (७६) सूत्र से 'तच्छ्लोकेन, तच्छमश्रुणा' आदि 
प्रयोग सिद्ध नहीं हो सकते क्योंकि इन में शकार से परे लकार है, जो अट्‌ प्रत्याहार 
में नहीं आता । अतः इन की सिद्धि के लिये कात्यायन ने यह वात्तिक रचा है (छत्वम्‌ 
। १।१।) छत्व (अमि ।७।१।) अम्‌ प्रत्याहार परे होने पर हो (इति) ऐसा (वाच्यम्‌) 
कहना चाहिये । कात्यायन का पाणिनि के झाइछोऽटि (७६) सूत्र के अन्य किसी अंश 
से मतभेद नहीं, केवल 'अटि' अंश से ही मतभेद है । वे चाहते हैं कि 'अटि' को हटा 
कर इस के स्थान पर 'अमि' कर देना चाहिये । ऐसा करने से 'तच्छलोकेन' आदि रूप 
सिद्ध हो जाते हैं । तथाहि-- 

तद्‌ +-इलोक = तज्‌ -- श्लोक (स्तोः इचुना इचुः) = तच्‌+-इलोक (खरि च)। 
अब यहां भय = चकार से शकार परे विद्यमान है। इस से 'ल्‌' यह अम्‌ परे है । अतः 
विकल्प कर के शकार को छकार हो कर विभक्ति लाने से छत्वपक्ष में 'तच्छलोकेन' 
और छत्वाभाव में 'तच्छलोकेन” ये दो रूप सिद्ध होते हैं। [स चासौ इलोकः-तच्छ्लोकः, 
यद्वा तस्य शइलोकः--तच्छ्लोकः, तेन == तच्छ्लोकेन । कर्मधारयः षष्ठीतत्पुरुषो वा । 
उस इलोक से या उस के इलोक से | । 

इस वात्तिक के कुछ अन्य उदाहरण यथा-- (१) एतद्‌ --इमश्रु =एतच्छ्मश्च्‌, 
एतच्छमश्षु । (२) तद्‌ +-इलक्षण ==तच्छ्लक्ष्णः, तच्छलक्ष्णः। (३) तद्‌ --₹मशानम्‌ == 


| 

तच्छ्मशानम्‌, तच्छमशानम्‌ । (४) तद्‌+-हिलष्ट =तच्छ्लष्टः, तच्छिलष्टः । (५) 
भूभृत्‌ +शलाघा -= भूभृच्छलाघा, भूभृच्दलाघा । (६) सकृत्‌ + रलेष्माः= सकृच्छ्लेष्मा, 
सकृच्दलेष्मा । | 
नोट- -कात्यायनद्वारा शइछोड॑टि सूत्र में 'अटि' की जगह 'अमि' रखने का 
सुझाव कोई अपूर्वेकथन नहीं है । आचार्यवर पाणिनि ने गोत्रचरणाच्छलाघात्याकार- 
तदबैतेषु (५.१.१३३) सूत्र में 'चरणात्‌ -|-श्लाघा --चरणाच्छ्लाघा' लिखकर स्वयम्‌ 
अम्परक शकार को छत्व किया है। ध्यान रहे कि आचायंचरण सब बातें मुख द्वारा 
प्रतिपादन नहीं किया करते । उन की कई बातें इङ्गित आदि के द्वारा भी प्रकट होती 
हैं। अतएव भाष्यकार पतञ्जलि कहते हैं -इह इङ्कितेन चेष्टितेन निमिषितेन महता 
वा सूत्रप्रबन्धेनाचार्याणाम्‌ अभिप्रायो गम्यते (महाभाष्य ६.३.३७) । 
अभ्यास (१९) 
(१) हकार को पूर्वसवणं वर्गचतुर्थं ही क्यों होता है, अन्य क्यों नहीं ? 
(२) कात्यायन शइछोऽटि सूत्र को शझ्छोऽमि क्यों बनाना चाहते हैं ? 
(३) विरप्शम्‌, चक्शौ, तच्छचुत्वम्‌-- में छत्व क्यों नहीं होता ? 
(४) भवान्‌ हसति, प्राङ्‌ हसति--में हकार को पूर्वंसवर्ण क्यों नहीं होता ? 
(५) इ्चुत्व, चर्त्वं और छत्व में कौन प्रथम और कौन पश्चात्‌ होगा ? 
[लबु ०] विधि-सूत्रम्‌-(७७) मोऽनुस्वारः ।॥।३।२३॥ 
मान्तस्य पदस्यानुस्वारो हलि । हरि वन्दे ॥ 
अर्थ:---हल्‌ परे हो तो मकारान्त पद के स्थान पर अनुस्वार हो । 
व्याख्या --मः ।६।१। पदस्य ।६।१। (यह अधिकार पीछे से आ रहा है) । 
अनुस्वारः ।१।१। हलि ।७।१। (हलि स्वेषाम्‌ से) । 'मः' यह 'पदस्य' का विशेषण है 
अतः इस से येन विधिस्तदन्तस्य (१.१.७१) द्वारा तदन्तविधि हो कर 'मान्तस्य 
पदस्य’ ऐसा बन जाता है । अर्थः- (हलि) हल्‌ परे होने पर (मः=मान्तस्य) मका- 
रान्त (पदस्य) पद के स्थान पर (अनुस्वारः) अनुस्वार होता है। अलोऽन्त्यस्य (२१) 
द्वारा मकारान्त पद के अन्त्य अल्‌ =मकार को ही अनुस्वार होगा । उदाहरण यथा-- 
हरि वन्दे (मैं हरि को नमस्कार करता हूं) । 'हरिम्‌+वन्दे यहां मकारान्त 


पद 'हुरिम्‌' है; सुँबन्त होने से सुप्तिङन्तं पदम्‌ (१४) द्वारा इस की पद सञ्ज्ञा है। 


इस से परे 'वृ' यह हल्‌ विद्यमान है अतः मकारान्त पद के अन्त्य अल्‌ =मकार को 
अनुस्वार आदेश हो कर 'हारि वन्दे' प्रयोग सिद्ध होता है।' 

इसके अन्य उदाहरण यथा--मातरम्‌ --वन्दे --मातरं वन्दे, पुस्तकम्‌ +-पठति 
पुस्तकं पठति, गुरुम्‌ +-नमति == गुरं नमति, शत्रुम्‌ +-जयति ==शत्रुं जयति। इत्यादि । 


१९ कई लोग 'हरिम्वन्दे, सम्वृत्तः' इत्यादि लिखते हैं, सो ठीक नहीं; अनुस्वार 


आवश्यक है । हां परसवणं वैकल्पिक है--हरिद्‌ वन्दे, हरि वन्दे । 


१२० भैमीव्याख्ययोपेतायाँ लघुसिद्धान्तकोौमुद्यां 


'हल्‌ परे होने पर इस लिये कहा है कि गृहम्‌ --आगच्छति -- गृहमागच्छति, 
यम्‌ --ऋषिम्‌ == यमृषिम्‌, तम्‌--लूकारम्‌ = तम्लृकारम्‌ इत्यादि स्थानों पर अच्‌ परे 
रहते अथवा अवसान में अनुस्वार न हो । 

पद ग्रहण का यह प्रयोजन है कि--'गम्यते, नम्यते' इत्यादि स्थानों पर हल्‌ 
परे रहते हुए भी अपदान्त मकार को अनुस्वार न हो । 

[लघु ०] विधि-सूत्रमू-- (७८) नइचाऽपदान्तस्य कलि ।८।३।२४॥ 

नस्य मस्य चापदान्तस्य भल्यनुस्वारः । यांसि । आक्रस्यते । 
भलि किम्‌ ? मन्यसे ॥ 

अर्थ:--भल्‌ परे होने पर अपदान्त नकार मकार को अनुस्वार हो जाता है । 

व्याख्या--न: ।६।१। च इत्यव्ययपदम्‌ । अपदान्तस्य ।६।१। भलि ।७।१। मः 
।६।१। अनुस्वारः ।१।१। (मोऽनुस्वारः से) । अन्वयः अपदान्तस्य नः मः च कलि 
अनुस्वारः । अर्थः-- (भलि) भल्‌ परे होने पर (अपदान्तस्य) अपदान्त (नः) नकार 
(च) और (मः) मकार के स्थान पर (अनुस्वारः) अनुस्वार हो जाता है । 

उदाहरण यथा -- 

यशांसि (बहुत यश) । 'यशान्‌+सि' [“यशस्‌ शब्दाज्जस जइडासोः शिः 
(२३७) इति शावादेशे शि सर्वतामस्थानस्‌ (२३८) इति तस्य सर्वनामस्थानतायां 
नपुंसकस्य झलचः (२३६) इति नुँमागमे सान्तमहतः संयोगस्य (३४२) इति सान्त- 
संयोग्स्योपधाया दीर्घ च कृते--'यशान्‌ सि’ इति निष्पद्यते ।] यहां सकार भल्‌ परे 
होने से अपदान्त नकार को अनुस्वार करने से 'यशाँसि' प्रयोग सिद्ध होता है । 

आक्रस्यते (ऊपर जाएगा) । 'आक्रम्‌+-स्यते' [आङ्पूर्वात्‌ क्रमं पादविक्षेपे 
(म्वा०) इति धातोः कतंरि ल टि आङ उद्गमने (१.३.४०) इत्यात्मनेपदम्‌ । ] यहां 
अपदान्त मकार को पूर्वसूत्र (७७) से अनुस्वार प्राप्त नहीं हो सकता था; अब इस 
सूत्र से सकार भल्‌ परे होने से उसे अनुस्वार हो कर “आक्रंस्यते' प्रयोग सिद्ध हो 
जाता है । 

इस सूत्र में 'झलि' का ग्रहण इस लिये किया गया है कि- 'गम्‌ + यसे == 
गम्यसे, मन्‌+-यसे== मन्यसे, हन्‌ +-यसे =-हन्यसे' इत्यादि स्थानों में कल्‌ परे न होने 
के कारण अनुस्वार न हो जाये । 'अपदान्तस्य' ग्रहण करने से 'राजन्पाहि, ब्रह्मन्पाहि' 
इत्यादियों में पदान्त नकार को अनुस्वार नहीं होता । 

इस सूत्र के कुछ अन्य उदाहरण यथा - १. पयान्‌ +सि=पयांसि। २. आयम्‌ 
+ स्यते=आयंस्यते । ३. अनम्‌+-सीत्‌ = अनंसीत्‌ । ४. नम्‌ +-स्यतिञ्=्नंस्यति । 
५, श्रेयान्‌ +-सि==श्रेयांसि । ६. हन्‌ ऋसि = हंसि । 

[लघु ०] विधि-सूत्रम्‌- (७९) अनुस्वारस्य ययि पर-सवर्णः । ८।४।५७॥ 
स्पष्टम्‌ । शान्तः ।। 

अर्थ:---यय्‌ परे होने पर अनुस्वार को पर-सवणं होता है । 

व्याख्या- अनुस्वारस्य ।६।१॥ ययि ।७।१। पर-सवर्ण: ।१।१। समास:--परस्य 
सवर्ण: -- परसवर्णः, षष्ठीतत्पुरुषसमास: । अथवा पर इति लुप्तषष्ठीकं पृथक पदम्‌, 
सवर्णं इति तु स्वरितत्वादघिक्कतम्‌ । अर्थ:--(ययि) यय्‌ परे होने पर (अनुस्वारस्य) 
अनुस्वार के स्थान पर (पर-सवणः) पर-सवर्णं आदेश होता है। भाव--सब वर्गस्थ 
वर्ण तथा अन्तःस्थ वर्ण यय्‌ प्रत्याहार के अन्दर आ जाते हैं; इन के परे होने पर 
अनुस्वार को पर अर्थात्‌ यय्‌ का सवर्ण आदेश हो जाता है। उदाहरण यथा-- 

शान्तः (शान्त वा नष्ट) । 'शाम्‌--त' [शम उपशमे (दिवा०), क्तः, वा 
दान्तशञान्तेत्यादिनिपातनान्नेट्‌, अनुनासिकस्य क्वीति दीघ: ।] यहां नइच्चापदान्तस्य 
अलि (७८) सूत्र से अपदान्त मकार को अनुस्वार हो 'शांत' ऐसा बना; अब इस सूत्र 
से तकार यय्‌ परे होने पर अनुस्वार को पर-सवर्ण करना है। तकार के सवर्ण--'त्‌, 
थ्‌, द्‌, ध्‌, न! ये पाऊच वर्ण हूँ । इन में नासिकास्थान के सारश्य के कारण अनुस्वार 
के सदृश वर्गपञ्चम नकार है, अतः अनुस्वार को नकार हो कर विभक्ति लाने से 
'शान्तः' प्रयोग सिद्ध होता है । इसी प्रकार प्रत्येक वर्ग का पञ्चम ही अनुस्वार को 
परसवर्णे होगा । 

इस के कुछ अन्य उदाहरण यथा- १. अन्‌ँ-कित= अंकित =अङ्कुतः । 
२. अन्‌ {-चित = अंचित=अङ्चितः । ३. कुन्‌ -ठित ==कुठित=्=कुण्ठितः । ४. 
दाम्‌ त-त==दांत दान्तः । ५. गुम्‌ +-फित == गुफित >> गुम्फित: । ६. भुन्‌ ¬क्ते 
=भ्‌ं +क्ते-=भुङक्ते । ७. गम्‌ +-ता=गं+-ता ==गन्ता । इत्यादि । 

यहां 'यय्‌' ग्रहण स्पष्टार्थं है। यय्‌ ग्रहण न करने से भी कोई दोष नहीं आ 
सकता । तथाहि -आक्रंस्यते, दंशनम्‌, अंहिपः इत्यादि प्रयोगों में रेफोष्मणां सवर्णा न 
सन्ति इस वचन के कारण परसवर्ण नहीं होगा तथा अचों के परे होने पर तो अनु- 
स्वार ही नहीं मिल सकेगा । 

इस सूत्र का “यू, व्‌, र्‌, ल्‌ के परे होने पर यद्यपि कोई उदाहरण नहीं 
तथापि अग्निम वा पदान्तस्य (८०) सूत्र में इन का उपयोग दिखाया जायेगा । 

 नोट--ग्रन्थकार ने इस सूत्र की वृत्ति [जो सूत्र पर संस्कृत में उसका अर्थ 

लिखा होता है उसे 'वृत्ति' कहते हैं] नहीं लिखी; केवल 'स्पष्टम्‌' लिखा है । इसका 
आशय यह है कि इस सूत्र का अर्थ स्पष्ट है अर्थात्‌ इस सूत्र में अन्य किसी सूत्र के पद 
की अनुवृत्ति नहीं आती । यह सूत्र ही अपनी आप वृत्ति है । एवमन्यत्र भी समक लेना 
चाहिये । | | 
[लघु०] विधि-सूत्रमू-- (८० ) वा पदान्तस्य ।८।४।५८॥ 

(पदान्तस्यानुस्वारस्य ययि परे परसवर्णो वा स्यात्‌) । त्वङ्करोषि, 
त्वं करोषि ॥। 

अर्थ:--यय्‌ परे हो तो पदान्त अनुस्वार को विकल्प कर के परसवण हो । 

व्याख्या--वा इत्यव्ययपदम्‌ । पदान्तस्य ।६।१। अनुस्वारस्य ।६।१। ययि ।७।१। 
परसवर्णः ।१।१! (अनुस्वारस्य ययि परसवर्णः से)। अर्थः (ययि) यय्‌ परे होने पर 


१२२ भे मौव्याख्ययोपेतायां लघु सिद्धान्तकौसुद्यां 


(पदान्तस्य) पदान्त (अनुस्वारस्य) अनुस्वार के स्थान पर (वा) विकल्प कर के 
(पर-सवर्ण:) परसवर्णं आदेश होता है । यह सूत्र पूर्वसूत्र का अपवाद है; अतः पूर्व- 
सूत्र अपदान्त अनुस्वार को और यह पदान्त अनुस्वार को यय्‌ परे होने पर परसवर्ण 
करेगा । उदाहरण यथा -- 

त्वङ्करोषि, त्वं करोषि (तू करता हे) । 'त्वम्‌+करोषि' यहां 'त्वम इस 
पद के अन्त्य मकार को मोऽनुस्वारः (७७) सूत्र से अनुस्वार हो कर 'त्वं+-करोषि' 
बना । अब इस सूत्र से पदान्त अनुस्वार को पर =ककार का सवर्ण ङकार करने 
से--त्वङ्‌ करोषि । परसवर्णाभावपक्ष में--त्वं करोषि । [पर==ककार के “क्‌, ख्‌, 
ग्‌, घ्‌, ङ ये पाञ्च सवर्ण हैं, स्थानकुत आन्तय में ककार का सवर्ण ङकार ही 
होगा । | । इसी प्रकार-- | 

तङ्‌ कथन्‌ चित्रपक्षण्‌ डयमानन्‌ नभस्थम्‌ पुरुषो$वधीत्‌ [परसवणंपक्षे] । 

तं कथं चित्रपक्षं डयमानं नभस्थं पुरुषोऽवधीत्‌ [परसवर्णाभावे | । 

'य्‌, व्‌, ल्‌' वर्ण सानुनासिक और निरनुनासिक भेद से दो प्रकार के होते हैं; 
यह हम पीछे सञ्ज्ञा-प्रकरण में बता चुके हैं । 'यू, व्‌, ल्‌' के परे होने पर अनुस्वार के 
स्थान पर स्थानी अनुस्वार के अनुनासिक होने से स्थानेऽन्तरतमः (१७) द्वारा सानु- 
नासिक यं, व, ले ही होंगे। यथा --१. सम्‌--वत्सर: == सं + वत्सरः --सव्‌ वत्सरः । 
२. दानम्‌ --यच्छति ==दानं +-यच्छति =दानयं यच्छति । ३. अहम्‌ ]-लिखामि = अहँ 
+लिखामि = अहल लिखामि । रेफ के परे रहते पदान्त अनुस्वार को परसवर्णे नहीं 
होता क्योंकि रेफ का कोई सवर्ण नहीं--कुलं रोदिति। 

यहां यह विशेष ध्यातव्य है कि मोऽनुस्वारः(७७) से विहित अनुस्वार यद्यपि 
सामान्यतः प्रकृतसूत्र से वैकल्पिक परसवर्ण को प्राप्त होता है तथापि र्‌, श्‌, ष्‌, स्‌, ह के 
परे होने पर वह परसवर्णं को प्राप्त नहीं होता अनुस्वार अनुस्वार ही रहता है । यथा-- 
कुलं रोदिति। शिशुं शाययति। तं षटपदम्पश्य । मित्रं सान्त्वयति! शत्रुं हन्ति। कारण-- 
रेफोष्मणां सवर्णा न सन्ति, किञ्च श्‌, ष्‌, स्‌, ह्‌ ययूप्रत्याहांर में भी नहीं आते । 


[लघु ०] विधि-सूत्रम्‌- (८१) मो राजि समः क्वौ ।८।३।२५॥ 

क्विबन्ते राजतौ परे समो मस्य म एव स्यात्‌ । सम्राट्‌ ॥ 

अर्थ:---क्विंबन्त राज्‌ धातु परे हो तो सम्‌ के मकार को मकार ही हो। 

व्याख्या सम: ।६।१। मः ।६।१। (मोऽनुस्वारः से)। मः।१।१। मकारादकार 
उच्चारणार्थः । क्वौ ।७।१। राजि ।७।१। कविँ (प्‌) यह प्रत्यय है । प्रत्ययग्रहणे तदन्त- 
ग्रहणम्‌--इस परिभाषा के अनुसार व्याकरण में जहां २ प्रत्यय का ग्रहण होता है 
वहां २ तदन्त अर्थात्‌ वह प्रत्यय जिस के अन्त में होता है ऐसे शब्दसमूह (प्रकृति 
प्रत्यय) का ग्रहण किया जाता है । इस नियम के अनुसार क्विँप्‌ से तदन्त-विधि हो 
कर 'क्विंबन्त' बन जायेगा । अर्थः--(क्वौ) विवँबन्त (राजि) राज्‌ धातु परे हो 
तो (समः) सम्‌ के (मः) मकार के स्थान पर (मः) मकार आदेश होता है । 

'सम्‌' यह अव्यय होने के कारण सुंबन्त होने से पद-सञ्ज्चक हे । इस के मकार 
को क्विबन्त 'राज्‌' धातु परे होने पर मोऽनुस्वारः (७७) से अनुस्वार प्राप्त था । 
इस सूत्र से सम्‌ के मकार को मकार किया गया है; इसका अभिप्राय यह है कि 
मकार, मकार ही बना रहे अनुस्वार न हो जाये । उदाहरण यथा--- 

सम्‌ -- राट्‌ [चक्रवर्ती राजा । राज दीप्तौ (भ्वा०) इत्यस्मात सत्सुद्विष० इति 
क्विंपि, क्विंब्लोपे, सावागते हल्ङचाब्भ्यः--इति सोर्लोपे, पदान्ते व्रश्‍चभ्रस्ज० इति षत्वे, 
डत्वे, अवसाने चत्वें च कृते 'राट्‌' इति सिध्यति ।] यहां रेफ-हल्‌ के परे रहते मकार 
को मोऽनुस्वारः (७७) सूत्र के अनुस्वार प्राप्त था जो अब प्रकृतसूत्र से नहीं होता, 
इस तरह 'सम्राट' पद सिद्ध होता है। इसी प्रकार--सम्राजौ, सम्राजः, सञ्जराजम्‌, 
सम्राजा । सम्राजो भावः--साञ्जाज्यम्‌ । 

क्विँबन्त कहने से 'सम्‌ + राजते == संराजते' में अनुस्वार हो जाता है । 

नोट-_'सम्राज्ञी' शाब्द वेद में देखा जाता है (सम्राज्ञी इवशुरे भव--ऋ० 
१०.४६) परन्तु लोक में यह शब्द चिन्तनीय है; “राशी” की सिद्धि कर के सम्‌ से 
योग होने पर क्विँबन्त न होने से 'म्‌' नहीं हो सकता। अथवा 'सञ्राज्‌' शब्द से भी 
डीप्‌ नहीं हो सकता । तब स्त्रीलिङ्ग में भी 'सञ्जाट्‌' ही रहेगा । 

[लघु०] विधि-सूत्रम्‌ (८२) हे भपरे वा ।८।३।२६॥ 

मपरे हकारे मस्य मो वा । किम्हालयति, कि ह्यलयति ॥ 

` अर्थः--जिस हकार से परे मकार हो, उस हकार के परे होने पर मकार के 

स्थान पर विकल्प कर के मकार होता है। | 

व्याख्या---मपरे।७। १। हे।७। १। म?६। १। (मोऽनुस्वारः से )। म १।१। (मो राजि 
समः कवी से) । वा इत्यव्ययपदम्‌ । समास:--मः परो यस्मादसौ मपरस्तस्मिन्‌ = 
मपरे । बहुव्रीहि-समासः । अर्थ:--(मपरे) मकार परे वाले (हे) हकार के परे होने 
पर (मः) मकार के स्थान पर (वा) विकल्प कर के (मः) मकार आदेश हो जाता 
है । यह सूत्र मोच्नुस्वारः (७७) का वैकल्पिक अपवाद है । 

उदाहरण यथा--'किम्‌ + ह्मलयति’ [क्या चलाता वा हिलाता है ? हाल 
चलने (म्वा०) हेतुमण्णौ मित्त्वाद्‌ हस्वः] यहां मकार परे वाला हकार परे है अतः 
मकार को मकार अर्थात्‌ अनुस्वाराभाव हो--किम्ह्मलयति । पक्ष में मोऽनुस्वारः (७७) 
से अनुस्वार हो--कि हालयति । इस प्रकार दो रूप सिद्ध होते हैं। इसी तरह-- 
कथम्हालयति, कथं ह्यालयति इत्यादि रूप होते हैं । 

[लघु०] वा०- (१३) यवलपरे यवला वा ॥ 
किये. ह्यः, कि ह्य: । किवं, ह्वलयति, कि ह्वलयति । किलें ह्लादयति, 
कि ह्लादयति ॥ | 
 अर्थः--यकार, वकार, अथवा लकार परे वाला हकार परे होतो मकार के 
स्थान पर क्रमशः विकल्प कर के यकार, वकार तथा लकार हो जाते हैं। 


१२४ भे सीव्याख्यथोपेतायां लघुसिद्धान्तकौसुशां 


व्याख्या--यवलपरे ।७।१। हे ।७।१। (हे मषरे वा से) । मः ।६।१। (सोऽनु- 
स्वारः से)। यवलाः ।१!३। वा इत्यव्ययपदम्‌ । समास:--यश्च वश्च लश्च =य-व-लाः, 
इतरेतरद्वन्द्र: । एष्वकार उच्चारणार्थः । यवलाः परा यस्मादसौ यवलपरस्तस्मिन्‌ = 
यवलपरे । बहुब्रीहि-समासः । अर्थः (यवलपरे) य्‌, व्‌, ल्‌, परे वाले (हे)हकार के 
परे होने पर (मः) म्‌ के स्थान पर (वा) विकल्प कर के (यवलाः) यकार, वकार, 
लकार हो जाते । यह वात्तिक मोऽनुस्वारः (७७) का वैकल्पिक अपवाद है। जिस 
पक्ष में 'य्‌, व्‌, ल्‌ नहीं होंगे उस पक्ष में मोऽनुस्वारः(७७) से अनुस्वार हो जायेगा । 
यहां यथासंख्यमनुदेशः समानाम्‌ (२३) से आदेश और निमित्तों को क्रमशः समझ लेना 
चाहिये । अर्थात्‌ यकार परे वाला हकार परे होगा तो मकार को यकार, वकार परे 
वाला हकार परे होगा तो मकार को वकार तथा लकार परे वाला हकार परे होगा 
तो मकार को लकार आदेश होगा । उदाहरण यथा-- 

'किम्‌न-ह्यः' (कल क्या था ? ) यहां यकार परे वाला हकार परे है अतः 
मकार को विकल्प कर के यकार होगा । अनुनासिक और अननुनासिक भेद से यकार 
दो प्रकार का होता है । यहां स्थानेऽन्तरतमः (१७) से अनुनासिक मकार को वैसा 
ही अनुनासिक यकार हो कर--कियाँ ह्यः । पक्ष में मोऽनुस्वारः (७७) से अनुस्वार 
हो कर 'कि ह्यः इस प्रकार दो रूप सिद्ध हुए । 

'किम्‌+ह्वलयति' [क्या हिलाता है ? ह्वल चलने (भ्वा०) हेतुमण्णौ 
मित्त्वाद्‌ हुस्व: ] यहां वकार परे वाला हकार परे है अतः मकार को विकल्प कर के 
अनुनासिक वकार होकर--किवं ह्वलयति । पक्ष में मोऽनुस्वारः (७७) से अनुस्वार 
हो कर--'कि ह्ललयति' इस प्रकार दो रूप सिद्ध हुए । 

“किम्‌ +-ह्वादयति' (कौन वस्तु प्रसन्न करती है ? ) यहां लकार परे वाला 
हकार परे है । अतः मकार को विकल्प कर के अनुनासिक लकार हो कर--किल्‌ 
ह्लादयति । पक्ष में मोऽनुस्वारः (७७) से अनुस्वार हो कर--'कि ह्वादयति' ये दो 
रूप सिद्ध होते हें । 

इसी प्रकार १. मित्रल्‌ँ ह्वादते, मित्रं ह्वादते । २. इदयं ह्यस्तनम्‌, इदं 
ह्यस्तनम्‌ । ३. किव्‌ ह्वयतु, कि ह्वयतु । इत्यादि । 

नोट -सवंत्र कोमुदीग्रन्थों में यहां मकार के स्थान पर अनुनासिक “यँ, वं, 
ल्‌ ही मुद्रित प्राप्त होते हैं। टीकाकारों का कथन है कि य्‌, ब्‌, ल्‌' अनुनासिक 
और निरनुनासिक भेद से दो प्रकार के होते है । यहां अनुनासिक मकार के स्थान 
पर दोनों के प्राप्त होने पर स्थानेऽन्तरतमः (१७) से अनुनासिक यकार वकार लकार 
ही होते हैं । परन्तु शेखरकार नागेशभट्ट ने इस मत का खण्डन किया है। उन का 


कथन है कि य्‌, व्‌, ल्‌' यहां विधान किये गये हैं । विधीयमान अणू अपने सवणियों 


के ग्राहक नहीं होते [देखो अणुदित्सवर्णस्य चाप्रत्ययः (११) | । अतः यहां अनु- 
नासिक 'य्‌, व्‌, ल्‌' नहीं हो सकेंगे किन्तु जैसे विधान किये गये हैं वेसे निरनुनासिक 

ही होंगे । यथा---“मतुप्‌” के अनुनासिक मकार के स्थान पर माढुपधायाइच मतोर्वो$- 
यवादिभ्य: (१०६५) से अनुनासिक वकार नहीं होता किन्तु निरनुनासिक वकार ही 
होता है वैसे यहां पर भी करना चाहिये । अर्थवदधातुरप्रत्ययः प्रातिपदिकम्‌ (११६), 
संयोगादेरातो धातोर्यण्वतः (८१७) इत्यादि सूत्रों के 'अर्थवत्‌' 'यण्वतः' आदि शब्दों 
में आचार्य पाणिनि ने स्वयं भी मतुप के अनुनासिक मकार के स्थान पर अनुनासिक 
वकार नहीं किया इस से भी यही सिद्ध होता है कि आचार्य विधीयमान अण्‌ के 
सवणंग्रहण के पक्ष में नहीं हैं । कौमुदीपक्ष के समर्थकों का कथन है कि ऋत उत्‌ 
(२०५) में 'उ' विधीयमान है वह अपने सवणियों का ग्रहण नहीं करा सकता, तो 
पुनः इसे क्यों मुनि ने तपर किया है ? अतः इस से प्रतीत होता है कि विधीयमान 
भी अण्‌ कहीं-कहीं अपने सवणियों का ग्रहण कराते हैं । इस विषय का विस्तृत विचार 
हमारे नवीन मुद्रित शो धग्रन्थ न्यास-पर्यालोचन, में पृष्ठ (२६०) पर देखें । 
[लघु ०] विधि-सूत्रम्‌- (८३) नपरे नः ।८।३।२७॥ 
नपरे हकारे (परे) मस्य नो वा । किन्हनुते कि हनुते ॥। 
अरथः नकार परे वाला हकार परे हो तो मकार के स्थान पर विकल्प कर 
के नकार हो जाता है 
व्याख्या- नपरे ।७। १। हे ।७।१ (हे मपरे वा से) । मः ।६।१। (मोऽनुस्वारः 
से)। नः ।१।१। (नकारादकार उच्चारणार्थः)। वा इत्यव्ययपदम्‌ (हे मपरे वा से) । 
समासः--नः परो यस्मात्‌ स नपरस्तस्मिन्‌=नपरे। बहुब्रीहिसमासः। अर्थ:-- 
(नपरे)नकार परे वाला (हे) हकार परे हो तो (मः) म्‌ के स्थान पर (वा) विकल्प 
कर के (नः) न्‌ आदेश हो जाता है । यह सूत्र भी मोऽनुस्वारः (७७) का वैकल्पिक 
अपवाद है । पक्ष में मोऽनुस्वारः (७७) से अनुस्वार आदेश होगा । उदाहरण यथा-- 
“किम्‌ + हनुते' (क्या छिपाता है?) यहां नकार परे वाला हकार परे है अतः 
प्रकृतसूत्र (८३) से मकार को वैकल्पिक नकार होकर--किन्हनुते । पक्ष में मोऽनुस्वारः 
(७७) से अनुस्वार हो कर “कि हनुते' इस प्रकार दो रूप सिद्ध हुए । 
इसी प्रकार--१. कथन्हनुते, कथं हुनुते। २. यन्हनुते, यं हनुते । ३. तन्‌ 
ह्वोतुम्‌, तं ह्लोतुम्‌ । हनुड़ अपनयने (अदा०) के सिवाय अन्य धातु के उदाहरण 
यहां दुलंभ हैं । 
अभ्यास (२०) 
(१) निम्नलिखित रूपों में सूत्रसमन्वयपूर्वक सन्धिच्छेद करें--- 
१. तपांसि । २. भूमिङ्‌ खनति। ३. आम्रन्‌ चुषति ४. फलन्‌ हनुते । 
५. पुलंलिद्धम्‌ । ६. ऊध्वेण्डयते । ७. विद्वांसः । ८. तलँ लिखामि । 
९. निष्फलव वित्तम्‌ । १०. नदीन्तरति। ११. कथय ह्य: । १२. 
सत्यं शिवं सुन्दरम्‌ । १३. धनय यच्छति । १४. कान्तः । १५. साम्रा- 
ज्यम्‌ । १६. त्वलं लोमशः । १७. रामं रमेशम्‌ भजे । १८. सर्वम्बल- 

वताम्पथ्यम्‌ । १९. त्ववूँ वक्ता । २०. पण्डित: । २१. अहङ्कारः । 
२२. अहव्‌ वसामि । २३. कुललं ह्वादते । २४. इत्थम्‌ ह्यालयति । 
(२) मा गृधः कस्यस्विद्धनम्‌ यहां अन्त्य मकार को अनुस्वार क्यों नहीं होता? 
अपदान्त (?) है तो नश्चापदान्तस्य क्लि से हो जाये । 
(३) एवं लुकारो$पि, ओं, पुस्तकं--क्या ये शुद्ध हैं सप्रमाण लिखें । 
(४) 'राजन्‌ +पाहि' यहां नकार को अनुस्वार क्यों न हो ? 
(५) 'तन्यते' यहां नश्चापदान्तस्य कलि सूत्र क्यों प्रवृत्त नहीं होता ? 
) अनुस्वारस्य ययि पर सवर्ण: यहां 'पर' पद को पृथक्‌ क्यों मानते हैं ! 
) सम्राज्ञी शब्द क्या अशुद्ध है ? 
) 'किय॑ ह्यः’ में अनुनासिक यूँ करना कहां तक शुद्ध है ? टिप्पण करें । 
) “नपरे, मपरे, यवलपरे' पदों में समास बता कर उस का विग्रह लिखें । 
(१०) 'कुलं रोदिति’ यहां अनुस्वार को परसवर्ण क्यों नहीं होता ? 
त 
[लघु०] विधि-सूत्रमु--( ८5४) ङः सि धुँट्‌ ।८।३।२९॥ 
डात्‌ परस्य सस्य धुंड वा ॥ 
अर्थ:--डकार से परे सकार का अवयव घुँट हो जाता है विकल्प से । 
व्याख्या ड: ।५।१। सि ।७।१। धृंट ।१।१। वा इत्यव्ययपदम्‌ (हे मपरे वा 
से) । 'डः' यह पञ्चम्यन्त हे । तस्मादित्युत्तरस्य (७१) के अनुपार डकार से अव्य- 
वहित पर का अवयव 'धुँट्' होना चाहिये । 'सि यह सप्तम्पन्त पद हे । तस्मिन्निति 
निदिष्टे पूवस्य (१६) के अनुसार सकार से अव्यवहित पूर्व का अवयव 'धुंट' होना 
चाहिये । अब 'धुट किस का अवयव हो ? यह शङ्का उत्पन्न होती है इस का समा- 
धान यह है--उभयनिदंशे पञ्चमीनिर्देशो बलीयान्‌ अर्थात्‌ जहां पञ्चमी और सप्तमी 
दोनों से निदेश किया गया हो वहां पञ्चमी का निर्देश ही बलवान्‌ होता है । इस 
नियम के अनुसार 'ड:' यहां पञ्चमी का निर्देश ही बलवान्‌ हुआ । अतः डकार से 
अव्यवहित पर =सकार को ही धूँट्‌ का आगम' होगा । एवं 'सि को 'सः' इस षष्ठयन्त- 


१. व्याकरण-प्रक्रिया में जब किसी के साथ कुछ अंश जोड़ा. जाता है तो उस जुड़ने 
वाले अंश को आगम कहते हैं । आगम मित्र की तरह होते हैं जैसे मित्र घर में 
आकर गृहपति के मेहमान बन उस के समीप बैठते हैं वैसे आगमों की स्थिति 
होती है । अत एव कहा है--मित्रवदागमा भवन्ति । जिसे आगम होता है उसे 
प्रायः षष्ठ्यन्ततया प्रस्तुत किया जाता है । जैसे -~आधेधातुकस्षेड्‌ बलादेः(४०१), 
इदितो नुँम्‌ धातोः । ४६३), इणोः कूँक्टँक शरि (८६) आदि । परन्तु जब 
पञ्चमी और सप्तमी दोनों विभक्तियों से निर्देश होता है तब पञवम्यन्त निदेश 
के बलवान्‌ होने से सप्तम्यन्त पद को षष्ठयन्त के रूप में परिणत होना पड़ता है 
और तब आगम उसी का ही अवयव माना जाता है जैसा कि इस प्रकृतसूत्र में 

रूप में परिणत किया जायेगा । अर्थ:--- (ड:) डकार से परे (वा) विकल्प कर के 
(सि= सः) सकार का अवयव (घुँट्‌) धुँट हो जाता है । उदाहरण यथा-- 

षड्न-सन्तः (छः सज्जन) । यहां खरि च (८.४.५४) के असिद्ध होने से 
प्रथम इस सुत्र की प्रवृत्ति होती है । यहां डकार से परे 'सन्तः' पद का आदि सकार 
विद्यमान है, अतः उस सकार का अवयव “धुँट” यह शब्द-समुदाय विकल्प से होगा । 
अब प्रश्‍न यह उत्पन्न होता है कि क्या 'धूँट' सकार का आद्यवयव हो या अन्तावयव? 
इस शङ्का की निवृत्ति के लिये अग्निम परिभाषा-सूत्र लिखते हैं-- 
[लघु ०] परिभाषा-सूत्रम्‌- (८५) आसन्तो टकितो । १।१।४५॥ 

टित्कितौ यस्योक्तौ तस्य क्रमादादन्तावयवौ स्तः । षट्त्सन्तः, 
षट्‌ सन्त: ॥। 

अर्थः--टित्‌ और कित्‌ जिस के अवयव कहे गये हों वे उस के क्रमशः आद्य- 
वयव तथा अन्तावयव होते हैं । | 


व्याख्या आयन्तौ ।१।२। टकितौ ।१।२। समासः-आदिश्च अन्तशच = ` 


आद्यन्तौ । इतरेतरद्वन्द्रः । टश्च क्‌ च =टकौ । टकारादकार उच्चारणार्थः। इतरेतर- 
न्द्रः । टकौ इतौ ययोस्तौ टकितौ । नहुब्रीहिसमासः। अर्थः--(टकितौ) टकार इत्‌ 
वाला तथा ककार इत्‌ वाला क्रमशः (आन्तौ) आद्यवयव तथा अन्तावयव होता है । 
किस का अवयव होता है ? ऐसी जिज्ञासा होने पर सुतरां यह आ जाता -है कि जिस 
का अवयव विधान किया गया हो । 'क्रमशः' शब्द यथासङ्ख्यमनुदेशः समानाम्‌ (२३) 
परिभाषा द्वारा प्राप्त होता है। | 
'षड्‌--सन्तः' यहां डः सि धुंट्‌ (८४) सूत्र से सकार का अवयव घुँट्‌ विधान 
किया गया है । धुँद के टकार की हलन्त्यम्‌ (१) सूत्र से इत्‌ सञ्ज्ञा होती है अतः 
धुँट्‌ टित्‌ है । इस लिये यह सकार का आद्यवयव होगा । 'षड्‌्-|-धूंट्‌ सन्तेः' ऐसा हो 
कर हलन्त्यम्‌ (१) द्वारा टकार तथा उपदेशेऽजनुनासिक इत्‌ (२८) द्वारा उकार 
की इत्संज्ञा हो जाती है* पुनः इन इत्सञ्ज्ञकों का तस्य लोपः (३) से लोप करने पर--- 


हो रहा है । इस शास्त्र में आगम प्रायः टित्‌, कित्‌ या मित्‌ होते हैं। धुंट्‌ आदि 
टित्‌ हैं । कुक, टुक्‌ आदि कित्‌ हैं । नुँम्‌ आदि मित्‌ आगम कहाते हैं। टित्‌ का 
आगम जिसे कहा जाये उस के आदि में, कित्‌ का आगम जिसे कहा जाये उस के 
अन्त में, तथा मित्‌ का आगम जिसे कहा जाये उस के अन्त्य अच्‌ से परे बैठता 
है । यह सब (८५, २४०) सूत्रों पर आगे स्पष्ट हो जायेगा । | 
१, ध्यान रहे कि कुछ वैयाकरण यहां उकार आदि को उच्चारणार्थक मानते हु 
प्रयोजनाभाव के कारण इन की इत्संज्ञा नहीं करते । परन्तु अन्य वैयाकरणों का 
कथन है कि उच्चारण भी तो एक प्रयोजन है अतः इन की इत्संज्ञा और लोप 
अवश्य करना चाहिये । इसी प्रकार आगे कँकू-टुंक्‌-तुंक्‌-नुंम्‌ अनँङ्‌ आदियों में भी 
: समक लेना चाहिये । 


रश 

'बड़ --ध्‌ सन्त? । अब खरि च (७४) सूत्र से सकार खर्‌ के परे होने पर धकार को 
तकार पुनः उस तकार को भी खर्‌ मान डकार को भी टकार हो कर 'षट्त्सन्तः प्रयोग 
निष्पन्न हुआ । जिस पक्ष में 'धुंट्‌' आगम न हुआ उस पक्ष में खरि च (७४) से डकार 
को टकार हो कर 'षट्‌ सन्तः प्रयोग सिद्ध हुआ । इस प्रकार इस के दो रूप बन गये । 

इस के अन्य उदाहरण यथा--१ लिटत्सु, लिट्सु । २ षद्त्सुखानि, षट्‌ 
सुखानि । ३ तुराषाटत्संसरति, तुराषाट्‌ संसरति । ४ षट्त्सन्ततयः, षट्‌ सन्ततयः । 
५ षट्त्समस्याः, षट्‌ समस्याः । ६ षट्त्सन्निकर्षाः, षट्‌ सन्निकर्षा: । इत्यादि । 
[लघु ०] विधि-सूत्रम्‌- (८६) डणोः कंक्टंक शारि । ८।३।२८॥ 

वा स्त: ॥ 

अर्थः--शर्‌ परे होने पर डकार णकार को क्रमशः विकल्प करके कुंक और 
टँक का आगम हो जाता है । 
| व्याख्या--ङ्णो: ।६।२। कुँक्टुँक ।१।१। शरि ।७।१। वा इत्यव्ययपदम्‌ (हे मपरे 
वा से) । समास: --ङ्‌ च णू च=ङ्णौ, तयोः =ङ्णोः । इतरेतरद्वन्द्वः । कुक चटुँक्‌ 
च कँक्टुंक, समाहारद्वन्द्र । अर्थ:-- (शरि) शर्‌ परे होने पर (ङ्णोः) डकार और 
णकार के अवयव (कुँक्टुँक) कुंक और टुँक्‌ (वा) विकल्प करके होते हैं। कुक्‌ और 
टुँक कित्‌ हैं अतः आद्यन्ती टकितो (८५) परिभाषा से ये डकार और णकार के 
अन्तावयव होंगे। यथासंख्यपरिभाषा (२३) से डकार को कुक तथा णकार को टंक 
का आगम होगा । उदाहरण यथा -- 

'प्राइ-|-षष्ठ:, सुगण्‌ --षष्ठः' यहां डकार णकार से परे षकार शर्‌ विद्यमान 
है अत: डकार को कुँक तथा णकार को टुँक्‌ का आगम हो कर उकार और ककार 


अनुबन्धों का लोप हो गया तो-- 
[ कंकर्ट्क्पक्षे ] प्राङक्‌ +- षष्ठः । सुगण्‌ ट्‌ - षष्ठः । 
[ कुंक्टको रभावे ] प्राङ्‌ + षष्ठः । सुगण्‌ +-षष्ठः । 


अब कंक्‌-टुँक-पक्ष में अग्रिम वात्तिक प्रवृत्त होता है-- | 
[लघु०] वा०-- (१४) चयो द्वितीयाः शरि पोष्करसादेरिति वाच्यम्‌ ॥ 
प्राङ्स्षष्ठः, प्राङ्क्षष्ठ:; प्राङ्षष्ठ: । सुगण्‌ठषष्ठ:, सुगणट्षष्ठ: ; 


सुगण्‌ षष्ठ: ।। 
अर्थ:-- शर्‌ परे होने पर चय्‌ प्रत्याहार के स्थान पर वर्गो के द्वितीय वर्ण 
विकल्प कर के हो जाते हैं । | 


है व्याख्या--चय: ।६।१। द्वितीयाः । १।३। शरि ।७।१। पौष्करसादे: ।६।१। इति 
इत्यव्ययपदम्‌ । वाच्यम्‌ ।१।१। अर्थ: --(चयः) चय्‌ अर्थात्‌ वर्गों के प्रथम वर्णो के 

१. यहां चर्त्वं असिद्ध है अतः चयो द्वितीयाः शरि० (वा० १४) से तकार को थकार 
नहीं होता । इसी प्रकार 'षट्सन्तः' में भी समझ लेना चाहिये । यहां ष्टुत्व का 
भी न पदान्ताट टोरनाम्‌ (६५) सूत्र से निषेध हो जाता है । 

स्थान पर (द्वितीयाः) वर्गों के द्वितीय वर्ण हों (शरि) शर्‌ प्रत्याहार परे होने पर 
(इति) यह (पौष्करसादेः) पौष्करसादि आचार्य के मत में (वाच्यम्‌) कहना 
चाहिये । अन्य आचार्यों के मत में न होने से विकल्प सिद्ध हो जायेगा । पौष्करसादि. 
पाणिनि से पूर्ववर्ती वैयाकरण थे । | 

आन्तर्य के कारण वर्गप्रथम को उसी वर्ग का द्वितीय वर्ण हो जायेगा । भाव 
यह है कि श्‌, ष्‌, स्‌ के परे होने पर क्‌ को ख्‌, च्‌ को छू, द्‌ को ठ्‌, त्‌ को थ्‌ तथा प्‌ 
को फ्‌ आदेश विकल्प से हो जाता है। उदाहरण यथा--- 

१ संवथूसरः, संवत्सरः। २ अभीफसा, अभीप्सा । ३ अखूषरम्‌, अक्षरम्‌ । 
४ खषीरम्‌, क्षीरम्‌ । ५ खूषमा, क्षमा । ६ ख्षितिः, क्षितिः । ७ थूसरुः, त्सरुः । ८ 
अफूसरसः, अप्सरसः । € विरफूशिन्‌, विरप्शिन्‌ । १० अखूषि, अक्षि । इत्यादि । 

'प्राङ क्‌ +- षष्ठः, सुगण्‌ ट्‌ +-षष्ठः' इन दोनों स्थानों पर षकार==शर्‌ परे 
रहने के कारण ककार और टकार को क्रमशः खकार और ठकार होकर निम्नलिखित 
रूप बने-- 


त में | १ प्राङखषष्ठः | | (पौष्करसादि के मत में) 
कक पक्ष न१ २ प्राइक्षष्ठः* । हु $ 
कुँक-अभाव में-- प्राङ्‌ षष्ठः । 
टंक पक्ष में | १ सुगण्ठ्षष्ठ: । ( 902 के मत में) 


२ सुगण्‌ट्षष्ठः । 

टुँक-अभाव में--३ सुगण्‌ षष्ठः । 

इस के अन्य उदाहरण यथा--१ प्राइरुषु, प्राङ्क्षु, प्राइषु । २ गवाङ््घु, 
गवाङ्क्षु, गवाङ्षु । ३ तियंङ्ख्‌ स्वपिति, तिर्यंङ्क्‌ स्वपिति, तियेङ्‌ स्वपिति । ४ क्रुडूख्‌ 
श्वसिति, क्रुङ्क्‌ शवसिति, क्रुङ्‌ श्वसिति । ५ उदङ्ख्‌ शुणोति, उदङ्क्‌ शुणोति, उदङ्‌ 
शृणोति । ६ सुगणूख्‌ सहते, सुगणूक्‌ सहते, सुगण्‌ सहते । इत्यादि । | 

नोट - चयो द्वितीयाः शरि० वातिक अनचि च (८.४.४६ ) सूत्र पर पढ़ा गया 
है । यद्यपि खरि च (८.४.५४) सूत्र त्रिपादी में इस वातिक से परे होने के कारण 
इसे असिद्ध नहीं समझ सकता, तथापि वातिक के आरम्भसामर्थ्य से उस की यहां प्रवृत्ति 
नहीं होती । अन्यथा वातिक बनाने का कुछ प्रयोजन ही न रहे । 
[लघु ०] विधि-सूत्रम्‌-- (८७ ) नवच ।८।३।३०॥ 

_ नान्तात्‌ परस्य सस्य धुंड्‌ वा । सन्त्सः, सन्स: || 

अर्थः--नकारान्त से परे सकार को विकल्प कर के धुँट्‌ का आगम होता है।. 

व्याख्या--न: ।५।१। सि ।७।१। धुँट ।१।१। (डः सि धुँद्‌ से) । च इत्यव्यय- 
पदम्‌ । वा इत्यव्ययपदम्‌ (हे मपरे वा से) । अर्थः -(नः) न्‌ से प! (सि==सः) 


१, ककार और षकार मिल कर भ्ष' हो जाता है। क्‌+ष्‌+-अ=क्ष। 
ल० प्र (६) 

सकार का अवयव (धँट) घुँद्‌ (वा) विकल्प करके हो जाता है। आद्यन्तो टकितौ 
(८५) द्वारा घुँद्‌ सकार का आद्यवयव होगा । उदाहरण यथा 


“सन्‌ +सः? (वह सज्जन है) यहां न्‌ से सकार परे है अतः सकार को घट का .. . 


वैकल्पिक आगम हो कर उँट्‌ अनुबन्ध का लोप हो जाता है । अब खरि च (७४) सूत्र 
से चत्व अर्थात्‌ धकार को तकार करने से--सन्त्सः । धुट-अभाव पक्ष में-सन्सः । इस 
प्रकार दो रूप सिद्ध होते हैं । इस सूत्र के कुछ अन्य उदाहरण यथा--- 

१, अस्मिन्त्सममे, अस्मिन्समये । २. भवान्त्सखा, भवान्सखा । ३. सन्त्साधुः, 
सन्साधुः । ४. तान्त्सपत्नान्‌, तान्सपत्नान्‌ । ५. घनवान्त्सहोदरः, धनवान्सहोदरः । ६. 
पठन्त्साङ्ख्यम्‌,. पठन्साङ्ख्यम्‌ । ७. विद्वान्त्सहते, विद्वान्सहते । ८. पुमान्त्रित्रया, पुमा- 
न्‌स्त्रिया । ६. नेन्त्सिद्धबघ्नातिषु च, नेन्सिद्धबध्नातिषु च । १०. तान्त्साध्यान्त्साधय, 
तान्साध्यान्साधय । इत्यादि ।` | | 

नोट --वृत्ति में 'नान्तात्‌' पद 'नः? को 'पदात्‌ का विशेषण कर देने से येन 
विधिस्तदन्तस्य द्वारा प्राप्त होता है । इस से हानि लाभ कुछ नहीं । 

शड्का --डः सि धुंट्‌ (८४) नश्च (८७) इन दो ही सूत्रों में 'सि' का ग्रहण 
होता है । इन्हीं दोनों स्थानों पर उभयनिद शे पञ्चमीनिरदंशो बलोयान्‌ इस परिभाषा 
का आश्रय कर 'संस्य' ऐसा मानना पड़ता है । इस से तो यही अच्छा होता कि यहां 
'सि' पद की बजाय 'सः पद ग्रहण कर लेते । | 

समाधान--'सः' ऐसा स्पष्ट षष्ठयन्त पद न कह कर 'सि इस प्रकार सप्त- 
म्यन्त पद के ग्रहण का प्रयोजन लाघव करना ही है । 'सि' में डेढ़ मात्रा है परन्तु 
'सः! में दो मात्रा होती.थीं.। [स्‌ की आधी, इ की एक, कुल डेढ । स्‌ की आधी, 
अ की एक, विसर्गो की आधी, कुल दो । अर्धमात्रा का लाघवगौरव है । भर्धेमात्रा- 
लाघबेन पुत्रोत्सवं मन्यन्ते वैयाकरणाः--यह उक्ति यहां चरितार्थ होती है ।] 
[लघु० ] विधि-सूत्रमू--( ८८) शि तुँक्‌ ।८।३।३१॥ 

पदान्तस्य नस्य शे परे तुग्वा। सञ्छम्भुः, सञ्च्छम्भुः, सञ्च्शम्भुः, 
सञ्शम्भुः ।। | 


अर्थः--शकार परे होने पर पदान्त नकार को विकल्प कर के तुँक्‌ का आगम | 


होता है । 

व्यास्या--शि ।७।१। नः ।६।१। (नश्च से) । पदस्य ।६।१। (यह अधिकृत 
है)। वा इत्यव्ययपदम्‌ (हे मपरे वा से । तुँक्‌ ।१।१। 'नः' यह 'पदस्य' का विशेषण 
है अतः इस से तदन्तविधि होती है । अर्थ:-- (शि) शकार परे होने पर (नः ) नान्त 
(पदस्य) पद का अवयव (वा) विकल्प करके (तुँक्‌) तुँक हो जाता है । 'तुंक' कित्‌ 
होने से आद्यन्तो टकितौ (८५) के अनुसार नान्त पद का अन्तावयव होगा । 

उदाहरण यथा-- | 

'सन्‌ --शम्मु” (शम्भु भगवान्‌ सत्स्वरूप है) यहां शकार परे है, अतः 'सन्‌' 

इस नान्त पद को तुँक्‌ का आगम हो कर उँक्‌ की इत्सञ्ज्ञा लोप करने पर--सनूत्‌ 
शम्भुः । स्तोः श्चुना इचुः (६२) सेत्‌ को च्‌ और न्‌ कोज्‌ हो कर-सवूच्‌ शम्मुः । 
अब शष्छोशटि (७६) से विकल्प कर के शकार को छकार हो --सन्‌च्‌ छम्मुः । पुनः 
भरो झरि सवर्ण (७३) से चकार का विकल्प करके लोप किया तो--(१) सञ्छम्मृः । 
जहां चकार का लोप न हुआ वहां (२) सञ्च्छम्भुः । जहां छत्व न हुआ वहां (३) 
सञ्च्शम्भु: । जहां तुंक्‌ ही न हुआ वहां श्चुत्व हो (४) सञ्शम्मुः। इस प्रकार चार 
रूप सिद्ध हुए । रूपों के विषय में निम्नलिखित एक श्लोक प्रसिद्ध है-- 

जछौ नचछा अचशा अशाविति चतुष्टयम्‌ । 

रूपाणामिह _ तुंक-छत्व-चलोपानां विकल्पनात्‌ ॥ 

नोट--विद्यार्थी प्रायः इस रूप की सिद्धि में भूल कर जाया करते हैं। भूल से 

बचने के लिये सब से प्रथम एक ही रूप को पकड; जितने विकल्प हों उन सब को 
छोड़ दें । अर्थात्‌ प्रथम एक ही रूप में तुंक्‌, छत्व तथा चकारलोप कर के उसे सम्पूर्ण 
सिद्ध कर लेना चाहिये । इस के बाद अन्तिम विकल्प से वैकल्पिक रूपों को पकड़ना 
आरम्भ करना चाहिये। अन्तिम विकल्प चकारलोप है जहां चकारलोप नहीं हुआ उस 
रूप को सिंद्ध करना चाहिये । इस के बाद छत्व के विकल्प को पकड़ उसे सिद्ध करना 
चाहिये । तदनन्तर तुँक्‌ का विकल्प सिद्ध करना चाहिये । इस प्रकार करने से रूपों में 
कोई अशुद्धि नहीं आयेगी । याद रखें कि शुद्ध-सिद्धि के रूपों का वही क्रम होता है जो 
ऊपर श्लोक में दिया गया है । | 


इस सूत्र के अन्य उदाहरण यथा--१. बालाञ्छास्ति । २. विद्वाञच्छोभते । 


३. पुत्त्राञच्शाययति । ४. नमन्‌ शाखी ॥ ५. श्वसजञज्छेते । ६. भजडिछवम्‌ । ७. बुद्धि- 
माञ्च्शुणोति । ८. धनवान्‌ शुद्र: । &. पठञ्छोचति । १०. आगच्छञ्च्छौनकादंयः । 
११. पुमाञ्च्श्रूयते । १२. मतिमान्‌ श्लाघते । इत्यादि । प्रत्येक के चार चार रूप 
जानने चाहिये । | 
[लघु० ] विधि-सूत्रम--(८९) इमो ह्वस्वादचि ङमुंण्नित्यम्‌ ।८।३।३२॥ 
ह्वस्वात्‌ परो यो ङम्‌ तदन्तं यत्पदं तस्मात्परस्याचो नित्यं डमुंट्‌ । 
प्रत्यङ्ङात्मा । सुगण्णीशः । सन्नच्युतः ॥। 
अर्थः:--हस्व से परे जो ङम्‌, वह है अन्त में जिस के ऐसा जो पद उस से परे 
अच्‌ को नित्य डमुंट्‌ का आगम होता है । | | 
व्याख्या -ङमः ।५।१। हस्वात्‌ ।५।१। अचि ।७।१। ङमुँट्‌ ।१।१। नित्यम्‌ 
इति क्रियाविशेषणं द्वितीयैकवचनान्तम्‌ । यहां पीछे से अधिकृत 'पदात्‌’ पद आ रहा 
है। 'डमः” यह “पदात्‌” का विशेषण है, अतः 'ङमः' से तदन्त-विधि होगी । उभयनि देशे 
पञ्चमी-निर्देशो बलीयान्‌ इस परिभाषा के द्वारा ङमुँद 'अचि' का ही अवयव समभा 
जायेगा । अर्थः-- (हस्वात्‌) हस्व से परे (ङमः) जो इम्‌ तदन्त (पदात्‌) पद से 
परे (अचि=अचः) अच्‌ का अवयव (नित्यम्‌) नित्य (ङमुट्‌) डमुंट हो जाता है । 
'ङमुंट्‌' में ङम्‌ प्रत्याहार है उंकार उच्चारणार्थ तथा टू हलन्त्यम्‌ (१) से 
इत्सञ्ज्ञक हे । उम्‌ प्रत्याहार को टित्‌ करने का कोई प्रयोजन नहीं अतः सञ्ज्ञियों 

अर्थात्‌ ङ्‌, ण्‌, न्‌ के साथ टित्त्व का सम्बन्ध हो कर--'इंद्‌, णुँट्‌, नुँट्‌? ये तीन आगम 
प्राप्त होंगे । यथासङ्ए्यमनुदेशः समानाम्‌ (२३) के अनुसार ङकारान्त्त पद से परे 
अच्‌ को इट्‌, णकारान्त पद से परे अच्‌ को णुंट्‌ तथा नकारान्त पद से परे अच्‌ को 
नुँट्‌ का आगम होगा । उदाहरण यथा-- 

(१) 'प्रत्यड--आत्मा' (जीवात्मा) यहां यकारोत्तर हुस्व अवणे से परे 
ङ =ङम्‌ है; अतः 'प्रत्यड” ङकारान्त पद हुआ । इस से परे अच्‌ आकार को डट्‌ का 
आगम हो, उँट के चले जाने पर 'प्रत्यङ्ङात्मा' प्रयोग सिद्ध हो जाता है । | 

(२) 'सुगण--ईश' (सुगणाम्‌ >-सुयोग्य-गणितज्ञानाम्‌ ईशः = स्वामी, षष्ठी- 
तत्पुरुष-समासः) यहां गकारोत्तर ह्वस्व अवर्णं से परे ण्‌=ङम्‌ है; अतः 'सुगण्‌' 
णक्रारान्त पद हआ। इस से परे अच्‌ =ईकार को णुँट्‌ का आगम हो, उँट्‌ के चले जाने 
पर विभक्ति लाने से 'सुगण्णीशः' प्रयोग सिद्ध हो जाता है । 

(३) 'सन्‌+-अच्युतः' (अच्युत भगवान्‌ सत्स्वरूप है) यहां सकारोत्तर हुस्व 
अंवर्ण से परे न्‌==ङम्‌ है; अतः 'सन्‌' यह नकारान्त पद हुआ । इस से पर अच्‌ = 
अकार को नुँट्‌ का आगम हो, उँट्‌ के चले जाने से 'सन्नच्युतः' प्रयोग सिद्ध हो जाता है । 

नोट--इस सूत्र में स्थित 'नित्यम्‌' पद का अर्थ 'प्रायः' है; अर्थात्‌ यथा देव- 
दत्त नित्य हंसता ही रहता है, विष्णुमित्त्र नित्य खाता ही रहता है इत्यादि वाक्यों में 
'नित्य' शब्द का 'प्राय” (बहुधा) अर्थं है इसी प्रकार यहां भी समझना चाहिये । 
अतः इको यण्‌ अचि, सुपष्तिङ्‌-अन्तं पदम्‌, सन्‌-आद्यन्ता धातथः इत्यादि सूत्रों में ङमुँट्‌ 
न होने पर भी कोई दोष नहीं आता । सन्नन्तान्न सनिष्यते--यहां पर दोनों प्रकार के 
उदाहरण हैं। [केचित्तु अनुबन्धो यो ङम्‌ तदन्तात्‌ पदादचो ङमुंडागमे कामचारिता, 
अन्यत्र तु नित्यतेत्याहुः। ] | 

इस सूत्र के कुछ अन्य उदाहरण यथा--- 

१. कुर्वेन्तास्ते । २. तिङ्ङतिङः । ३. तस्मिन्निति । ४. एकस्मिन्नहनि । 
५. गच्छन्नवोचत्‌ । ६. जानन्नपि । ७. भगवन्नत्र । ८. तस्मिन्नणि । €. हसन्ना- 
गच्छति । १०, पठन्नपतत्‌ । ११. अस्मिन्नुद्याने। १२. सुगण्णालय: । 

“हस्वात्‌' ग्रहण का यह प्रयोजन है कि--भवान्‌ --अत्र --“भवानत्र' इत्यादि 
प्रयोगों में दीर्घं से परे ङम्‌ होने से अच्‌ को ङमुँट्‌ न हो। 'अचि' कहने से--'गच्छन्‌ -- 
भुङ्बते' आदि में भकार को ङमुट्‌ का आगम नहीं होता । 

अभ्यास (२१) | 

(१) जहां सप्तमी और पञ्चमी दोनों विभक्तियों द्वारा निर्देश हो वहां तस्मिन 

न्निति०तथा तस्मादित्युत्तरस्य इन में किस परिभाषा की प्रवृत्ति होती है ? 

(२) आद्यन्ती टकितौ सूत्र की आवश्यकता पर सोदाहरण प्रकाश डालें । 

(३) षट्त्सन्तः, षट्सन्तः - आदि प्रयोगों में चयो द्वितीया: शरि० वार्तिक 

द्वारा वर्गद्वितीय आदेश क्यों नहीं होता ? | | | 

(४) 'प्राइखूषष्ठ:” आदि प्रयोगों में खरि च द्वारा चत्त्वं क्यों नहीं होता ? 

(५) ङः सि धुँट सूत्र को स्पष्टता के लिये इः सः धुंट ही क्यों नहीं कहा ? 


I 

(६) क्या उपाय किया जाये जिस से सिद्धि करते समय 'सङ्छम्भु:' आदि 
रूपो का क्रम ग्रन्थोक्तप्रकार से शुद्ध सिद्ध हो ? 
(७) ङमो हस्वादचि ङमुण्नित्यम्‌ सूत्र में डमुंट्‌ को नित्य कहने वाले आचार्य 
किस कारण इको यण्‌ अचि आदि में स्वयं ङमँट आगम नहीं करते ? 
[लघु०] विधि-सूत्रमू-- (६०) समः सुँटि ।८।३।५॥ 
समो रू: स्यात्‌ सुंटि ॥। 
अर्थ:--सूँट्‌ परे होने पर सम्‌ के मकार के स्थान पर 'र आदेश हो । 
व्याख्या-- समः ।६।१। सुँटि ।७।१। रू: ।१।१। (मतुंवसो रुं सम्बुद्धौ छन्दसि 
से) । अर्थः (सूँटि) सुँट्‌ परे हो तो (समः) सम्‌ के स्थान पर (रुंः) रं आदेश हो 
जाता है । अलोऽन्त्यस्य (२१) परिभाषा के अनुसार सम्‌ के अन्त्य अल्‌ =मकार को 
ही रुं आदेश होगा । 

___ सम्‌--स्कर्ता' [यहां 'सम्‌' पूर्वक डुकृम्‌ करणे (तना०) धातु से तृच्‌ प्रत्यय 
हो सम्परिभ्यां करोतौ भूषणे सूत्र से कृ को सुँट्‌ का आगम हो कर उंट्‌ का लोप हो 
जाता है ।] यहां सुँट्‌ परे रहने से मकार को रं आदेश हो, अनुनासिक उकार की 
उपदेशेऽजनुनासिक इत्‌ (२८) सूत्र से इत्सञ्ज्ञा कर तस्य लोपः (३) से लोप किया 
तो 'सर्‌--स्कर्ता' हुआ । अब अग्निम-सूत्र प्रवृत्त होता है-- | 
[लघु०] विधि-सूजम्‌- (६१) अत्रानुनासिकः पुवंस्य तु वा ।८।३।२॥। 

अत्र रुँ-प्रकरणे रोः पूर्वस्या$नुनासिको वा स्यात्‌ ॥ | 

अर्थ:--इस रँप्रकरण में रु से पूर्व वर्ण को विकल्प से अनुनासिक हो । 

व्याख्या - अत्र इत्यव्ययपदम्‌ । अनुनासिकः । १।१। पूर्वं स्य ।६।१। तु इत्यव्यय- 
पदम्‌ । वा इत्यव्ययपदम्‌ । मतुँवसो रुं सम्बुद्धौ छन्दसि( ८.३.१) सूत्र के बाद यह पढ़ा 
गया है । यहां 'अत्र' इसी रुंप्रकरण के लिये है; अतः ससजुषो रु: (१०५) सूत्र से 
किये गये रुँ वाले स्थानों पर यह सूत्र प्रवृत्त नहीं होगा ।' अर्थः-- (अत्र) मतुंबसो रुं 
सम्बुद्धौ छन्दसि सूत्र से आरम्भ किये गये रुं प्रकरण में (रोः) सँ से (पूर्वस्य) पूर्व 
वर्ण के स्थान पर (वा) विकल्प कर के (अनुनासिकः) अनुनासिक हो जाता है । 


१. अष्टाध्यायी में सँ का प्रकरण दो स्थानों पर आता है। एक अष्टमाध्याय के 
तृतीयपादस्थ मतुंबसो रुं सम्बुद्धौ छन्दसि (८.३.१) सूत्र से लेकर कानाम्रेडिते 
(८.३.१२) सूत्र तक, और दूसरा ससजुषो रुः (८.२.६६) आदि सूत्रों में । यहां 
'अत्र' शब्द के कथन से प्रथम प्रकरण का ही ग्रहण होता है दूसरे ससजुषो रुं: 
(१०५) वाले प्रकरण का नहीं । इस प्रकरण के पांच सूत्र लघुकौमुदी में व्या- 
ख्यात हे--समः सुंटि (६०), पुमः खय्यम्परे (९४), नइछव्यप्रशान्‌ (९५), 
नुन्‌ पे (९७), कानाम्रेडिते( १००)। अतः इन पांच सूत्रों फे विषय में ही प्रकृत 
` भनुनासिक (६१) तथा अनुस्वार (६२) की प्रवृत्ति समझनी चाहिये । 


, १३४ भमीव्याख्ययोपेतायां लघुसिद्धान्तकोमुद्यां 


'सर्‌+-स्कर्ता' यहाँ रँ सै पुवे सकारोत्तर अकार को अनुनासिक हो--'सर्‌ +- 
स्कर्ता' हुआ । जिस पक्ष में अनुनासिक नहीं होता वहां अग्रिम सूत्र प्रवृत्त होता है-- 
[लघु ० ] विधि-सूत्रम्‌--(€२) अनुनासिकात्‌ परोऽनुस्वारः ।८।३।४।। 

अनुनासिक विहाय रो: पूर्वस्मात्‌ परोऽनुस्वारागमः स्यात्‌ ॥ 

भर्थः--जहां अनुनासिक होता है उस रूप को छोड़ अन्य पक्ष वाले रूप में रु 
से पूर्व जो वणं उस सै परे अनुस्वार का आगम होता हे । 

व्याख्या-- अनुनासिकात्‌ ।५।१। रोः ।५।१। (मतूँबसो रुं सम्बुद्धौ छन्दसि से 
विभक्ति-विपरिणाम द्वारा) । पूर्वात्‌ ।५।१। (अत्रानुनासिकः पुर्वस्य तु वा से विभक्ति- 
विपरिणाम द्वारा) । परः ।१।१। अनुस्वारः ।१।१। 'अनुनासिकात्‌' यहां ल्यब्लोप में 
पञ्चमी विभक्ति हुई है । यथा -- प्रासादात्‌ प्रेक्षते, प्रासादमारुह्य प्रेक्षत इत्यर्थः । अतः 
यहां 'विहाय' इस ल्यबन्त का लोप समझना चाहिये । 'अनुनासिकं विहाय' ऐसा इस 
का तात्पर्यं होगा । 'अनुनासिक' शब्द में मत्वर्थीय अच्‌ प्रत्यय हुआ है । अनुनासिको- 
ऽस्त्यस्मिन्नित्यनुनासिकम्‌ । अंनुनासिकवद्‌ रूपम्‌ इत्यर्थः । अर्थ:-- (अनुनासिकात्‌ ) अनु- 
नासिक वाले रूप को छोड़ कर (रोः) रुं से (पूर्वात्‌) पूर्व जो वर्ण, उस से (परः) 
परे (अनुस्वारः) अनुस्वार का आगम होता है । तात्पर्य यह्‌ है कि जिस पक्ष में अनु- 
नासिक नहीं होता उस पक्ष में इस सूत्र से रु से पूर्व अनुस्वार का आगम होता है। 
ध्यान रहे कि पूर्वोक्त अनुनासिक आदेश था और यह अनुस्वार आगम है । 

'सर्‌-- स्कर्ता' यहां अनुनासकाभाव-पक्ष में रॅ से पूर्वं वर्ण = अकार से परे 
अनुस्वार का आगम हो--'संर्‌+-स्कर्ता' हुआ । तो अब इस प्रकार- (१) सँर्‌-- 
स्कर्ता [अनुनासिक-पक्षे | । (२) संर्‌+-स्कर्ता |अनुस्वारागम-पक्षे |। अब दोनों पक्षों 
में अग्निमसूत्र प्रवृत्त होता है-- 

[लघ्‌ ०] विधि-सूत्रम्‌- (९३) खरबसानयोविसजनीयः ।८।३।१५॥ 

खरि अवसाने च पदान्तस्य रेफस्य विसर्ग: स्यात्‌ ।! 

अर्थः खर्‌ और अवसान परे होते पर पदान्त रफ के स्थान पर विसर्ग हो । 

व्याख्या -- खरवसानयोः ।७।२। पदस्य ।६।१। (यह अधिकृत है)। रः ।६।१। 

(रो रि से)। विसर्जनीयः ।१।१। “र? यह 'पदस्य' का विशेषण हैं अत: येन विधिस्त- 
दन्तस्य द्वारा तदन्तविधि हो कर 'रेफान्तस्य पदस्य' ऐसा बन जायेगा । समासः खर्‌ 
च अवसानञ्च== खरवसाने, तयो:= खरवसानयोः । इतरेतरद्वन्द्रः । अर्थः (खरब- 
सानयोः) खर्‌ और अवसान परे होने पर (रः) रेफान्त (पदस्य) पद के स्थान पर 
(विसर्जनीयः) विसर्गं आदेश होता हे । अलोऽन्त्यस्य (२१) परिभाषा द्वारा रेफान्त 
पद के अन्त्य अल्‌ रेफ को ही विसर्ग होगा । 

'संर्‌ +स्कर्ता, संर्‌+-स्कर्ता' यहां सूँट वाला सकार खर्‌ परे है अतः दोनों 
पक्षों में पदान्त रेफ को विसर्ग आदेश हो कर--'सँ:-- स्कर्ता, सं: + स्कर्ता' हुआ । 
अब यहां विसुजेनीयस्य सः (६६) के अपवाद बा शरि (१०४) सुत्र की प्राप्ति होती 
हैं; इस पर नित्यसकार के विधानार्थ अग्निम वात्तिक प्रवृत्त होता है--- 

[लघु०] वा०--( १५) सम्पुङ्कानां सो वक्तव्यः ।। 

संस्स्कर्ता, संस्स्कर्ता ॥ 

अर्थ:--सम्‌, पुम्‌ तथा कान्‌ शब्दों के विसर्ग को सकार आदेश होता है। 
| व्याख्या- -सम्पुङ्कानाम्‌ ।६।३। विसर्गस्य ।६।१। (प्रकरणलब्ध) । सः ।१।१। 

वक्तव्यः। १।१। समासः--सम्‌ च पुम्‌ च कान्‌ च=सम्पुङ्कानः, तेषाम्‌ =सम्पुङ्कानाम्‌ । 
इतरेतरद्वन्द्वः । अर्थः--(सम्पुङ्कानाम्‌) सम्‌, पुम्‌ और कान्‌ शब्दों के (विसगेस्य) 
विसर्गं के स्थान पर (सः) स्‌ आदेश (वक्तव्यः) कहना चाहिये । 

'सँ:-|- स्कर्ता, सं:--स्कर्ता' यहां सम्‌ के विसगे हैं अतः विसगे के स्थान पर 
सकार आदेश हो कर--१. सँस्स्कर्ता, २. संस्स्कर्ता ये दो रूप सिद्ध होते हैं । 

भाष्य में समो वा लोपमेके द्वारा सम्‌ के मकार का पाक्षिक लोप भी प्रतिपा- 
दन किया गया है । यह लोप भी इसी हें के प्रकरण में स्थित है अतः अनुनासिक और 
अनुस्वार भी होते हैं । इस प्रकार “संस्कर्ता, संस्कर्ता ये एक सकार वाले रूप भी 
बनते हैं । अत एव 'संस्कृतम्‌' में एक सकार देखा जाता है। सिद्धान्त-कौसुदी में इस 
के १०८ रूप बनाये गये हैं; विशेष जिज्ञासु वहीं देखें । 

[लघु ०] विधि-सूत्रम्‌- (९४) पुमः खय्यम्परे ।८।३।६॥। 

अम्परे खयि पुमो रू: स्यात्‌ । पुंस्कोकिलः, पुंस्कोकिलः ॥ 

अर्थ:--अम्‌ प्रत्याहार जिस से परे है ऐसा खय्‌ यदि परे हो तो पुम्‌' शब्द के 
मकार को रुं आदेश होता हे । 

व्याख्या--पुमः ।६।१। सँ: । १।१। (मतुंवसो रुं सम्बुद्धौ छन्दसि सूत्र से)। खयि 
।७।१। अम्परे ।७।१। समासः--अम्‌ परो यस्माद्‌ असौ =अम्परस्तस्मिन्‌ = अम्परे । 
बहुव्रीहि-समासः । अर्थः-- (अम्परे) अम्‌ है परे जिस से ऐसे (खयि) खय्‌ प्रत्याहार 
के परे होने पर (पुमः) पुम्‌ शब्द के स्थान पर (रं:) रें आदेश हो जाता है । अलो- 
ऽन्त्यस्य (२१) से पुम्‌ के मकार को ही रुं आदेश होगा । उदाहरण यथा-- 

'पुम्‌ त-कोकिल' (पुमांश्चासौ कोकिलर्चेति विग्रहः, 'पंस्‌+-सुँ कोकिल ¬-सुं' 
इति कर्मधारयसमासे विभक्त्योर्ल्‌कि संयोगान्तस्य लोप: इति पुंसः सकारलोपे अनुस्वार- 
स्यापि पुनमेकारः) यहां पुम्‌ से परे ककार खय्‌ विद्यमान है, इस से परे ओकार अभ्‌ 
भी मौजूद है अतः पुम्‌ के मकार को प्रक्ृतसूत्र से रें आदेश हो कर पूर्ववत्‌ अनुनासिका- 
देश (६१) अनुस्वारागम (६२), विसर्ग (8३) तथा सम्पुङ्कानां सो वक्तव्यः (वा० 
१५) से विसर्ग के स्थान पर सकार कर विभक्ति लाने से 'पुँस्को किल;, पुंस्कोकिलः 

(नर कोयल) ये दो रूप सिद्ध होते हैं। 


१. समासावस्था में जब 'पुंस' शब्द के सकार का संयोगान्तस्य लोपः (२०)से लोप 
हो जाता है तो निमित्तापाये नैमित्तिकस्याप्यपाथः के अनुसार अनुस्वार को भी 
पुनः मकार होकर 'पुम' हो जाता है । उसी का यहां ग्रहण है; "पुम्‌ कोई नया 
शब्द नहीं । 

नोट--'पुंस्कोकिल:, पुस्को किल:' यहां खरवसानयोः० (&३) सूत्र से रेफ को 
विसर्ग करने पर कुप्वो:ः- कपौ च (९८) सूत्र द्वारा जिह्वामूलीय प्राप्त होते थे; 
पुनः: उस के अपवाद सम्पुङ्कानां सो वक्तव्यः (वा० १५) वात्तिक से सकार आदेश 
हो जाता है। 

खय्‌ को अम्परक इस लिये कहा है कि 'पूक्षीरम्‌? आदि में रुँ आदेश न हो । 
यहां सकार का संयोगान्त-लोप हो कर मोऽनुस्वारः से मकार को अनुस्वार हो जाता 
हे । खय्‌ परे होने पर इस लिये कहा है कि 'पुंलिङ्गम्‌, पुंदासः, पुंगवः, पुन्नागः 
इत्यादियों में रुत्व न हो जाये । 

[लघु० | विधि-सूत्रम्‌- (६५) नइ्छव्यप्रशान्‌ ।८।३।७॥ 

अम्परे छवि नान्तस्य पदस्य रुँ; स्यात्‌, न तु प्रशान्शब्दस्य ॥। 

अर्थ:--जिस से परे अम्‌ प्रत्याहार है ऐसे छव्‌ प्रत्याहार के परे होने पर 
नकारान्त पद को रु आदेश हो; परन्तु प्रशान्‌ शाब्द को न हो । 

व्याख्यानः ।६।१। पदस्य ।६।१। (यह अधिकृत है) । रः ।१।१। (सतुँवसो 
रु सम्बुद्धो छन्दसि से) । अम्परे ।७।१। (पुमः खय्यम्परे से) । छवि ।७।१। अप्रशान्‌ 
।१।१। (षष्ठयर्थे प्रथमा) । समास:--अम्‌ परो यस्माद्‌ असौ== अम्परः, तस्मिन्‌ = 
अम्परे । बहुव्रीहिसमासः । न प्रशान्‌ = अप्रशान्‌, नञ्तत्पुरुषः । 'नः' यह 'पदस्य' का 
विशेषण है अतः येन विधिस्तदन्तस्य द्वारा इस से तदन्त-विधि हो कर 'नान्तस्प पदस्य” 
बन जाता है। अथंः- (अम्परे) अम्‌ परे वाला (छवि) छव्‌ परे होने पर (नः) 
नकारान्त (पदस्य) पद के स्थान पर (रः) रुँ आदेश होता है; परन्तु (अप्रशान्‌) 
प्रशान्‌ शब्द को नहीं होता । अलोऽन्त्यस्य (२१) परिभाषा द्वारा नकारान्त पद के 
अन्त्य नकार को ही रु आदेश होगा । उदाहरण यथा--- 

'चक्रिन्‌‡-त्रायस्व' (हे चक्रिन्‌ ! त्वं त्रायस्व =रक्ष) यहां 'चक्रिन्‌' यह नान्त 
पद है । इस से परे तकार छव्‌ है; तथा इस छव्‌ से परे रेफ अम्‌ विद्यमान है; अंतः 
नकार को सँ आदेश हो पूर्ववत्‌ अनुनासिकादेश, अनुस्वारागम तथा खरवसानयोविस- 
जनीयः (६३) से पदान्त रेफ को विसर्ग करने पर--'चक्रिंःA-त्रायस्व, चक्रिं: -[- 
त्रायस्व' ये दो रूप हुए। अब विसर्ग को सकारादेश करने वाला अग्निम-सुत्र प्रवृत्त 
होता है-- 

[लघु०] विधि-सूत्रम्‌ (९६) विसजंबीयस्य सः ।८।३।३४॥ 

खरि विसजेनीयस्य सः स्यात्‌ । चत्रिंस्त्रायस्व, चक्रिस्त्रायस्व। अप्रः 
शान्‌ किम्‌ ? प्रशान्‌ तनोति । पदान्तस्येति किम्‌ ? हन्ति ॥ 

अर्थ:--खर्‌ परे होने पर विसर्ग क्रे स्थान पर -सकार आदेश हो । 

व्याख्या--र्खार ।७।१। (खरवसारनेयोबिसर्जनीयः से एकदेशस्वरित के कारण 
'खरि अंश) । विसर्जनीयस्य ।६।१। सः ।१।१। सकारादकार उच्चारणार्थः । अर्थः-- 
(खरि) खर्‌ परे होने पर (विसर्जनीयस्य विसर्ग के स्थान पर (सः) स्‌ आदेश 
होता हे । उदाहरण यथा--- 

चक्रि:--त्रायस्व, चक्रि:--त्रायस्व' यहां तकार स्स्खर्‌ परे है, अतः विसर्गों 
को स्‌ आदेश हो--'चक्रिस्त्रायस्व, चक्तिस्त्रायस्व' ये दो प्रयोग सिद्ध हुए 

अप्रशान्‌ किस्‌ ? प्रशान्‌ तनोति । नश्छव्यप्रशान्‌ (६५) सूत्र में 'प्रशान' शब्द 
को रं करने का निषेध इस लिये किया है कि 'प्रशान्‌ --तनोति' यहां अम्परक (अकार- 
परक) खय्‌ (तकार) के परे होने पर भी पदान्त नकार को रुं आदेश न हो । 

पदान्तस्येति किम्‌ ? हन्ति । 'पदस्य' का अधिकार होने से 'हन्ति' आदि स्थानों 
में अपदान्त नकार को अम्परक खय्‌ परे होने पर भी (६५) सूत्र से रं आदेश नहीं होता । 

'छव्‌ परे होने पर' इसलिये कहा है कि--'पुत्रान्‌ पालयति, तान्‌ कामयते 
इत्यादि में रुंत्व न हो जाये। छव्‌ को अम्परक कहने से--'सन्‌ त्सरु:' इत्यादि में रत्व 
नहीं होता । 
[लघ्‌ ०] विधि-सुत्रम्‌- (९७) नन्‌ पे।८।३।१०॥ 

नन्‌' इत्यस्य र्वा पे॥ 

अर्थ:--पकार परे होने पर 'नून्‌' शाब्द के नकार के स्थान पर विकल्प कर के 
'रॅ' आदेश हो । 

व्याख्या--नृन्‌ ।६।१। ('नृन्‌' यह्‌ नृशब्द के द्वितीया के बहुवचन का अनुकरण 
है । इस के आगे षष्ठी-विभक्ति के एकवचन का लुक्‌ हुआ है) । रुं: ।१।१। (मतुंवसो 
रुँ० सूत्र से) । पे ।७।१। [यहां पकारोत्तर अकार उच्चारण के लिये है अतः 'पुनाति' 
आदि परे होने पर भी यह सूत्र प्रवृत्त हो जाता है]। उभयथा इत्यव्ययपदम्‌ (उभय- 
क्षु सूत्र से) । अर्थः- (पे) पकार परे होने पर (नुन्‌) नुन्‌ शब्द के स्थान पर 
(उभयथा) विकल्प कर के (रें) रु आदेश हो जाता है । भलोऽन्त्यस्थ (२१) परि- 
भाषा द्वारा 'नून्‌' के अन्त्य अल्‌ नकार को ही "रुं आदेश होगा । उदाहरण यथा-- 

'नुन्‌ +पाहि' (हे राजन्‌ ! त्वं नृन्‌ = नरान्‌, पाहि=पालय। लोगों को बचाओ ।) 
यहां पकार परे होने से 'नन्‌' के अन्त्य नकार को प्रकृतसूत्र से रु आदेश हो पूर्ववत्‌ 
अनुनासिकादेश, अनुस्वारागम तथा रेफ को विसर्गे करने पर 'नु :+-पाहि, न्‌ +पाहि 
ये दो रूप हुए । अब विसर्जनीयरय सः (६६) के प्राप्त होने पर उस का अपवाद 
अग्निम-सुत्र प्रवृत्त होता है-- 
[लघ०] विधि-सूत्रम्‌- (९८) कुप्वोः~क>~'पौ च।८।३।३७॥ हे 

कवर्गे पवर्गे च परे विसर्गस्य~क~'पो स्त: । चाद विसगः। न्‌ ~ 
पाहि, ने : पाहि; न्‌ पाहि, नुः पाहि; नृन्पाहि ॥ 

अर्थः--कवर्ग पवर्ग परे होने पर विसर्गं को क्रमशः जिह्वामूलीय तथा उप- 
ध्मानीय आदेश होते हैं। सूत्र में चकार-ग्रहण से पक्ष में विसग भी रहता है । 

व्यार्या--कुप्वोः ।७।२। विसर्जनीयस्य ।६।१। (विसर्जनीयस्य सः से)। 7 कः 
~ पौ ।१।२। च इत्यव्ययपदम्‌ । समासः-~ कशुच~पश्च= 7-क-- पी, इतरतर- 
इन्द्रः । यहां वकार पकार ग्रहण इस लिये किया गया है कि जिह्वामूलीय ओर उप- 

ध्मानीय सदा क्रमशः कवर्गे पवर्ग के ही आश्रित रहते हैं। कुश्च पुरच --कुपू, तयो: = 
कुप्वोः, इतरेतरद्वन्द्र: । अर्थ:--(कुप्वो:) कवर्गं पवर्ग परे होने पर (विसर्जनीयस्य) 
विसग के स्थान पर क्रमशः (~ क-पौ) जिह्वामूलीय तथा उपध्मानीय हो जाते हैं । 
(च) किञ्च पक्ष में विसर्ग भी बना रहता है 
सम्पूर्ण कवर्ग पवगं में विसर्ग प्राप्त नहीं हो सकते । विसर्ग केवल 'क्‌ ,ख्‌, प्‌ 
फ' इन चार वर्णों के परे होने पर ही मिल सकते हें । क्योंकि विसर्ग विधान करने 
वाला खरवसानयो:० (६३) यही एक सूत्र है। यह सूत्र खर्‌ परे होने पर ही विसर्ग 
आदेश करता है । खर्‌ प्रत्याहार में कवर्ग पवर्ग का इन चार वर्णो के सिवाय अन्य 
कोई वर्ण नहीं आता; अतः यह सूत्र 'क, ख्‌, पू, फ परे होने पर ही विसर्गो को 
जिह्वामूलीय तथा उपध्मानीय करता है । 
न्‌ :+पाहि,` न्‌ :+पाहि' यहां पकार परे होने से विसर्गो को उपध्मानीय 
हो कर--न्‌ पाहि, नू >-पाहि। विसर्गपक्ष में--नृ : पाहि, नृ: पाहि । जहां नुन्पे 
(६७) सूत्र से सँ आदेश नहीं होता उस पक्ष में--नुन्पाहि । इस प्रकार कुल मिला 
कर पाञ्च रूप सिद्ध होते हैं। एवम्‌-- पश्य' इत्यादि । 
नोट--विसर्ग, जिह्वामूलीय, उपध्मानीय आदि का पाठ अट्‌ तथा शल्‌ प्रत्या- 
हार में स्वीकार किया जाता है। अतः इन के यर्‌प्रत्याहारान्तगत होने के कारण 
अनचि च (१५) सूत्र से इन को वैकल्पिक द्वित्व भी हो जाता है। इस से--नू र? 
` वाहि, नं: : पाहि' इत्यादि प्रकारेण द्वित्व वाले रूप भी बना करते हैं । 
विशेष- शर्परे विसर्जनीयः (८.३.३५)--शर्‌ परे वाला खर्‌ परे हो तो 
` विसर्जनीय का विसर्जनीय ही रहता है अन्य कोई परिवर्तन नहीं होता । इस बाधकसूत्र 
के कारण--'अतः क्षन्तव्यः, वासः क्षौमम्‌, नापितः क्षुरमाधत्ते' इत्यादि में प्रकृतसूत्र से 
जिह्वामूलीय नहीं होता । इसीप्रकार--'बालैः प्सातमोदनम्‌' आदि में उपध्मानीय तथा 
 'विलक्षणः त्सरुः आदि में विसजंनीयस्य स: (६६) द्वारा प्राप्त सकार आदेश का भी 
बाध हो जाता है। 
` [लघु०] सञ्ज्ञा-सूत्रम्‌- (६९) तस्थ परमास्रंडितम्‌ ।८।१।२॥ 
द्विक्तस्य परम्‌ आत्रे डितं स्यात्‌ ॥ 
--दो बार कहे गये का परला रूप 'आम्रेडित सञ्ज्ञक हो । 
व्याख्या--तस्य ।६।१। परम्‌ ।१।१। आम्रेडितम्‌ ।१।१। इस सूत्र से पूव सर्व॑स्य 
है इस प्रकार 'द्वित्व का अधिकार किया गया है; अतः यहां 'तस्य' पद से द्विरुक्तस्य” 
का ग्रहण हो जाता है । अर्थः (तस्य) उस दो बार पढ़े गये का (परम्‌) परला रूप 
(आम्रेडितम्‌) आम्रेडित सञ्ज्ञक होता है। यथा 'किम्‌' शब्द के द्वितीयाविभक्ति के 


१. चकार-ग्रहण से शर्परे विसर्जनीयः (८.३.३५) सूत्र से 'विसर्जेनीयः' पद की अनु- 
वृत्ति आ जाती है । इम री पक्ष में विसर्जनीय भी रहता है । यदि सूत्र में 'च' न 
कह कर “वा कहते तो पक्ष में (९६) सूत्र रो सू हो कर अनिष्ट हो जाता । 

बहुवचन 'कान्‌' पद को नित्यवीप्सयोः (८.१.४) सूत्र से द्वित्व किया तो 'कान्‌ कान्‌' 
बना । यहां दूसरा 'कान्‌' शब्द आत्रेडित-सञ््ञक है। अब आम्रडित-सञ्ज्चा का इस 


च्छ 


रु-प्रकरण में उपयोग दर्शाते हैं-- 
[लवु०] विधि-सूत्रम--( १००) कानाम्रेडिते ।८।३।१२॥ 
कान्नकारस्य सँ: स्यादाम्रेडिते । काँस्कान्‌, कांस्कान्‌ ॥ 
अर्थः--आम्रेडित परे होने पर कान्‌ शब्द के नकार को रु आदेश हो । 
व्याख्या--कान्‌ ।६।१। (यहां 'किम्‌' शब्द के द्वितीया के बहुवचन 'कान्‌' शब्द 
का अनुकरण किया गया है। इस से परे षष्ठी के एकवचन का लुक्‌ हुआ है) । आम्रे- 
डिते ।७।१। र: ।१।१। (मतुंबसो रुं० से) । अर्थ:-- (आम्रेडिते) आम्रेडित परे होने 
पर (कान्‌) कान्‌ शब्द के स्थान पर रुं आदेश हो। अलोऽन्त्यस्य (२१) परिभाषा से 
कान्‌ के अन्त्य अल्‌ नकार को ही रुं आदेश होगा । उदाहरण यथा-- 
कान्‌ +-कान्‌' यहां दूसरा कान्‌ शब्द आम्रेडित परे है; अतः प्रथम कान्‌ शब्द 
के नकार को रुं आदेश हो कर पूर्ववत्‌ अनुनासिकादेश, अनुस्वारागम, रेफ को विसे 
तथा जिह्वामूलीय का बाघ कर सम्पुद्धानां सो वक्तव्यः (वा० १५) से विसर्गं को 
सकार आदेश करने पर 'काँस्कान्‌, कांस्कान्‌' ये दो रूप सिद्ध होते हैं । 
नोट- ध्यान रहे कि 'ताँस्तान्‌' में नइछव्यप्रशान्‌ (९५) प्रवृत्त होता है । 


अभ्यास (२२) 

(१) रुंप्रकरणोक्त अनुस्वार और अनुनासिक में कौन आदेश और कौन 
आगम है ? 

(२) 'पुमाँश्छली' में पुमः खय्यम्परे से (? ) रुत्व कर कंसे सिद्धि करेंगे? 

(३) सम्पुद्धानां सो वक्तव्य: वात्तिक का सोदाहरण विवेचन कर्‌ । 

(४) सूत्र- समन्वय-पूर्वक निम्नलिखित प्रयोगों में सन्धिच्छेद करें-- 
१. विद्वांश्‍च्यवन: । २. ने ~ पाठयति। ३. पुँस्खञ्जः । ४. कस्मिंदिचत्‌ । 
५. पुंश्छिद्राणि । ६. पुस्प्रवृत्ति:। ७. सॅस्कृतम्‌ । ८. महांस्तुन्दिल: । 
९. पुंस्पुत्र: । १०. पृंष्टिट्रिमः । ११. सूर्य - -:खेचर-चक्रवर्त्ती । 
१२. भवाँरिछिनत्ति। १३. पुंस्क्रोधः । १४. ने >> पालपस्व । 
१५. संस्स्करोति। १६. काँस्कान्‌। १७. पुंश्चली । १८. भास्वांश्‍चरति । 
१९. पुंस्त्वम्‌ । २०. बुद्धिमांश्‍छाग: । ' 

- (५) सुत्र-समन्वय करते हुए अधोलिखित प्रयोगों में सन्धि करें--- 

१. पुम्‌ +-प्लीहा । २. पुम्‌ +-चर्चा । ३. सम्‌ न-स्कारः। ४. रूपवान्‌ + 
ठक्कुरः । ५. पुम्‌ फेरु । ६. नुन्‌ न-पिपत्ति। ७. महान्‌ न तिरस्कारः 
८. कान्‌ + कान्‌। ९. तान्‌ न-तान्‌। १०. पुम्‌ न चरित्र। ११. रामः न 


१. पूर्वोक्त सँत्वविधि (८.३.७) की दृष्टि में इचुत्व-प्ट्त्वविधि (८.४.३६-४०) 
त्रिपादी में पर होने से असिद्ध है। 


१४० भमीव्याख्ययोपेतायां लघुसिद्धान्तकौमुद्यां 


प्रजा:-पालयामास । १२. तस्मिन--च । १३. बालः--थत्करोति । 
१४. पुम्‌ +चेष्टा। १५. चञ्चमान्‌ +टिटटिभः। १६. प्रशान-- 
चरति । १७. नृन्‌+-प्रति । १८. पुम्‌ +-टिप्पणी । १९. पुम्‌ खर । 
२०. यः+क्षत्त्रियः। 

(६) 'हन्ति में नश्छव्यप्रशान्‌ सुत्र से तथा 'पृंदासः' में पुमः खय्यम्‌परे सूत्र से 
रत्व क्यों नहीं होता 


(७) सूत्रों की सोदाहरण व्याख्या करें-- 
अनुनासिकात्परो०, नझछव्यप्रशान्‌, पुमः खय्यम्‌ ०, कुप्वोः~क~ पो च । 


——::0:—— 


[लघु ०] विधि-सूत्रम्‌ (१०१) छे च।६।१।७१॥ 

ह्वस्वस्य छे तुँक्‌ । शिवच्छाया ॥ 

अर्थ:--छकार परे हो तो ह्वस्व का अवयव तुँक हो जाता है । 

व्याख्या--ह्वस्वस्य ।६।१। तुँक्‌ ।१।१। (हुस्वस्य पिति कृति तुँक्‌ से) । छे 
।७।१। च इत्यव्ययपदम्‌ । संहितायाम्‌ ।७।१।(यह अधिकृत है)। अर्थः (संहितायाम्‌ ) 
संहिता के विषय में (ह्वस्वस्य) हस्व का अवयव (तूँक्‌) तुँक्‌ हो जाता है (छे) 
छकार परे हो तो । तुँक्‌ कित्‌ है अतः आद्यन्ती टकितौ (८५) के अनुसार वह ह्वस्व 
का अन्तावयव होता है । उदाहरण यथा-- 

'शिव--छाया' (शिव की छाया । शिवस्य छायेति विग्रहः, पष्ठी-तत्पुरुष- 
समासः) यहां वकारोत्तर ह्वस्व अवर्णं से छकार परे है और समास होने से संहिता 
का विषय भी है; अतः आद्यन्ती टकितो (८५) के अनुसार वकारोत्तर अकार का 
अन्तावयव तुक्‌ हो कर उक्‌ के चले जाने पर--शिवत्‌ + छाया । अब स्तोः इचुना इचः 
(८.४.३९) के असिद्ध होने से कलां जशोऽन्ते (5.२.३९) द्वारा तकार को दकार हो-- 
शिवद्‌ -- छाया । पुनः स्तोः इचुना इचुः (८.४.३९) के प्रति खरि च (८.४.५४) के 
असिद्ध होने से प्रथम रचत्ब अर्थात्‌ दकार को जकार पश्चात चत्व अर्थात जकार को 
चकार किया तो--शिवच्छाया । अब 'सुँ' विभक्ति ला कर हलूङचाडभ्यः० (१७६) 
उस का लोप हो--'शिवच्छाया' प्रयोग सिद्ध होता है । 

ध्यान रहे कि यहां चोः कुः (३०६) द्वारा कवर्ग आदेश नहीं होगा, क्योंकि 
जइत्व, श्चुत्व और चर्त्व तीनों उसकी दृष्टि में असिद्ध हैं। उसे तो 'त' ही दीखता है । 

इस सूत्र के अन्य उदाहरण अभ्यास में देखें । 

[लघु ० | विधि-सूत्रम्‌ (१०२) पदान्ताद्वा । ६।१।७४॥ 

दीर्घात्‌ पदान्ताच्छे तुँग्वा । लक्ष्मीच्छाया, लक्ष्मीछाया ।। 

अर्थः-पदान्त दीर्घं से छकार परे हो तो विकल्प से तृंक्‌ का आगम हो । 

व्यास्था--दीर्घात्‌ ।५।१। (दीर्घात्‌ सूत्र से) । पदान्तात्‌ ।५।१। छे ।७।१। (छे 
च सूत्र स) । तृँक्‌ ।१।१। (हस्वस्य पिति कृति तुक्‌ से)। वा इत्यव्ययपदम्‌ । अर्थ:--- 
(दीर्घात्‌) दीर्घ (पदान्तात्‌) पदान्त से (छे) छकार परे होने पर (वा) विकल्प कर 


० 

के (तुँक्‌) तुँक का आगम होता है। तुँक्‌ किस का अवयव हो? पदान्त दीघं का हो 
या छकार का ? यह यहां प्रश्‍न है । उभयनिदेंशे पञ्चमीनिर्देशो बलीयान्‌ के अनुसार 
तो छकार का अवयव होना चाहिये । पर ऐसा नहीं होता; यह दीघें का ही अवयव 
होता है। इस का कारण यह है कि यदि यह छकार का अवयव होता तो कित्‌ होने 
से छकार के अन्त में होना चाहिये था, परन्तु विभाषा सेना-सुराच्छाया-शाला-निशा- 
नाम्‌ (२.४.२५) सूत्र में तो छकार के आदि अर्थात्‌ दीघं से परे देखा जाता है अतः 
यह दीर्घं का ही अन्तावयव है यह सुतरां सिद्ध होता है । उदाहरण यथा-- 
"लक्ष्मी + छाया? (लक्ष्मी की छाया । लक्ष्म्याइछायेति विग्रहः, षष्ठी-तत्पुरुषः) 
यहा समास भें पदान्त दीर्घे ईकार से छकार परे विद्यमान है अतः दीर्घे ईकार को 
विकल्प कर के तुंक्‌ का आगम हो कर पूर्ववत्‌ उँक्‌ के चले जाने पर ज₹त्व= दकार, 
इचुत्व = जकार तथा चत्व =चकार हो कर विभक्ति लाने से--'लक्ष्मी च्छाया, लक्ष्मी- 
छाया” ये दो प्रयोग सिद्ध होते हैं । न 
स्मरण रहे कि पहला सूत्र पदान्त अपदान्त कुछ नहीं कहता था इस लिये वह 
दोनों में प्रवृत्त होता था । परन्तु यह सूत्र पदान्त में ही प्रवृत्त होता है; वह भी तब 
जब पदान्त दीर्घ होगा । पदान्त--समस्त, व्यस्त दोनों अवस्थाओं में हो सकता है! 
प्रन्थकार ने समस्तावस्था. (समास अवस्था) का उदाहरण दिया है । व्यस्तावस्था 
(समासरहित अवस्था) के उदाहरण--'कुलटाच्छिन्ननासिका' आदि अभ्यास में देखें । 
नोट--यदि आङ्‌ और माङ्‌ अव्ययों से परे छकार होगा तो दीघं पदान्त होते 
हुए भी तूँक का आगम नित्य होगा; तब पदान्ताद्वा (१०२) सूत्र प्रवृत्त नहीं होगा । 
इस के लिये नित्य तुँक विधानार्थं आइमाङोइच (६.१.७२) यह नया सूत्र बनाया 
गया है । यथा- आच्छादयति, माच्छेत्सीः । इसे सिद्धान्त-कौमुदी में देखे । 
सुचना --'मूच्छंना, मूर्च्छा' आदि में तुंक्‌ नहीं समझना चाहिये, किन्तु अचो 
रहाभ्यां द्वे (६०) से वैकल्पिक द्वित्व हो कर खरि च (७४) से चत्वं हुआ है। 
किञ्च 'वाञ्छति' आदि में चकार जोड़ना अशुद्ध है, क्योंकि तुँक्‌ प्राप्त नहीं । 


[लघु ०] इति हल्सन्धि-प्रक रणम्‌ ॥ | 
अर्थः--यहां हलों की सन्धि का प्रकरण समाप्त होता है । 

_ व्याख्या--सन्धि एक प्रकार का वर्णविकार ही है । यदि वह विकार अच्‌ के 
स्थान पर हो तो 'अच्सन्धि', हल्‌ के स्थान पर हो तो 'हल्सन्धि' कहाता है । इसी 
प्रकार विसर्ग-सत्धि के विषय में भी जान लेता चाहिये । लोक में प्रायः यह प्रचलित 
है और हम भी लोकवाद का अनुसरण करते हुए पीछे यही लिख आये हैं कि अच्‌ का 
अच्‌ के साथ मेल ==विक्ृति 'अच्सन्धि' और हल्‌ का हल्‌ के साथ मेल “हल्सन्धि 
कहाता है। पर ध्यान देने से यह ठीक प्रतीत नहीं होता । क्योंकि ऐसा मानने से 
वान्तो यि प्रत्यये (२४) आदि अच्पन्धि के सूत्रों तथा ङमो हस्वादचि ङमुण्नित्यम्‌ 
(८६) आदि हल्सन्थि के सूत्रों में व्यवस्था न बन सकेगी । अतः यही उचित प्रतीत 


१४२ भैमौव्याश्ययोपैतायाँ लघुसिद्धान्तकौसुखान्‌ 


होता है कि.जहां अच्‌ के स्थान पर सन्धि अर्थात्‌ संयोगजन्य वर्णविकार करें चाहे उस 
का निमित्त अच्‌ या हल्‌ जो भी हो वहां 'अच्सन्धि' और जहां हल्‌ के स्थान पर सन्धि 
अर्थात्‌ संयोगजन्य वर्णविकार करें चाहे उस का निमित्त अच्‌ या हल्‌ जो भी हो वहां 
“हल्‌-सन्धि' होती है। [अचां स्थाने सन्धिः==अच्सन्धिः; हलां स्थाने सन्धिः = 
हल्सन्धिः] । अच्सन्धि में कलां जश्‌ कशि (१६) आदि सूत्र प्रसङ्ग-वश लिखे गये हैं । 
इसी प्रकार हल्तन्धि में विप्तजंनीयस्य सः (६६), कुप्वोः~क (पौ च (८) प्रभृति 
विसयंसन्धि के सूत्र तथा कुछ अन्य भी प्रसङ्ग-वश लिखे गये समझने चाहिये । 


अभ्यास (२३) 

(१) निम्नलिखित प्रयोगों में सूत्रसमन्वय करते हुए सन्धिच्छेद करं 
१. इच्छति । २. द्यूतच्छलेन । ३. कुटीच्छन्ता । ४. दन्तच्छदः । ५. 
असिच्छिन्नः । ६. मङ्गलच्छाथः । ७. रुद्धाच्छिकका । ८. स्वच्छात्त्रः । 
९. वेदिकच्छन्दांसि। १०. नवच्छिद्राण । ११. गच्छति । १२. 
न्‌तनच्छात्त्रः । १३. चिच्छेद । १४.गूढाच्छेको क्तिः । १५. माच्छिदः । 
१६. तीक्ष्णाच्छुरिका । १७. स्वच्छन्दः । १८. यज्ञच्छागः। १६. 
गुच्छच्छेद: । २०. कुलटाच्छिन्ननासिका । 

(२) निम्नस्थ रूपों में सूत्रसमन्वयपूर्वक सन्धि करें-- 
१. आ--ठिद्यते । २. कुमारी + छेत्स्यति । ३. पद-छेद । ४. भूपति 
न छाया ।' ५. कालेन-छिद्यते। ६. मधुन-छन्दस्‌ । ७. वनानि+- 
छित्त्वा । ८. मा स्म+छिदः। ९. मूषक+-छेद । १०. शीतला+- 
छाया। ११. यछति । १२. इछा । १३. सन्ति छिद्राणि । 
१४. मा-छित्थाः । १५. नो+-छेदः । १६. वि+-छेद । 

(३) गच्छति, इच्छति--आदि में तूँक्‌ करने पर जइत्व, चत्वे होंगे या नहीं? 

(४) पदान्ताद्वा द्वारा विहित तुँक किस का अवयव है ? स्पष्ट करें । 

(५) क्या 'महाविद्यालयछात्त्रः' प्रयोग शुद्ध है ? 

(६) 'उच्छेदः' में तक (?) किस सूत्र से होगा ? 

(७) यदि 'मूर्च्छा' शुद्ध है तो 'वाञ्च्छति' क्यों नहीं ? सहेतुक लिखें । 

(८) अच्सन्धि-हल्सन्धि शब्दों का विवेचन कर 'सन्धि' पर टिप्पण लिखें । 


८ 


8.2 0०: ल तन 


इति भमीव्याख्ययोपेतायां लघु- 
सिद्धान्तकोमुद्यां हल्सन्धि- 
प्रकरणं समाप्तम्‌ ॥। 


गथ विसग-सन्धि-प्रकरणम्‌ 


अव विसर्ग-सन्धि का प्रकरण आरम्भ किया जाता है। इस प्रकरण के नाम- 
करण पर सन्धि-प्रकरण के अन्त में प्रकाश डाला गया है वहीं देखें । 
[लघु०] विधि-सूत्रम्‌ -(१०३) विसर्जनीयस्य सः ।८।३।३४॥ 

खरि विसर्जनीयस्य सः स्यात्‌ । विष्णृस्त्राता ॥ 

अर्थ:--खर्‌ परे होने पर विसर्जनीय के स्थान पर सकार आदेश हो । 

व्याख्या --खरि ।७।१।(खरवसानयोबिसर्जनीयः से 'खरि' अंश)। विसर्जनी- 
यस्य ।६।१। सः ।१।१। मकारादकार उच्चारणार्थः । अर्थः:--(खरि) खर्‌ परे होने पर 
(विसर्जनीयस्य) विसर्जनीय के स्थान पर(सः) स्‌ आदेश हो जाता है । 

उदाहरण यथा --विष्णु:--त्राता =विष्णुस्त्राता (भगवान्‌ विष्णु रक्षक है) । 
यहां तकार खर्‌ परे होने से विसर्गे को स्‌ हुआ हे । यह सूत्र . हल्सन्धि में प्रसङ्गतः 
आया था; वस्तुतः यह विरागे-सन्धि का ही है । 

ध्यान रहे कि पदान्त 'स्‌' को रुं हो.कर विसर्गं बनते हैं और विसर्ग को खर्‌ 
` परे होने पर पुनः 'स्‌' हो जाता है; यह सब ससजुषो रुँ: (१०५ ) सूत्र पर स्पष्ट करेगे । 

शाङ्का- विष्णुस्त्राता' यहां विसर्गे को सकार आदेश कर देने पर ससजुषो रुं: 
(१०५) से पुनः 'रॅ आदेश क्यों नहीं हो जाता ! 

समाधान--ससजुषो रुँ:( ८.२.६६) के प्रति विसर्जनीयस्य सः (८.३.३४ ) सूत्र 
असिद्ध है; अतः पुनः 'र आदेश नहीं होता । 

डिष्पणी--विसर्जनीय और विसर्ग पर्याय हैं । पर्यायशब्दों में गौरव-लाघव का 
विचार नहीं किया जाता । अतः विसर्गस्य सः न कह कर आचार्य के विसर्जनीयस्य सः 
कहने में भी किसी प्रकार के गौरव की आशङ्का नहीं करनी चाहिये । कहा भी है-- 
पर्यायशब्दानां लाघवगौरवचर्चा नाऽऽद्रियते (परिभाषा)। इमी प्रकार आचार्य द्वारा 
अव्ययीभावे शरत्प्रभृतिभ्यः(९१७) आदि सूत्रों में 'आदि' की जगह 'प्रमृति” शब्द के 
प्रयोग में तथा 'वा' के स्थान पर 'अन्यतरस्याम्‌' आदि शब्दों के प्रयोग में भी जानना 
चाहिये । ही 
[लघु०] विधि-सूत्र मू-- (१०४) वा शरि ।८।३।३६॥ 

शरि विसर्गस्य विसर्गो वा स्थात्‌ । हरिः शेते, हरिश्शेते ॥ 

अर्थ:--शर परे होने पर विसर्ग के स्थान पर विकल्प से विसग हो । 

व्याख्या--शरि ।७।१। विसर्जनीयस्य ।६।१। (विसर्जनीयस्य सः से)। विसर्ज 
नीय: ।१।१।(शपंरे विसर्जनीयः से )। वा इत्यव्ययपदम्‌ । अर्थः-— (शरि ) शर्‌ परे होने 
पर (विसर्जनीयस्य) विसगे के स्थान पर (वा)विकल्प से ( विसर्जनीयः) विसर्ग 
आदेश होता है । ह 

धार्‌ प्रत्याहार, खर्‌ प्रत्याहार के अन्दर आ जाता है; अतः विसर्जनीयस्य सः 


१४४ ` भं मीव्याख्ययोपेतायां लघुसिद्धान्तकोमुद्यां 


(१०३) के नित्य प्राप्त होने पर यह उस का अपवाद आरम्भ किया जाता है । शर्‌ 
परे होने पर विसर्ग--विसर्गरूप में विकल्प से अवस्थित रहता है और पक्ष में पूर्व सूत्र 
से विसग को स्‌ भी हो जाता है । उदाहरण यथा-- 


इरि:--शेते (विष्णु अथवा शेर सोता है)। यहां शर्‌==शकार परे है अतः 
प्रकृतसूत्र से विसर्ग को विसर्ग होकर --हरि: शेते । पक्ष में विसर्जनीयस्य स! (१०३ ) 
सूत्र से विसर्गे को सकार होकर स्तोः इचुना इचु:(६२) से शकार के योग में उसे शकार 
हो जाता है- हरिश्शेते । इस प्रकार दो रूप सिद्ध होते हैं । इसी तरह--सर्प: सरति, 
सपंस्सरति । रामः षष्ठः, रामष्षष्ठः [ष्ट्ना ष्टुः (६४) ]। इत्यादि । 

खर्‌ प्रत्याहार में क्‌, ख्‌, च्‌, छ्‌, ट्‌, ठ्‌, त्‌, थ्‌, प्‌, फू, श्‌, ष्‌, स्‌ इतने वर्ण 
आते हैं । इन में 'शू, ष्‌, स्‌' परे होने पर वा शरि( १०४) तथा क्‌, ख्‌, प्‌, फ्‌ परे 
होने पर कुप्बो:~क~पौ च(९८) प्रवृत्त हो जाता है। शेष बचे 'च्‌, छ्‌, ट्‌, ठ्‌, त्‌, 
थ्‌ वर्णो के परे होने पर ही विसर्जनीयस्य सः (१०३) सूत्र प्रवृत्त होता है । विसर्ज- 
नीयस्य सः( १०३) से स्‌ होने पर भी केवल “त्‌, थ्‌' परे होने पर ही वह अविकृत = 
विकाररहित==वँसे का वैसा रहता है, क्योंकि 'च्‌, छ' में उसे स्तोः इचुना इचुः(६२) 
से 'श' और 'ट्‌, ठ्‌' में उसे ष्टुना ष्टु: (६४) से 'ष्‌' हो जाता है । ग्रन्थकार ने 'विष्णु- 
स्त्राता यह उदाहरण 'त्‌' का दिया है । संस्कृत साहित्य में प्रायः थकारादि शाब्द के 
न मिलने के कारण उन्होंने थकार परे का उदाहरण नहीं दिया । थकार परे के 'बाल- 
स्थूत्करोति’' आदि उदाहरण हैं । इन सब की विवरण-तालिका निम्नलिखित प्रकार से 


जाननी चाहिये-- 


स्‌ नर-खादति, नरः खादति। कुप्वोः~कः~'पौ च (९८) । 

फ्‌ वृक्ष-फलति, वृक्षः फलति। कुप्वो:-क-पौ च (६८) । 

छ वृक्षरछादयति । विसजनीयस्य सः, स्तोः चुना इचः (६२)। 
ठ देवष्ठक्कुरः । विसजेनीयस्य सः, ष्टुना ष्टुः (६४ )। 

थ॒ बालस्थूत्करोति । विसर्जनीयस्य स: (१०३) । 

च्‌ पुरुषश्चिनोति । विसजंनीयस्य सः, स्तोः इचुना इच: । 

ट्‌ बुधष्टीकते । विसर्जनीयस्य सः, ष्टूना ष्टुः (६४)। 

त्‌ रामस्त्राता । बरिसर्जनीयस्य सः ( १०३)। 

क्‌ बाल,/करोति, बालः करोति । कुप्वोः-क-पौ च (६८)। 

प नृप-पराति, नृपः पाति। कुप्वोः7क'पौ च (€८)। 

श्‌ पुरुषः शेते, पुरुषशशेते । वा झरि, विसज॑नीयस्य सः, स्तोः इचुना० । 
प्‌ नृपः षष्ठः, नृपष्षष्ठः । वा शरि, विसजेनीयस्य सः, ष्टुन। ष्टुः । 

स्‌ सर्प: सरति, सपंस्सरति । वा शरि, विसजनीयस्य सः (१०३) । 


नोट-- कुप्वो:-(क>टपौ च(९८)सूत्र भी विसर्ग-सन्धि के प्रकरण का है, 
हुल्सन्धि में प्रसङ्गवश लिखा गया था । 


बविसग-सन्धि-प्रकरणम्‌ १४५ 


[लघु०] विधि-सूत्रम--( १०५ ) स-सजुषो रः ।८।२।६६॥ 

पदान्तस्य सस्य सजुषश्च रु: स्यात्‌ ।। 

अर्थः--पदान्त सकार तथा सजुष्शब्द के षकार के स्थान पर रुँ आदेश हो । 

व्याख्या--ससजुषो: ।६।२। (सूत्र में रो रि द्वारा रेफ का लोप हुआ है)। हूँ: 
।१।१। पदस्य ।६।१। (यह पीछे से अधिकृत है) । समास:--सरच सजूरच == ससजुषौ, 
(सकारादकार उच्चारणार्थः), तयो: ==ससजुषोः। इतरेतरद्वन्द्द: । 'पदस्य' इस विशोष्य 
का 'ससजुषोः' यह विशेषण है अत: इस से तदन्तविधि हो जाती हे । अर्थः -- (ससजुषोः) 
सकारान्त और सजुष्शब्दान्त (पदस्य) पद के स्थान पर (है: )“रँ आदेश हो जाता है । 
यहां सम्पूर्णं पद के स्थान पर विहित 'रुँ' आदेश अलोऽन्त्यस्य (२१) सूः से अन्त्य अल्‌ 
अर्थात्‌ सकारान्त पद के सकार को तथा सजुष्शब्दान्त पद के षकार को होगा ।' 

यह सूत्र विसर्ग की उत्पत्ति में कारण है । पदान्त सकार को जब यह रं आदेश . 
कर देता है तो उकार की इत्सञ्ज्ञा हो कर “र्‌ शेष रह जाता है । उस रेफ के स्थान 
पर अवसान में तथा खर्‌ परे होने पर खरवसानयोविसजेनीयः(६३) से विसर्ग आदेश 
हो जाता है । तदनन्तर विसर्ग के स्थान पर यथायोग्य जिह्वामूलीय आदि आदेश हुआ 
करते हैं । इन सब का विवरण हम पीछे लिख चुके हैं। 

अब “खर से भिन्न अक्षर यदि 'र्‌ से परे हो तो रेफ के स्थान पर क्या २ 
आदेश होते हैं ? इसे बतलाने के लिये यह प्रकरण आरम्भ किया जाता है। 

हैँ में उकार अनुनासिक होने मे उपदेशेऽजनुनासिक इत्‌ (२५) सूत्र द्वारा इत्‌- 
सञ्ज्ञक है । उकार के इत्‌ करने का फल आगे कहा जायेगा। | 

'शिवस्‌ -]-अच्ये:' (शिव जी पूजनीय हें) यहां सुँबन्त होने से 'शिवस्‌' पद है 
अतः इस सूत्र से पदान्त सकार को रुं, पुनः रु के उकार की इत्सञ्ज्ञा तथा लोप हो 
कर 'शिवर--अच्येः' हुआ । अब अग्रिम सूत्र प्रवृत्त होता हे-- 
[लघु०] विधि-सूत्रम्‌ - (१०६) अतो रोरप्लुतादप्लुते । ६।१।१०६॥ 

अप्लुतादतः परस्य रोहः स्यादप्लुतेऽति । शिवोऽच्यः ॥ 

अर्थ:---अप्लुत अत्‌ से परे रुं को 'उ' आदेश हो जाता है अप्लुत अत्‌ परे हो तो। 

व्याख्या--अत: ।५।१। अप्लुतात्‌ ।५।१। रोः ।६।१। उत्‌ ।१।१।(ऋत उत्‌ सूत्र : 
से)। अप्लुते ।७।१। अति ।७।१। (एङः पदान्तादति से)। न प्लुतः--अप्लुतः, तस्मात्‌ 
==अप्लुतात्‌, नञ्तत्पुरुषसमासः । अर्थः -- (अप्लुतात्‌) अप्लुत (अतः) अत्‌ से परे 
(रोः) सँ के स्थान पर (उत्‌) उत्‌ हो (अप्लुते) अप्लुत (अति) अत्‌ परे हो तो । 
यहां अत्‌ उत्‌ में तपर करने से ह्रस्व अकार उकार लिये जाते हैं । 
१. सजुष्‌ (मित्र) शब्द का उदाहरण--सज्‌ः । सजुपूशब्द से प्रथमैकवचन सकार का 

हल्ड्यादिलोप हो षकार को प्रकृतसूत्र से रत्व, बॉरुपधाया दोघं इकः (३५१) 
से उपधादीघं तथा रेफ को विसर्ग करने से 'सजू: सिद्ध होता है। इस शब्द का 


पूर्ण विवेचन हलन्तस्त्रीलिङ्गप्रकरण में देखें । 
| ल० प्र० ( १० ) 

'शिवर्‌--अर्च्य:' यहां अप्लुत अत्‌ से परे रुं है और उस से परे 'अर्च्येः का 
अकार अलुप्त अत्‌ विद्यमान है अतः हँ के स्थान पर 'उ' हो--शिव उ+अच्यं: । 
पुनः आद्‌ गुणः (२७) से अ+-उ मिल कर 'ओ' गुण हुआ तो--शिवो -- अच्यें: । अब 
एड: पदान्तादति (४३) से पूर्वरूप करने पर--'शिवोऽच्यः' प्रयोग सिद्ध होता हे । 

यद्यपि ससजुषो रः (८.२.६६) सूत्र के असिद्ध होने से उत्वविधि (६.१.१०६) 
के प्रति रुंत्वविधि असिद्ध होनी चाहिये थी तथापि वचनसामर्थ्य से असिद्ध नहीं होती; 
क्योंकि यदि रुँत्वविधि को असिद्ध माने तो सारे व्याकरण में रु कहीं नहीं मिल सकेगा, 
यतः इस व्याकरण में उत्वोपयोगी रुत्व करने वाला यही एक सूत्र है। 

ध्यान रहे कि रुं के स्थान पर उत्‌ नहीं होता; किन्तु उकार की इत्‌ सञ्ज्ञा 
हो लोप हो जाने पर शेष बचे र्‌ के स्थान पर ही उत्‌ होता है । सूत्र में रुं के कथन 
: का यह तात्पर्य है किरुँकेर्‌कोहीउत्वहो अन्य र्‌ को न हो । यथा--प्रातर्‌-- 
अत्र =प्रातरत्र, धातर्‌--अत्र =धातरत्र, लङि--अजागर्‌ -|- अत्र = अजागरत्र। इत्यादि 
में रुं के रेफ के न होने से उत्व नहीं होता । 

यहां 'अप्लुत' ग्रहण का प्रयोजन बालकों के लिए अनुपयोगी जान नहीं लिखते । 
इस का सिद्धान्त-कौसुदी में सविस्तर विचार किया गया है वहीं देखें । 

इस सूत्र के कुछ अन्य उदाहरण यथा-- 

१ बालोऽत्र । २ सोऽपि । ३ पुरुषोऽधुना । ४ मानुषोऽद्य। ५ शुद्धोऽहम्‌ । ६ 
छात्त्रोऽयम्‌ । ७ हस्तोऽस्य । ८ रामोऽस्मि । & नूतनोऽम्यागतः । १० ग्रामोऽभ्यणंः । 
११ राज्ञोऽभिषेकः । १२ सोऽपवादः। १३ ततोऽन्यथा । १४ समाचारोऽन्तिमः । १५ 
मोऽनुस्वारः । १६ ज्येष्ठोऽनुजः । १७ शान्तोऽनलः। १८ वचनोऽनुनासिकः । १६ 
सुबोधोऽसि । २० न्यूनोऽसि । 


[लघु ०] विधि-सूत्रम्‌- (१०७) हशि च ।६।१।११०॥ 

तथा । शिवो वन्द्यः ॥ 

अर्थः- हश्‌ परे हो तो अप्लुत अत्‌ से परे रुँ के स्थान पर उत्‌ आदेश हो । 

व्याख्या--अप्लुतात्‌ ।५।१। अतः ।५।१। रोः ।६।१। (अतो रोरप्लुतादप्छुते से )। 
उत्‌ ।१।१।(ऋत उत्‌ से)। हशि ।७।१। च इत्यव्ययपदम्‌ । अथः (अप्लुतात्‌ ) अप्लुत 
(अतः) अत्‌ से परे(रोः) सँ के स्थान पर(उत्‌) हुस्व उकार आदेश होता है (हशि) 
हश्‌ पर हो तो । उदाहरण यथा--- 

'शिवस्‌ -- वन्य: (शिव जी वन्दनीय हैं) यहां ससजुषो रुं:( १०५) सूत्र से सकार 
को रु हो, उकार की इत्सञ्ज्ञा तथा लोप करने से--'शिवर्‌ --वन्य: बना । अब 
वकार = हश्‌ परे रहते अप्लुत अत्‌ से परे रेफ को उकार आदेश हो--'शिव उन 

बन्द्य हुआ । पुनः आद्‌ गुणः (२७) से गुण एकादेश किया तो शिवो वन्यः' प्रयोग 
सिद्ध हुआ । इस सूत्र के सम्पूर्ण उदाहरण यथा-- 

हू -“रामो हसति । भु--वृक्षो भज्भया पतितः । 
यू--बालो याति। म्‌- सूर्यो भाति । 

व्‌--शिवो वन्य: । घ्‌--घोरा घोणिनो घोणा ! 
र्‌--बालो रौति । ढ-- बालो ढक्कानादं शृणोति । 
ल्‌ बुधो लिखति । ध्‌--पर्वंतो धौतः । 

न्‌--बालो नकारं पश्यति । ज्‌--अगदो ज्वरघ्न: । 
मू--मूर्खो मुद्यति । ब्‌--को बाज: । 

ड्‌--जनो डादिशब्दं न विन्दति । ग्‌--नरो गच्छति । 

ण्‌--को णोपदेशो धातुः ? ड्‌-_काको डिडये । 
न्‌--भक्तो नमतीश्वरम्‌ । द्‌--नृपो दास्यति । 


ससजुषो रु: (१०५) से किया रत्व यहां भी वचनसामर्थ्यं से असिद्ध नहीं होता । 

[लघु ०] विधि-सूत्रम्‌--( १०८) भो-भगो-अघो-अ-पुर्वस्य योऽशि ।८।३।१७॥ 
___ एतत्पूवस्य रोरयादिशोऽशि। देवा इह, देवायिह्‌ । भोस्‌, भगोस्‌, अधोस्‌ 

इति सान्ता निपाताः। तेषां रोयंत्वे कृते— 

अर्थः--अञ्‌ प्रत्याहार परे होने पर भो, भगो, अघो तथा अवर्ण पूर्वे वाले रें 
के स्थान पर यकार आदेश होता है। | 

व्याख्या--भोभगोअघोअपूर्वस्य ।६।१। रो: ।६।१। (रोः सुँपि से)। यः ।१।१। 
(यकारादकार उच्चारणार्थः)। अशि ।७।१। समासः--भोइच भगोरच अघोशच अश्च 
= भोभगो-अघो-आ:, इतरेत रदवन्द्रः। सन्ध्यभावः सौत्रः। भो-भगो-अघो-आः पूर्वे यस्मात्‌ 
स भो-भगो-अघो-अपूर्वस्तस्य, बहुव्री हि-समासः । अर्थः-_ (भो-भगो-अघो -अपूवं स्य) भो- 
पुर्वक, भगोपूर्वक, अघोपूर्वक तथा अवर्णपूर्वक (रोः) रे के स्थान पर (यः)य्‌ आदेश हो 
जाता है (अशि)अश परे हो तो उदाहरण यथा-- 

देवास्‌ + इह = देवारु-|- इह (ससजुषो रुँ:) ='देवार्‌+-इह' यहां 'इह शब्द 
का आदि इकार=अश्‌ परे है अतः अवर्णपूर्वक रुँ को य्‌ हो --'देवाय्‌ +इह बना । 
अब लोपः शाकल्यस्य (३०) सूत्र से यकार का वैकल्पिक लोप करने से--'देवा इह्‌ 
तथा 'देवायिह' ये दो रूप सिद्ध होते हैं। ध्यान रहे कि लोपपक्ष में लोप (८.३.१९) 
के असिद्ध होने से आद्‌ गुणः (६.१.८४) सूत्र द्वारा गुण नहीं होता । 

भोस्‌, भगोस्‌ तथा अघोस्‌ ये सकारान्त निपात हैं; अर्थात्‌ चादिगण में पाठ 
होने से इन की चादयो$सत्त्वे( ५३) सूत्र द्वारा निपातसञ्ज्ञा है । निपातसञ्ज्ञा होने से 
स्वरादिनिपातमव्ययम्‌ (२६७) सूत्र से इनकी अव्ययसञ्ज्ञा भी हो जाती है। यहां सूत्र 
में इन के एकदेश [भो, भयो अघो] का ग्रहण किया गया है । ये सब सम्बोधन [ सवं- 
साधारण के सम्बोधन में भोस्‌, भगवान्‌ के सम्बोधन में भगोस्‌ तथा पापी के सम्बोधन 
में अघोस्‌ का प्रायः प्रयोग देखा जाता है] में प्रयुक्त होते हैं । उदाहरण यथा— 

भोस्‌ --देवा: (हे देवताओ ! ), भगोस्‌ +-नमस्ते (हे भगवन्‌ ! आप को नमस्कार 

हो), अघोस्‌ +याहि(हे पापिन्‌ ! दूर हो)। इन सब स्थानों पर ससजुषो रु:( १०५) 
सूत्र से सकार को रु आदेश हो, उकार की इत्‌ सञ्ज्ञा और उसका लोप करने पर-- 
'भोर्‌+-देवाः, भगोर्‌-नमस्ते, अघोर्‌+-याहि रूप बने । अब इस प्रकृत सूत्र से र्‌ 
को य्‌ आदेश करने से--भोय्‌ +-देवाः, भगोय्‌ +-नमस्ते, अघोय्‌ + याहि --इस प्रकार 
स्थिति हुई । अब अग्निम सूत्र प्रवृत्त होता है-- 

[लघु०] विधि-सृत्रम्‌-(१०९) हलि सर्वेषाम्‌ ।८।३।२२॥ 
भो-भगो-अघो-अ-पूर्वस्य यस्य लोपः स्याद्धलि। भो देवाः । भगो 


नमस्ते । अघो याहि ॥ 
अर्थ:--हल्‌ परे होने पर भो, भगो, अघो तथा अवर्णं पूर्वे वाले यकार का लोप 


हो जाता हे । 
` व्याख्या--भो-भगो-अघो-अ-पूर्वस्य ।६।१। ( भोभगोअघोअपूवं स्थ योऽशि से )। 
यस्य ।६।१। (व्योलंघुप्रयत्ततरः शाकटायनस्य से वचनविपरिणाम कर के) । लोपः 
।१।१। (लोपः शाकल्यस्य से)। हलि ।७।१। सर्वेषाम्‌ ।६।३। अर्थः (भोभगोअघोअ- 
पूवस्य ) भोपूर्वक, भगोपूर्वक, अघोपूर्वक तथा अवर्णपूर्वंक (यस्य) यकार का (हलि) हल्‌ 
परे होने पर (लोपः) लोप हो जाता है (सर्वषाम्‌) सब आचार्यो के मत में । 

इस सूत्र से यकार का नित्यलोप हो कर “भो देवाः, भगो नमस्ते, अघो याहि 
ये रूप सिद्ध हो जाते हैं । 

ग्रन्थकार ने इस सूत्र के अवर्णपूर्वक यकार के लोप का उदाहरण नहीं दिया । 
'देवा हसन्ति’ आदि स्वयम्‌ उदाहरण ढूंढ लेने चाहिये । ध्यान रहे कि हल्‌ परे होने 
पर ही यकार का नित्यलोप होगा परन्तु यदि अच्‌ परे होगा तो लोपः शाकल्यस्य 
(३०) से लोप का विकल्प हो जायेगा । यथा--देवा इच्छन्ति, देवायिच्छन्ति । बाल 
इच्छति, बालथिच्छति । 

अभ्यास (२४) 

(१) सूत्रसमन्वय करते हुए सन्धिविच्छेद करें -- 
१. बाला आगच्छन्ति । २. नरो हन्ति । ३. चाण्डालो$भिजायते । ४. 
भो देवदत्त ! सर्वेऽत्र मूर्खास्सन्ति। ५. अघो याहि। ६. भो (?) 
परमात्मन्‌ । ७. कदागुरोकसो भवन्तः (भवन्तः ओकसः = गृहात्‌ कदा 
अगुः? आप घर से कब गये ?)। ८. कोऽदात्‌ । ६. दुष्टो जिह्या 
इहासीत। १०. त्र॑गुण्यविषया वेदा: । ११. धीरो न शोचति । १२. 
मृग एति । १३. छात्त्रयिच्छति। १४. पण्डिता भाग्यवन्तः॥ १५. 
नृपा ददति । 
सुत्र-तिदेंश-पूर्वक सन्धि करं 
१. कविस्‌--करोति । २. हरिस्‌ न-तिष्ठति । ३. रविस्‌+-उदेति । ४. 
लक्ष्मीस्‌ +- इच्छति । ५. तन्नस्‌न-आसुव । ६. कृतस्‌ अत्र । ७. गास्‌ 

--गच्छति । ८. अश्वास्‌--धावन्ति । ६. अपिपर्‌+ अयम्‌\। १०. 
कृष्णमेघ:--तिरस्‌--दर्ध । ११. नाथस्‌ + लुकारोपदेशेनः। १२. 
रामस्‌ +-अब्रवीत्‌ । १३. भगोस्‌+-परमात्मन्‌ । १४. पुनर्‌ +-हसति । 
१५. हयास्‌ +-धावन्ति । 

उत्वविधि के प्रति रु त्वविषि सिद्ध है या असिद्ध? सकारण लिखें । 
अधेंमात्रालाघबेन पुत्रोत्सषं मन्यन्ते वेयाकरणाः तथा पर्यायशब्दानां 
लाघवगोरवचर्चा नाद्रियते इन परिभाषाओं का सोदाहरण विवेचन 
क्रं । 

[लघु०] विधि-सूत्रम-- (११०) रोऽसुपि ।८।२।६९॥ 

अल्लो रेफादेशो न तु सूँपि । अहरहः । अहर्गणः ॥ 

अर्थ:---अहन्‌ शब्द के अन्त्य नकार के स्थान पर रेफ आदेश होता है। परन्तु 
सूप परे होने पर नहीं होता । 

व्यास्या-- अहन्‌ ।६।१। (आहन्‌ सूत्र का अनुवत्तन होता है, यहां षष्ठी-विभक्ति 
का लुक्‌ समझना चाहिये) । रः ।१।१। रेफादकार उच्चारणार्थः । असूंपि ।७।१। 
अर्थ:-- (अहन्‌) अहन्‌ शब्द के स्थान पर (रः) र्‌ आदेश होता है (असुँपि ) परन्तु सुँप्‌ 
परे होने पर नहीं होता । अलोऽन्त्यपरिभाषा से अहन्‌ के अन्त्य नकार को ही रेफ 
आदेश होगा । उदाहरण यथा-- 

अहन्‌ -- अहन्‌ = अहर्‌ +-अहर्‌ = अहरहः (प्रतिदिन )। 'अहन्‌ सुँ' इस पद को 
'नित्यवीप्सयोः( 5८६) से द्वित्व हो--'अहन्‌ सुँ अहन्‌ सू बना । पुनः स्वमोनंपुंसकात्‌ 
(२४४) से दोनों सुंप्रत्ययों का लुक्‌ करने से--'अहन्‌ अहन्‌' । अब यहां न लुमताङ्गस्य 
(१६१) से प्रत्ययलक्षण के निषेध हो जाने से सुं=सुंप्‌ के परे न होने के कारण 
नकार को रेफ आदेश हो--अहरहन्‌ । दूसरे में भी लुक्‌ होने से अपुँप्‌ होने केकारण 
रोऽसुपि सूत्र से नकार को रेफ तथा अवसान में उसे विसर्ग आदेश करने पर-- 
'अहरहः' प्रयोग सिद्ध होता है । 

दूसरा उदाहरण-अहन्‌ -- गण -- अहर्‌+ गण -- अह गण: (दिनों का समूह; 
अह्णां गणः=अहगणः, षष्ठीतत्पुरषसम।स; । ) 'अहन्‌ --आम्‌ गण ]-सुँ' इस अलौकिक- 
विग्रह में विभक्तियों का लुक्‌ हो--अहन्‌ -- गण । अब यहां न लुमताङ्गस्य (१६१) से 
प्रत्ययलक्षण के निषेध होने से आम्‌ =सूँप्‌ के परे न होने के कारण नकार को रेफ 
आदेश हो--अहगेंण । विभक्ति लाने से--'अहर्गणः' प्रयोग सिद्ध होता है 

यह सूत्र अहन्‌ (३६३; पदान्त में अहन्‌ के नकार को रु आदेश हो) सूत्र 

का अपवाद है; अर्थात्‌ उस सूत्र से रं प्राप्त होने पर इस सूत्र से रेफ आदेश विधान 


१. पृ पालनपूरणयोः (जुहो०) इति धातोलेङि प्रथमपुरुषैकवचनमिदम्‌। 
२. यहांरुं को य्‌ हो कर उस का वैकल्पिक लोप होगा । 


| 

किया जाता है। यदि रुं आदेश होता तो 'अहरहः' में अतो रोरप्लुतादप्लुते (१०६ ) सूत्र 
द्वारा तथा अहर्गणः' में हशि च (१०७) सूत्र द्वारा उत्व हो कर अनिष्ट रूप बन 
जाता । अब रेफ आदेश करने से उत्व न होगा । इस कारण 'अहरहरत्र, अहरहर्दीप्तिः, 
अहरहगंच्छति' इत्यादि प्रयोग बनेंगे, 'अहोऽहोऽत्र' आदि नहीं । यही रुंत्व न कह कर 
रेफ आदेश करने का प्रयोजन है । 

शङ्का --आप ने रोऽसुपि सूत्र को अहन्‌ (३६३ ) सूत्र का अपवाद माना है, परन्तु 
यह उचित प्रतीत नहीं होता, क्योंकि अपवाद के विषय में उत्सर्ग की प्राप्ति अवश्य हुआ 
करती है परन्तु यहां रोऽसुपि के उदाहरणों में अहन्‌ (३६३) सूत्र प्राप्त नहीं हो 
सकता । तथाहि रोऽसुपि सूत्र के 'अहन्‌ + अहन्‌, अहन्‌ + गण' इत्यादि उदाहरण हैं । 
इन में सूँप का लुक्‌ होने से न लुमताद्कस्य( १६१) द्वारा प्रत्ययलक्षण न हो सकने के 
: कारण पदसञ्ज्ञा न हो सकेगी । पदसञ्ज्ञा न हो सकने से अहन्‌ (३६३) सूत्र प्राप्त नहीं 
हो सकेगा । अतः प्रतीत होता है कि यह सूत्र अहन्‌ (३६३)का अपवाद नहीं किन्तु 
स्वतन्त्रतया रेफ आदेश विधान करने वाला है । 

समाधान- आप को न लुमताद्कस्य( १६१) सूत्र के अर्थ में भ्रान्ति हो गई है । 
उस का अथे है--'लुक्‌, इलु, लुप्‌ शब्दों से प्रत्यय का अदर्शन करने पर उस को मान 
कर अङ्ग के स्थान पर कार्य नहीं होते' यहां स्पष्ट अङ्क को कार्य करने का निषेध है । 
पदसञ्ज्ञा अङ्ग कार्य नहीं; क्योंकि वह अङ्ग और प्रत्यय दोनों को मिला कर को जाती 
है । अतः लुक्‌ आदि शब्दों द्वारा सुँप्‌ प्रत्यय का लुक्‌ हो जाने पर भी पदसञ्ज्ञा सिद्ध हो 
जाती है और उसके हो जाने से तदाश्रित कार्य भी बेरोकटोक प्राप्त होते हैं। यथा-- 
“राजपुरुष:' यहां ङस्‌ का लुक्‌ होने पर.पदसञ्ज्ञा हो जाने के कारण न लोपः प्राति- 
पदिकान्तस्य (१८०) सूत्र से पद के अन्त वाले नकार का लोप सिद्ध हो जाता है। इसी 
प्रकार 'अहरहः, अहगंण:' आदियों में सुँप्‌ का लुक्‌ हो जाने पर भी पदसञ्ज्ञा होती 
थी और उस के होने से अहन (३६३) सूत्र द्वारा रुत्व प्राष्त था । उस के प्राप्त होने 
पर यह रोऽसुपि सूत्र बनाया गया है, अतः यह उस का अपवाद है । इस के प्रवृत्त होने 
में न लुमताङ्कस्य (१९१) सूत्र से सुपू का अभाव हो जाता है क्योंकि यह अङ्क के स्थान 
पर रेफ आदेश करता है । 

'असूँपि' यहां प्रसज्यप्रतिषेध है। अतः सुँप्‌ परे न हो, और चाहे जो हो, यह्‌ 
सूत्र प्रवृत्त होगा । यदि यहां पर्युदास-प्रतिषेध माने तो सुँप्‌ से भिन्न तत्सदृश अर्थात्‌ 
प्रत्यय परे होने पर ही यह सूत्र प्रवृत्त हो सकेगा; 'अहर्भाति, अहरहः, अहगॅणः' इत्यादि 
स्थानों पर जहां प्रत्यय परे नहीं प्रवृत्त न हो सकेगा, केवल 'अहर्वान्‌' इत्यादि स्थानों 
पर ही प्रवृत्त होगा । अतः यहां पर्युदास प्रतिषेध मानना उचित नहीं, प्रसज्यप्रतिषेध 
मानना ही युक्त है । सुँप्‌ का निषेध इस लिये किया गया है कि 'अहोभ्याम्‌, अहोभिः' 
इत्यादि स्थानों पर रेफ न हो कर भहन्‌(३६३)से रुत्व हो जाये। यदि यहां रेफ 
आदेश होता तो 'अहा रम्यम्‌' की तरह हशि च(१०७)से उत्व न हो सकता और 
उस के न होने से गुण भी न हो पाता । 

इस सूत्र के अन्य उदाहरण यथा -'अहरिदम्‌, अहरिदानीम्‌, अहरत्र, अहरद:, 
अहर्भाति, अहगंच्छति’ प्रभृति जान लेने चाहिये । | 
विशेष--इस सूत्र पर एक अपवाद वात्तिक है--वा०--रूपरात्रिरथन्तरेषु 
हत्वं वाच्यम्‌ । अर्थात्‌ रूप रात्रि और रथन्तर शब्दों के परे होने पर अहन्‌ के नकार 
को रें आदेश हो । अहोरूपम्‌, गतमहो रात्रिरेषा, अहोरथन्तरम्‌ । 
[लघु०] विधि-सूत्रम्‌- (१११) रो रि।८।३।१४॥ 

| रेफस्य रेफे परे लोप: ॥ | 

अर्थ:--रेफ का रेफ परे होने पर लोप होता है । | 

व्याख्या--र: ।६।१। रि ।७।१। लोपः ।१।१।(ढो ढे लोपः से )अर्थः-- (रः) 
रेफ का. (रि) रेफ परे होने पर (लोपः) लोप हो जाता है। इसी प्रकार का एक 
सूत्र--ढो ढे लोपः (५५०) है। इस का अर्थ--(ढ:६।१) द्‌ का (ढे ।७।१) ढ्‌ परे 
होने पर (लोपः।१।१) लोप हो जाता है । | र 

इन दोनों सूत्रों का उपयोग अग्रिम सूत्र के उदाहरणों में किया जायेगा । 
[लघु ०] विधि-सूत्रम्‌- (११२) ढलोपे पूर्वस्य दीर्घोऽणः । ६।३।११०॥ 

ढरेफयोर्लोपनिमित्तयोः पूर्वस्याणो दीर्घ: स्यात्‌ । पुना रमते। हरी 
रम्यः। शम्भु राजते । अणः किम्‌ ? तृढः। वढ: ॥ 

अर्थ:--ढकार और रेफ के लोप में निमित्तभूत जो ढकार और रेफ उन के परे 
होने पर पूवं अण्‌ के स्थान पर दीर्घ हो जाता है । 

व्याख्या ढलोपे ।७।१। पूर्वस्य ।६।१। अणः ।६।१। दीघं: ।१।१। समासः 
' ढ च रश्च=दधी, इतरेतरद्वन्द्रः। रेफादकार उच्चारणार्थः । ढौ लोपयतीति ढूलोपः, 
प्यन्तात्‌ कर्मण्युपप देऽण्प्रत्ययः । ढकार और रेफ का लोप करने वाले इस व्याकरण. 
में ढो ढे लोपः (५५०) तथा रो रि (१११) में क्रमशः ढकार और रेफ ही हैं । 
अर्थः--(ढ़लोपे) ढकार और रेफ का लोप करने वाले अर्थात्‌ ढ्‌ वा र्‌ के परे होने पर 
(पूवं स्य) पूर्वं (अणः) अ, इ, उ वर्णो के स्थान पर (दीघे:) दीं हो जाता है । तात्पर्य 
यह है कि जब ढकार के परे रहते ढकार का लोप हो जाये अथवा रेफ के परे रहते रफ 
का लोप हो जाये तो पूर्व अणू (अ, इ, उ) को दीं हो जाता है । उदाहरण यथा-- 

(१) 'पुनर्‌--रमते' (फिर खेलता है) यहां 'रमते' के आदि रेफ को मान 
कर 'पुनर्‌' के रेफ का रो रि (१११) सूत्र से लोप हो जाता है । पुनः इस रेफलोप 
में निमित्त 'रमते' वाले रेफ के परे होने पर नकारोत्तर अकार=अण्‌ को दीष हो 
कर--'पुना रमते' प्रयोग सिद्ध होता है। इसी प्रकार | 

(२) "हरिस्‌ +-रम्यः' (हरि सुन्दर है) यहां ससजुषो र: (१०५) से पदान्त 
सकार को रें आदेश हो उकार इत्‌ के चले जाने पर-हरिर्‌+रम्यः। अब रो रि 
(१११) से रेफ का लोप तथा ढुलोपे० (११२) से पूवं अण्‌ (इ) को दीं करने 
से--'हरी रम्यः' प्रयोग सिद्ध होता है । | | 

(३) 'शम्भुस्‌--राजते (शिवजी शोभित होते हैं) यहां भी पूर्ववत्‌ पदान्त 
सकार को रुत्व, रो रि (१११) से रेफलोप तथा ढुल्लोपे० (११२) से पूर्व अण्‌ (उ ) 
को दीर्घ करने से --'शम्भू राजते' प्रयोग सिद्ध होता है । 

इस सूत्र के कुछ अन्य उदाहरण यथा--- 

१. अहा रम्यम्‌ । २. ना रम्य(नर्‌+-रम्य! ; नृशब्दस्य संबोधने )। ३. अन्ता- 
राष्ट्रियः । ४. सवितु रश्मय: । ५. नीरुक । ६. लीढाम्‌ (लिढ॒--ढाम्‌; वह चाटे)। 
७. भूपती रक्षति । ८. फेरू रौति । &. नीरसः। १०. दाशरथी राम:। इत्यादि । 

इस सुत्र में अणू प्रत्याहार पीछे (११) सुत्र पर कहे अनुसार पूर्वे णकार 
(अइ उण्‌)से ही लिया जायेगा; इस से 'तृढः' (मारा गया), 'बुढ:' (तैयार, उद्यत) 
यहां पूर्व ऋकार को दीघ न होगा । तथाहि --'तृढ॒--ढ, वृढ--ढ” यहां ढो ढे लोपः 
(५५०) सूत्र से ढकार का लोप हो कर--तृढः, वृढः' प्रयोग सिद्ध होते हैं । 

ढलोप का उदाहरण मूल में नहीं दिया गया; इस के-लिढ+-ढ=लि+- 
ढ='लीढः' प्रभृति उदाहरण हैं । 

यहां 'पूर्वस्य' ग्रहण का प्रयोजन सिद्धान्त-कोमुदी में देखना चाहिये । 

नोट--'पुना रमते' में 'पुनस्‌ -]-रमते' यह छेद अशुद्ध है, क्योंकि 'पुनर'--यह 
रेफान्त अव्यय है, सकारान्त नहीं । वेसा होने पर 'मनोरथः' की तरह 'पुनो रमते' 
बन जाता । 'हरिस्‌ +-रम्यः, शम्भुस्‌ --राजते' ये छेद तो शुद्ध है, अकारपूर्व न होने 
से इन में हशि च (१०७) प्राप्त नहीं । 

[लघु०] 'मनस्‌ रथ इत्यत्र रुत्वे कृते ‘हशि च' (१०७) इत्युच्वे “रो रि! 
(१११) इति लोपे च प्राप्ते 

अर्थ:--'मनस्‌--रथ' यहां ससजुषो रुः से सकार को रुँ किया तो हशि च से 
उत्व तथा रो रिसे रेफ का लोप दोनों प्राप्त हुए [इस पर अग्रिम-सूत्र प्रवृत्त होताहे ]। 

व्याख्या- यहां उत्व और रेफ-लोप युगपत्‌ (इकटठे) प्राप्त होते हैं। इन 
दोनों में से कौन-सा हो ? इस शङ्का की निवृत्ति के लिये अग्रिम-सुत्र लिखते हैँ-- 

[ लघु० ] परिभाषा-सूत्रम्‌- (११३) विप्रतिषेधे परं कार्यम्‌ । १।४।२॥ 
तुल्यबलविरोधे पर कार्य स्यात्‌ । इति लोपे प्राप्ते 'पूर्वत्राऽसिद्धम्‌' 
(३१) इति “रो रि’ (१११) इत्यस्यासिद्धत्वादुत्वमेव । मनोरथः॥। 

अर्थ:- तुल्यबल वालों का विरोध होने पर परकार्यं होता है । 

व्यास्या--विप्रतिषेधे ।७।१। परम्‌। १।१। कार्यम्‌ ।१।१। अर्थः-- (विप्रतिषेधे ) 
विप्रतिषेध होने पर (परम्‌) पर (कार्यम्‌) कार्यं होता हे । अन्यत्राऽन्यत्रलब्धाव- 
काशयो रेकत्र प्राप्तिस्तु्यबलविरोधः । तुल्यबल वाले दो कार्यो के विरोध को विप्रति- 
षेध कहते हैं । पृथक्‌-पृथक्‌ स्थानों (जहां वे परस्पर प्राप्त नहीं हो सकते) पर चरि- 
तार्थं होने वाले सूत्र तुल्यबल वाले वहाते हैं । इन तुल्यवल वालों का यदि विरोध हो 

जाये तो इन में जो अष्टाध्यायी में परे पढ़ा गया है वही प्रवृत्त होगा । यथा- हशि 
च सूत्र 'शिवो वन्य: आदि स्थानों पर चरितार्थ हो चुका है इन स्थानों पर रो रि 
सुत्र प्रवृत्त नहीं हो सकता और 'रो रि' सुत्र 'हरी रम्यः' आदि स्थानों पर चरितार्थ 
हो चुका है इन स्थानों पर हृशि च सूत्र प्राप्त नहीं हो सकता; तो इस प्रकार हशि 


~ 


च और रो रि तुल्यबल वाले हैं अब इन तुल्यबल वालों का 'मनर्‌+ रथ' में विरोध | 


उत्पन्न हो गया है । तो यहां वही कार्य होगा जो अष्टाध्यायी में परे पढ़ा गया होगा । 
अष्टाध्यायी में हशि च (६.१.११०) सूत्र से रो रि (८.३.१४) सूत्र परे पढ़ा गया 
है अतः रो रि द्वारा रेफलोप की प्राप्ति हुई । परन्तु रो रि सूत्र ्रिपादीस्थ होने के 
कारण हृशि च की इष्टि में असिद्ध है [देखो --पुर्वत्रासिद्धम्‌ (३१)] अतः हशि च 
की इष्टि में रो रि का अस्तित्व ही नहीं रहता, इस से हशि च से उत्व हो कर--मन-- 
उ--रथ । अब आद्‌ गुणः (२७) सूत्र से गुण एकादेश कर विभक्ति लाने से--'मनो- 
रथः' प्रयोग सिद्ध होता है । मनसो रथः== मनोरथः (अभिलाषा) । 

इसी प्रकार--१. बालो रोदिति। २. राघवो रामः । ३. काको रौति। 
भुयो रमते । ५. ईश्वरो रचयति। ६. घर्मो रक्षति। ७. देवो राजते। ८. भूभृतो 
रोषः । आदि। 
[लघु०] विधि-सूत्रम्‌- (११४) एतत्तदोः सुँलोपोऽकोरनञ्समासे हलि 
। ६। १।१२८॥ 

अककारयोरेतत्तदोर्थः सुंस्तस्य लोपः स्याद्धलि, न तु नञ्समासे । एष 
विष्णुः । स शम्भु: । अकोः किम्‌ ? एषको रुद्रः । अनञ्समासे किम्‌ ? अस 
शिवः । हलि किम्‌ ? एषोऽत्र ॥ 

अर्थः--ककार से रहित एतद्‌ और तद्‌ शब्द के सुँ का हल परे होने पर लोप 
हो जाता है, परन्तु नञ्समास में नहीं होता । 

व्याख्या-एतत्तदोः ।६।२। सुलोपः ।१।१। अकोः ।६।२। अनञ्समासे ।७।१। 
हलि ।७।१। समासः--एतच्च तच्च एतत्तदौ, तयो: एतत्तदोः, इतरेतरद्वन्द्वः । 
सोर्लोपः== सुँलोपः, षष्ठीतत्पुरुषः' । न न्‌ञ्समासः= नञ्समासः, तस्मिन्‌ = अनञ्स- 
मासे, नञ्तत्पुरुषः। अविद्यमान ककारो ययोस्तो= अकी, तयोः= अकोः, बहुब्रीहि 
समासः । अर्थः-- (अकोः) ककाररहित (एतत्तदोः) एतद्‌ और तद्‌ शब्द के (सुलोपः) 
का लोप होता है (हलि) हल्‌ परे हो तो। परन्तु (अनञ्समासे) नञ्समास में 
नहीं होता । 'सुं! से यहां प्रथमैकवचन अभिप्रेत है। . 

उदाहरण यथा--एषस्‌ --विष्णु:-- एष विष्णुः (यह्‌ विष्णु है) । यहां वकार 
हल्‌ परे होने से एतद्‌ शब्द से परे 'सु! प्रत्यय के सकार का लोप हो जाता है । 

सस्‌+-शाम्मुः=स शाम्भुः। यहां शकार==हल्‌ परे होने से तद्‌ शब्द से परे 
'सुँ' प्रत्यय के सकार का लोप हो जाता है । 

१. यहां 'सुँ' का सम्बन्ध 'एतत्तदोः' के साथ होने के कारण सौत्रत्वात्‌ असमर्थ रामास 

समभा चाहिये । अथवा 'सुँ' को लुप्तषष्ठ्यन्त पृथक्‌ पद मानना चाहिये । 


१५४ भैसोव्यास्ययोपेतायाँ लघुसिद्धान्तकोसुद्यां 


एतद्‌ और तद्‌ शब्द की टि से पूर्व जब अव्ययसरवेनाम्नासकैँच्‌ प्राक्टेः( १२३३) 
सूत्र से अकच्‌ प्रत्यय हो जाता है तब इन में ककार आ जाता है । तब हल्‌ परे होने 
पर भी इन से परे 'सूँ' प्रत्यय का लोप नहीं हुआ करता । यथा--'एषकस्‌ --रुद्र:' 
यहां सुँ का लोप न हो कर ससजुषो रु: (१०५) से रुंत्व, हशि च (१०७) से उत्व 
तथा आद्‌ ग्रुणः (२७) से गुण एकादेश करने से 'एषको रुद्र:' प्रयोग सिद्ध होता है । 
इसी प्रकार--सकस्‌ +-रुद्रः==सको रुद्रः, सकस्‌ + शिवःब्5्सकः शिवः इत्यादि में हल्‌ 
परे होने पर भी सूँ का लोप नहीं होता, क्योंकि तद्‌ शब्द ककार से रहित नहीं है।' 

'अनञ्समासे' यहां प्रसज्यप्रतिषेध है अर्थात्‌ नञ्समास न हो और चाहे समास 
हो या न हो सुँ का लोप हो जायेगा । यदि यहां पर्युदासप्रतिषेध मानें तो नञ्समास 
से भिन्न तत्सद्दश अर्थात्‌ समास का ग्रहण होने से 'एष रुद्रः, स शिव: आदि में सुँ का 
लोप न हो सकेगा; अतः प्रसज्यप्रतिषेध मानना ही युक्त है । 

नञ्समास में सँलोप नहीं होता। यथा--'असः शिवः, अनेषः शिवः (न सः = 
असः, न एषः=भअनेषः) यहां सुँ को रुं और रुँ को विसर्ग हो वा शरि (१०४) से 
विकल्प करके विसर्ग आदेश होगा । पक्ष में बिसजनीयस्य सः (१०३) से सकार 
.आदेश हो कर श्चुत्व (६२) हो जायेगा -असड्शिवः, अनेषश्शिवः | 

हल्‌ परे होने पर सुँ का लोप कहा गया है इस से अच्‌ परे होने पर सुँलोप 
न होगा । यथा--एषस्‌+अत्र=एषरँ +अत्र=एषर्‌+ अत्र == एषड¬- अत्र ==एषो 
+-अत्र=एषोऽत्र । यहां अतो रोरप्लु० (१०६) से उत्व, आद्‌ गुणः (२७) से गुण 
तथा एड: पदान्तादति (४३) से पूर्वरूप हो जाता है । इसी प्रकार 'सोऽत्र' यहां भी 
सलोप न होगा । इस सूत्र के अन्य उदाहरण यथा-- 

ह.--स हसति । एष हसति । न्‌--स जकारः । एष नकारः । 


य--स याति । एष याति । म्‌--स मुह्यति । एष मुह्यति । 
व्‌--स वमति । एष वमति । ड--स इकारः । एष ङकारः । 
र्‌-स रमते । एष रमते । ण्‌--स णकारः । एषं णकारः । 
ल्‌--स लुनाति। एष लुनाति । न्‌-स नमति । एष नमति । 


१. प्रश्‍न--एतद्‌ और तद्‌ में जब अर्कच्‌ प्रत्यय मध्य में आ जाता है तो एतकद्‌ और 
तकद्‌ ये भिन्न शब्द बन जाते हैं एतद्‌ और तद्‌ नहीं रहते । तब 'अकोः यह 
निषेध व्यर्थं है । 
उत्तर--इसी निषेध से एक परिभाषा निकलती है तन्मध्यपतितस्तद्ग्रहणेन 
धृह्यते । अर्कच्‌ टि से पूर्व होता है अतः 'तन्मध्यपतित' है इस से उसे वही शब्द 
माना जाता है । इसीलिये 'उभकौ' इस अकच्‌ प्रत्यय में उभशब्द होने से ही 
द्विवचन सिद्ध हो जाता है। यदि यहां 'क' प्रत्यय कर दें तो वह मध्यपतित न 
होगा तब भिन्न शब्द माना जायेगा फिर उस में द्विवचन भी न होगा और अयच्‌ 
हो जायेगा । 


कुट 

भस भणत्कार:। एष भणत्कार:। छ--स छादयांत । एष छादयति । ` 
भू--स भाति। एष भाति । ठ--स ठक्कुरः । एष ठक्कुरः । 
घू--स घोषः | एष घोषः। . थ्‌--स थूत्करोति । एष थूत्करोति । 
ढू--स ढकारः । एष ढकारः । च्‌--स चलति । एष चलति । 
धू--स धावति । एष धावति। टू--स टिट्टिभ: । एष टिट्टिभः । 
जू--स जयति । एष जयति । त्‌--स तरति । एष तरति । 

बू--स बध्नाति । एष बघ्नाति । कू--स करोति । एष करोति । 
ग्‌--स गच्छति । एष गच्छति । पू--स पठति । एष पठति । 
ड--स डिड्ये । एष डिड्ये । श्‌--स शेते । एष शेते । 

दु--स ददाति। एष ददाति । षू--स षण्डः । एष षण्डः । 

ख्‌--स खनति । एष खनति । स्‌--स सर्पेति । एष सपति । 


फू--स फलति । एष फलति । 


[लघु०] विधि-सूत्रम्‌- (११५) सोऽचि लोपे चेत्पादपुरणम्‌ ।६।१।१३०॥ 

सस्‌ इत्यस्य सोर्लोपः स्यादचि, पादश्चेल्लोपे सत्येव पूर्यंत। सेमाम- 
विड्ढि प्रभृतिम्‌ (ऋ० २.२४.१) । सँष दाशरथी रामः॥ 

अर्थ:--यदि केवल लोप होने से ही पाद पुरा होता हो तो अच्‌ परे होने पर 
तद्‌ शब्द के 'स॑' का लोप हो जाता है । | । 

व्याख्या--सः ।६।१। (तद्‌ शब्द का प्रथमा के एकवचन में 'सस्‌ रूप बनता 
है, उस का यहां अनुकरण किया गया है । इस के आगे षष्ठी के एकवचन का छन्दोवत्‌ 
सूत्राणि भवन्ति इस कथन से छन्दोवत्‌ होने के कारण सुपां सुँलुक्‌० सूत्र से जुक्‌ हो 
जाता है) । सुंलोपः !१।१। (एतत्तदोः सुंलोपः० से) । अचि ।७।१। लोपे । ।७।१। चेत्‌ 
इत्यव्ययपदम्‌ । एव इत्यप्यव्ययपदम्‌ (स्यइछन्दसि बहुलम्‌ सूत्र से 'बहुलम्‌ की अनुवृत्ति 
आती है । उस से यहां 'एव' पद का ही ग्रहण किया जाता है) । अर्थे:-- (सः) 'सस्‌ 
के (सुलोपः) सुँ का लोप हो जाता है (अचि) अच्‌ परे होने पर (चेत्‌) यदि (लोपे) 
लोप होने पर (एव) ही (पाद-पुरणम्‌) पादपूत्ति होती हो तो। श्लोक आदि के 
एक विशेष भाग को छन्दःशास्त्र में 'पाद' कहते हैं; उसी का यहां ग्रहण समझना 
चाहिये । उदाहरण यथा-- | 

सेमामविड्ढि प्रभृति य ईशिषे ऽया विधेम्‌ नवया महा गिरा । 

यथा नो मीढ्वान्त्स्तवते सखा तव॒ बृहस्पते सीषधः सोत नों म॒तिम्‌ ॥ 

यह ऋग्वेद के द्वितीय मण्डल के चौबीस सूक्त का प्रथम मन्त्र है। यहां 
वैदिक जगती छन्द है । जगती छन्द के प्रत्येक पाद में बारह २ अक्षर होते हैं । सेमाम- 
विड्ढि प्रभूति य ईशिषे यह जगती छन्द का एक पादहै। इस में 'सस्‌ + इमाम्‌ 
इस अवस्था में सकार का लोप हो कर गुण हो जाने से बारह अक्षरों का पाद पूरा 
हो जाता है । यदि यहां इस सूत्र से सकार का लोप न करते तो सकार को रु, र को 


Mer si पैन यकता a nc net Ded 


१५६ भेमीव्यार्ययोपेतायां लघु सिद्धान्तको मुद्यां 


यू (१०८) और य्‌ का वैकल्पिक लोप (३०) हो--स इमामविड्ढि प्रभृति य 
ईशिषे' इस प्रकार तेरह अक्षरों वाला पाद हो जाता; क्योंकि यकारलोप के असिद्ध 
होने से गुण प्राप्त नहीं हो सकता था । अब यहां इस सूत्र द्वारा विहित सकारलोप 
के त्रैपादिक न होने के कारण सिद्ध होने से गुण के निर्वाध हो जाने के कारण बारह 
अक्षर पूरे हो जाते हैं कोई दोष नहीं आता । द्वितीय उदाहरण यथा-- 

सष दाशरथी" रामः, संष राजा युधिष्ठिरः । 

संष कर्णो महात्यागो, सेष भीमो महाबलः ॥ 

[ये वे भगवान्‌ दशरथनन्दन श्रीराम हैं। ये वे राजा युधिष्ठिर हैं । ये वे 
महादानी कणं हें । ये वे महाबली भीम हैं ।] यह 'अनुष्टुभ्‌ (पथ्यावक्त्र) छन्द है । 
अनुष्टुभ्‌ छन्द के चार पाद और प्रत्येक पाद में आठ २ अक्षर होते हैं । इन सब पादों 
में सस्‌ +एषः' यहां प्रकृत सूत्र से स्‌ का लोप हो वृद्धिरेचि (३३) से वृद्धि करने 
पर 'सैषः' प्रयोग सिद्ध होता है। इस से आठ २ अक्षरों वाले सब पाद पूरे हो जाते 
हैं। यदि यहां इस सूत्र से स्‌ का लोप न करते तो सकार को रूँ, रुंको य्‌ औरं य्‌ 
का वैकल्पिक लोप हो कर त्रेपादिकतामूलक असन्धि होने से--'स एषः' या 'सयेषः' 
इस प्रकार रूप हो जाते । इस से प्रत्येक पाद में नौ २ अक्षर हो कर छन्दोभङ्ग हो 
जाता । अतः यहां पादपूत्ति का--सिवाय इस के किस्‌ का सिद्ध लोप किया जाये, 
'अन्य कोई उपाय नहीं; इसलिये स्‌ का लोप किया गया है । 

'बहुलम्‌” की अनुवृत्ति से 'एव' इसलिये ग्रहण किया गया है कि यदि किसी 
अन्य उपाय से पाद पूरा हो सकता हो तो सू का लोप न हो किन्तु जब पादपूत्ति 
का अन्य कोई उपाय न सूभता हो तब लोप करना चाहिये । यथा-- 

सोऽहमाजन्मशुद्धानाम्‌, आफलोदयकमंणाम्‌ । 
आसमुद्रक्षितीशानाम्‌, आनाकरथवर्त्मनाम्‌ ॥ (रघु० १.५) 

यहां 'सस्‌+अहम्‌' में सकार का लोप करने पर 'साहम्‌' बन जाने से पाद 
की पूर्ति हो जाती है । परन्तु यह पादपृत्ति अतो रोरप्लुतादप्लुते (१०६) द्वारा उत्व 
कर गुण और पूर्वरूप करने पर भी हो सकती है । अतः यहां स्‌ का लोप न कर उत्व 
आदि ही करेंगे । 

आचार्य वामन इस सूत्र के 'पाद' शब्द से ऋग्वेद के पाद का ही ग्रहण करते 
हैं। उन का कथन है कि यदि ऋग्वेद के पाद को पूर्ति होती होगी तो सकार का लोप हो 
जायेगा । परन्तु सूत्र में किसी विशेष स्थान के पाद का उल्लेख न होने से सर्वत्र लोक 
अथवा वेद में इस की प्रवृत्ति होती है--ऐसा अन्य लोग मानते हैं । ग्रन्थकार ने दोनों 
मत दिखाने के लिये दोनों उदाहरण दे दिये हैं । 

[लघु०] इति विसगे-सन्धि-प्रकरणम्‌ ॥ 
अर्थ:-- यहां विसर्ग-सन्धि का प्रकरण समाप्त होता है । 


१, अत्र रो रि (१११) इति रेफलोपे ढलोपे (११२) इति पूर्वस्याणो दीर्घे: । 


विसर्ग-सन्धि-प्रक रणम्‌ १५७ 


व्याख्या--तनिक ध्यान देने से यह स्पष्ट हो जाता है कि यह सम्पूर्ण प्रकरण 
विसगंसन्धि का नहीं है । अतो रोरप्लुतादप्लुते (१०६), हशि च (१०७), रोऽसुपि 
(११०), एतत्तदोः० (११४) भादि सूत्रों का--अवसान अथवा खर्‌ परक न होने से 
विसर्गो के साथ कुछ भी सम्बन्ध नहीं है । किञ्च यदि इस सम्पूर्ण प्रकरण को विसर्ग- 
सन्धिप्रकरण मानें तो पञ्चसन्धिप्रकरण यह कथन असङ्गत हो . जाता है क्योंकि तब 
चार ही प्रकरण होते हैं--१ अच्सन्धि-प्रकरण । २ प्रकृतिभाव-प्रकरण । ३ हल्सरि 
प्रकरण । ४ विसर्गसन्धि-प्रकरण । अत: हमारे विचार में यहां दो प्रकरण ही होने 
चाहियें । वा शरि (१०४) तक विसगंसन्धि-प्रकरण और इस से आगे स्वादिसन्धि- 
प्रकरण । वा शरि (१०४) सूत्र से आगे जितने सूत्र कहे गये हैं उन सब का सुँ आदि 
प्रत्ययों के साथ सम्बन्ध है अतः आगे 'स्वादिसन्धि-प्रकरण' कहना ही अधिक उपयुक्त 
प्रतीत होता है। 'सिद्धान्त-कौमुदी' में ऐसा किया भी गया है। इस प्रकार पञ्च- 
सन्धि-प्रकरण भी ठीक हो जाते हैं । प्रतीत होता है कि लिपिकरों की भूल से यहां 
दो प्रकरणों का एक प्रकरण कर दिया गया है। 
[लघु०] समाप्तञ्चेदं पञच-सन्धि-प्रकरणम्‌ ।। 

अर्थ:--यहां पञ्चसन्धिप्रकरण समाप्त होता है । 

व्याख्या - (१) अच्सन्धि-प्रकरण, (२) प्रकृतिभाव-प्रकरण, (३) हल्सन्धि- 
प्रकरण, (४) विसर्गसन्धि-प्रकरण, (५) स्वादिसन्धि-प्रकरण ये पाञ्च सन्धि प्रकरण हें । 
यहां कई लोग प्रकृतिभावप्रकरण को सन्धिप्रकरण नहीं मानते उन का कथन है कि 
'हरी एतौ' आदि में प्रकृतिभाव अर्थात्‌ सन्धि का अभाव ही विधान किया गया है 
किसी सन्धि का विधान नहीं; अतः प्रकृतिभावप्रकरण को सन्धिप्रकरण में गिनना 
भूल है । 'पञ्च-सन्धि-प्रकरणम्‌' इस की सङ्गति लगाने के लिये वे अनुस्वारस्य यथि 
परसवर्ण: (७६), वा पदान्तस्थ (८०) द्वारा विधान की गई एक अनुस्वार-सन्धि की 
कल्पना करते हैं । परन्तु हमारी सम्मति में 'प्रकृतिभावप्रकरण' के अन्दर मय उञो 
वो वा (५८), इकोऽसवर्णे० (५९), ऋत्यकः (६१) आदि सन्धि करने वाले सूत्र 
पाए जाते हैं; अतः प्रकृतिभावप्रकरण भी एक प्रकार का सन्धिप्रकरण ही है। नवीन 
अनुस्वारसन्धि की कल्पना करना ग्रन्थकार के आशय से विपरीत जान पड़ता है । 
आगे विद्वज्जन स्वयं युक्तायुक्त का विचार कर लें । 


अभ्यास (२५) 
(१) तुल्यबलविरोध किसे कहते हैं ? उदाहरण दे कर समन्वय करें । 
(२) रोऽसुपि सूत्र किस का और कंसे अपवाद है ! 
(३) सोऽच्चि लोषे० सूत्र में 'एव' पद लाने की क्या आवश्यकता है ? 
(४) पञ्च सन्धिप्रकरण कौन से हैं ? क्या प्रकृतिभावभ्रकरण भी सन्धि- 
प्रकरण है ? 


१५८ 
(४) 


(६) 


भैमौव्याख्ययोपेतायाँ लघुसिद्धान्तकोमुद्याम्‌ 


एतत्तदोः सुँलोपो$को रनञसमासे हलि सूत्र में 'अनञ्समासे' यहां कौन सा 
प्रतिषेध है ? और ऐसा क्यो माना जाता है ? 

(क) 'एषकस्‌ -|- शिवः” यहां सलोप क्यों न हो ? 

(ख) 'तृढ:' यहां पूर्व अण्‌ को दीघं क्यों न हो? 

(ग) 'मनोरथः' यहां रेफ का लोप क्यों न हो? 

(घ) 'अजर्घाः’ यहां सन्धिच्छेद करें । 

(ङ) रोऽसुपि में 'अस्‌पि' क्यों कहा है ? 

सुँ का लुक्‌ हो कर पदसंज्ञा करने में प्रत्ययलक्षण प्रवृत्त हो जाता है 
परन्तु लुक्‌ हुए सुँ को मानने में वह प्रवृत्त नहीं होता--इस की 
सोदाहरण मीमांसा करें । 


रो रि सुत्र का ऐसा उदाहरण बताएं जहां पूर्व अण्‌ को दीघे न होता 


हो ? [भानो रश्मयः, नरपते रिपुः] 

'अहगेणः' में रुं आदेश प्राप्त था पुनः रेफ आदेश क्यों विधान किया 
गया है ? 

निम्नस्थ रूपों को सप्रमाण शुद्ध करें 

१. प्रातोऽत्र। २. पुनो रविरुदेति। ३. एषो गच्छामि । ४. अहो 
रम्यम्‌ । ५. सो रोदिति। ६. अनेष रामः । ७. अजागोऽसौ । ८. 
सर्शान्तः । ९. साहमाजन्मशुद्धानाम्‌ । १०. एषो दुःखप्रदो काल: । 


इति भेमीव्याख्ययोपेतायां लघु- 
सिद्धान्त-कोमुद्यां पञचसर्धि- 
प्रकरणं समाप्तम्‌ ॥ 


